
HUMANIZAM — IMA LI GA JOŠ? 


Herbert Marcuse 
San Diego 


I 


Htio bih prije svega povijesno odrediti ideju humanizma; u 
vezi s industrijskom kulturom ne misli se na »humanizam« u 
tradicionalnom smislu, nego u smislu koji se od toga veoma raz- 
likuje. Humanizam je prvobitno bio renesansni ideal klasičnog 
obrazovanja ličnosti i u toj funkciji bitno antiklerikalan i anti- 
autoritaran. Ali taj humanizam ostao je ideologija elite. Samo 
veoma polagano nastajalo je povezivanje ideje humanizma s ide- 
jom jednakosti svega onoga što ima ljudski lik: Humanizam ima 
za temeljni uvjet slobodu svih ljudi. Dokle god postoji ovisnost, 
dokle god ljudi vladaju ljudima, ne može čovjek biti čovjekom, 
ne može razviti svoje bitno ljudske sposobnosti i potrebe. 

Ali empirijsko, konkretno povezivanje humanizma i jedna- 
kosti ostalo je u bitnom heterična ideja, stvar materijalizma i po- 
litičkog radikalizma: i kao takva bivala je stoljećima progonjena. 
Humanizam je bio prihvaćen samo u veoma idealiziranoj formi: 
ličnost mora svoju slobodu i svoju sreću u velikoj mjeri pounutri- 
ti, dematerijalizirati, moglo bi se reći sublimirati. »Pronaći samog 
sebe« tada znači samoprijegor, rezignaciju, znak konformizma 
često je veoma težak. 

Wilhelma Meistera tješe na kraju time, da je kao Saul otišao 
tražiti magarice svoga oca a našao kraljevstvo. Samo je kraljev- 
stvo koje nalazi Wilhelm Meister vrlo skromno, a otkupljeno je 
odricanjem i nijekanjem one sreće i slobode koju mu je obećala 
produktivna uobrazilja, kad je napustio očinsku kuću, kad se na- 
dao da će naći sreću kao Libertin u kazalištu, u svijetu umjetnosti, 

Još više: idealizirani, interiorizirani humanizam ogriješio se 
i prečesto o žrtve nehumanosti. Da takva čista čovječnost okajava 
sve ljudske pogreške, to može biti lijep stih, ali čista čovječnost 
je bespomoćna — ona sama postaje žrtvom, ona ne može okajati 
žrtve koje su odvajkada u povijesti klane. Veliki povijesni skoko- 
vi u kojima se carstvo slobode i jednakosti možda stvarno pro- 

širivalo, nisu bili humanistički: ni engleska ni francuska revolu- 
cija nisu bile manifestacije humanizma. 

U devetnaestom stoljeću zbiva se prodor ka jednom novom, 
militantnom humanizmu. On nalazi svoj reprezentativni izraz u 
njemačko-francuskim godišnjacima. Ali — i to mi se čini karak- 
terističnim — Marx određuje novi humanizam pomoću pojma 
čovjeka kao »rodnog bića«, koje mora biti oslobođeno. 

Oslobođenje kao proces roda — što to znači? Čovjek ima kao 
čovjek sposobnosti i potrebe, čije zadovoljenje i razvijanje zahti- 
jeva slobodu. To je opći pojam, »priroda« čovjeka. Ali rod je 
stvarna općenitost, kao takva biološki proces, nešto veoma mate- 
rijalno. Ta zbiljska općenitost nije tu već gotova, ona se tek mora 
ozbiljiti. Tako razvitak ličnosti, ljudska sloboda bivaju mogući 
tek i samo putem radikalne promjene cjelokupne ljudske egzis- 
tencije čak i njenih bioloških dimenzija. Čovjek ne može u posto- 
jećem postati čovjekom. 

Prevrat postojećeg je za Marxa ukidanje vlasti utemeljene na 
izrabljivanju. Tako humanizam dolazi poslije revolucije a ne pri- 
je revolucije. Zacijelo, sama revolucija je humanistična kao pre- 
duviet svakog humanizma, ali samo utoliko ukoliko ukida izrab- 
ljivanje i samo utoliko ukoliko je nose ljudi za koje je ukidanje 
izrabljivanja životna nužnost, ljudi koji u uvjetima postojećeg u 
fizičkom i psihičkom smislu jednostavno ne mogu više egzistirati 
kao ljudi. 

Od:učujuće je za Marxovu koncepciju humanizma, da revolu- 
cionarne snage koje treba da načine nehumano društvo humanis- 
tičkim, moraju biti prije revolucije tu u postojećem, ali kao 
snaga negacije. Radnik je negiran kao čovjek ne samo zato, što 
živi u nevolji i siromaštvu, nego zato što je njegova egzistencija 
egzistencija objekta: on pripada materijalnom proizvodnom apa- 
ratu kojim dirigira kapital i koji perpetuira izrabljivanje. U tom 
se odnosu ne mijenja ništa bitno ako radniku »ide bolje«, ako 
on više ne gladuje i ne živi više u bijedi. Doklegod ostaje potči- 
njen aparatu ne može radnik biti čovjek. On može tek onda i 
samo onda postati čovjek, kad kaže ne i svrgne postojeći odnos. 


Revolucionarni humanizam određuje čovještvo kao autono- 
miju na temelju zadovoljenja materijalnih potreba. Autonomija 
čini čovjeka individuom; s onu stranu carstva nužnog društvenog 
rada shvaća on i određuje svoje vlastite mogućnosti i potrebe i 
živi za njihovo zadovoljenje. 

Bilo je nužno podsjetiti na Marxove koncepcije, da bi se mo- 
glo diskutirati o šansama i sadržaju humanizma u naprednom 
industrijskom društvu. Idealizirajući humanizam razotkrila je 
kapitalistička industrijalizacija u njegovoj ideološkoj funkciji; 
revolucionarni humanizam spasio je napredne elemente ideolo- 
gije time što ih je sveo na pojam društvene zbilje i prakse koja 
je revalorizira. Je li taj pojam još onaj sadašnjeg društva i sadaš- 
njih mogućnosti humanizma? 

Ne stavlja ove mogućnosti u pitanje viši životni nivo radničke 
klase, on ne ukida ni izrabljivanje ni vlast proizvodnog aparata 
nad proizvođačima. Njegova je vlast čak postala moćnija i neiz- 
bježnija, ona je obuhvatila i većinu neproizvođača. 

Ono što izgleda prevaziđeno, prije je ideja ljudske slobode, 
ljudske egzistencije kao egzistencije »rodnog bića« — ukratko, 
ideja čovjeka koja je još zajednička revolucionarnom i ideološ- 
kom humanizmu. U toj ideji bili su ujedinjeni autonomija i jed- 
nakost, ali jednakost u smislu »obostranog priznavanja«, nena- 
silnog razumijevanja, nenasilne asocijacije i disocijacije. »Čov- 
ječnost« je bila riječ za takvo opstojanje. Ukazao sam na njen 
ideološki prizvuk, danas se ni taj zvuk više ne čuje. U svojim 
najrazvijenijim formama stoji sadašnje društvo tako jako u pro- 
tivurječju sa svojim mogućnostima za slobodu i mir; da izgleda 
kako »čovječnost« ima smisla samo još kao riječ klasične knji- 
ževnosti. Razlika između onoga što bi čovjek mogao biti na te- 
melju materijalnih i intelektualnih snaga koje stoje na raspola- 
ganju tom društvu, i onoga što on jest, postala je razlikom iz- 
među subjekta i objekta, mira i rata, laži i istine. 

Napetost se rastvara u agresivnost koja vlada u privatnoj 
i javnoj, nacionalnoj i internacionalnoj borbi za opstanak. Ona 
postaje proizvodnom snagom u napredujućem intenziviranju i 
racionaliziranju rada; čovjek se potčinjava proizvodnom i distri- 
bucionom aparatu, koji se sve više širi, a u kojem se proizvod- 
nost neodvojiva od destruktivnosti oslobađa okova. 

Ili štaviše: čovjek se uklapa u taj aparat, prihvaća ga, jer mu 
taj aparat stavlja na raspolaganje sve više i sve novija dobra i 
užitke (ukoliko za to može platiti). Ali to znači da je to društvo 
»prevazišlo« humanističku ideju ljudske slobode, autonomne lič- 
nosti: u njemu se takva autonomija pojavljuje kao lišena sups- 
tancije, nerentabilna, smetajuća, ako ne i tehnički i psihički ne- 
moguća. Samoodređenje egzistencije s onu stranu konkurentske 
borbe za opstanak (gdje ona i ne vlada) ne smatra se više nuž- 
nim u takozvanom »affluent society«. Ali to znači da je jedno slo- 
bodno društvo, kvalitativno različito od tog društva, izgleda iz- 
gubilo svoj osnov. 

Snaga negacije lišena je moći. No time je stavljena u pitanje 
i koncepcija revolucionarnog humanizma: napredno industrijsko 
društvo likvidira revoluciju. 


Ja govorim o jednom društvu visoko-koncentrirane industrije 
sa značajnim sektorom automacije koji se stalno proširuje, u 
kojemu cjelokupni život određuje proizvodni i distribucioni apa- 
rat izgrađen na nužnosti profita, to jest u kojem ljudi nisu tu 
toliko za sebe same koliko za stalno rastuće tržište dobara i 
usluga. To društvo zadovoljava materijalne i kulturne potrebe 
većine stanovništva, time što samo upravlja i vlada načinima za- 
dovoljavanja. To se društvo učvršćuje u ljudima i njihovom svi- 
jetu u prirodu, dok prvu prirodu razara pa ona egzistira još samo 
kao zaštićeni park. 

Jedno takvo društvo prisutno je čak i u Americi samo kao 
tendencija, ali kao tendencija koja se rapidno zaoštrava, koja će 
se protegnuti i na zaostale industrijske zemlje. 


II 


Napredno industrijsko društvo stavilo je u pitanje ideju hu- 
manizma, pa i radikalnog Marxovog humanizma, ono je stvorilo 
mogućnosti, u svjetlu kojih ideja čovjeka kao stvaralačke auto- 
nomne ličnosti koja radi, izgleda prevaziđena. 

Pojam otuđenog kao i neotuđenog rada postaje upitnim pred 
sablasti koja ugrožava napredno industrijsko društvo, sablasti 
totalne automacije društveno nužnog rada, nepotrebnosti izrab- 
ljivanja, prestanka borbe za opstanak. A protiv te sablasti je dru- 
štvo u stanju totalne mobilizacije, jer je ukidanje rada, čak i kao 
mogućnost, nespojivo sa institucijama na kojima počiva moder- 
na civilizacija. Ta civilizacija počiva bitno na nužnosti otuđenog 
rada i njemu pripadajućeg radnog morala pa čim ova nužnost ne 
bude više postojala i ne bude se više javljala kao nužnost, uzdr- 
mana je baza tog društva. 

Totalna mobilizacija postigla je nešto što je u povijesti no- 
vina: naime zatvoreno društvo, koje je doduše stalno obuzeto 
divljim napretkom i razvija nevjerojatnu dinamiku, ali dinamiku 
čisto kvantitativne vrste: kvantitativni porast, kvantitativno pro- 
širenje, sve više istoga. Ovdje nema nikakve sklonosti kvalitativ- 
nom skoku, nikakve kvalitativne promjene, nikakvog prijelaza 
u nove forme egzistencije. Unutar tog zatvorenog društva, koje 
izgleda da isključuje sve bitne alternative, zbiva se sad više ili 
manje potpuno »glajšaltovanje« opozicije, integriranje suprot- 
nosti koje vladaju u krilu tog društva. A to »galhšaltovanje« 
zbiva se u jednoj dubinskoj dimenziji, u kojoj čak i nagonska 
struktura individue biva društveno promijenjena i manipulirana. 
Suprotnost između društvenih i individualnih potreba nestaje, 
tj. individue imaju za svoje vlastite potrebe i svoja vlastita zado- 
voljenja tačno one potrebe i zadovoljenja, koje to društvo kao 
društvo neslobode i vlasti stalno reproduciraju. 

U tom zatvorenom društvu razvija se jedan tip čovjeka koji 
više ne može reći ne i više neće reći ne, čiji »ne« čak ako ga i 
kaže, već ponovno ima afirmativni karakter: nemogućnost pro- 
tivurječja, nemogućnost transcendencije, i to ne samo u praksi 
nego i u mišljenju i osjećanju. Jer pred beskonačnom proizvod- 
nošću i tehničkom sposobnošću sistema izgleda besmisleno čak 
i »tehnički nemoguće«, ne sudjelovati ne skupa-misliti, ne kon- 
zumirati ponuđeno nego objaviti rat postojećem u nadi za real- 
nim mogućnostima slobodne, humane egzistencije. 

Očajničke ispade potlačenih manjina izoliranih i izdanih od 
strane velikih organiziranih većina, vladajući poredak brzo raz- 
bija, nenasilnu opoziciju taj poredak trpi, jer mu ona služi, uko- 
liko svjedoči o onoj toleranciji i slobodi koju sistem dopušta. 

U tom društvu reproduciraju napredak i rastuće bogatstvo 
ovisnost čovjeka o divovskom aparatu koji obuhvaća proizvod. 
nju, raspodjelu i potrošnju, to jest napredak reproducira neslo- 
bodu. Tehnološka racionalnost postaje sredstvom vladavine da 
bi se podržavali postojeći ali zastarjeli načini egzistencije. Ras- 
tuća proizvodnost ne upotrebljava se za ukidanje suvišnog rada 
niti za postizanje mira nego i za intenziviranje i perpetuiranje 
borbe za opstanak. 

Odlučujuće je međutim, da ovo totalno integriranje indivi- 
dua u društvo, ovo zatvaranje društva spram svojih vlastitih 
mogućnosti oslobađanja nije postignuto strahom, ni diktaturom, 
nego da, naprotiv, demokratski prosperitet i demokratska država 
izgrađuju okrilje poslušnosti, što je Max Weber predvidio kao 
zadnju fazu naprednog industrijskog društva. 

To je, za one koji sudjeluju, udobno okrilje poslušnosti u 
kojem sluge slobodno biraju svoje vlastite gospodare, a gospo- 
dari puštaju sluge da slobodno rade kako znaju, jer znaju da 
ovi ipak biraju i hoće samo ono što podržava vladavinu. 


II 


Integriranje opozicije, isključenjen transcendencije, loše je- 
dinstvo suprotnosti pokazuje se ponajprije na području ekono- 
mije: rapidna centralizacija i koncentracija ekonomske moći, 
njezino stapanje s državom i vladom, prijelaz sa slobodne tr- 
žišne privrede na dirigiranu privredu, s konkurencije relativno 
sličnih pojedinačnih pogona na oligopolističku ili čak monopo- 
lističku konkurenciju. 

Na području klasne strukture: transformacija radničke klase 
asimiliranjem namještenika i najamnih radnika, kooperacijom 
kapitala i radničkih sindikata, te sindikata i vlade ukratko: ne- 
stajanje Marxovog proletarijata i revolucionarne proleterske kla- 
sne svijesti. 

Na području politike: dvopartijski sistem u kojem opozicija 
hoće isto što i partija kojoj oponira, možda na nešto drugačiji, 
ali ne bitno drugačiji način. Sloboda štampe i kritike: Mnoštvo 
različitih novina i časopisa, ali sloboda koja se na čudesan način 
sama cenzurira tako da oficijelna cenzura većinom nije uopće 
potrebna. I sa rastućom moći izvršnih tijela i vojske, :jedno go- 
tovo potpuno nacionalno jedinstvo u vanjskoj politici koja se sve 
više i sve direktnije stapa sa unutrašnjom politikom. 

U sferi posredovanja između individue i društva prodire dru- 
štvo u privatne sfere ljudske egzistencije koje su nekad bile od 
njega zaštićene. U tome je zatvoreno društvo najotvorenije dru- 
štvo koje je ikada postojalo: društvo, pred čijom moći nema ni- 
kakve tajne, društvo u kojem je individui jedva moguće da bude 
sama i da bude pri sebi samoj, iznutra ili izvana. 

Ne može to biti izvana, jer jednostavno fizički nema više mje- 
sta, gdje bi čovjeka neželjeni drugi ostavili samog. Ne može to 
biti iznutra, jer je tom društvu uspjelo nešto što do tada nije 
uspjelo ni jednom drugom, naime: metodički da »znanstveno« 
nadgleda i iskorištava 1 ono nesvjesno u čovjeka, njegovo »id«. 


Svjedoci toga su nove znanosti »industrial psychology« i »in- 
dustrial sociology« (market research itd.) bez kojih danas više ne 
ide velika trgovina. Sa ovih područja društvenog bitka proteže 
se »glajhšaltovanje« i loše ukidanje suprotnosti na područje »vi- 
še kulture«. Možemo govoriti o »desublimaciji« kulture: njena 
totalna komercijalizacija i poslovanje kao s prometnom vrijed- 
nosti, njeno rentabilno apsorbiranje preko tržišta. Kvalitativna 
razlika između velike umjetnosti, književnosti, glazbe, s jedne 
strane i postojećeg društva s druge strane, nivelirana je u izjed- 
načenju slobodnog vremena i rada, mišljenja i Common sense, du- 
še i trgovine. Odatle u književnosti i umjetnosti ta nemogućnost 
komunikacije na postvarenom jeziku, koja se sve jače osjeća. 
Optužba i protivljenje postojećem ne mogu se više izricati, a da 
ne postanu gotovo neposredno dijelom onoga čemu protivrječe, 
dijelom svijeta kojim se upravlja. 

Što se pak tiče znanstvenog rada: psihologija i sociologija su 
podložne upravi. Nova »Science of Human Relations«, bez koje 
danas teško da živi ijedno veliko poduzeće, nije zapravo ništa 
drugo do li ogranak »znanstvenog managementa« za povećanje 
proizvodnosti. U industriji se otkrilo da su namještenici i rad- 
nici ljudi i da se s njima kao ljudima mora postupati na neki 
način drugačije nego sa stvarima. Išlo se na to da se upoznaju 
njihove duše, da se one ispitaju i da se njima zavlada, kako bi 
oni na taj način postali efikasniji. Čak i u filozofiji pobjeđuje 
sveopća tendencija niveliranja: u zahtjevu za važenjem načina 
mišljenja u kojih se svi kritički pojmovi koji transcendiraju po- 
stojeće obezvrijeđuju kao »metafizika« i isključuju, ako se ne 
daju prevesti u pojmove o emisijskim načinima ponašanja. 


U svim tim tendencijama izražava se atrofija snaga protivu: 
rječja, protivljenja, negacije, atrofija produktivne uobrazilje, re- 
alnih mogućnosti slobodne ljudske egzistencije. Pred proizvod. 
nošću i tehničkim dostignućem naprednog industrijskog društva 
blijede ove mogućnoti do »utopije«, dok je pak upravo postig- 
nuti stupanj proizvodnosti i tehnike prevazišao samu ideju uto- 
pije. Zapravo, danas više nema utopije, jedina utopija, ili jedino 
što bi trebalo biti utopija, jest zbiljsko, postojeće društvo. 


IV 


Loše jedinstvo suprotnosti u zatvorenom društvu: to kazuje 
da su suprotnosti tu. Naročito je temeljni konflikt između druš: 
tvenog bogatstva i njegove mizerne, represivne primjene u na: 

prednom industrijskom društvu veći nego što je ikada prije bio. 
Upravo zbog toga sve je veći napor da se manipulira i upravlja 
tim fundamentalnim konfliktom. 

Nadalje: rezuitirajuće jedinstvo ne ukida ni u kojem slučaju 
klasne suprotnosti. Napredno industrijsko društvo navodno je 
besklasno društvo. Ova je besmislica bila često izrečena. Ono 
što se u zbilji događa, jest jako niveliranje klasa normalno zapo- 
slenih nad kojima se vlada (namještenici, mali samostalni, orga- 
nizirani radnici) u odnosu na vladajuću klasu, dok su ispod ove 
velike većine, u manjine potčinjene toj klasi nad kojom se vlada, 
bijeda i strah normalno stanje. 

Jedinstvo suprotnosti — ne terorističko nego demokratično, 
pluralisričko uniformiranje — nije površinska pojava, ono se 
ne vrši samo u ideološkoj sferi nego pripada dinamici samog 
sistema. Ono se vrši na jednoj čvrstoj materijalnoj bazi, naime 
na bazi rastuće proizvodnosti i efikasnosti sistema, na bazi teh- 
nike, koja sve više prenosi individualnu energiju i odgovornost 
na aparat, i na bazi vlasti nad aparatom koja je tako koncentra- 
rana da je opozicija ne može ugroziti. 

Zatvoreno društvo je neobično racionalno. Nešto racionalnije 
od te ovisnosti, tog niveliranja, ne može se zamisliti, jer ono 
znači za većinu stanovništva jedan viši životni nivo i obećava sve 
viši životni nivo. Ali po koju cijenu? Proizvodnost i prosperitet 
postaju represivni i destruktivni ukoliko rasipaju ljudski rad u 
proizvodnji i potrošnji parazitnih, suvišnih, ali za to društvo nuž- 
nih roba i usluga, dok se u neprivilegiranom svijetu reproducira 
bijeda i strah na sve široj ljestvici. To je »Affluent society«, riječ 
koju bi trebalo upetrebljavati samo ironično. 

Društvo u izobilju je sistem lažnih potreba naime potreba za 
dobrima, dostignućima, zanimanjima koji čovjeka čine sve ovis- 
nijim o aparatu vlasti, a aparat stalno jačaju i proširuju. Sistem 
lažnih poireba, jer te potrebe zaoštravaju konkurentsku borbu 
za opstanak a sprečavaju humaniziranje, čovjekovo dolaženje — 
samom-sebi. Ne pustiti čovjeka da dođe sam sebi, oduzeti mu 
svijest, mišljenje, zavladati čak i onim nesvjesnim u njemu, nje- 
govim vlastitim zadovoljenjem, njegovom vlastitom srećom, to 
je funkcija »društva izobilja« i to je zaista svjetsko povijesna 
funkcija, naime održavati staru vlast novim sredstvima, sprije- 
čiti kvalitativni skok. 


To je totalna mobilizacija u kojoj ljudi sve do u svoju nagon- 
sku strukturu trebaju biti zatvoreni prema realnim mogućnosti- 
ma prevladavanja borbe za egzistenciju. To je dvostruka, tro- 
struka mobilizacija: protiv vanjskog neprijatelja: na Zapadu 
protiv komunizma, na Istoku protiv kapitalizma; i protiv zajed- 
ničkog unutrašnjeg neprijatelja, protiv sablasti prestanka borbe 
za egzistenciju, protiv sablasti mira. 

Između unutrašnjeg i vanjskog neprijatelja postoji struktur- 
na veza: Nužnost neproduktivne proizvodnje reproducira zajed- 

no s ratnom industrijom, sveopćim tehničkim razornim poten- 
cijalom društva i agresiju u ljudima. Mora se demonstrirati nuž- 
nost mobilizacije tog potencijala: Realnost prijetnje mora po- 
tvrditi opravdanost i umnost politike. Tako razularena proizvod- 
nost tog društva zahtijeva ne samo »bijeg od slobode« nego što 
je još kobnije, i libidinoznu privrženost neslobodi. Individua se 
više ne opredjeljuje za autonomnost u smislu transcendiranja i 
ukidanja postojećeg. Sloboda moguća na dostignutom stupnju 
značila bi totalni raskid sa dotadašnjim formama slobode, sa 
dotadašnjom civilizacijom, skok u prazno. Mi se bojimo tog sko- 
ka u prazno. Onaj humanizam koji stoji kao mogućnost, kao sa- 
hlast na kraju naprednog industrijskog društva ne može se više 
odrediti tradicionalnim kategorijama: one pripadaju jednom pre- 
vaziđenom stupnju proizvodnosti. Novi humanizam je određena 
negacija, ukidanje naprednog industrijskog društva. 


V 


To društvo nije »tehnološko društvo«. Već izraz »tehnološko 
društvo« je ideologija, utoliko ukoliko to društvo razvija i primje- 
njuje tehnologiju kao sredstvo vlasti, kao racionalnost ovisnosti. 
Ono pervertira i blokira tehnički napredak u protivrječju sa sa- 
mim unutrašnjim ciljem tehnike. Jer unutrašnji cilj tehnike je 
oslobođenje ljudskih sposobnosti i potreba za autonomijom, smi- 
renje borbe za opstanak. Takozvano tehnološko društvo postiže 
suprotnost od unutrašnjeg cilja tehnike. Ono dakle protiv čega 
mi govorimo nije tehnološko društvo, nije tehnički napredak, 
nego pervertiranje tehnologije u sredstvo vlasti. Ta perverzija je 
oružje društva koje ugrožava i sprečava mir, koje osvaja svemir- 
ski prostor i smjera na Mjesec, ali Zemlju čini nenastanjivom i 
nečovječnom. 

To nije društvo bez ideologije: jer u njemu vlada lažna svijest; 
iz koje su istisnuti realni temelji i posljedice prosperiteta. Kritika 
se i ne upravlja protiv ovisnosti čovjeka o aparatu kao takvom. 
Ima produktivne, oslobađajuće ovisnosti čovjeka o aparatu, nai- 
me o jednom aparatu koji čovjeku oduzima nepotreban rad, omo- 
gućuje mu da dođe sam sebi. 

Ako se pojam tradicionalnog humanizma, čak Marxovog hu- 
manizma jednostavno prenese na sadašnji stupanj razvitka, dola- 
zi se do čudovišnosti. Ideja »svestrane individue« dolazi u protiv- 
rječje s društvenim razvitkom proizvodnosti, s tehničkim mo- 
gućnostima. Ja sam već nagovijestio da je u naprednom indus- 
trijskom društvu negativni pojam otuđenog rada dvojben upravo 
zato što on ovdje dostiže svoj vrhunac. U jednom društvu u kome 
bi nužni rad bio totalno automatiziran, bio bi i totalno otuđen i 
ne može više predstavljati ozbiljenje individue niti bi trebalo. 

U istoj mjeri u kojoj napreduje izdvajanje individue iz meha- 
niziranog radnog procesa, gubi svoj smisao i razlika između slo- 

bodnog vremena i radnog vremena. Ako se dakle, tradicionalni 
pojam humanizma po kojem čovjek treba da se razvija u slobod- 
nom vremenu poslije rada, s onu stranu »carstva nužnosti«, pro- 
tegne na stupanj naprednog industrijskog društva, dolazi se do 
čudovišnosti jednog društva u kome su svi ljudi nakon kratkog 
rada stvaralački, te pišu ili crtaju ili plivaju ili love ili ribare, jer 
se inače jednostavno ništa drugo nema činiti. 

Ideja koja i kod Marxa još igra ulogu, naime materijalni dru- 
štveni rad u kojem čovjek treba da ispuni svoje individualne spo- 
sobnosti i potrebe, izgleda mi prevaziđena napretkom tehnike. 
Ako stvaralački rad znači, napraviti svoj vlastiti automobil i sa- 
graditi svoju vlastitu kuću, to je u osnovi regresivna i uopće ne 
iako dobra ideja. 

Što dakle ostaje, budući da mi ne napuštamo pojam humaniz- 
ma, i budući da baš naprotiv tendencije koje vladaju u napred. 
nom industrijskom društvu čine humanizam nužnijim nego ikada 
ranije? One ga čine nužnijim, ali istovremeno dopuštaju da po- 
kušaj, da se formulira ideja jednog novog humanizma koji će od- 
govoriti na te tendencije, izgleda tako neodgovorno, fantastično, 
da se čovjek stidi da je izgovori. Što ostaje ako je i sam pojam 
stvaralačkog rada svestrane individue i slobodnog vremena pos- 
tao dvojben? 

Ono što ostaje jest utopija o čovjeku koji se igra, a nje se s 
pravom bojimo, vjerujemo da je možemo s pravom izvrgnuti rug- 
lu, jer bi njeno ozbiljenje bilo opreka postojećoj civilizaciji, op- 
reka postojećoj kulturi. 

Ali ipak ima ova utopija o čovjeku koji se igra svoj realni te- 
melj u već dostignutom stupnju proizvodnosti. Humanizam koji 
se na tom stupnju potvrdio kao njegova određena negacija, hu- 
manost koja je poslije nje moguća, ne zahtijeva daljnji razvitak 
proizvodnih snaga ni razvijanje proizvodnosti, nego preobraća- 
nje proizvodnosti, dakle: 

Napuštanje svake destruktivne i parazitske proizvodnje; 

Ponovnu izgradnju gradova koji su u pravom smislu postali 
nečovječni; 

Obnovu prirode nakon pustošenja industrijalizacije; 

Ograničenje porasta stanovništva, koje je jedan od najvažnijih 
preduvjeta za ljudsko društvo. 

Tek takvo preobraćanje i napuštanje proizvodnosti, povratak 
čovječnom načinu života omogućili bi nove potrebe i novu nagon- 
sku strukturu, bez koje je danas nezamislivo humano društvo. 

To su potrebe koje izgleda da danas u stvari nedostaju: 

Potreba za mirom, 

Potreba za opstojanjem bez straha, 

Potreba za samoćom i šutnjom 

Očito je da je humanizacija, koja se prikazuje u takvom preo- 
braćenju proizvodnosti i proizvodnje, istovetna sa totalnom re- 
volucijom, pa i sa socijalizmom. 

Ima snaga koje sile na takvu eksploziju. Prije svega ne može 
se progresivna automacija trajno pomiriti s postojećim druš- 
tvom. Ona tendira ukidanju odnosa razmjene, ukidanju robne 
proizvodnje, ukidanju zakona vrijednosti. 

Marx je prije više od sto godina predvidio ovo razorno djelo- 
vanje automacije. U »Nacrtima kritike političke ekonomije«, ob- 
javljenim tek za drugog svjetskog rata, pokazao je kako automa- 
cija, ako stvarno napreduje do granice tehničkih mogućnosti, mo- 
ra iznutra i moglo bi se reći »automatski« razoriti kapitalistički 
sistem. Automacija razara bazu izrabljivanja. 

Ali tehnički napredak ostaje ambivalentan. On je već sad do- 
veo do koncentracije moći, koja čak i progresivnu automatizaciju 
može upravljati u interesu vlasti. Materijalna i intelektualna sred- 
stva leže spremna, kako bi se i ljudi, koji svoje vrijeme ne moraju 
više provoditi kao nužno vrijeme, potčinili kontroli totalne upra- 
ve. Samo promjena smjera samog tehničkog napretka, samo ob- 
rat proizvodnosti može se suprotstaviti toj opasnosti. Taj obrat 
preduvjet humanizacije ne znači vraćanje siromaštvu, nezrelosti, 
nedužnosti, nego naprotiv istinsko oslobođenje proizvodnih snaga 
za zadovoljenje zaista ljudskih potreba svuda gdje još vlada siro- 
maštvo i bijeda. 


Političari danas stalno govore o »jednom« svijetu i da su na- 
cionalna privreda i suvremena nacionalna država prevaziđeni. Ali 
upravo tada kada se radi o ekonomskim i tehničkim mogućnosti- 
ma da se ograniči parazitska proizvodnja, proizvodnja naoruža- 
nja u korist proizvodnje za zadovoljenje vitalnih potreba, tad na- 
jednom izgleda da je «jedan svijet« nestao, a riječ i djelo imaju 
samo još nacionalne privrede, nacionalni interesi ili grupni in- 
teresi. Tako biva jasno da je promjena smjera tehničkog napret- 
ka, obrat proizvodnosti, na eminentan način stvar političke bor- 
be. Radi se o opstanku samoga sistema. 

Hiunanizam danas predstavlja raskid s postojećim. Jeftinije 
ga se ne može dobiti. Ovo ne treba prikrivati humanim iluzijama. 
Otpor i moć postojećeg veći su nego ikad ranije. U razvijenom 
industrijskom društvu nema nijedne masovne partije, ni jedne 
masovne organizacije u kojoj je otjelovljena snaga negacije. Ona 
nije ni u jednoj posebnoj klasi, ali je tu: u mladoj generaciji, me- 
đu intelektualcima, među studentima. To se može protiviti svim 
ortodoksnim pojmovima, a ipak je činjenica i nada. Oni koji da- 
nas demonstriraju protiv rata i protiv naoružanja, koji izlažu svoj 
život opasnostima za potlačene rase, možda nisu socijalisti i mož- 
da nemaju konstruktivne ideje, ali oni su razbili lažnu svijest; 
oni mrze »društvo u izobilju« i ne žele ga više podržavati. Njiho- 
va borba je borba humanizma. 


Prevela B. Potočnjak 

HUMANOST I PROBLEM MARKSISTIČKE ANTROPOLOGIJE 


Blaženka Despot 


Zagreb 


Upitnost čovječnosti čovjeka u suvremenom društvu uspr- 
kos deklaracijama i deklamacijama o humanosti, na koju se 
pozivaju sve postojeće ideologije, navode na potrebu preispi- 
tivanja iedne filozofiiske antropologije kao nužne pretpostav- 
ke određenja »humaniteta«, jer dok ne odredimo što je čovjek 
nemamo utemeljenja za tu rasudbu. 


Problemi koji se susreću u cielokupnoj suvremenoj litera- 
turi sastoje se u aporiji: antropološkoj literaturi iz empirijske 
fenomenologije manjka uvijek ontološko utemeljenje, pa osta- 
je inferiorna spram kompaktnosti zbilje usprkos svoje »dijag- 
nostičnosti«, a filozofijska literatura ukazuje na esencijalistič- 
ka ili egzistencijalistička određenja čovjeka koja su ovom me- 
tafizičnošću na prethegelijanskom nivou. 

U nas je u pokušaju približavanja značenja poima čovjeka 
Gajo Petrović pokušao i etimološkim putem. U etimologiji ri- 
ječi »čovjek« u romanskim jezicima sadržana je ideja o čovje- 
ku kao zemaljskom biću. Homo je ex humo. Čovjek se time 
odlučno suprotstavlja bogovima. U korijenu ove riječi u ger- 
manskim jezicima sadrži se ideja da je čovjek onaj koji misli, 
duh. Čovjek se time odlučno suprotstavlja životinji. U slaven- 
skoj etimologiji riječi »čovjek« u jednoj filologijskoj interpre- 
taciji leži da je čovjek onaj; koji vijek svoj vjekuie radeći, 
vrteći se oko nečega, sagorijevajući, a u drugoj onaj koji vijek 
svoj vjekuje u stadu, roju, zajednici. Time filologijski i etimo- 
loški pristup također mije zadovoljavajući. 

Ovo upućuje da je filozofija kao filozofija, kao sistem mogu- 
ćih sistema, cjelina svih cjelina mišljena i dovršena u Hegela. Ta- 
ko se ova prividna aporija ukazala identična: misao mišljenja 


1) Vidi »Humanizam i socijalizame, Zgb., »Naprijed« 1963. str. 33 i dalje 

koje ostavlja zbilju netaknutom, kao i empirijsko-egzaktna is- 
traživanja, koja je ostavljaju isto tako netaknutom u bitnom 
smislu. Ovime Marx ostaje superioran postojećoj i misli i zbi- 
lji, jer je prevođenje misli u zbilju dijalektički odnos napuš- 
tanja filozofije kao filozofije i nenapuštanja filozofije kao fi- 
lozofije. 

Već takozvana Hegelova antropologija nije drugo negoli si- 
stematska mogućnost svega što jest jest prikazana u mediju čov- 
jeka. Kod Hegela bit svega bivstvujućega kao takva nije niti 
bit čovjeka, niti bit prirode, niti bit »Boga«, nego je samoodre- 
dujuća bit svega što jest. Ukoliko se zbog samobivanja biti u 
vremenu fenomenologija shvati kao povijest biti može se reći 
da je znanost iskustva svijesti ujedno povijest Boga, povijest 
prirode i povijest čovjeka. Ono što čovjek uistinu jest to on 
jest u skladu sa samobivajućom biti svega što jest. Istina čov- 
jeka nije čovjekova istina, nego je istina sama u čovjeku, a 
istina sama je bit, koja sebi samoj daje pojavu, ili pojava koja 
odgovara samopostavljenoj biti. 

U »Fenomenologiji duha« je Hegel pojmio radno pojma, 
a budući da je istina sama u sebi svojevrsna konstrukcija, ap- 
solutna konstrukcija, tako je i čovjek »tvorac« samoga sebe. 
Sa Hegelovim Apsolutom kao mišljenjem, koje misli samo sebe 
zatvara se sistem, koji je sve pojmio, nadvladao sve protivu- 
rječnosti te je Helegova filozofija apsolutna. Da je ta filozo- 
fija apsolutna znači u tom kontekstu da je kraj filozofije kao 
filozofije, koja je u mišljenju, u pojmu, sve pojmila, pomirila, 
spoznala, ali ona ostaje samo filozofija, jer nije u stanju pro- 
mijeniti svijet čulno, praktično-djelatno. 

Ova impotentnost misli spram zbilje, koja zbilju kao puko 
dano ostavlja da se spoznaje sama u sebi, a da se pri tome 
bitno ništa ne mijenja, navodi Marxa da Hegela kvalificira kao 
pozitivistu, kao i nacionalnog ekonoma, jer u radu vidi samo 
pozitivno. Marxovo prevođenje misli u zbilju, dakle misao Re- 
volucije, revolucionarna misao može se resumirati u zahtjevu 
za ozbiljenjem filozofije (»K židovskom pitanju«). Ozbiljena 
filozofija ili filozofska zbilja prijelaz je iz shvaćanja rada poj- 
ma u pojam rada. Ovime pojam rada postaje nužan za razumi- 
jevanje čovjeka kao i iz njega dobiveni pojmovi: privatno vlas- 
ništvo, kapital i klasa. 

RAD. — Redukcija pojma rada na čovjekovo esenaijalno 
određenje antropologizirala je Marxa, kao da se pod čovjekom 
podrazumijeva homo faber, životinja koja pravi oruđe u sup- 
rotnosti sa životinjama koje »rade« bez njega, dovela do shva- 
ćanja »tehnologije kao svetog socijalističkog rodnog života«." 
Određenje da je čovjek biće, koje je bivstveno u radu temelji 
se :doš uvijek na stanovištu nacionalne ekonomije, koja rad 


2) Vidi J. Hommes: »Der technische Eros«, Freiburg 1955. 

vidi samo kao stvaranje vrijednosti. Negativna je strana rada 
što se on kao »esencija« i uvjet egzistencije čovjeka, ono što 
čovjek jest i kako čovjek jest srozava na golo sredstvo fizičke 
egzistencije »životinjsko postaje ljudsko, ljudsko postaje živo- 
tinjsko« (»Otuđeni rad«). Ovaj rad, otuđeni rad, koji u sebi 
sadržava sredstvenosi za razliku od ljudskog proizvođenja neo- 
visno o nuždi i »po zakonima ljepote« bitna je distinkcija iz- 
među »otuđenoga« i »neotuđenoga« rada, pozitivnoga i nega- 
tivnoga u radu, rada i prakse — kako se u našoj filozofiji uo- 
bičajilo govoriti — ili kako smo ovdje terminološki proveli 
svrsishodnoga i samosvršnoga rada. 

Već određenje komunizma da je on »pomirenje esencije 1 
egzistencije, individue i roda... i zna da je to pomirenje«, na- 
vodi nas da zaključimo: Biće koje je pomirenje esencije i eg- 
zistencije, koje je samosvijest o tom pomirenju je apsolutno 
biće. Ergo, komunizam je kao »rješenje zagonetke historije« 
apsolutno biće, pomirenje individue i roda, svrsishodnoga i sa- 
mosvršnoga rada. Komunizam je prema tome an-und'fiir- 
sich-sein fenomenologija rada, kojemu je pretpostavka historijski 
materiializam kao odlučna razlika između idealizma, kojemu je 
predmetni svijet drugobitak ideje i kontemplativnog materijaliz- 
ma, koji zbiljnost shvaća samo kao »objekt« (I. »Teza o Feuer- 
bachu«) jest osjetilna subjektivna ljudska praksa — materijali- 
zam jer je rad bitak, a historijski jer je povijest teatar mundi 
toga posredovanja. Dihotomija čovjekovog bića kao prirodnog 
bića i ljudskog prirodnog bića, kao res extensa i res cogitans je 
dihotomija svrsishodnoga i samosvršnog rada, rada kao psihofi- 
zičkog bitka (u racionalno-metafizičkom smislu) i rada kao svr- 
sishodne djelatnosti, rada koji je sam sebi svrha i svrsishodnoga 
rada, koji je sredstvo za neke heteronomne svrhe, koji treba svoj 
»predmet« i svoje »sredstvo«. Iz ovoga već slijedi da je čista an- 
tropologija nemoguća da bi bila antropologizam, naime da je 
čovjekova »radna bit« vezana za »radnu bit« prirode, za refleksi- 
ju o njoj, kozmologiju, kao i za znanost koja omogućava obje, 
za ontologiju. Onto-kozmo-antropologija ukazuje da je samo- 
svršni rad Apsolutni Radnik, causa sui, Priroda kao natura natu- 
rans egzistencija Apsolutnog Radnika, a čovjek po svojoj slobodi 
biće samosvršnog rada, po svojoj prirodnosti natura naturata, 
kojemu je rad sredstvo za druge svrhe. Historijski načini čovjeko- 
vog posredovanja s prirodom su upojedinjeni vidovi njegovog 
otuđenja cd rada, prirode, drugog čovjeka i samoga sebe. Onto- 
-kozmo-antropologija znači rad kao psihofizički bitak, prirodu 
kao egzistenciju tog bitka i čovjeka koji zasebičnost samosvrš- 
noga rada, svrsishodni rad, u mediju povijesti, posreduje kao ne- 
gaciju negacije. Iz ovoga slijedi bitna distinkcija apsolutne zna- 
nosti rada i pozitivne znanosti o radu kao i to da je Marxov Ap- 
solut — svršeni rad prakticirani vid Hegelovog Apsoluta. Prakti- 
cirani vid Hegelovog Apsoluta kao rad ovdje znači da je to napu- 
štanje filozofije kao filozofije, kada se on traži u radu, a nenapu- 

štanje filozofije kao filozofije kada se on proglašava bitkom, po 
kojemu jest sve što jest. Rad, koji je u Hegelovom apsolutnom 
sistemu imao određenje funkcije Apsoluta obraća se kod Marxa 
u ono, po čemu funkcionira apsolutna cjelina, koje je shvaćanje 
jedina mogućnost nadilaženja filozofije, odnosno njenog ozbilje- 
nja. Iz rada, odlučnog pojma za filozofiju Marxa proizlazilo je da 
čista antropologija nije moguća, nego kozmo-antropologija, ili 
dalje kao pitanje o biću, koje sva bića omogućava onto-kozmo-an- 
tropologija. Čovjek ne posjeduje ovo ili ono određenje u smislu 
antropologijske biti, jer on uopće nije, nego biva. Biva ono što 
bijaše biti u prostoru njegovog bivovanja, koje je radno posredo- 
vanje s prirodom u vremenu povijesti. Time za marksološku an- 
tropologiju postaje odlučna dikciplina ontologija rada, znanost 
bića, po kojemu i čovjek kao čovjek jest. Iz nemogućnosti jedne 
marksističke antropologije nastaju problemi sadržajnog određe- 
nja humanizma u jednom historijskom momentu, jer suočeni sa 
znanstvenim Apsolutom rada svaki je taj dati momenat »otuđe- 
nje«. Pretežno negativno određenje prema svakoj mjeri humani- 
ziranja prenosi taj proces u etičko postuliranje i time reprodu- 
cira kantovsko razdvajanje Seina und Sollena, kao i granične mo- 
gućnosti filozofije kao filozofije. Između opasnosti da se svaka 
inovacija u okviru postojećega nazove revolucijom i znanstveno- 
“radnog Apsoluta počiva potreba interdisciplinarnih razgovora na- 
uke o radu, empirijskih nauka o čovjeku i onto-kozmo-antropolo- 
gije. Poteškoće su mnogobrojne, ali ovaj stvaralački dijalog je 
neophodan ukoliko se želi izbjeći repetiranje nemoći i filozofije i 
nauke da promijene realitet. Nemogućnost zasnivanja marksis- 
tičke antropologije, marksističke etike, marksističke političke 
ekonomije, marksističke sociologije omogućava ipak njihove re- 
zultate odmjeriti sa stanovišta apsolutne znanosti rada. Problemi 
toga su predmet već druge rasprave, ovdje se upozorava na teš- 
koće »praktičnog humanizma«, koje proizlaze iz nepostojanja 
jedne marksističke antropologije. 


PRIVATNO VLASNIŠTVO. — Pojam privatnog vlasništva 
Marx je deducirao iz pojma otuđenog rada, a pojam otuđenog ra- 
da dobio iz kritike Hegelove dijalektike i filozofije uopće. Odnos 
ospoljenoga rada prema radniku je odnos ospoljenoga rada pre- 
ma samome sebi*, tj. u duhu naše prijašnje distinkcije, odnos svr- 
sishodnog i samosvršnog rada. Iz otuđenog, ospoljenoga, svrsi- 
shodnog rada proizašlo je da čovjek proizvodi osim tuđosti pre: 
ma prirodi i samome sebi otuđeni odnos spram drugog čovjeka, 
jer se prema njemu odnosi kao i u odnosu, u kojem se on sam na- 
lazi kao radnik. Otuđenjem rada proizvodi otuđenje prema cjelo- 
kupnosti bića. Proizvođenje ospoljenja proizvodi i odnos u kojem 
se nalaze drugi ljudi prema njegovoj proizvodnji i njegovu proiz- 
vodu i odnos u kojem se on nalazi prema tim drugim ljudima. 


3) Vidi Marx: »Die entfremdete Arbeit«, Cotta str. 574. 

Proizvodeći strani mu predmet proizvodi i vlast drugog čovjeka 
nad tim predmetom, proizvodi ne-radnika. Dakle, proizvodnja tu- 
đe djelatnosti proizvodi ne-radnika, vlasnika otuđenoga rada, kao 
i privatno vlasništvo, koje je u jurističkom smislu posjedovanje 
samog tog otuđenoga rada u njegovom materijaliziranom obliku.“ 
Čitav nesporazum oko kategorije privatnog vlasništva proizlazi 
iz zdravoraztimskog shvaćanja, da je Marx analizirajući nacional- 
nu ekonomiju najprije polazio od jurističkog privatnog vlasniš- 
tva, pa da prema tome otuđeni rad može biti samo konzekvencija 
privatnog vlasništva, a ne njegov uzrok. Ovo nemisaono miješanje 
ontološke i kronološke strukture ne vidi da onto-logijski, a ne kro- 
no-logijski, otuđeni rad prethodi privatnom vlasništvu i uvjetuje 
ga. Kronološki oni jedan drugoga međusobno uvjetuju. To je, 
međutim, aposteriorna činjenica, a otuđeni rad apriori uvjetuje 
privatno vlasništvo, razlikovanje vlasništva i nevlasništva itd.* Po- 
jam privatnog vlasništva je tako spekulacijom izveden pojam iz 
otuđenoga rada, a sve kasnije »konkretne« nacionalno-ekonomske 
kategorije, po Marxovim vlastitim riječima, nisu ništa drugo do 
li određeni i razvijeni izraz tih prvih odnosa.* 

Privatno vlasništvo, otuđeni rad, proizvodi tako otuđene dru- 
šivene odnose, kao što proizvodi i otuđene prirodne odnose, od- 
nos čovjeka kao prirodnog bića spram prirode kao prirode. Odnos 
prema prirodi pod pretpostavkom privatnog vlasništva, kako ga 
je Marx odredio u »K židovskom pitanju« (Cotta 484—485) kao 
poniženje prirode, sa druge izlazišne tačke, u suvremenoj atom- 
skoj fizici, koja definira materiju kao objekt moguće manipula- 
cije, dobiva potvrdu. 

Miješanje onto-logijske i krono-logijske strukture kao i kasniji 
politički nivo zahtijevanja ukidanja privatnog vlasništva u pro- 
leterskoj revoluciji sugerira kao da se radi o stvari izvan čovje- 
ka. Marxova anticipacija komunizma (kao prve faze socijalizma), 
koji je uspostavljanje općeg privatnog vlasništva pogađa u potpu- 
nosti etatistički socijalizam. Ovdje se shvaća pojam privatnog 
vlasništva kao pretpostavka otuđenja i samootuđenja, ali se ne 
shvaća njegova subjektivna suština — rad; i zato se zajednica 
javlja kao apstraktni kapitalist. 

Određenjem privatnog vlasništva kao otuđenja rada dobivamo 
bitni momenat za razumijevanje otuđenoga čovjeka, odnosno čo- 
vjek koji najsvrsishodnije radi i sistem koji omogućava najsvrsis- 
hodniji rad najmanje odgovara humanosti. Time utemeljenje za 
prosuđivanje humanosti jednog društva nikako ne proizlazi iz efi- 
kasne i racionalne organiziranosti rada, a samim time niti ko- 
munističkim reguliranjem privatnog vlasništva, već mogućnošću 
obrata rada iz svrsishodnoga u samosvršni. Empirijske poteškoće 


4) Vidi Marx: »Die entfremdete Arbeit«, Cotta str. 571. 
5) Vidi Marx: »Die entfremdete Arbeit«, Cotta str. 571—572. 
6) Vidi Marx: »Die entfremdete Arbeit«, Cotta str. 573. 

suvremenih socijalizama proizlaze iz njihove pred-tehnološke 
strukture, pa se dva vida humaniziranja: jedan za poboljšanje 
uvjeta života, a drugi za novoga čovjeka, shvaćaju promiscue, ili 
čak drugi zapostavlja. Iz mutne predodžbe o privatnom vlasniš- 
tvu proizlazi često i nepravedna ocjena prema nemirima mladih 
u svijetu kao isključivo romantičarskim i anarhističkim. Smatra- 
njem da je nužno naći momentane empirijske snage, koje će pro- 
mijeniti uvjete života lišava se svake utopije, koja je konstitutiv- 
ni momenat humanističkih kretanja. Nerazumijevanje pak novog 
senzibiliteta učvršćuje isto tako desne snage. Složenost shvaćanja 
humanosti u jednom historijskom momentu ukazuje i ovdje, na 
shvaćanju privatnog vlasništva, kako je neophodan dijalog izme- 
đu različitih disciplina. Shvaćanjem rada kao subjektivne suštine 
privatnog vlasništva marksisti imaju odlučno stanovište kako 
spram prakticizma »humaniziranja«, tako i spram apstraktnosti 
negiranja pojedine etape suočene sa apsolutnim stanovištem. 


KAPITALIZAM. — Marxov napor induktivno-empirijskog is- 
traživanja kapitalističkog načina proizvodnje, cijeli njegov kate- 
gorijalni aparat usmjeren na kapitalizam razumljiv je također 
samo iz suprotnosti ospoljenoga rada, koje postaju protivurječ- 
nosti tek suprotnošću rada i kapitala, rada i isključenja vlasniš- 
tva, kao i kapitala kao isključenja rada kao dijalektički princip 
koji traži negaciju negacije, energično razrješenje suprotnosti 
(»Odnos privatnog vlasništva«). Iz ovoga slijedi da je onto-logij- 
ski, a ne krono-logijski svrsishodni rad po kapitalu, a ne kapital 
po svrsishodnom radu. U kapitalističkom načinu proizvodnje mo- 
raju se, onda, kriti sve protivurječnosti rada sa samim sobom. 
Fenomenološki reducirajući specifični vid podjele rada — privat- 
no vlasništvo, empirijski otčitano, kapitalist kao kapitalist je 
transmisija svijeta rada, u kojem je rad osnovna vrijednost dru- 
štva, ne samo u ekonomskom već i u etičkom smislu, jer inače 
ne bi bilo moguće egoistične individualne nagone kanalizirati u 
društveno korisne. Kršćanski cement rada, kao neophodnog mu- 
čenja čovjekovog tubitka postaje snaga interiorizacije ovog »poj- 
ma rada« što se najbolje vidi u protestantskim zemljama“, gdje 
osim samoakumuliranja kapitala postoji i lutherovsko-kalvinis- 
tički princip predestiniranja, koji se svestrano ukazuje kao us- 
pjeh u radu. Protestantizam je u socio-ekonomskom kontekstu 
samo onostrana pozicija vječnog perpetuiranja rada. Svijet rada 
— kapital, postaje tako univerzalni svijet roba, uključujući i čov- 
jeka kao robu, u kojem se vrijednost robe ne otčitava čak niti po 
upotrijebljenom otuđenom radnom vremenu, nego na »prirod- 
nim« zakonima tržišta, gdje kriterij robe, najopćenitija roba, no- 
vac, utemeljuje kriterij u samome sebi, perpetuirajući in infini- 
tum apstraktnost rada, bića koja po radu jesu, tvoreći univerzalni 


7) Vidi M. Weber: »Die protestantische Ethik und der Geist des Kapita- 
lismus«, Tiubingen 1934. : 

svijet političke ekonomije, koji više ne poznaje nikakvih nacio- 
nalnih, familijarnih, patrijarhalnih ograda (»Manifest komunis- 
tičke partije«), jer totalno posredovanje posreduje i odnos među 
ljudima u totalno postvarenje. 

U određivanju jednostavnih elemenata radnog procesa (»Ka- 
pital«): svrsishodna djelatnost ili rad sam, predmet rada i sred. 
stva rada očit je drugobitak samosvršnog rada, gdje se i priroda 
gleda kao »predmet rada«, a sredstva su rada radna snaga, oruđa 
i tehnologija. Ne samo da je rad sredstvo nego je i čovjek reduci- 
ran na radnu snagu, sredstvo, koje ima svrhu stvaranje kapitala 
qua bogatstva. Rad je čovjeku sredstvo, a čovjek je sredstvo ra- 
da, sredstvo za sredstvo. Sekulariziranom idejom Bogatstva ka- 
pital je svrha svrsishodnoga rada, perpetuum mobile, proizvodnja 
zbog proizvodnje i potrošnja zbog potrošnje. Da je historija feno- 
menologija rada ne znači ništa drugo, nego da samosvršni rad u 
svom otuđenju proizvodi svoju suprotnost, privatno vlasništvo, 
da bi to privatno vlasništvo prešlo u protivurječnost kapitala i 
rada u kapitalističkom načinu proizvodnje, jer je odnos kapitala 
i rada u tom načinu proizvodnje razvijeni oblik protivurječnosti 
rada sa samim sobom. Iz određenja kapitala kao svrhe svrsishod- 
noga rada, očito je da je svrsishodni rad subjekt privatnog vlas- 
ništva — kapitala, pa bio taj kapital u jurističkoj formi privatno 
ili državno vlasništvo. 

Ne respektirajući ovaj nivo mnogi marksisti u empirijskim 
sociologijskim istraživanjima »otkrivaju« da je otuđenje radni- 
ka neovisno o privatnom, podržavljenom ili državnom poduzeću, 
kao što nemarksisti smatraju da je to argumenat protiv socija- 
lističke revolucije kao i za izmjenu klasne teorije društva u funk- 
cionalističku. Traženje pak ishodišta revolucije u ukidanju kapi- 
talizma, koja će ukinuti razlike razvijenih i nerazvijenih, da bi 
se »pravedno« i »jednako« društvo dalje razvijalo u pravcu »druš- 
tva obilja« utemeljeno je samo na jednom nivou revolucije na 
poboljšanju materijalnih uvjeta života. Ovime se ne dopire do 
onog iskonskijeg, koje je humanističko, jer usklađuje čovjeka sa 
njegovim iskonom, samosvršnim radom. Ocjena humanizma u 
previranjima suvremenog društva traži stoga svestranu analizu. 


KLASE. — Pojam proletarijata iznađen je kao antiteza svrsi- 
shodnoga rada, naime kao empirijska snaga, koja proizvodeći 
svijet protiv sebe može proizvesti i obrat, revoluciju (»Kritika 
Hegelove filozofije prava«. »Potreba, proizvodnja i podjela ra- 
da«). Zahtjev za ukidanjem privatnog vlasništva jest zahtjev za 
ukidanjem ospoljenoga rada, emancipacija čovjeka kao čovječ- 
noga čovjeka. Ova borba radničke klase je usmjerena obratom ra- 
da iz svrsishodnoga u samosvršni, a klase i klasne borbe kao po- 
kretači historije su Marxova konstrukcija iz borbe radničke kla- 
se protiv kapitalista, iz borbe otuđenoga rada sa samim sobom. 
Induktivno-empirijski je to Marx proučio na kapitalističkom na- 
činu proizvodnje i zato se ova dijalektička shema ne da primije- 
niti bez ostatka na prijašnje »društveno-ekonomske formacije«, 

na suprotnost rada u nižim oblicima. Isto : 
đenja proletarijata u Marxa samo su edo Pakta o 
ke, političke borbe i partijske organiziranosti. Borba za skraće- 
nje radnog dana, za povišenje nadnica, kao i sve ostale socijalne 
beneficije još su inovacije u okviru svrsishodnog rada i kapitala. 
Cu Preape a Marx je Proučio na prvobitnoj akumula- 

Ji kapitala, od koje su se prilike toliko promijenile, da bi čitav 
marksizam mogao biti stavljen u pitanje, kada ne bismo razliko- 
vali apsolutnu znanost rada od pozitivne znanosti o radu. Tako 
npr. Marx i Engels u »Manifestu komunističke partije« kažu: 
»Moderni radnik, naprotiv, umjesto da se podiže s napretkom in- 
dustrije, pada sve dublje ispod uvjeta svoje klase. Radnik postaje 
pauper, a pauperizam se razvija još brže nego stanovništvo i bo- 
gatstvo«. Iz toga slijedi da će buržoazija propasti, jer nije u sta- 
nju hraniti svoje robove. Ova činjenica odgovarajuća prvobitnoj 
akumulaciji kapitala bila je izvor parole, da proleteri nemaju što 
izgubiti osim svojih lanaca. U promijenjenim uvjetima života suv- 
remenog »društva obilja«, gdje se legitimirala fleksibilnost kapi- 
talizma ovakvim se tumačenjem služe i smatraju pravovaljanim 
nasljednicima Marxovog proletarijata zemlje na pred-tehnološ- 
kom nivou u ekstremnom slučaju čak »obojeni«, koji »bijele«: 
i radničku klasu i kapitaliste smatraju eksploatatonima. Također 
je socio-empirijska deskripcija prvog stadija kapitalizma ustano- 
vila određenje klasa kao društvenih grupa, koje se razlikuju po 
tome da li su vlasnici ili nevlasnici, koju ulogu imaju u organiza- 
ciji proizvodnje, da li se bave fizičkim ili intelektualnim radom, 
koju ulogu imaju u raspodjeli i time određenje da će se u buduć- 
nosti društvo sve više polarizirati na buržuje i proletere. Suvre- 
mena su pak zbivanja pokazala da društvo ima sve više srednjih 
slojeva i otuda mnoge negacije, naročito u američkoj sociologiji, 
postojanja klasa, priznavanje stratifikacije na temelju psihološ- 
kog momenta, ugleda, koji pojedina mjesta zauzimaju u društvu, 
shvaćanje socijalizma kao menadžerske revolucije itd. Nepovje- 
renje pak spram subjektivne ocjene ugleda približava nas drugim 
orijentacijama u sociologiji (Mills, Hollingshead, Gordon i dr.). 


Etablirano društvo kapitalskog bogaćenja rješava radničku 
klasu pauperizacije, a kako se društvena podjela rada bazira na 
sve više tehnološkoj, a s time shodno i druge promjene, radnič- 
ka se klasa integrira u postojeće društvo obilja, koje time gubeći 
šansu da revolucionira otuđenje čovjeka od prirode, samoga sebe 
i društva, u ideolozima pokušava naći empirijsku snagu u osta- 
lim društvenim slojevima: inteligenciji, obojenima itd., bez uspje- 
ha, jer Revolucije nema dok se ona ne zbije u radu samom. I iz 
ovoga vidimo da u ontičkom, u pristupu pozitivne nauke postoji 
uvijek opasnost apsolutiziranja »datosti«, pa je i svaka futuro- 
logija problematična. Nenapuštanje ontološkog nivoa, apsolut- 


8) Vidi »Manifest der komunistischen Partei«, Krčner, str. 558. 


348 


ne znanosti rada osnovna je garancija marksističkog shvaćanja 
homo humanusa — bića slobodne djelatnosti samosvršnoga rada, 
koji je moguć kroz prirodno-ljudsko i ljudsko-prirodno posredo- 
vanje. 


Marksistička antropologija, koja je onto-kozmo-antropologija 
fenomenologija rada jednoznačno određuje humanizam kao ispu- 
njenje ljudske slobode, samosvršne djelatnosti. 

Humanizam je tako identičan sa zahtjevom za praktičnim Nu- 
zmnanizmom, odnosno zahtjevom za ozbiljenjem filozofije, pri če- 
mu se ona dovodi u vezu sa proletarijatom. »Filozofija se ne mo- 
že ozbiljiti bez ukidanja proletarijata, proletarijat se ne može 
ukinuti bez ozbiljenja filozofije« (»Prilog kritici Hegelove filozo- 
fije prava«). Revolucionarna sprega filozofije i proletarijata uk- 
ljučujući pojam rada, kapitala, privatnog vlasništva i klase ola- 
bavljena je perpetuiranjem svrsishodnoga rada i integriranjem 
u postojeći svijet rada. Filozofija se repetira kao filozofija ustu- 
pajući apsolutno stanovište pozitivnoj nauci o radu, a proletari- 
jat kao proletarijat napuštajući apsolutni nivo. Filozofija je 
uvijek transcendentalna. Da se ona još uvijek može misliti, da 
egzistira kao »metafizika« dokaz je da se nije ozbiljila. Prevođe- 
nje transcendentalnog u empirijsko prijeti uvijek da ovaj prije- 
vod bude prekratak. Vidjeli smo da ovom iskušenju nije odolio 
niti Marx. 

Ostajanje pri apsolutnoj znanosti rada, pri određenju svrsi- 
shodnog rada, koji je subjekt privatnog vlasništva, a u svom naj- 
razvijenijem vidu odnos kapitala i rada, ukazuje da je završetak 
tog odnosa reduciranje svakog čovjeka na radnika, na njegovu 
apstraktnu određenost i kapital »u kojoj isti kapital u najrazliči- 
tijem prirodnom i društvenom postojanju ostaje isti, a potpuno 
je ravnodušan prema svom zbiljskom sadržaju — ta suprotnost 
dotjerana do kraja nužno je vrhunac, kraj i propast cjelokupnog 
odnosa« 

Reduciranje svakog čovjeka na apstraktnog radnika, kapitala 
na kapital, »koji je sasvim ravnodušan prema svom zbiljskom sa- 
držaju«, privatnog vlasništva na neprirodnu i nedruštvenu kvali- 
tetu, dakle uspostavljanje apstraktnog čovjeka-radnika, apstrakt- 
nog kapitala i apstraktnog privatnog vlasništva bilo bi tako »vr- 
hunac, kraj i propast cjelokupnog odnosa«. Ovo je reduciranje 
moguće pod pretpostavkom totalnog svijeta rada, gdje se ne pro- 
izvodi još miži stupanj protivurječnosti kapitala i rada, već pro- 
tivurječnost rada sa samim sobom. Kapitalizam još uvijek pro- 
izvodi protivurječnost rada i kapitala, jer osim radnika proizvo- 
di i ne-rradnika. Tek socijalizam proizvodi svakog čovjeka kao 


9) Marx: »Das Verhaltnis des Privateigentums«, Dietz 524—525. 

radnika, apstraktni kapital i zajednicu kao apstraktnog kapita- 
listu, proizvodi opće privatno vlasništvo, koje je protivurječnost 
rada sa samim sobom i time svijet rada naprosto. Reduciranjem 
čovjeka na radnika stvara se proletarijat kao snaga koja se samo- 
sviješću suprotstavlja ospoljenom radu i proizvođenju otuđe- 
nja od prirode, drugog čovjeka i samoga sebe, samosvijest pri- 
vatnog vlasništva i destrukcija svoje radničke biti u ljudsku bit. 

Ako shvatimo socijalizam kao nužnost, kao protivurječnost 
rada sa samim sobom, kao njegovu negaciju, onda je socijalizam 
ispunjenje humanosti kao samorađanje čovjeka. Ovako shvaćen 
socijalizam je nužna pretpostavka ljudskog društva kao stva- 
ranje krajnje apstrakcije radnika i apstrakcije kapitala i time 
negacija tog odnosa. Opasnost postoji da se njime kao i suvre- 
menim društvom uopće konzervira status quo, »politički svijet 
životinja« kao i da se izvrši identificiranje pojmova »carstvo slo- 
bode« i tehničko društvo — svijet. 

Po našemu shvaćanju moguće je »praktički« mijenjati svijet, 
ukinuti otuđenje, svrsishodni rad kao privatno vlasništvo, samo 
uspostavljanjem općeg privatnog vlasništva, otuđenjem čovjeka 
kao radnika, ukratko uspostavljanje svijeta rada u suprotnosti 
sa samim sobom. Ovime je svrha socijalizma da bude negacija 
samosvršnog rada, negacija prirodnosti i negacija ljudskosti u 
njihovom apstraktnom vidu da bi proletarijat — svaki čovjek 
imao samosvijest o svojem ljudskom otuđenju i reduciranju svo- 
je ljudske biti na radnu bit. 

Humanizam tehničkog društva kao i humanizam uopće može 
se smisleno sagledati samo kao onto-kozmo-antropološki princip 
čovjeka, apsolutne znanosti rada i tehnike kao modaliteta rada." 
Humanizam tehničkog društva bez te dimenzije vodi u apologiju 
postojećeg, tehničke humanizme i druge ideologije. Nikakve dru- 
štvene nauke, humanizmi, pa niti umjetnost ne mogu rehabiliti- 
rati čovjeka iz njegove antropologične čovječnosti, ako ne polaze 
od čovjeka kao bića samosvršnog rada, a to znači i prirodnog 
i slobodnog čovjeka. Pomirenje prirode i čovjeka, kozmo-antro- 
pološki problem, razrješava se u društvenoj zbiljnosti prirode ili 
ljudskoj prirodnoj nauci o čovjeku, jer su to identični izrazi." 

Dovođenje u vezu Hegela i Marxa ukazuje da je fenomenolo- 
gija duha fenomenologija rada, da se transcendentalni nivo 
ova dva mislioca razlikuje što su u Hegela misaono, u duhu, po- 
mirene suprotnosti, a Marx hegelijanskom dijalektikom hoće 
misaonu praksu ili praktičnu misao čovjekovim radnim posredo- 
vanjem. Marxov je humanizam u shvaćanju čovjeka kao omni- 
potentnog i slobodnog bića, koji radom, koji mu je rodna suština, 
njegovom negacijom u svrsishodnom radu i napokon negacijom 
negacije uspostavlja naturalizam = humanizam. 


10) Vidi B. Despot: »Socijalizam i tehnika«, »Praxis« 5/6 1969. 
11) Vidi Marx: »Privateigentum und Kommunismus«, Krčner, 245—246. 

Podsjećanje na Marxovo shvaćanje čovjeka, na mogućnost an- 
tropologije, odnosno onto-kozmo-antropologije kao i integralnih 
pojmova: privatnog vlasništva, kapitalizma i klase neophodno je, 
ne samo zbog distanciranja spram dogmatičara i dijamata, već i 
za sadržajno određenje pojma humanizma, Sadržajno određenje 
ovog pojma određuje apsolutno stanovište, ili znanost rada, pa 
upravo zato slijedi mogućnost negativnog odnošenja spram »hu- 
maniziranja« i smještanja humanosti u domenu etičkog. Kao što 
kod prakticizma postoji tendencija da se apsolutno prekratko 
prevede na pozitivno, tako kod naglašenog humanizma postoji 
opasnost nemogućnosti određenja čovječnosti u datom historij- 
skom momentu, sa zaboravom da čovjek nije, nego biva, dakle 
ovo bivanje treba ocjenu. Kao što su uopće »pojmovi prazni bez 
zorova, a zorovi slijepi bez pojmova«, dijamat, a često i huma- 
nistička orijentacija marksizma nije u stanju procijeniti pojedi- 
nu situaciju. Da nije tako ne bi npr. socijalističke i komunističke 
partije bile tako nepravedne spram studentskih nemira, crnač- 
kih itd. i time se prikazale kao konzervativne snage, koje se po- 
slije revolucije etabliraju. Ovo je moguće samo prekratkim shva- 
ćanjem socijalističke revolucije kao one, koja mora ukinuti pri- 
vatno vlasništvo u jurističkom vidu. Rečeno je, socijalizmu nije 
zadatak da reproducira svijet rada, već da ga postavi u oštru sup- 
rotnost sa samim sobom. Razumijevanje složenih procesa suvre- 
menog društva traži sudjelovanje onto-kozmo-antropologije, po- 
zitivne znanosti o radu i politike. Bez zajedničkog razgovora ina- 
uguriraju se i krivi politički zaključci, koji time odbijaju nove 
radikalne pokrete i zbog kojih se opet učvršćuje jaz između »kul- 
turne revolucije« i društva obilja, što nije dilema marksističke 
antropologije kao takve, niti humanizma kao takvoga, već sukob 
problema oko neshvaćanja privatnog vlasništva, odnosno njezi- 
nog subjekta otuđenoga rada. 


351 


NEKI TEMELJNI PROBLEMI SUVREMENE ESTETIKE 
Danko Grlić 


Zagreb 


Već sam naslov ovog članka obavezuje nas, prije svega, da 
ostanemo u okvirima suvremene estetike. No ono što sam ovdje 
podrazumijevao pod riječju suvremeno nije neki kalendarski po- 
jam i ne može se nikako identificirati s modernim, ažurnim. 
Čitav, naime, niz pojava koje su davno nastale, možemo nazvati 
po svojoj idejnoj orijentaciji ili još bolje, po svom misaonom 
htijenju suvremenim, suvremenijim od mnogih duhovnih tvore- 
vina vremena u kojem živimo. Riječ je, dakle, o jednoj drugoj 
temporalnoj strukturi u kojoj pojam suvremenog identificiramo 
uglavnom sa živim, bitnim, zbiljskim nečim što u sebi nosi, po 
mom subjektivnom uvjerenju, upravljenost aktualnoj tematici, 
tendenciji lišavanja pseudoproblematike ili akcidentalnih teza 
pojavljivale se one u bilo kojem kalendarski određenom vre- 
menu. S druge strane riječ je o suvremenoj estetici, dakle o jed- 
noj, po mom mišljenju, eminentno filozofskoj »disciplini«. (uko- 
liko je uopće ispravno upotrijebiti pojam »discipline«, kad je riječ 
o filozofiji). Ona nije i ne može biti identična ne samo s analizoin 
pojedinih umjetničkih škola već uopće i pojedinih vrsta umjet- 
nosti. Svi mi znamo, ili mislimo da znamo, šta je estetika. Možda 
sam jedan od rijetkih koji tvrde da ne znaju sigurno i neopozivo 
šta je predmet estetike. Kad se govori, na primjer, a često se 
govori, o estetici glazbe, o estetici literature, o estetici slikarstva, 
mislim da tada zapravo vršimo logičko nasilje nad pojmom es- 
tetskog, da je tu riječ o contradictio in adiecto jer u sebi jedin- 
stveni pojam estetskog spajamo s jednim kontrarnim pojmom, 
s nejedinstvenim i mnogolikim različitim umjetničkim granama. 
Estetika je, naime, po mome mišljenju, eminentno filozofija, i 
to u tolikoj mjeri filozofija da svaka estetika koja s pravom nosi 
to ime mora odgovoriti i na neka fundamentalna filozofska pita- 
nja, prije svega gnoseološka i ontološka, da bi uopće mogla ras- 
pravljati o bitnim problemima estetike. Rekao bih čak da i tako 

radikalno empirijski orijentirani mislioci kao što su, na primjer, 
Fechner ili Wundt pa čak i Meumann i Miller Freuenfels itd. itd. 
također kao estetičari pokušavaju iznaći neke opće zakone na pr. 
umjetničkog sviđanja, pa su onda i kod njih podaci iz pojedinač- 
nih grana umjetnosti, bili oni dobiveni ne znam kako odozdo 
(kako bi rekao Meumann), samo opet argumenti za neke opće 
estetske zakonomjernosti primjenljive kasnije i na svaki pojedi- 
načni slučaj. Dakako, šta podrazumijevamo pod estetikom i estct- 
skim nije posebna tema ovog članka. Htio bih, međutim, ipak 
kazati da je sama predmetnost predmeta cstetike toliko u svih 
pravih estetičara uvijek bila u pitanju da je to također jedan od 
pokazatelja, jedan od indeksa kako je riječ o filozofskoj »disci- 
plini«. Dok naime druge znanstvene discipline ne sumnjaju nikako 
u osnovnu tematiku svog znanstvenog istraživanja — pa bi reci- 
mo za nekog geografa ili za nekog botaničara bio znak potpune 
ignorancije ili elementarnog neznanja kad ne bi bio upućen čak 
ni u predmet svog istraživanja, te bi za njih bila i uvreda pitati 
ih o tome — dotle je, mislim, jedna od bitnih karakteristika svake 
filozofije da pita uvijek iznova o svom vlastitom predmetu i da 
ne smatra riješenim ni pitanje definicije svog temeljnog pod- 
ručja. Kad sam nadalje rekao u naslovu da će biti riječ o nekim 
temeljnim problemima, tada sam dakako pretpostavio izbor pro- 
blematike, a ne izlaganje svih pa ni svih najpoznatijih suvreme- 
nih estetskih koncepcija. Kriterij toga izbora ipak sam pokušao 
postaviti tako da sam, unutar ovog vrlo ograničenog prikaza, na- 
stojao izdvojiti samo neke od temeljnih problema unutar kojih 
se mogu koncentrirano sagledati karakteristične tendencije su- 
vremenog estetskog filozofiranja. Kako bi se jasnije ocrtali neki 
najtipičniji pravci, bit će, dakako, potrebno izvršiti mnogobrojne 
redukcije i pojednostavljivanja čak i u okviru kratkog prikaza 
temeljnih pozicija pojedinih mislilaca. Kriterij izbora ne može 
biti zasnovan ni na broju danas objavljenih suvremenih radova 
koji u naslovu nose ime estetika. Danas postoji bezbroj takvih 
pokušaja, ali se neću obazirati na broj, jer ovdje, kao i uopće u 
filozofskim djelima, broj ne može nikad biti odlučan. Htio bih 
također samo usput spomenuti kako smo nedavno dobili na na- 
šem jeziku jedan vrlo informativni pregled novijih strujanja u 
estetici, mislim na knjigu dra Damnjanovića, pa upravo stoga, što 
je ona manje više svima pristupačna, neću spominjati aulore o 
kojima se na jedan iscrpan način u njoj raspravlja. Dobili smo 
nedavno, često s vrlo uspješnim kritičkim pogovorima na našem 
jeziku i Laloa i Focillona i Conrada Fidlera i Picona i kapitalno 
Hartmannovo djelo, a prije svega, Morpurga Tagliabuea i 
Gilberta Kuhna, dvije vrlo iscrpne historije estetike, pa ću ij o 
njima, premda smatram da u njih postoji ne mali broj za este- 
tiku doista relevantnih teza, nastojati što manje govoriti. Ipak 
bih usput rekao kako mi je valorizacija inače stilski vrlo bri- 


ljantno, tipično francuski jasno pisane knjige Charlesa Laloa 

Osnovi estetike, koja je dana kod nas u mnogim recenzijama a i 
u samom pogovoru te knjige, ponešto previsoka. Kod Laloa, 
naime imamo klasičan primjer kako jedna, inače uza sve ograde 
u osnovi antifilozofska, u stvari empirijska estetika, ne može ni 
periferno objasniti umjetnički fenomen, premda s indignacijom 
odbacuje sve filozofsko spekulativne tzv. apstraktne meditacije 
i njihov skepticizam, jer i kod samog Laloa, ono što najviše vri- 
jedi, to je upravo ono filozofsko. Prije svega, to su one teze u 
kojima Lalo sumnja u vrijednost svojih vlastitih metoda inte- 
gralne estetike i to je ono mjesto gdje Lalo, na koncu, zapravo 
priznaje svoju nemoć u pristupu umjetničkom. Kad, naime, spro- 
vedemo sve matematske, psihološke, fiziološke i sociološke ana- 
lize umjetničkog djela koje nam on predlaže i za koje se zalaže, 
zapravo ostaje neobjašnjeno samo umjetničko djelo koje će on 
i nazvati uza sve svoje odbacivanje skepticizma »nedokučivim«, 
»tajanstvenim«, »genijalnim«, »čarobnim«, »čudesnim« i »božan- 
skim«. Ostat će nam, dakle, nakon svih egzaktnih istraživanja da 
opet iznova istražimo ono što i sam Lalo uviđa da je glavno u 
umjetničkom djelu i zbog čega smo uopće poduzeli ta naša istra- 
živanja. To je, dakle, na neki način proturječna pozicija, traži se 
analiza za koju se već unaprijed pretpostavlja da ne može doni- 
jeti nego samo efemerne rezultate. Uza sve verbalno ograđivanje 
pa čak i eksplicitne tvrdnje da se estetika ne može u potpunosti 
svesti na znanost, ipak Laloova metoda pokazuje sve konzekven- 
cije znanstvenog pristupa, znanja o umjetnosti jer, iako sramež- 
ljivo, on će, na primjer, htjeti djelovati svojom integralnom este- 
tikom ne samo na ukus već i na umjetničko stvaralaštvo kako on 
kaže na str. 21 svog djela. A to je, u stvari, dosljedno! Samo ako 
je estetika znanost, znanje o umjetnosti ona zna ne samo kako 
izgleda umjetničko djelo već i kako treba da izgleda. Stoga ona 
mora imati ambiciju da poduči umjetnika i Lalo je jasno ističe: 
»Estetika, kaže Lalo, ne misli da treba da se uzdrži od svakog 
djelovanja na ukus, čak i na stvaralaštvo.« No, s obzirom na taj 
utjecaj čini mi se da su mnogo realnije, primjerenije samom 
stvarnom djelovanju čitave dosadašnje estetike na umjetnost one 
čuvene riječi Nicolaia Hartmanna koje je izrekao odmah na po- 
četku svoje Estetike. Estetika se ne piše, kaže on, niti za stva- 
raoca niti za doživljavaoca umjetničkog, već za mislioca o umjet- 
ničkom. Postoje čak i estetičari — a mislim da je tu riječ o jed- 
noj drugoj krajnosti koja je doista jednostrana i neodrživa — 
koji su tvrdili da se estetika može napisati a da se ne pogleda ni 
jedno jedino umjetničko djelo kao što se i umjetnost može razvi- 


jati u potpunom ignoriranju estetike. 


No kad smo već spomenuli Laloa i nekako se, uz potrebne 
komplimente za njegov stil, prema njemu negativno odredili, po- 
kušajmo ostati dosljedni pa upravo onu problematiku koju on 
doslovno označuje kao »pseudoproblematiku« staviti na čas u 
fokus naših ispitivanja, našeg mišljenja. Riječ je, naime, o od- 
nosu subjektivističke i objektivističke estetike, unutar kojih se, 


354 


premda autori djela koja ću ovdje usput navesti ne spadaju u 
najmodernije, jasno vide dvije temeljne i dominantne pozicije 
u suvremenoj estetici što se zatim mogu javiti u raznim vidovima 
i modifikacijama kao suprotnosti spekulativne i empirijske, in- 
telektualističke i emocionalne, deskriptivne i normativne, psiho- 
loške i transcendentalne ili sasvim jasno i vrlo očigledno i unu- 
tar estetika. (a tu problematiku smatra Lalo vrlo ozbiljnom i 
pravom estetskom problematikom) koje priznaju ili niječu pri- 
rodno lijepo. 

Uzet ćemo tako jedan primjer iz onog estetičkog pravca koji 
bismo mogli nazvati objektivističkim. Neka nam takvu poziciju 
egzemplificira knjiga Maximiliana Becka: »Die Methoden der 
objektiven Aesthetik«, izd. 1937. (Metode objektivne estetike.) 
Za Becka je ljepota predmet deskriptivne estetike. Kao realni 
objekt, ljepota se uvijek može osjetilno opažati. Donekle kao i 
subjektivistička estetika on uvodi pojam takozvanog primarnog 
doživljaja, koji je, međutim, kod njega doživljaj objektivne vri- 
jednosti, bivstva same stvari, što se otkriva u tom doživljaju. 
Estetika treba da bude deskriptivna samo zato da bi bila objek- 
tivna, jer samo na taj način možemo postići onu neutralnu des- 
kripciju, onaj opis fakata za kojim teži Beck, a koji na neki 
način isključuje što je više moguće subjektivni moment. Upravo 
fenomenologija, misli Beck, pokazuje mogućnost tzv. objektivne 
deskripcije bitnoga. Drugo je pitanje u koje sad ovdje ne može- 
mo ulaziti, može li se uopće objektivno promatrati predmet bez 
unošenja subjektivnih faktora. U tom smislu možda bi bilo do- 
bro da uputimo na jednu knjigu velikog fizičara, velikog teore- 
tičara fizike Wernera Heisenberga »Das Naturbild der heutigen 
Physik« koja je u nas također prevedena, a u kojoj Heisenberg 
govori upravo o nemogućnosti takozvane objektivne neutralne 
kritike, to jest o tome kako mi, čim zalazimo u jedan predmet, 
čim ga želimo učiniti predmetom našeg istraživanja, samim tim 
vršimo i jednu subjektivnu korekciju tog predmeta. 

Vratimo se, međutim, na objektivističku estetiku. Ona zapra- 
vo vrlo oprezno, ali ipak upravo zbog svog objektivizma, neu- 
tralizma u odnosu na estetski predmet traži umjetnost bez čov- 
jeka. Predmet estetike kod Becka nije samo umjetnost, već je 
daleko širi, jer ona mora obuhvatiti i tzv. prirodno lijepo. U tom 
je smislu, premda ne u svim rezultatima, on blizak i nekim ten- 
dencijama tzv. Kunstwissenschafta. Umjetnički lijepo Beck za- 
pravo želi svesti na prirodno lijepo. Konzekvencija je takvog 
stava da neke elementarne kozmičke sile, dakle nešto što je van 
čovjeka, u prirodi stvaraju lijepo, a te iste sile stvaraju i lijepo 
u umjetnosti. Uvijek, međutim, prirodno lijepo mora biti osnova 
umjetnički lijepog, prema tome mora biti prisutna i teorija mi- 
mezisa, teorija oponašanja jer je umjetnost uvijek tim bolja što 
zapravo adekvatnije, tačnije odražava stvarnost. Ljepota se stoga 
ne fundira ni u sudu, ni u osjetu ni u osjećaju, jer sud, osjet i 
osjećaj samo su efekti, samo su određena reaktivna stanja u 

subjektu, koji su, međutim, izazvani objektima što imaju svoje 
posebične o bilo kojem sudu o njima nezavisne estetske vred- 
note. Lijepo prikazuje dakle kviditet određenih stvari i to ob- 
jektivno. Lijepo stoga nije ni duševna ni duhovna vrijednost već 
ono je fundirano u samoj strukturi objekta. Prirodno lijepo je, 
kao što smo rekli, uzor umjetnički lijepom, umjetnost pomaže 
da se olakša adekvatno zahvaćanje vrijednosti prirodno lijepog. 
Umjetnost samo to prirodno lijepo izražava koncentracijom, sto- 
ga je ona sredstvo pomoću kojeg konstituiramo pravu vrijednost 
prirodno lijepog. Umjetnost, dakle, otvara oči za objektivno bo- 
gatstvo estetskih ljepota. Dakako da takva umjetnička reduk- 
cija ne znači i osiromašenje prirodnog objekta, već, štaviše, nje- 
govo obogaćenje, jer tek u estetskom predmetu, u estetskom 
fenomenu doživljava se prava vrijednost objektivne stvari. Kao 
primjer tog obogaćenja redukcijom može se označiti npr. jedna 
gravira u kojoj jedna crta, jedan potez pokazuje zapravo kon- 
centrirano čitav niz nijansi koje postoje u prirodi, ali samim 
tim je ne osiromašuje. Premda je sveden na jednu crtu, crtež ne 
osiromašuje, već obogaćuje, otkriva istinski prirodno lijepo. Po- 
stoji, dakle, po toj objektivističkoj estetici, nešto u samim dje- 
lima ili u samim stvarima, tj. u samoj prirodi što bitno određuje 
naš odnos prema njima. I koliko god mi tvrdili da je ukus sub- 
jektivan nitko na primjer od normalnih ljudi ne može kazati, 
recimo, za Beethovena da je dražestan, za ljubičicu da je veli- 
čanstvena. Nešto u objektu ipak u krajnjoj liniji determinira 
cjelokupni naš odnos, naš stav, naš sud. Nasuprot tome, subjek- 
tivizam možemo predstaviti posthumnim djelom Dietricha Kerlera 
koje je izašlo pod naslovom »Weltwille und Wertwille«, u kojem 
je on dao zanimljivu i karakterističnu definiciju ljepote. »Lje- 
pota je, kaže Kerler, izraz negativnog odnosa nekog predmetnog 
svojstva prema pradoživljaju subjekta i prema zahvatu tih pra- 
doživljaja.« Šta je to pradoživljaj? Pokušajmo objasniti tu u 
prvi čas malo nejasnu definiciju. Osim konkretnog doživljaja, 
osim konkretnih odnosa umjetnika spram svijetu, osim dakle 
onog što bismo mogli nazvati pojedinačno iskustvo, pojedinačni 
doživljaj, pojedinačna impresija, postoji i pradoživljaj kao fun- 
damentalni doživljaj, kao baza, na osnovu koje se tek i formi- 
raju svi mogući pojedinačni doživljaji. To je, kaže Kerler, os- 
novni stav čovjeka prema stvarima, prvobitni primarni stav čo- 
vjekov prema svijetu, kvalitativno određenje općeg prostora u 
kome će on smjestiti sve svoje doživljaje. Pradoživljaj je stalna 
tendencija, stalni, konstantni način interpretiranja svijeta. Lije- 
po po toj definiciji nije primarno već izvedeno, derivirano svoj- 
stvo, to jest vrijednost suprotna bitku i stoga subjektivna. Lje- 
pota nije stvarni kvalitet nego upravo odbijanje od stvarnosti, 
ona je njegova negacija. Riječ je dakle o subjektivnom stavu, 
subjektivnom doživljaju, i upravo to je odlučujući način na koji 
mi primamo ovaj ili onaj objekt, a on sam je determiniran onim 
prvim pradoživljajem, dakle opet jednim, da tako kažemo, trans- 

cendentalnim subjektom. Lijepo stoga ne spada u ontologiju, već 
u aksiologiju, nauku o vrijednostima. Jer mi svakoj stvari daje- 
mo vrijednost i cijenu i samo je kao takvu uopće i doživljavamo. 
Prema tome, ljepota i nije drugo do valorizacija. Umjetničko 
djelo, to naročito naglašava ta subjektivistička estetika, kao ma- 
terijalni objekt je, dakako, sasvim različito od onoga što zovemo 
lijepim, jer-to lijepo ne pripada samom djelu, već je nešto šlo 
smo mu mi pridali, što mi iz sebe pridajemo kao atribut. Lje- 
pota je, prema tome, sekundarni kvalitet, ona je svojstvo svoj- 
stva. Estetika nije nauka o onom što opstoji, nauka o bitku već 
o onom što vrijedi, što je vrednota. Postoji bitno neslaganje iz- 
među egzistencije objekta i značenja koje on ima za subjekt. 
Slika je naprosto platno i boje, a umjetnički kvalitet slike je 
sasvim nešto različito od njenog materijalnog entiteta. Umjetnost 
i objektivna stvarnost su dvije sfere, umjetnost ne zahvaća, ne 
proniče stvarnost, umjetnička sfera, estetski realitet je nešto 
posebno, nešto za sebe odijeljeno. Čak bismo mogli kazati što ie 
cdjeljenije od stvarnosti to je više umjetnost, jer što je više eks- 
presija što je više »Ja«, tim više dobiva upravo na umjetničkoj 
kvaliteti. Takva ekspresija negacija je prirodne stvarnosti, nega- 
cija kauzalne neslobode, ekspresija je na neki način protest pro- 
tiv svijeta, ono što je Camus nazvao »ćuška postojanju«. Arnold 
Gehlen, to je pregnantno izrazio svojom tvrdnjom da subjektivi- 
tet umjetničkog djela postaje zapravo i sam razlog opstanka um- 
jetnosti. No, dakako, to nije samo stav moderne estetike, poz- 
nato je na pr. kako je već Baudelaire rekao da je prvi posao um- 
jetnika u tome da čovjeku zamijeni prirodu, da ustane protiv 
nje. »Smatram — kaže Baudelaire — nekorisnim i odvrainim 
prikazati ono što jest.« To što jest to je upravo kič, to je prizna- 
vanje svijeta onakvim kakav on u svom pukom fakticitetu, ne- 
dirnut i neizmijenjen umjetnikovom rukom doista postoji. 


No sve ove suprotnosti koje se još uvijek nalaze s raznim 
modifikacijama u centru raspri suvremene estetike ipak ne vode, 
niti svaka po sebi ali niti neka njihova umjetna i posrednička 
sinteza (kao što je to npr. pokušaj Laloa), uopće u onu di- 
menziju sagledavanja ključnih problema umjetnosti koji zapravo 
tako imperativno stoje pred našim vremenom, koje je, mislim, 
s mnogo prava Heidegger nazvao oskudnim vremenom. Ne sma- 
tram, doduše, ni da je Heidegger uvijek ušao dovoljno otvoreno 
i uvijek dovoljno radikalno u niz pitanja unutar kojih bi se mogla 
sagledati bitna misija umjetničkog i miesto estetike danas, ali 
je sigurno da neke premise za jedno dublje sagledavanje smisla 
umjetničkog u suvremenom, posebno u suvremenom tehnificira- 
nom svijetu u njega nalazimo. Tu je doista riječ o jednoj potpu- 
no novoj poziciji s koje nam se čine i pomalo efemerne ove igre 
oko subjekta i objekta, prirodnog ili umjetnički lijepog, ovog 
Kunstwissenschafta ili estetike, empirističkog ili spekulativnog 
pristupa, estetike odozdo ili odozgo, koje se u suvremenim vari- 
jantama ponavljaju ili manje ili više suptilno prepričavaju po es- 

viskin časopisima, kongresima za omotik, učenim društvima 
dim | riČ rama. Heidegger, naime, misli da i 
samo pitanje o biti umjetnosti pretpostavlja da je već sama um- 
jetnost postala upitna, da je dospjela u neku vrstu krize, da nam 
sama više ne rasvjetljuje bitne putove našeg života pa mi stoga 
tražimo istinu umjetnosti jer više nismo uvjereni da je ona sama 
ima, da je ona sama posjeduje. No pitanje o umjetnosti nije više 
pitanje estetike kao neke filozofske discipline, već je pitanje o 
sudbini Zapada uopće. Oskudnost je oskudnog vremena toliko os- 
kudna da se u njemu ne vidi više ni sama ta oskudnost. Estetika 
stoga više ne može odgovoriti na bitno pitanje o umjetnosti, jer 
je pitanje o umjetnosti s onu stranu neke specijalne discipline, 
specijalne znanosti, već je postalo pitanje samog opstanka svijeta. 
Estetika, naime, pokazuje dvostruku ograničenost: s jedne stra- 
ne je njen vidokrug ograničen na način bitka stvari (onoga što 
bismo nazvali res, realitas), na datost, na objektivnost, i stoga 
ona postaje, dakako, nesposobna da zahvati način bitka umjet- 
nosti. S druge strane pokazuje se da ona čak siluje i stvari, gura- 
jući ih u njoj izvanjske, akcendentalne kategorije, to jest, govo- 
reći o tom da su one lijepe ili harmonične, pune ritma, fantazije 
itd. itd. Osebujnost načina bitka umjetnosti očituje se samo 
kao djelo i proizvodnja umjetnosti i bitno se razlikuje od sva- 
kog tehnć, svakog umijeća. Umjetnička je proizvodnja, kako ka- 
že Heidegger, Sebe-u-djelo-postavljanje-istine-bitka. Tek naime, 
umjetničko djelo dovodi do adekvatnog sijanja sjaj istine samog 
bitka. Istina po sebi postavlja se u djelo, istina je dakle djelo- 
tvorna u umjetnosti. Ta je teza zapravo suprotstavljena Hegelu, 
po kome bitak može postići svoj apsolutni sjaj samo kao riješen 
svake osjetilnosti, samo, dakle, u pojmu, samo u filozofiji. Pita- 
nje o biti umjetnosti, po Heideggeru, je bitno pitanje o zavičaju 
čovječjeg opstanka. I kao obrat bitnoj istini, ono otkriva da um- 
jetnost podaruje čovjeku neponovljivu izvornu istinitost što je 
nikada ne može dostići ispravnost i preciznost, konkretnost ili 
praktična primjenljivost ma koje znanosti. Umjetnička je zbilj- 
nost u ovom vijeku osiromašenja čovječnosti kod čovjeka zbilj- 
skija, to jest ona je, mogli bismo kazati, primjerenija pravoj, 
ljudskosti od realiteta svega što kao realno postoji. Tu je, dakle, 
također Heidegger na poziciji jedne sasvim specifične i odre- 
đene antiestetike koja se međutim javlja i u širokom frontu i 
čitavog niza drugih mislilaca a potkrijepljena je raznim, mogli bi- 
smo čak reći i disparatnim argumentima, od Heideggera do 
Ernesta Grassija i do nekih suvremenih teoretičara. Većina njih 
govore o tome kako se ne može više estetskim načinom uopće 
proniknuti do onog što umjetnost kao umjetnost bitno osvjet- 
ljuje. Estetika je uvijek ta koja će u neke određene kategorije 
pokušati strpati umjetnička djela, tako npr. i Shakespearea i 
Dantea itd., premda znamo da su upravo oni kršili estetska pra- 
vila. Velika umjetnost je uvijek na neki način bila protivna sve- 


mu što je do tada važilo kao vrijedno po bilo kojim kanonima. 

Stoga je ono što umjetnost donosi kao novum nesagledivo upra- 
vo iz tih kategorija. Osim toga, problem umjetnosti nas ne inte- 
resira više po sebi već zato što on nužno vodi ispitivanju biti 
čovjeka uopće. Istovremeno umjetničko djelo interpretirati znači 
njemu samom omogućiti da govori svojim ontološkim kvalite- 
tama, samim svojim smislom bitka a ne kategorijama o tom 
bitku, što u stvari gotovo uvijek čini estetika. Mogli bismo tako 
navesti različite teze i argumente protiv estetike Ernesta Gras- 
sija, koji je kod nas nešto manje poznat. On, na pr., govori o zlat- 
noj boji u bizantijskom slikarstvu kao o nečemu što je s one 
strane bilo kakve estetske valorizacije. Ta zlatna boja nije lijepa 
i to je umjetno nakalamljivanje nekih estetskih kategorija na 
nešto što transcendira estetiku. Ona, po Grassiju, ima jedan dub- 
lji, metafizički smisao i otkriva samu bit vječnosti. Interesantne 
su misli Bachelara koji također cijelu svoju orijentaciju na neki 
način bazira na mišljenju da se moramo riješiti svega što nam 
donose stare valorizacije, zaboraviti to svoje znanje, raskinuti 
sa svim svojim navikama filozofskih istraživanja ako doista že- 
limo da proučavamo probleme koje postavlja npr. umjetnička 
imaginacija. Bez obzira međutim na antiestetsku upravljenost 
ponekad ti pokušaji i sami postaju ograničeni svojom polaznom 
pozicijom i može se kazati kako estetiziraju vrlo često i onda 
kad govore protiv estetike. 

Dakako, da je ograničenost estetike kao znanosti prije svega 
u tome što kao svoj predmet ima određenu datost, određenu go- 
tovost. Njen je predmet, kao što znamo, ili određeno umjetničko 
djelo ili subjektivnost umjetnika a njen je zadatak da ga onda 
različitim metodama naknadno što egzaktnije analizira, deskri- 
bira, shvati, objasni, protumači. Estetika je stoga ograničena za- 
danošću tematike i ne dopire do horizonta smisla što ga umjet- 
nik u sebi nosi, ne može nikad doprijeti do izvora umjetničkog 
djela. Ona je na neki način uvijek u najboljem slučaju samo 
puka rezonanca djela umjetnika ili je, dakako, »šengajsteraj«. 
Estetika kao znanost stoga doista govori o umjetnosti iz jednog 
medijuma koji je zapravo stran umjetnosti i njoj neprimjeren, 
jer je umjetnost stvaralaštvo, a znanje o umjetnosti, dakle este- 
tika kao znanost je po svojoj definiciji samo post festum kon- 
templacija o tom stvaralaštvu. Ona, dakle, ostaje u okviru ne- 
stvaralačkog pristupa stvaralaštvu. 

. Ne možemo s pozicije koja u sebi nosi ozbiljno htijenje za sa- 
gledavanjem suvremenog smisla umjetničkog nikad ostati na 
pukoj neutralnoj deskripciji fenomena umjetnosti, desknipciji 
koja bi ostala potpuno nezainteresirana sudbinom čovjeka u na- 
šem stoljeću i koja bi stoga pitanje umjetnosti zapravo degradi- 
rala na nešto po sebi odijeljeno, irelevantno za samu mogućnost 
opstanka čovjeka kao čovjeka. Bitna pitanja o umjetnosti danas 
mogu naći svoje razrješenje samo s pozicije po kojoj umjetnost 
kao oblik čovjekovog proizvođenja i stvaranja, kao djelo u ko- 
jem se manifestira čovječnost čovjeka, njegov ljudski smisao, 

Postaje i rcalni oblik njegova cjelokupnog života. Umjetnost 
sloga ne može biti samo ideologijska nadoknada za život koji se 
ne posjeduje, samo kulturna etiketa, neki vanjski ukras otuđenog 
i osiromašenog života. Samim pukim shvaćanjem umjetničkog 
fenomena i znanjem o tome kako treba da izgleda takozvano 
pravo umjetničko djelo, pa i najpreciznijim i najsavršenijim ta- 
kvim znanjem, dakle ostajanjem na toj reflektivnoj poziciji, um- 
jetnost još nije postala i ne postaje istina cjelokupnog čovjeko- 
vog života. 

Možda je doista Heidegger imao pravo kad je tvrdio da je os- 
kudno vrijeme u kojem živimo. S jedne strane kao da estetika 
i znanost stalno u krugu bilo apologetski bilo negirajući oblijeće 
oko umjetnosti koja s druge strane i sama pokazuje znakove sa- 
moubojstva. Nekom se doduše može činiti da je slika isuviše 
crna, ali ne mislim da bi je trebalo umjetno uljepšavati. Po sve- 
mu naime izgleda da umjetnost vrlo upadljivo pokazuje dobru 
volju za svojom vlastitom likvidacijom. Kad na primjer Fontana 
para platno nožem i to ostavlja kao dokument svog umjetničkog 
izraza ili kad Burri montira spaljene krpe i drvene otpatke, da 
ostanemo samo u okviru ovih relativno nevinih pokušaja ade- 
kvatnog izražavanja modernog duha, kako da to drugačije za- 
pravo protumačimo nego kao neke, možda vrlo realne, vrlo ade- 
kvatne, ali ipak samoubilačke manifestacije. Da se dobro razu- 
mijemo vrlo sam radikalan protivnik svakog akademizma u um- 
jetnosti, svakog konzervativizma, jer upravo akademski duh mi- 
sli da je vječan samo zato jer je zapravo bio izvan vremena i 
onda kad je već stvarao. Ipak mi se čini da ima znakova kako 
će u mnogim manifestacijama suvremenih tendencija pobijediti 
izvjesna morbidnost koja je samo pendant jedne racionalističke 
tehničke lukavosti i njenih standarda. Može se, naime, steći uti- 
sak, dakako samo kod izvjesnog broja modernih, onih koji za- 
pravo stalno iznova reproduciraju uvijek isto, (možda samo teh- 
nički sve savršenije), da u tim tendencijama i osjećaj i imagi- 
nacija i svaki lični napor na neki način postaju suvišnim, fanta- 
zija kao da isušuje. Ona zapravo može gotovo iščeznuti, jer ako 
i umjetnost ide u pravcu neke tehnifikacije svog predmeta ona 
ipak nikad ne može dostići ni brzinu ni savršenstvo ni učinak 
stroja. Ona je uvijek iza svega onoga što može sama tehnika, teh- 
nička umietnost je iza tehnike, čovjek je iza stroja. Estetika kao 
znanost, htjela to ili ne, nosi, međutim, u sebi neke druge peda- 
goške tendencije u tom smislu da želi ukazati na to kako recimo 
treba promatrati umjetnost ako već ne i to kako je treba stvarati. 
Bitno je njeno ograničenje u tome što tako uvijek želi biti na 
djelu za nekog drugog a na umjetničkom se djelu, kao izrazu 
pune personalne samostalnosti, ne može biti namjesto drugog | 
upravo je u tome i apsurdnost ovakve racionalističke, deskriptiv- 
ne estetike i svega onog što sc veže uz nju (historije umjetnosti, 
sociologije umjetnosti itd.) koja nas želi uputiti u to kako na pri- 
mjer treba da gledamo jednu sliku. Može se kazati da velik broj 

ljudi živi u iluziji da su sve doznali o jednoj slici ne onda ako su 
je doista likovno vidjeli i doživjeli, već ako su je prepoznali i 
usporedili s jednim šematskim ili intelektualnim ili historijskim 
znanjem, a ne svojim intimnim likovnim iskustvom. Tako mno- 
štvo ljudi i eksperata prolazi ispred platna u muzejima, otkriva- 
jući s pravom virtuoznošću škole, pravac, djela što ih prepoz: 
naju po reprodukcijama, vrijeme njihova nastajanja, socijalne 
i moralne determinante vremena i tako dalje, a da nikad zapravo 
ne vide ni jednu jedinu sliku. 

Sivilo mnoštva estetskih koncepcija i znanstvenih recepata, 
škola, pravaca i programa pokrilo je tako i zadnje zametke naše 
vlastite radosti i naše vlastite kreativne moći tuđim dekoraci- 
jama, deskripcijama, domišljanjima, ekspertizama i direktivama 
i pod teretom knjiga, interpretacija, znanstvenih, ideoloških ili 
čak političkih ambicija, gotovo da se sasvim pritajila ona intim- 
na, neponovljiva, vlastita, ni od koga dirigirana i upravo stoga 
tako bitno čovjekova čovječnost umjetničkog. Pa ipak .ona je 
vječna, neuništiva. 

Na jeđnom mjestu u drugoj knjizi Aristotelove Metafizike na- 
lazimo ove riječi o razlici teoretskog i praktičkog područja: »Ta- 
kođer je pravilno da se filozofija naziva znanošću istine (episte- 
me tes aletheias). Jer za teoretsku je filozofiju istina, za praktič- 
ku pak čin svrha (theoretikes telos aletheia, praktikes ergon). 
I ma da praktičari razgledaju kako što stoji, oni ne gledaju na 
ono vječno i po sebi (aidion ili po Alex. Aphrod. aition kath' 
auto), nego na ono relativno (to pros ti) i na ono trenutno (to 
nyn)ae! 

Pretpostavimo li da je ovaj prvi sistematski razmještaj theo- 
rije i prakse, čak i onda kad je bio kritički presuđivan i metafi- 
zički preobrtan, ostao odlučan i mjerodavan za čitavu povijest 
zapadnjačkog metafizičkog poimanja, tada vrijedi promisliti, što 
još i danas kao i u Aristotelovo doba znače i na čemu se temelje 
ove razlike teoretskog i praktičkog područja. Prije svega — »pra- 
vilno je da se filozofija naziva znanošću istine«. Što ovdje znači 
znanost, što istina? Na istom mjestu Aristotel nastavlja: »Istinu, 
međutim, ne znamo bez spoznaje uzroka«. Što je uzrok? Uzrok 
je bit. »Između istovrsnih stvari najviše bitnosti ima ona koja je 
za druge uzrokom da im pridolazi ta bit, npr. vatra je najtoplija, 
jer je za druge uzrokom, da im pridolazi toplina«. Istina dakle 
leži u uzroku, uzrok je bit. Dalje dodaje Aristotel: »Najviši stu- 
panj istine (to alethestaton) ima dakle ono, što je za potonje uz- 
rokom istine«. Riječ je sad o stupnjevima istine i na kraju — 
»stoga moraju principi vječno postojećega nužno imati najviše 
istine; jer oni nisu čas istiniti, čas lažni, niti imaju uzrok istine 
u drugome, već sve drugo u njima, ukoliko svako ima udjela pod- 
jednako na istini kao i na bitku (to einai).«* Ovaj odlomak naiz- 


1) Aristotel, Met. 993 b 19 
2) Met. 993 b 30 


362 


gled počinje razlikovanjem teoretske i praktičke filozofije, ali 
tada se u njihovom razumijevanju i utemeljivanju preko pojma 
uzroka, biti, stupnjeva istine strmo penje do istine same i do 
bitka samog. Jer svako postojeće ima udjela podjednako na istini 
kao ina bitku. Istina je dakle uzrok, bit, bitak sam. Znanost isti- 
ne (he peri tes aletheias theoria) znanost je u tome istome. Ali 
odgovarajući stupnjevima istine, znanost je također stupnjeva. 
na. Najviše znanosti ili prva filozofija ona je koja ne promatra 
ovaj ili onaj rod bića, nego biće naprosto (on haplos) i ukoliko 
je biće. S druge strane prva filozofija kao svoj predmet za razli- 
ku od fizike i matematike ima ono vječno, i nepokretno i odvo- 
jeno. Najdostojnija znanost ima najdostojniji rod bića za svoj 
predmet. Postoji li dakle jedna nepokretna bit (ousia akinetos) 
tada je filozofija koja se njome bavi prva i općenita i nju će 
pripasti da promatra biće kao biće (on the on) — ona je antolo- 
gija, ali prije svega ona gleda ono biće koje je jedno, vječno, nepo- 
kretno i odvojeno — prva je filozofija prije svega — teologija. 
Kao najopćenitije promatranje bića metafizika je onto- 
logija, ali kao promatranje najopćenitijeg bića ona je 
teologija. 

Theoria ima dakle svoju najvišu svrhu u promatranju bića kao 
bića ili pak theoria ima svoju najvišu svrhu u gledanju boga. 
(Uzgred rečeno ovo kod Aristotela naznačeno jedinstvo teologije 
i ontologije ujedno je raskrsnica koja će ubuduće razdvajati sve 
racionalne ili spekulativne ontologiste naklonjene uvijek i nužno 
imanentizmu i panteizmu od mističkih odn. spekulativnih teologa 
okrenutih prema kontemplaciji jednog, transcendentnog boga.) 

Kako međutim stoji s praksom? Praksi je svrha u činu, a 
praktičari ne gledaju na ono vječno i po sebi, nego na ono relativ- 
no i trenutno. Ako su »nužno vječni svi principi i uzroci« (ananke 
de panta men ta aitia aidia einai)*, što je to onda relativno i tre- 
nutno? U petoj iknjizi Metafizike, gdje su izložene definicije, rela- 
tivno je s obzirom na mogućnost i zbilju određeno kao ono dje- 
latno (ta poietika) i ono trpno (ta pathetika). Odnos djelatnog 
i trpnog odnos je uzajamne ovisnosti kao odnos aktivne i pasiv- 
ne mogućnosti. Ono što može djelovati ovisno je o onome što 
može trpjeti i obrnuto prelazeći u zbilju ono po mogućnosti 
djelatno odnosi se kao aktivna mogućnost spram onog po moguć- 
nosti trpnog. Što je međutim djelatno, a što trpno gledajući na 
čin? Čin je ozbiljenje mogućnosti koja se nalazi u činiocu. Ali 
kako je činilac umno biće, njemu za razliku od bezumnih bića 
stoje na raspolaganju mnoge pa i suprotne mogućnosti. Stoga 
mogućnosti treba prići odluka (to proairesis) koja izabire jednu 
od mogućnosti. »Princip znanosti koje smjeraju na činjenje jest 
u činiocu odluka; jer isto je ono učinjeno (to prakton) i ono 
odlučeno (to_proaireton).«* Ono učinjeno je čin koji se ozbiljuje 


3) Met. 1026 a 16 
4) Met. 1025 b 14 

na osnovu odluke, ukoliko je prisutno ono što može čin pretrp- 
jeti. Svrha čina (to telos) kao ozbiljena mogućnost postoji me- 
đutim već prije svog ozbiljenja. Prema poznatom dokazivanju 
svaka je zbilja po pojmu, vremenu i biti prije (proteron) svoje 
mogućnosti. Tako je i svaki čin po svojoj biti, po onome što bija- 
še da bude (to ti en einai) unaprijed svakom svom ozbiljenju. 
Drugim riječima svrha praktičke djelatnosti, čin, po svojoj biti 
prethodi jednako tako mogućnosti svog ozbiljenja kao i ozbilje- 
nju samom. Ono što se u odluci izabire kao svrha činjenja oduvi- 
jek je već po svojoj biti, po onome što bijaše da bude, prisutno. 
Činilac u svom činjenju ne ozbiljuje niti može ozbiljavati svrhe 
koje već oduvijek ne bi bile prisutne. Jer svi su uzroci vječni, a 
svrha nije do jedan od uzroka. 


Ako se tako u svakom činu ozbiljuju vječni uzroci, to se ipak 
svako činjenje odvija u vremenu. Što je međutim vrijeme? Vrije- 
jeme je prema Aristotelu — kretanje koje se broji s obzirom na 
prije i kasnije. Kretanje samo nije vrijeme, već ono što se na 
kretanju broji s obzirom na prije i kasnije. Što broji, međutim, 
jest trenutak (o nyn ton hronon metrei he proteron kai hyste- 
ron). Trenutak je ono jedino za što bi se moglo reći da u vremenu 
postoji. Jer prošlo više nije, buduće još nije. Trenutak međutim 
jest poput tačke koja uvijek ista mjeri neku dužinu. Ali kad bi 
trenutak doista uvijek bio isti vremena uopće ne bi bilo. Trenu- 
tak dakle treba biti i ne biti uvijek isti. Razlaganje ove aporije 
dovodi do zaključka da trenutak jest i nije uvijek isti, te da kao 
razmeđe prošlosti i budućnosti ujedno objedinjuje ovo dvoje. 
Trenutak je sveza vremena (to nyn syneheia hronou)." (Usput 
se iavlja jedna nedoumica: ako je vrijeme kretanje što se broji 
s obzirom na prije ili kasnije, postoji li ono ikad bez duše koja 
jedina ima mogućnost brojenja? Ova aporija donijet će u budu- 
ćem filozofskom promišljanju dalekosežne posljedice. Kantov 
nauk o subjektivnosti vremenske forme kao i Heideggerovo inzis- 
tiranje na izvornoj vremenitosti kao osnovnoj strukturi tu-bitka 
imaju ovdje svoje metafizičko porijeklo.) 


Što je međutim vrijeme s obzirom na čin? Ono je pravi tre- 
nutak, kada treba nešto učiniti, sredina između prekasnog i pre- 
ranog. Činilac ovaj pravi trenutak ne određuje kakav je on po sebi 
poput teoretičara, već s obzirom na čin koji treba izvršiti, s obzi- 
rom na sebe kao djelatnoga i s obzirom na mogućnosti koje treba 
da pretrpe čin. Utoliko je njegova praksa relativna i odnosi se na 
trenutak. I kao što je činilac pojedinačan, tako je i njegov čin 
u pravi trenutak uvijek pojedinačan. Svaka praksa zbiva se na 
pojedinačnom. Što se međutim u ovoj pojedinačnosti ozbiljuje 
to su, kako smo vidjeli, vječne i općenite svrhe, vječni i općeniti 
uzroci. 


5) Phys. 219 b 11 
6) Phys. 222 a 10 

Ako na osnovu predočenih elemenata pokušamo dati defini- 
ciju čina, mogli bismo reći: čin je na osnovu odluke u pravom tre- 
nutku kao svezi prošlog i budućeg ozbiljena mogućnost koja već 
oduvijek bijaše da bude kroz pojedinačnog činioca na onom po- 
jedinačnom što trpi činjenje. 

Čin je na taj način sinteza vječnog i vremenitog, općeg i poje- 
dinačnog, djelatnog i trpnog, mogućeg i zbiljskog. Čin je u neku 
ruku ono najpotpunije. Kao sinteza svih bitnih momenata koje 
otkriva theoria čin povezuje bitak i nebitak. Ako je čin ono naj- 
potpunije, on ipak nije ono najviše. Jer ono najviše lišeno je ne- 
bitka. Ono je sama zbilja bez mogućnosti, sama vječnost bez vre- 
mena, sama djelatnost bez trpljenja, sama općenitost bez pojedi- 
načnog. U onom najvišem odluka ne prelazi u čin, odluka je ono 
učinjeno samo. Stoga praksa za Aristotela i za čitavu jednu tra- 
diciju ima svoju svrhu u theoriji. Najviše dobro, ono zbog kojeg 
je svako drugo dobro, nije stvar prakse, ono je stvar theorije koja 
je jedno sa svojim predmetom. Theorija konzekventno tome nema 
u sebi ništa vremensko, ništa moguće, ništa pojedinačno ni trp- 
no. Theorija je od svega toga udaljeno gledanje vječnog, nepo- 
mičnog, odvojenog i sama vječna, nepomična i odvojena. Theo- 
rijaje kontemplacija ukoliko templum dolazi od gr. tem- 
no — siječem, odvajam. 

Smisao je prakse za ovu tradiciju da služi kontemplaciji. Kao 
etička praksa ona se trudi da usmjeri čovjekov život prema vrli- 
ni, kako bi on postao spreman za gledanje istine, kao politička 
praksa ona nastoji da uskladi zajednicu prema dobru cjeline i 
blaženstvu svakog pojedinca, kao ekonomska ova praksa traži 
najbolji način kako da putem rada priskrbi sredstva za život i 
time osigura svrhu rada koja je u dokolici kao što je svrha rata u 
miru. Pretpostavka ovakvog nazora, po kome je kontemplacija 
najviša svrha čovjekova opstanka, nalazi se očigledno u prihva- 
ćanju, pored i povrh prolaznosti, jednog vječnog poretka bića. 
Onog trenutka kad ovaj vječni poredak postane sumnjiv, privi- 
dan pa čak i lažan povijesna se situacija iz temelja mijenja. No 
prije toga ne zaboravimo da je i povijest samu moguće shvatiti 
tek iz ovakvog vječnog poretka bića. Povijest je ono po vijesti. 
Vijest iz i.e. wes- (odakle skr. vasati, njem. Wesen, engl. was) 
označava ono što prebiva, što traje. Povijest je i sama moguća 
tek po onome što prebiva, što traje — po biti. Bez tog trajnog 
prebivališta iz koga se u svakom tzv. povijesnom trenutku kroz 
povijesni čin ozbiljuju njene mogućnosti, povijest bi se pretvori- 
la u kaos nasumce nabacanih besciljnih akata. Povijesni trenutak 
u kome se vječni poredak bića prikaže kao prividan ili čak nepo- 
stojeći, početak je kraja za svaki mogući povijesni opstanak. 
Nihilizam bitka kao nihilizam jedne i vječne istine bića ujedno je 
nihilizam povijesti. Na osnovu nihilizma povijesti može ozbiljiti 
svoju svrhu samo još kao svoj svršetak. 

Povijesni trenutak u kome se obrće odnos kontemplacije i 
prakse za filozofiju se zbiva u Kantovom mišljenju. Eliminiraju- 
ći kao nespoznatljive sve uzroke po sebi Kant određu je filozofiju 

kao »svjetovnu mudrost« (Weltweisheit), re više poput Aristote: 
la kao znanost istine već kao »znanost o odnošenju svakog spoz- 
navanja i svake upotrebe uma na posljednju svrhu ljudskog uma 
kojoj su kao najvišoj sve druge svrhe podređene i u kojoj se sve 
moraju objediniti.«' Najviša znanost ne promatra više prve prin- 
cipe i uzroke, već ispituje odnose spoznajnih moći između njih 
samih kao i odnos svake moguće spoznaje prema najvišoj svrsi 
ljudskog uma. Najviša pak svrha ljudskog uma jest um sam u 
bezuvjetnom zakonodavstvu svoje čiste volje. Budući da teoretski 
um ograničen na ono pojavno nigdje u mogućem iskustvu ne nala- 
zi svrhe po sebi, to samo praktički um kao čista moć htijenja 
može postavljati umu svrhe i ozbiljavati ih kao predmete svog 
čistog trebanja. Prva filozofija odvija se tako u znaku »primata 
praktičkog uma«. Ali primat praktičkog nije sadržan samo u mo- 
gućnosti postavljanja svrha za koje ne zna teoretski um, ovaj je 
primat ideja vodilja čitave Kantove filozofije. Jer osnovni pojam 
transcendentalizma — pojam sinteze u svojoj je biti pojam 
praktičke filozofije. Sinteza naime nije theorija, ona je čin. Sinte- 
za objedinjuje ono opće i nužno s pojedinačnim i slučajnim, ono 
formalno s materijalnim, ono što treba da bude s onim što jest. 
Ako je kod Aristotela čin već bio otkriven kao ono sintetičko, ali 
ne kao ono najviše, to kod Kanta čin kao sinteza postaje ono naj- 
potpunije i jedino. Čin sinteze omogućuje kako zrenje u aprehen- 
ziji raznovrsnosti opažaja pod formama prostora i vremena, tako 
i poimanje u objedinjavanju svakog mogućeg mišljenja pod lo- 
gičkim formama kategorija i suda, čin omogućuje spoznavanje 
kao i predmet spoznaje, djelovanje kao i proizvođenje. Svako 
moguće iskustvo utemeljeno je na taj način u činu, sve što jest — 
priroda, čovjek ili bog — postaju tek mogući odnosno zbiljski po 
činu i kroz čin. Ukoliko je čin postao ono jedno i sve, a svaki čin 
odnosi se na ono relativno i vremenito, to će sada kategorija rela- 
cije i ono vremenito preuzeti primat nad svim što bi se moglo 
pomišljati kao vječno i po sebi postojeće. Relacija postaje 
najvišom kategorijom, zapravo kategorijom nad kategorijama — 
transcendentalom transcendentalne filozofije i potpuno potiskuje 
Aristotelovu supstanciju. Svako moguće iskustvo nije drugo do 
zadana cjelina svih mogućih relacija forme i materije, zora i poj- 
ma, sredstva i svrhe. Zadanu cjelinu ovih relacija upravo uspos- 
tavlja čin kao objedinjavanje različitosti iskustvenih elemenata. 
Ali — ovo će ostati ključni problem transcendentalne filozofije — 
ako su elementi zadane sinteze odista različiti, kako je čin sinte- 
tiziranja uopće moguć? Ako sva mnoštvenost iskustvenih eleme- 
nata ne potječe više iz jednog najvišeg principa i uzroka, već ima 
barem dvojako porijeklo — ono receptiviteta i ono spontaniteta 
(a u stvari, kako to kritička analiza neminovno otkriva, nema 
uopće svoje porijeklo, već svaki element počiva na samom sebi 


i tek po činu sinteze ulazi u relaciju spram drugih elemenata) 


7) I. Kant, Logik, Einleitung 

kako je objedinjavanje ovih mnogovrsnih različitosti uopće rmo- 
guće? 

U rješavanju ovog ključnog problema Kantu priskače u po- 
imoć onaj element koji kao i relacija nije tek jedan između ostalih, 
već je za filozofiju sinteze kao čina od izuzetnog značenja — taj 
je element vrijeme. Problem sinteze apriornog i aposterior- 
nog, formalnog i materijalnog, zornog i pomišljenog rješava se 
u nauku o shematizmu vremena. Ono zajedničko svih elemenata 
iskustva koje otkriva kritička analiza nalazi se u vremenu koje 
se bilo idealno bilo realno, bilo kao zorno ili pomišljeno, bilo 
kao dano ili zadano nalazi zastupljeno u svim elementima sinteze 
kao i u činu sinteze samom. Uz relaciju pojavljuje se tako i vri- 
jeme, ali ne samo kao osjetilna forma, već kao transcendentalni 
uvjet mogućnosti iskustva uopće. Tajna njegova shematizma sa- 
krivena je u čistoj moći uobrazilje, koja tako postaje izvorom 
mogućnosti svakog čina sinteze. Ako je za Aristotela sve što jest 
bilo moguće time što je imalo udjela podjednako na istini kao i 
na bitku, na onome istome i onome jednom i vječnom, onda bis- 
mo parafrazirajući mogli reći kako kod Kanta sve postaje mogu- 
će time što ima udjela podjednako na relaciji tj. onome drugome 
i na vremenu tj. na bivanju. Vrijeme doduše kod Kanta nije shva- 
ćeno isključivo u smislu konačnosti njegova sadržaja, ono je ta- 
kođer beskonačno odn. vječno s obzirom na formu', kao što ni 
relacija nije shvaćena samo u smislu neidentiieta supstancije, 
već i kao njena identičnost u vremenu'. Ali ovaj kompromis na 
relaciji vrijeme—vječnost ne mijenja bitno razliku između tra- 
dicionalno shvaćene jedne i vječne istine bitka i Kantove »svje- 
tovne mudrosti«, gdje sve što može biti biva omogućeno činom 
sinteze mnoštvenih i raznorodnih elemenata u vremenu. 

Ova razlika ujedno čini svaku kontemplaciju nemogućom i 
filozofija se odsada može odrediti samo još kao bivstveno prak- 
tička filozofija. Ona je odsada bivstveno praktička i u svakom tzv. 
teoretskom bavljenju, jer teorija nije više gledanje istine bića, već 
je postala čin postavljanja, proizvođenja, primjenjivanja, ostva- 
rivanja teorija kao nacrta uma. Svaka teorija dolazi na taj način 
u odnos sredstva spram svrha praktičkog uma i mora se oprav- 
dati pred njihovim interesima. Osim što ulazi u odnos spram 
svega drugog što nije teorija ona mora zadovoljiti zahtjeve trenut- 
ka. Svaka teorija mora biti suvremena, uvijek spremna na prom- 
jenu. Teorija mora biti teorija u bivanju. Aristotelova znanost 
istine kao onoga što jest postaje time s obzirom na relaciju — 
relativno znanje o relativnome, a s obzirom pak na vrijeme — 


8) O odnosu vremenske konačnosti i beskonačnosti kod Kanta s obzirom 
na problem konačnosti egzistencije vidi polemički članak E. Cassirrera »Kani 
und das Problem der Metaphysik«, Bemerkungen zu M. Heideggers Kantin: 
terpretation, u Kantstudien 36, 1931, str. 161. 


9) O relaciji kao najvišem pojmu transcendentalne filozofije usporedi za- 
vršno poglavlje »Der oberste Grundsatz aller synthetischen Urteile: das 
Zwischen« u M. Heidegger »Die Frage nach dem Ding« 

bivajuće znanje o bivanju. Ako je na taj način kontemplacija one- 
mogućena, to praksa ne samo da je moguća, već postaje i ono 
jedino nužno. 


Etika kontemplacije ustupa mjesto etici samoodgovornog bes- 
konačnog samousavršavanja, politika sa svrhom u zajedničkom 
dobru ustupa mjesto politici beskonačne revolucionarne akcije na 
putu prema čistoj čovječanskoj zajednici, ekonomika nema više 
cilj da radom priskrbi korisne vrijednosti, već se pretvara u bes- 
konačni čin proizvođenja roba. Etika, politika i ekonomika nisu 
više hijerarhizirane s obzirom na višu ili nižu svrhu koju ostva- 
ruju, već se nalaze u uzajamnom odnosu zavisnosti i u stalnom 
vremenskom protjecanju. Budući da je čin sinteze lišen svoje 
nadvremenske biti kao svog telosa, on se kao apsolutni slobodni 
čin ne može zaustaviti niti na jednoj od njega samog postavlje- 
noj svrsi. Utoliko je proces apsolutne sinteze beskonačni i u prin- 
cipu besciljni proces. 


No ako je apsolutna, slobodna praksa i lišena unaprijed da- 
nih svrha i utoliko u principu beskonačna, ona ipak nije bez svog 
mogućeg kraja. Što je međutim mogući kraj apsolutne prakse? 
Da bismo odgovorili na to pitanje, potrebno je vratiti se korak 
natrag u ono što se kod Kanta otkrilo kao posljednje izvorište 
čina sinteze. Čin sinteze bio je omogućen shemom vremena kao 
onim zajedničkim za sve elemente mogućeg iskustva, Odakle me- 
đutim vuče porijeklo ova shema vremena kao uvjet mogućnosti 
transcendentalne sinteze? Njeno porijeklo nalazi se za Kanta u 
čistoj moći uobrazilje. Čista moć uobrazilje izvor je she- 
me vremena i po tome izvor mogućnosti svakog čina sinteze. Sve 
što može biti naposljetku ima svoj princip u ovoj najdubljoj mo- 
ći »duše«. Razlike apriornog i aposteriornog, formalnog i mate- 
rijalnog, vječnog i prolaznog ne samo da se objedinjuju, već ove 
suprotnosti uopće tek i nastaju na osnovu moći uobrazilje (Ein- 
bildungskraft kao in-Eines-bildende-Kraft). U novom obliku sup- 
rotno tradiciji, ovdje je razriješena Aristotelova nedoumica posto- 
ji li vrijeme neovisno od duše. Ono ne samo da ne postoji bez 
subjekta, već moć uobrazilje uopće tek proizvodi vrijeme u svim 
njegovim oblicima i svim njegovim sadržajima. Umjesto duše 
kao supstancije, međutim, ovdje je riječ o moći uobrazilje koja 
je prvi i najdublji izvor svega što može biti proizvedeno. Dok je 
duša kao supstancija u kontemplaciji bila jedno sa svim što odis- 
ta i vječno jest, moć uobrazilje u činu svog samoproizvođenja 
proizvodi sve što može bivati u vremenu i uzajamnom odnoše- 
nju. Neprolazno i prolazno, opće i pojedinačno, nužno i slučajno 
postaju tako samo izvedenice moći uobrazilje koja je ujedno iz- 
vorna vremenitost. Ali moć uobrazilje nije ništa supstancijalno, 
ona je puka mogućnost da se vremenito bude. Ona nije moguć- 
nost kojoj bi aristoislovski prethodila neka zbilja što treba da 
bude ozbiljena, ona je prazna, ništavna mogućnost za vremenito 


bivstvovanje. Moć uobrazilje na taj je način stupila izvan svakog 

postojanja, ona stoji izvan biixa kao njegova ništavna moguć- 
nost — ona je ex-sistencija. 

Filozofija egzistencije konzekventno dovršava proces metafi- 
zičkog odnošenja teorije i prakse. Eliminiranje prvih principa i 
uzroka po sebi za volju primata praktičkog uma dovelo je do 
čina sinteze kao apsolutne prakse, ali apsolutna praksa otkrila 
je svoj temelj u ništavilu gole mogućnosti da se bude. Praktički 
um našao se tako zasnovan ne više na svom čistom zakonodav- 
stvu, još manje na teoretskom uvidu u svrhe po sebi, već isklju- 
čivo na egzistenciji. 

Egzistencija i samo egzistencija utemeljuje čin. Ali kao ute- 
meljen na egzistenciji čin prestaje biti beskonačna, apsolutna 
praksa, on ponovo postaje ograničen, doduše ne nekom svrhom, 
nego konačnošću same egzistencije. Za razliku od svega umnoga 
egzistencija je uvijek pojedinačna, moja mogućnost da budem. 
Njen osnovni karakter — briga — strukturalno se raščlanjuje kao 
sebi-unaprijed-već-biti-u-svijetu-kao-biti-pri... Briga leži kao iz- 
vorna strukturna cjelina prije, tj. uvijek već u svakom aktu egzis- 
tencije bio on »teoretski« ili »praktički«. Ovoj strukturnoj cjelini 
da bi zaista mogla biti cjelovita potrebno je potražiti u egzisten- 
ciji njen početak i kraj. Početak egzistencije leži u samoj moguć- 
nosti da se bude, njen kraj međutim označava smrt kao najiz- 
uzetnija od sviju mogućnosti — ona mogućnost koja može uči- 
niti da više ne mogu moći. »Smrt kao mogućnost ne pruža tu-bit- 
ku ništa 'za ozbiljenje' i ništa što bi on kao zbiljski sam mogao 
biti. Smrt je mogućnost nemogućnosti svakog odnošenja spram..., 
svakog ezgistiranja«." U njoj kao kraju egzistencije nalazi i izvor- 
na vremenitost svoju konačnost. Jer izvorna vremenitost nije dru- 
go do smisao brige. Sebi-unaprijed temelji se na budućnosti, već- 
-biti-u otkriva u sebi prošlost, biti-pri označava sadašnjost. Ono 
što objedinjuje strukturu brige jest vremenitost. Ma koliko se 
moglo na osnovu jednog neautentičnog pojma vremena tvrditi 
kako vrijeme protječe i nakon smrti, to je tvrđenje sasvim irele- 
vantno za izvornu vremenitost u kojoj sve što može biti ima svo- 
je porijeklo. No budući da se izvorna vremenitost temelji na pu- 

oj mogućnosti da se bude, a ova mogućnost osim smrti kao 
svog kraja i nema nikakvu svrhu koja bi trebala da bude ozbilje- 
na, to izvorna vremenitost ne dovodi na vidjelo ništa drugo do 
nemogućnosti egzistencije da bude drugo doli bitak za smrt. Čin 
egzistencije nema više nikakvu drugu mogućnost da bi je preuzeo 
u svoju odluku do odlučnosti za vlastitu smrt. 


Smrt je kraj mogućnosti odnošenja egzistencije i kraj izvor- 
ne vremenitosti. Okončavajući svako odnošenje i vremenjenje u 
trenutku smrti čin egzistiranja na jedan izuzetan način postiže 


10) Za genežu Heideggerova pojma konačnosti egzistencije iz transcen- 
dentalne moći uobrazilje vidi M. Heidegger »Kant und das Problem der 
Metaphysik« 

11) M. Heidegger, »Sein und Zeit« str. 262. 

nešto analogno onome što je kontemplacija postizala odvajajući 
se od svega vremenskog i izjednačavajući se s vječnim i po sebi 
postojećim. Trenutak smrti znači u neku ruku za čin ono isto što 
je za kontemplaciju značilo odvajanje od svih vremenitih relaci- 
ja. Kraj odnošenja i vremenjenja u trenutku smrti na taj je način 
praktički analogon kontemplaciji theorije. Trenutak smrti prak- 
tička je slika (eikon) kontemplativne vječnosti. 


Ali i na jedan eksplicitniji način smrti egzistencije korespon- 
dira vječnosti esencija. Smrt je najsvojstvenija (eigenste), neod- 
nosiva (unbeziigliche), nenadmašiva i nezastariva (uniiberholba- 
re), izvjesna (gewisse) i neodređena (unbestimmte) mogućnost 
egzistencije.'* Najsvojstvenija jer u biti za smrt ezgistenciji posta- 
je očiglednom njena istinska svojstvenost za razliku od sveg bez- 
ličnog bitisanja, neodnosiva, jer pred smrću svatko stoji kao je- 
dino on sam, nenadmašiva, jer ona kao mogućnost nadmašuje sve 
njoj prethodeće mogućnosti, izvjesna, jer se njena mogućnost u 
temeljnoj tjeskobi egzistencije otkriva kao neuklonljiva, neodre- 
đena, jer je njen trenutak za egzistenciju neodredljiv. Ove oznake 
smrti kao izuzetne mogućnosti egzistencije paradoksalno sliče oz- 
nakama besmrtne duše kako se one otkrivaju kontemplaciji. Du- 
ša je za tradicionalno shvaćanje također ono najsvojstvenije, jer 
što bi bilo svojstvenije od vlastite duše, duša je također neodno- 
siva, jer je odvojena od svega relativnog i počiva na samoj sebi, 
nenadmašiva, jer kao najviša moć bića objedinjuje u sebi sve 
druge njegove moći, izvjesna, jer što bi bilo sigurnije za dušev- 
no postojanje od duše same, i neodređena jer sve odredbe tek 
pridolaze duši kao jednostavnoj supstanciji. Ono što je kontem- 
placija nalazila u besmrtnosti supstancijalne duše to čin sada 
nalazi, obrnuto, u smrti kao apsolutnom kraju svoje mogućnosti. 
Smrt je za čin egzistencije prema tome njegova inverzna esen- 
cija. Naposljetku postaje tako smrt esencijom čina kao što je 
besmrtnost na početku bila esencija kontemplacije. 


Tema o kontemplaciji i činu time je smisleno zaokružena. Dok 
se čin temeljio na kontemplaciji, njegovo izvođenje ozbiljavalo 
je u vremenu neprolazne svrhe. Svako istinsko djelo bilo je izvo- 
đenje na vidjelo onog što već oduvijek bijaše da bude. Povijest 
se zbivala kao opetovanje vjećnosti u vremenu. Prošlost i buduć- 
nost sažimali su se u trenutku čina ozbiljujući u prolaznosti ono 
neprolazno, u relativnom ono po sebi. Obrnuto, kada čin postaje 
nadređen koniemplaciji, vječnost iščezava, svrhe po sebi nestaju 
i činjenje je primorano da beskonačno izvodi svoj lanac sred- 
stava i svrha u svijetu relativnosti i vremena. No ovoj beskonač- 
noj proizvodnji suprotstavlja se naposljetku konačnost samog 
čina egzistiranja koji svoju »najvišu svrhu« ima samo u moguć 


12) »Sein und Zeit«, str. 263. 1 d. 

nosti svog kraja. Smrt tako postaje esencijom, onim što bijaše da 
bude, svakog čina koji se nadređuje kontemplaciji.'? 

Al; trenutak smrti objavljuje se egzistenciji ujedno kao vreme- 
nita slika vječnosti, kao ono jedino neovisno u svijetu ovisnosti i 
njegova izuzetna mogućnost može u tom vidu, ako tako bude 
dano, ponovo dozvati u sjećanje svijet kontemplacije. 


13) Ako ovaj uvid primijenimo na suvremenu povijesnu situaciju nije 
moguće izbjeći pitanje, nije li sva energija današnjeg tzv. aktivizma i aktua: 
lizma usmjerena, pa bilo to više ili manje nesvjesno, prema smrti kao svom 
jedinom konačnom cilju. Sav napor individualne samokonstitucije kao etič: 
ki izraz tog aktualizma nema li kao svoj jedini ishod tek ono hamletovsko 
»biti spreman to je sve«, ako već i ne posiže za »pukim šilom« da sam sebi 
prikrati daljnje besmisleno egzistiranje? A što da se misli o političko-eko: 
nomskoj sprezi koja pod prividom nebuloznih ideala zajedničkog, planetar: 
nog dobra, a u stvari poticana samo golim interesima moći i nadmoći, vodi 
narode svijeta, jednako one »povijesne« kao | one manje povijesne, sve neiz: 
bježnije i očiglednije u međusobni kolektivni historijski finale? 

KULTURA I POLITIKA 
Ivan Kuvačić 


Zagreb 


I 


Malo koja riječ se tako često upotrebljava s tako malo jedno- 
značne preciznosti kao što je riječ kultura. U raznim enciklope- 
dijama i drugim stručnim i informativnim publikacijama nalazi- 
mo na stotine definicija tog termina. Usprkos tome postoji me- 
đu ljudima opća suglasnost s obzirom na visoki status ovog poj- 
ma. Nekulturno je sinonim niskosti i ljudske degradacije. To je u 
tolikoj mjeri ušlo u opću upotrebu i kao osjećaj i kao norma 
ponašanja, da nije nimalo slučajno što je istaknuti ideolog mo- 
dernog barbarstva Goebbels najviše čuven po tome što je navod- 
no izjavio da se hvata za revolver čim čuje riječ kultura. 


Usprkos tome, što političari i politika stalno izazivaju podo- 
zrenje i averziju stanovništva, čini nam se, da Goebbelsovu uzreči- 
cu ne bi trebalo uzeti kao opći, temeljni okvir za sagledavanje 
odnosa između pojmova, koji su stavljeni u naslov ovog razmat- 
ranja. Naime, iz toga što se nijedna politika ne odriče manipula- 
cije ne slijedi da se svaka može s njom poistovetiti. Kad bi to 
bilo tačno, onda bismo mogli odmah ustvrditi, da se politička 
misao i praksa svode na tehniku propagande i dominacije, što je 
očito suprotno kulturnoj djelatnosti, pa bi time, naravno, i naš 
zadatak uvelike bio olakšan. 

Među teškoće koje stoje na putu teorijske konfrontacije ovih 
dvaju pojmova treba ubrojiti i tu okolnost što se politika, koja 
je usredotočena na pitanja tekućih događaja, nužno orijentira 
prema budućem, dok je kultura više vezana za tradiciju i prošlost. 
To je zbog toga što dominantni dio kulture svakog naroda nije 
proizvod trenutno živog stanovništva, već izumrlih generacija. 
Stoga ona pretežno i pripada u domenu retrospektivnih discipli- 
na kao što su kulturna historija, arheologija i antropologija, ko- 
je vršeći objektivno-naučno registriranje i opisivanje onoga što 

se zbilo, rijetko ulaze u direktnu konfrontaciju sa politikom. U 
skladu s tim velika većina definicija kulture ima statičan karak- 
ter. One pružaju presjek vremenskog kontinuuma uz obavezno 
taksativno nabrajanje mnogobrojnih slojeva, tako da se znanstve- 
na misao o kulturi svodi na predodžbu o »složnoj cjelini, koja 
obuhvaća spoznaju, vjerovanje, umjetnost, običaje, navike i osta- 
le sposobnosti i djelatnosti, koje čovjek stječe kao član društva« 
(Taylor). Usprkos preciznosti i prividne sveobuhvatnosti ovakve 
definicije nisu nimalo prikladne kao osnova za shvaćanje druš- 
tvenog programa. U tu svrhu je mnogo bolje ako kulturu operaci- 
onalno odredimo i predočimo kao »cjelokupnost nastojanja i 
napora u sferi mašte i mišljenja pomoću kojih narod procjenju- 
je i opravdava svoje postojanje i napredak« (Fanon). Ovim pre- 
lazimo na područje društvene dinamike i time otvaramo moguć 
nost suodnošenja kulture i politike. 


Teškoća može biti i u tome, što pojam narod, osobito kada 
se radi o suvremenim zbivanjima, može imati različit sadržaj, 
iako je prividno usmjeren na isti objekt. Ova primjedba je sve 
više aktualna, jer se zahvaljujući monopolističkoj upotrebi moć- 
nih sredstava masovnih komunikacija može uspješno podržava- 
ti i jačati iluzija o jedinstvenoj nacionalnoj kulturi čak i u onim 
slučajevima kada opoziciona kretanja temeljito dovode u pita- 
nje postojeći sistem vrijednosti. Prema tome ne treba ispuštati 
iz vida staru spoznaju, da gotovo u svakom narodu koegzistiraju 
razne, a ponekad i sasvim suprotne kulture. To je prirodan izraz 
klasne borbe, koja nije prestala, ali se u novije vrijeme u nekim 
aspektima toliko modificirala, da je dovela u pitanje neka rani- 
je ustaljena gledišta. Stvar je u tome što je zbog strukturalnih 
promjena došlo do slabljenja bitne unutarnje suprotnosti unutar 
industrijski najrazvijenijih zemalja i što je glavna oštrica klas- 
ne borbe prenesena na liniju koja odvaja razvijene od nerazvije- 
nih. Zbog toga tvrdnja da u Njemačkoj, Engleskoj, Francuskoj ili 
Sjedinjenim Državama paralelno s kulturom buržoazije postoji 
nezavisna i u mnogim bitnim aspektima suprotna kultura prole- 
tarijata, nema više zone ubjedljivosti kakvu je imala u Marxovim 
i Lenjinovim analizama. U tim zemljama je prije svega zbog slab- 
ljenja unutarnjeg klasnog konflikta, teza o jedinstvenoj nacio- 
nalnoj kulturi mnogo realnija i životvornija, no što je bila prije 
pedeset ili sto godina. Na drugoj strani linije, to jest u takozva- 
nom trećem svijetu, također je došlo do odgovarajućih modifi- 
kacija. Najznačajnija promjena se očituje u težnji da se radikal- 
no prekine sa zapadnom kulturnom tradicijom i da se gradi na 
vlastitim temeljima. Nema sumnje da u tome važnu ulogu igra 
Kina, no da se sve ne može svesti na njenu kulturnu revoluciju, 
već da temelji leže dublje u samom položaju nerazvijenih zema- 
lja i u uvjetima njihove borbe, pokazuju među ostalim mno- 
ga djela istaknutih kulturnih radnika tih zemalja, koja su nasta- 
la prije i poslije kineske kulturne revolucije, a vrše vrlo velik 
utjecaj u trećem svijetu, U tim djelima dominira gledište o nacio- 

nalnoj kulturi nerazvijenih naroda kao sastavnom, integralnom 
dijelu njihove borbe za slobodu. To je ono što se zbilo u Jugosla- 
viji, Alžiru, Kubi, a danas se odvija u Vijetnamu. To su primjeri 
kada kultura i politika idu ukorak, jer je kulturno stvaranje od- 
raz stremljenja i borbe gotovo cijelog naroda, i, što treba poseb- 
no istaći, autentična nacionalna svijest, koja izrasta na temelju 
borbe za socijalni progres, ne može biti nacionalizam. Kada ona 
počne prerastati u nacionalizam, to je najsigurniji znak krize i 
propadanja revolucije. Međutim, prirodno je što jača otpor pro- 
tiv stranog utjecaja, i to ne samo u kolonijalnih naroda, u kojih 
je to neophodan preduvjet da bi stali na vlastite noge, već isto 
tako i u manjih evropskih i američkih naroda koji su se razvili u 
okrilju zapadne kulture. Stvar je u tome, što je ogromna većina 
onog što danas pod firmom kulture dolazi bilo s Istoka ili sa 
Zapada, čista diverzija borbe, koju ti narodi vode za nacionalnu 
nezavisnost i za socijalni progres. To su sredstva ekspanzije veli- 
kih sistema koja se nude u omotnici takozvane masovne kulture. 
U jednom slučaju je to dirigirana socrealistička proizvodnja, a u 
drugom komercijalizam moćnog tržišta. Otpor protiv te diverzije 
ima nacionalnu osnovu, jer je to najsigurnija, a u mnogim slu- 
čajevima jedina moguća osnova. No, može biti fatalno, ako se 
zbog skepse i negiranja u odnosu na avangardno i masovno izvr- 
ši potpuni zaokret prema prošlom, prema kulturnoj baštini. Ta- 
kav zaokret bio bi čisti promašaj, jer se gubi živi kontakt sa sa- 
dašnjim nastojanjima i naporima naroda, bez čega nema kultur. 
nog stvaralaštva. Umjetnost gleda naprijed; ona negira sadašnjost 
u ime bolje budućnosti. To je način kako nacionalno dobiva in- 
ternacionalni smisao. 


Uvođenjem termina »masovna kultura« naše razmatranje ula- 
zi u područje bitno drukčijeg odnosa između kulture i politike. 
One više ne idu ukorak, jer im se ciljevi razilaze. Politika se iz 
integralnog dijela narodnog pokreta pretvara u zasebnu, vladaju- 
ću sferu, koja degradira kulturu, jer njene institucije pretvara u 
aparat države. Takva »kultura« je najmoćniji instrument ma- 
nipulacije masa u suvremenom društvu. To je vrlo vješta mani- 
pulacija, jer nastupa u ime masa, a protiv izdvojenih elita. Dois- 
ta, možemo se pitati, da li su Eshil, Beethoven, Gorki ili Krleža 
degradirani time, što smo ih izdali u jeftinom, milijunskom tira- 
žu i uveli u samoposlugu i kuhinju? Zar nije bolje što su ta djela 
postala dostupna milijunima čitatelja i slušatelja, nego da i dalje 
budu privilegija malobrojne kulturne elite? Očito je da je tako, 
pa ipak navedena pitanja sadrže zamku, koja uključuje shvaća- 
nje umjetnosti kao dekoracije, koja uljepšava i učvršćuje posto- 
jeće. Zar Ešhilov Prometej nije sušta suprotnost takvog određe- 
nja i zar se isto ne može reći za ogromnu većinu ostalih velikih 
umjetničkih djela? Zar nismo bliže istini, ako kažemo da je um- 
jetnost veliko osporavanje, da je ona protest protiv onoga što jest 
u ime onoga što bi moglo biti? Zar djela Gorkog i Krleže nisu ta- 
kav napor mašte i mišljenja, koja su crpla snagu u kontaktu s 

narodom, i koja su negiranjem postojećeg pripremala generacije 
revolucionara? 

Prema tome, pitanje je, što se događa s vrhunskim proizvodi. 
ma kulture kad postanu predmet masovne potrošnje. Ako se bitno 
mijenja njihova funkcija i smisao, onda se možda doista radi o 
degradaciji. Budući da je riječ o svođenju umjetničkih djela na 
nivo potrošnih predmeta, razmatranje traži da se uvede distink- 
cija između termina »kulturno dobro« i »roba«. 

Roba je ono što se kupuje i prodaje, što se konzumira, što se 
vrednuje s obzirom na prometnu vrijednost. Kulturno dobro se 
ne konzumira u navedenom smislu. Ono izražava bitna, egzisten- 
cijalna pitanja naroda i epohe, što nije moguće vrednovati s ob- 
zirom na sumu novca, koja se za to može dobiti na tržištu. Kul- 
turno dobro uzdiže, oplemenjuje, ono potiče na aktivan, kreati- 
van odnos, dok je roba potrošno dobro, koje zadovoljava animal- 
ne potrebe. Autentična kulturna dobra imaju trajnu vrijednost 
i ako u nekoj. sredini imaju veliku snagu poticaja, onda upravo 
zbog toga njihova prometna vrijednost može biti neznatna. Pjes- 
ma ili umjetnički esej o sudbinskim pitanjima naroda, ukoliko 
se suprotstavljaju vladajućoj orijentaciji, danas mnogo teže do- 
piru do slušalaca nego nekada. Stoga avangardne kazališne gru- 
pe, koje bi htjele da ponovo uspostave raspon između »onoga što 
jest« i »onoga što bi moglo biti«, bježe iz kazališnih kuća i stvara- 
ju svoje vlastite scene u studentskim i boemskim centrima. One 
se slijevaju u opći tok otpora i osporavanja, koji su osnova tako- 
zvane podzemne kulture (underground kulture). Ta kultura nije 
samo odraz težnji siromašnih, marginalnih slojeva u metropola- 
ma, koji bi htjeli uspostaviti kontakt s revolucijom u kolonijama, 
već je sastavni dio dubljeg, općeljudskog otpora protiv arogan- 
cije tehnološkog racionalizma, koji stavljanjem čovjeka u funk- 
ciju tehničkog progresa obrazlaže i opravdava politiku moćnih 
vojno-industrijskih centara. Po tome ona nije pojava koja se jav- 
lja isključivo u granicama kapitalističkog sistema. Ono što u 
Americi označuju terminom Establishment, a znači stapanje kul- 
turnih institucija s organima vlasti, nije samo predmet kritike na 
Zapadu. Budući da se u Sovjetskom Savezu forsira tehnički prog- 
res uz istovremeno konzerviranje postojećeg društvenog odnosa, 
sukob kulture i politike je i tamo neizbježan. Pretenzija politi- 
ke, da je ona i u takvim uvjetima historijski pozvana da određu- 
je i dirigira u svim oblastima, služi kao primjer anahronizma, 
koji je moguć zbog monopolističke interpretacije smisla onih 
ideja, koje su izrasle iz pobjedonosnog, revolucionarnog prevra- 
ta, a još uvijek imaju veliku snagu utjecaja. Svaka devijacija i 
otpor, koji su izraz težnji naroda da kritički procjenjuje svoje 
kretanje i da u novim uvjetima ponovo nađe svoju dušu, odmah 
dolaze pod udar izvanredno snažnog duhovnog i materijalnog pri- 
tiska, sličnog onome kojemu su bili podvrgnuti heretici za vrije- 
me crkvene dominacije. Ipak otpor je tako temeljit, da ga nije 
moguće ugušiti. Njega se izolira i on vegetira u rezervatima i na 

Istoku i na Zapadu. Nije nimalo slučajno da pjesništvo Ginsberga 
i Ferlinghettija nalaze unutarnje intimne dodirne tačke sa pjes- 
ništvom Jevtušenka i Voznesenskog. Ono što se na Zapadu ozna- 
čava kao Underground, na Istoku ima svoj pandan u neformal- 
nim grupama u kojima kruže takozvana rukopisna djela, kojima 
je onemogućen ulaz u moćnu mrežu masovnih medija. Tako se 
događa da smo svjedoci očitog paradoksa u tom smislu, što u 
doba doista fenomenalne reprodukcije i difuzije, u koju su obil- 
no uključena kulturna djela velikih majstora prošlosti, suvreme- 
na izvorna umjetnička djela ostaju po strani. Time se potvrđuje 
Weberova misao, da je najveća umjetnost modernog društva in- 
timna, a ne monumentalna. Kreativni etos, koji je nekada obuh- 
vaćao cjelokupne zajednice, pulsira ovdje samo u malim, intim- 
nim krugovima, u ličnim ljudskim situacijama, u pianissimu. Ono 
što je neposredno, živo i neponovljivo, izmiče krutim pravilima 
standardne, birokratske procedure. Osim toga njegov bitni unu- 
tarnji impuls je kritičko transcendiranje postojećeg, pa stoga ne 
može biti korišteno kao uljepšavanje i obrana. 

Prema tome iz gornjeg razmatranja se može izvesti opći zak- 
ljučak da politika najmoćnijih etabliranih sistema stoji u sukobu 
s autentičnim kulturnim stvaralaštvom. Ona s jedne strane naila- 
zi na sve jači otpor kulture manjih naroda, koja u borbi s hege- 
monijom velikih centara nužno jača elemente nacionalne samo- 
svijesti, a s druge strane kod kuće se sukobljuje s izazovom avan- 
gardnih, nekonformističkih: grupa iz redova intelektualaca i om- 
ladine. Da bi svladala te otpore, politika ni danas ne preza pred 
primjenom grubog fizičkog nasilja. No zahvaljujući razvoju sred- 
stava masovnog utjecaja, ona je sve više u stanju da fizičko na- 
silje zamjenjuje duhovnim, odnosno da pribjegava takozvanim 
manipulativnim tehnikama, čime je njen položaj u odnosu prema 
opoziciji silno ojačan. Mass media su osnovna poluga pomoću 
koje se društvena svijest dovodi u sklad s tekućom politikom i 
proklamiranim ciljevima. Koliko je to tačno, pokazao je i prim- 
jer nedavne okupacije Čehoslovačke, jer se jedno od osnovnih 
spornih pitanja odnosilo na kontrolu sredstava masovnih komu- 
nikacija. Isto tako u Francuskoj prve mjere, koje je vlast podu- 
zela nakon velikih studentsko-radničkih nemira, bile su perso- 
nalne promjene u sistemu masovnih komunikacija. 

Osim fašističke manipulacije, koja dominira u odnosu prema 
vijetnamskom i ostalim kolonijalnim narodima, treba spomenuti 
staljinističku i tržišnu manipulaciju. Prva je sastavni dio sveobu- 
hvatnog sistema, u kojem su ličnost i sloboda jedinke gotovo pot- 
puno zanemareni. Unutarnje protivljenje ovoj manipulaciji do 
sada nije bilo veliko, kako zbog okolnosti što se razvila na osnovi 
revolucionarnog prevrata, tako i zbog nerazvijenosli i siromaštva 
naroda, koji u težnji za zadovoljavanjem osnovnih materijalnih 
potreba nema jače izražene druge aspiracije. Situacija se mijenja 
kao rezultat ekonomskog i kulturnog razvoja. Javljaju se nove 
potrebe koje su do sada bile latentne i prigušene. Do ovoga, na- 

ravno, najprije dolazi među kulturnim radnicima, što međutim 
nema značajnog efekta na opću situaciju u društvu sve dok taj 
proces ne počne zahvaćati i ostale slojeve. Stoga se intervencija 
vlasti uglavnom svodi na administrativne mjere. Kada spomenuti 
proces zahvati šire slojeve, tada će se javiti potreba modifikacije 
sistema u pravcu slabljenja centralnog ideološkog pritiska i tra- 
ženja unutarnjeg manipulacionog uporišta među interesima po- 
jedinih dijelova stanovništva. 

Tržišna manipulacija je složenija i suptilnija od staljinistič- 
ke. Posljednja je otvorena i gruba, jer se oslanja na zadovoljava- 
nje samo nekoliko elementarnih potreba i jer često pribjegava 
sredstvima nasilja u gušenju otpora. Ni za tržište se ne može 
reći da je neutralno, iako tako izgleda. Ono neprestano reprodu- 
cira i proširuje prosperitet jednih na račun bijede drugog. No 
ono to postiže, bar na unutarnjem planu, u prvom redu vještom 
primjenom manipulativnih sredstava, što je razlog da se velika 
pažnja posvećuje funkcioniranju masovne štampe, radija i televi- 
zije. To je uvjetovano unutarnjom dinamikom sistema, u kojem 
je neprestano povećavanje potrošnje osnovni preduvjet rasta i 
ekspanzije proizvodnje. U takvoj situaciji osnovna funkcija mass 
media se svodi na komercijalnu reklamu, koja odražava postojeće 
i stimulira nove porive potrošačkih masa. 


Važan preduvjet za shvaćanje unutarnjeg mehanizma tržišne 
manipulacije jest razlikovanje poriva od vrijednosti'. Osim pri- 
marnih poriva kao što su glad, žeđ, seks, koji proizlaze iz kemij- 
ske strukture tijela, postoje sekundarni porivi kao što su takmi- 
čarstvo, uspješnost i ekstenzivnost. Uporedo s njima postoji ono 
što označujemo izrazom vrijednost, gdje ubrajamo takva svojstva 
kao što su humanost, poštenje, čestitost, plemenitost, trajanje 
života. Porivi vuku slijepo naprijed prema pukom rastu i destruk- 
ciji, a vrijednosti pretežno djeluju u suprotnom pravcu. Tržišni 
mehanizam nalazi uporište među porivima, i to ne samo među 
onima koji postoje od prirode, već i među onima koje on sam 
neprestano stvara. On razvija takozvani tehnološki poriv, koji se 
ispoljava u težnji za neprestanom ekspanzijom proizvodnje i po- 
trošnje. Taj poriv stavlja neprestano podizanje materijalnog stan- 
darda u osnovu samorealizacije čovjeka i na taj način postaje 
moćna poluga privrednog rasta. Na ovo se nadovezuje eksploata- 
cija drugih poriva. Tako postoje cijele industrijske grane, koje 
se prvenstveno oslanjaju na korištenje seksualnog poriva. To 
naravno ne ostaje bez posljedica, osobito s obzirom na položaj 
žene. No za onoga tko smatra da je istinito ono što dovodi do 
uspjeha, odnosno što prodaje robu, to nije degradacija. To što 
žena gubi stid, jer se njena najintimnija privatnost komercijali- 
zira, ne može se ocijeniti kao negativno, ako stimulira ekspanziju 
proizvodnje. Slično je s posljedicama, koje izaziva masovno izda- 


1) Vidi knjigu: Jules Henry, Culture Against Man, New York 1963. 

vanje stripova, šundliterature i kriminalističkih filmova. Ta pro- 
izvodnja koristi poriv za senzacionalnim i avanturističkim, koji 
postoji u djece i omladine. Na isti način se postupa sa željom za 
sigurnošću i sa strahom od neprijatelja. Svi se ti porivi pretva- 
raju u novac, što proširuje mogućnost zaposlenja i proizvodnje. 

Primjer Sjedinjenih Američkih Država, koje se najviše osla- 
njaju na mehanizam tržišta, dobro pokazuje njegovu proizvodnu 
efikasnost. No taj primjer isto tako dobro pokazuje do kakvih 
drastičnih posljedica dolazi kada se u društvu temeljito poremeti 
ravnoteža između vrijednosti i poriva u korist posljednjih. Ne 
radi se samo o agresivnom, imperijalističkom ratu, već i o degra- 
daciji unutarnjih, osnovnih kulturnih vrijednosti. Uostalom, te 
se dvije stvari međusobno uslovljavaju. To najbolje osjeća omla- 
dina koja još nije uključena u ritam tržišne privrede. Ona sve 
više dolazi do spoznaje da takve stvari kao što su ljepota, huma- 
nost, ljudsko dostojanstvo leže sasvim izvan dohvata sistema u 
kojem žive. Mladi ljudi sve jasnije vide da i sami moraju napusti- 
ti brigu o tim tvarima, ako se žele uspješno uključiti u život na- 
kon završetka školovanja. Tu treba tražiti uzroke kolebanja i 
bunta, koji su ih u posljednje vrijeme zahvatili. Boemi, beatnici, 
beatlesi, hipici, Bob Dylan, Joan Baez, i stotine i hiljade drugih, — 
koju su već tu i koji će doći —, svi oni demonstriraju protiv degra- 
dacije ljudskog, koju vrši tržišni mehanizam na području kulture i 
time na svoj način nastavljaju ono, što su u prošlom vijeku naj- 
uspješnije radili Honorć Balzac i Karl Marx. Da to nisu pomodne, 
beznačajne pojave već da ukazuju na unutarnju granicu sistema, 
najbolje svjedoče surovi pogromi, koji u novije vrijeme protiv 
njih organiziraju snage reda. Svježim izrazima imaginacije i sen- 
zibilnosti koji služe kao osnova za kritiku i revolt, tržište suprot- 
stavlja pornografiju i laku literaturu, zasićenu agresijom i nasi- 
ljem, što nije samo stvar profita, već i zaštite postojećeg sistema 
distribucije moći, jer se na taj način među stanovništvom stva- 
ra i održava stanje psihološke i moralne represije. 


NI 


Ostajući i dalje pri užem operacionalnom određenju kulture 
kao nastojanja u oblasti mašte i mišljenja pomoću kojih narod 
kreira i procjenjuje svoj opstanak i razvoj, sada tome možemo 
dodati da je vrijednosna orijentacija bitni sadržaj svake kulture. 
Taj sadržaj u pravilu prožima sve oblike društvenog usmjerava: 
nja, a prije svega one koji služe kao sredstva za socijalizaciju 
mladog naraštaja. Dok je vrijednosna orijentacija stimulativna 
za veliku većinu stanovništva, dotle vladajuća ideologija ima fun- 
kciju više ili manje rcalnog programa društvenog kretanja. Me- 
đutim, kada dolazi do suprotnosti između proklamiranih druš- 
tvenih ciljeva i mogućnosti njihovog ostvarivanja, to jest kada 
vrijednosna orijentacija u odnosu prema dobrom dijelu stanov- 
ništva poprima iluzorni karakter, tada vladajuća ideologija preu- 

zima funkciju umjetne magle, bez koje gotovo nije moguće vršiti 
vješta politička, manipulativna manevriranja. U sukobu s feuda- 
lizmom građanska klasa je proklamirala slobodu i jednakost kao 
osnovu za razvoj aktivizirane etike na bazi tržišnog mehanizma. 
Ona je time stavila u pokret ogromne snage i ostvarila fenomenal- 
ni razvoj. No čim se pokazalo da je proklamirana vrijednosna ori- 
jentacija čista iluzija u odnosu prema industrijskom proletarija- 
tu, smjesta je nastupila kriza, koja je poslužila kao osnova za stva- 
ranje novog vrijednosnog sistema. Proleterska vrijednosna orijen- 
tacija mnogo dublje ugrožava vostojeću, jer stavlja u pitanje sve 
klase, pa i samu klasu nosioca orijentacije i time stvara ideologi- 
ju, koja pošto je postala sastavni dio svijesti milijuna ugnjetenih, 
već pola vijeka iz temelja potresa svijet. No i u ovom slučaju brzo 
je došlo do kriza, koje su pokazale da ništa više ne može ugroziti 
veliku ideju od njene neadekvatne institucionalizacije. Najbolji 
znak da do toga dolazi sadržan je u okolnosti, što se proleterska 
ideologija degradira. Tehnički progres se odvaja od socijalnog i 
drugo se zanemaruje u ime prvog. Time se ispušta iz vida da za 
prijelaz u novu vrijednosnu orijentaciju nije samo potrebno stva- 
ranje tehnološke i materijalne baze, već također i prije svega no- 
vi način na koji se ta baza stvara. Ako toga nema, onda se pod 
vidom kulture podmeću sredstva ekspanzije sistema i otvara pro- 
stor za aktiviranje onih snaga, koje nastoje da ovjekovječe tehnič- 
ki progres kao instrument dominacije. To drugim riječima znači 
da je i ovdje iskopan jaz između kulture i politike, pa stoga i u 
ideologiji moraju dominirati manipulativni elementi. 

Jedan od takvih elemenata, koji se mnogo primjenjuje, sasto- 
ji se u stvaranju takozvanih lažnih dilema. To je crno-bijela teh- 
nika isključenja trećeg, koja se sastoji u tome, što se svakog tko 
posumnja u boga smjesta gura u naručje vraga. U praksi to ima 
oblik politikantske ideologizacije problema. Onaj tko ne odobra- 
va okupaciju Čehoslovačke, po toj logici nužno pripada među bra- 
nioce zapadnog imperijalizma, a onaj iko ukaže na loše posljedi- 
ce robno-novčanih odnosa u socijalizmu, može biti svrstan među 
staljiniste. Težnja za pravednom raspodjelom dohotka može biti 
označena kao nacionalizam, isto tako kao što ograđivanje od 
stvarnog nacionalizma dobiva etiketu birokratskog unitarizma. 

U pitanju, koje je predmet našeg razmatranja, navodna dile- 
ma se svodi na tvrdnju da treba birati između tehnokratskog i 
staljinističkog puta. To drugim riječima znači da je u suvreme- 
nim uvjetima tehnički progres jedino moguć kao instrument do- 
minacije. Time je jasno rečeno da će praksa samoupravnosti, ko- 
ja bi pokušala staviti tehnički progres u službu oslobođenja, biti 
neprestano podvrgnuta pritisku s jedne i s druge strane. To je 
precizno izrazio Tito, govoreći nedavno o tendencijama oko prim- 
jene amandmana XV. On je naglasio da se »pokušaji naturanja 
tehnokratske orijentacije opravdavaju potrebom da najprije iz- 
gradimo jaku i modernu privredu, makar i pod cijenu stagnacije 
radničkog samoupravljanja, pa ćemo se poslije toga vratiti na 


379 


samoupravljanje.« U vezi s tim on je dodao da smo »u skladu sa 
stvarnim demokratizmom i autentičnošću naše revolucije još da- 
a odbacili de lota tezu, da je potrebno prvo rješavati prob. 
em materijalnog razvoja, pa će kasnije doći na red vpitani 

.. . .w D “o x: it : 
cijalističkih odnosa.«* Ze 

. Or ži uporišta u inicijativi i stvaralaštvu širokih sloje- 
va, zbog čega je među ostalim, na osnovi jasno proklamiranog na- 
čela slobode umjetničkog i naučnog stvaralaštva, vrlo brzo došlo 
do oživljavanja kulturnih djelatnosti. Ponovo je nastupio period 
skladne suradnje kulture i politike, koji je trajao sve dok vrijed- 
nosna orijentacija nije došla pod pritisak s druge strane. Ovdje 
treba odmah naglasiti da, s obzirom na stupanj razvijenosti zem- 
lje, koja tek ulazi u industrijsko razdoblje, striktno primijenjen 
tržišni mehanizam, zasnovan na principu nagrađivanja prema 
radu uz neophodne racionalne korekcije, iako bi vodio diferenci- 
jaciji, ne bi izazvao jače socijalne proteste. Napredovanje nema 
oblik ravnomjernog pomicanja cijele linije, već se redovito od- 
vija u formi prodora i zauzimanja ključnih tačaka. To je u pri- 
rodi stvari što većina prihvaća. Međutim ako se dogodi, što je 
slučaj u nas, da pojedinci i cijele grupe, koje su ili potpuno izvan 
tržišnog mehanizma, ili u njemu zauzimaju najpovoljnije položa- 
je, pođu bezobzirno naprijed ne poštujući disciplinu i pravila ko- 
je proklamiraju za druge, onda je protest neophodan. To nije 
prirodna diferencijacija do koje dolazi zbog toga što oni koji više 
i bolje rade više i imaju, nego je to bogaćenje zbog povlaštenog 
položaja u sistemu podjele rada i podjele moći. Najdublji smi- 
sao prošlogodišnjeg pokreta naših studenata je u tome, što je 
on nesumnjivo, iako ne dovoljno svjesno, ukazao na činjenicu 
kritične odvojenosti vlasti od naroda u navedenom smislu. Može 
se primijetiti da ta odvojenost nije ni izdaleka tako velika kao 
u nekim drugim zemljama, u kojima nije bilo demonstracija. To 
je tačno, no svaka zemlja i svaki sistem ima svoje vlastite uvjete 


i granice. 


Da li iz rečenog proizlazi da je robno-novčani mehanizam neš: 
to neutralno, što prema tome nije inherentno kapitalizmu, već 
se skladno može uklopiti i u socijalističku vrijednosnu orijentaci- 
ju? Oni koji smatraju da se na tako postavljeno pitanje može bez 
daljnjeg pružiti pozitivan odgovor, očito ne pokazuju sklonost za 
produbljeno razmatranje problema, koji je toliko složen i znača- 
jan da na njega nije moguće dati temeljit odgovor u toku ovog 
izlaganja. Ono što želim istaći, a proizlazi iz gornje analize, sasto- 
ji se u tome da izvore konfliktnih situacija, do kojih dolazi u 
našem društvu, ne treba u prvom redu tražiti u djelovanju tržiš- 


2) Politika, 1. decembar 1969. str. 2 

nog mehanizma, već u dinamici ukorijenjenih, moćnih interesa, 
koji taj mehanizam slabo poštuju, ali ga vješto i bezobzirno kori- 
ste. Kao potvrdu tome mogla bi se navesti mišljenja nekih naših 
istaknutih ekonomista, koji smatraju da uzroke inflacionih kreta- 
nja, pred kojima se, kako izgleda, i sada nalazimo, treba u prvom 
redu tražiti u ponašanju navedenih grupa. 


Ono što se tiče samog tržišta, a stoji u neposrednoj vezi s pre- 
dmetom razmatranja, sastoji se u tome, što ono, u skladu sa svo- 
jom unutarnjom logikom nužno stvara određene obrasce ponaša- 
nja i mišljenja, koji su u bitnim tačkama prava suprotnost našeg 
institucionalnog sistema vrijednosti. Ne ulazeći u mnoge druge 
okolnosti dovoljno je istaći da je u uvjetima slobodnog tržišta 
nezaposlenost i bijeda jednog dijela stanovništva normalna po- 
java. Tržište je na strani lukavih i uspješnih, a neuspjeh je lična 
stvar svakog pojedinca. Kad se to ima u vidu, onda je očito da 
takav način ponašanja stoji u suprotnosti s Marxovom egalitar: 
nom ideologijom zaštite siromašnih i ugnjetenih. Stoga se kod 


nas već otvoreno ističe, da je takva vrijednosna orijentacija glav- 
na zapreka na putu bržeg industrijskog napretka, koju međutim, 
kako izgleda, nije moguće otkloniti, a da se u isto vrijeme ne do- 
vede u pitanje cjelokupni sistem samoupravljanja. To je bar za- 
ključak, koji proizlazi iz nedavno otvorenog sukoba tehnokratske 
orijentacije s gledištem najodgovornijih političkih rukovodilaca. 


Druga stvar koja u našim uvjetima mora izazivati podozrenje 
i otpor protiv tehnokratsko-menadžerskih pretenzija, da njihovi 
pogledi postanu odlučujući u politici zemlje, odnosi se na način 
kako oni tretiraju područje kulture. U tom pogledu, kako to poka- 
zuje naše dosadašnje iskustvo, naši domaći branitelji neograni- 
čene slobode tržišta, nimalo se ne razlikuju od svojih stranih uzo- 
ra. Dapače, oni ih možda i nadmašuju, čemu se ne treba čudili, 
kada se ima u vidu da održavaju težnje naše srednje klase, koja 
je sasvim mlada, no koja bi pošto poto što prije htjela dostići po- 
trošačke standarde svojih stranih, zapadnih uzora. Oni odlučno 
vrše pritisak, koji proširuje robni oblik stvari i ljudi na čitavo 
društvo u svim njegovim dimenzijama. Njihov elos i stil domini- 
ra u sektoru kulturnog posredništva, koje se moćno ispriječilo 
između stvaralaca i potrošača, pa pomoću masovnih komunikaci- 
ja nameće svoja pravila igre i jednima i drugima. Lovci za pro- 
fitom se orijentiraju uglavnom na animalne potrošačke porive. 
Oni su odlučno protiv oporezivanja i cenzure šunda, jer bi to, 
kako kažu, povrijedilo ukus i izbor široke publike. Dok se uz 
bučnu reklamu masovno štampa jeftina, većinom strana krimi- 
nalistička i pornografska literatura, dotle mnogi istaknuti doma- 

ći pisci teško nalaze izdavača, a ako i iti si 
KA dobiti honorar. 5 PDA e mogli Piilje grmi 

Ako upitate izdavača, zašto je tako, oni će vam vjerojatno od. 
govoriti da su to zakoni tržišta i da oni mogu izdavati samo ono 
što ima prođu. No to je očito poluistina, jer je dobro poznato da 
su potrebe potrošača faktor s kojim se manipulira i u tržišnim 
i u etatističkim uvjetima. Ni argument o imperativu privrednog 
rasta ovdje nije nimalo uvjerljiv. Naime, da je tržište doista po- 
trebno, u to ne sumnjamo, no iz toga nikako ne slijedi da je prin- 
cip izvlačenja profita osnovno mjerilo i da on mora biti primije- 
njen uvijek, na svim sektorima, pa čak i po cijenu opće degrada- 
cije ličnosti i potkopavanja nacionalne kulture. 

Objašnjenje činjenice, da je utjecaj staljinističke ideologije u 
nas gotovo neznatan među kulturnim radnicima, možda treba u 
prvom redu tražiti u toj okolnosti, što je nekako samo po sebi 
shvatljivo, da je sloboda nužan preduvjet umjetničkog i znan- 
stvenog rada, a staljinizam 10 otvoreno negira. Međutim, tvrdnja 
da i robno-novčani odnosi guše autentično kulturno stvaranje, 
nije u prvi mah uvjerljiva. Govor o »slobodnom izboru« i »jedna- 
kim mogućnostima« zamagljuju situaciju, pa nije sasvim uočlji- 
vo da ni ovdje nema alternativa, već da se radi o obrani sasvim 
određenog društvenog odnosa. 

Nadamo se da je ovo razmatranje bar donekle osvijetlilo ele- 
mente mistifikacije i smatramo da ne bi trebalo, zbog nekih prag- 
matskih ciljeva olako preći preko Marxovog temeljitog upozore- 
nja da su robe »obrasci kojima na čelu stoji napisano da pripa- 
daju takvoj društvenoj formaciji u kojoj proces proizvodnje gos- 
podari ljudima, a čovjek još ne procesom proizvodnje«.“. Ako 
prema tome ne shvaćamo samoupravljanje samo kao ideološko- 
-manipulativnu komponentu, koja nam omogućuje uklapanje u 
međunarodnu podjelu rada uz čuvanje postojećeg sistema distri- 
bucije moći, već ako je to za nas istinska ljudska perspektiva, 
koja nužno probija okvire građanskog svijeta i po kojoj naša ze- 
mlja ima svjetsku historijsku ulogu, onda bismo među ostalim 
već jednom bar to morali shvatiti da princip profita ne može 
biti osnovni regulativ naših kulturno-prosvjetnih nastojanja. Ako 
to ne možemo ili ne želimo, onda je naša dužnost da izvršimo 
temeljitu revalorizaciju postojećeg, oficijalnog sistema vrijedno- 
sti, što naravno uključuje i oslobađanje od iluzije o našoj histo- 
rijskoj misiji. 


3) U okviru »Razlogove« biblioteke u Zagrebu prema općem priznanju 
u posljednjih nekoliko godina štampan je relativno najveći broj kvalitetnih 
domaćih knjiga. Sve te knjige su štampane besplatno, to jest bez ijednog 
dinara honorara autorima. To se dogodilo u mjestu u kojem djeluje moćna 
izdavačka Vjesnikova kuća, koja je u isto vrijeme objavila i distribuirala 
na vagone šunda. 

4) Kapital I, str. 45., Kultura 1947. 

JUGOSLAVENSKO SAMOUPRAVLJANJE 
PRED EVROPSKIM FORUMOM 


Rudi Supek 


Zagreb 


POVODOM SIMPOZIJA ODRŽANOG U AMSTERDAMU 


Zanimljivo je kakvo je zanimanje i koliko protivurječnih re- 
akcija izazvao simpozij posvećen jugoslavenskom radničkom sa- 
moupravljanju u Amsterdamu od 6. do 9. siječnja ove godine. 
Simpozij je održan povodom dvadesetogodišnjice radničkog sa- 
moupravljanja u našoj zemlji, i prvi je takve vrste u jednoj za- 
padnoevropskoj zemlji. Zanimanje se može objasniti podjednako 
aktualnošću koju je ideja participacije dobila posljednjih godi- 
na, a naročito u toku burne 1968. godine, u studentskom i rad- 
ničkom pokretu zapadnoevropskih zemalja, kao i rastućim ne- 
zadovoljstvom za onaj oblik socijalizma što se kompromitirao 
kako sa poznatim »kultom (Staljinove) ličnosti« tako i sa poslje- 
dnjom okupacijom Čehoslovačke. Organizator ovoga skupa, In- 
stitut za Istočnu Evropu Amsterdamskog univerziteta, na čelu s 
profesorom Mariusom Broekmeyerom, predvidio je ovaj skup 
prvenstveno za akademsku publiku, sindikalne funkcionere i ho- 
landske menadžere, dakle za jednu višu »reformističku sredinu« 
s obzirom na zanimanje za samoupravljanje, ali su se skupu us- 
pjeli nametnuti mlađi i radikalniji elementi, naročito lijevo ori- 
jentirani studenti, raznih političkih nijansa, što je svojstveno su- 
vremenoj »Novoj ljevici«, postavljajući pitanje i izvan prvobitno 
zamišljenog programa. Valja odati priznanje organizatoru na ve- 
oma dobro zamišljenoj i provedenoj organizaciji skupa. Šestori- 
ci jugoslavenskih referenata suprotstavljena je šestorica inostra- 
nih korcferenata, istaknutih znanstvenjaka i stručnjaka. Svi re- 


1) Slijedeći su referati i koreferati podnijeti skupu: Najdan Pašić, »Sa 
“moupravljanje kao integralni politički sistem«, a kao koreferent Thomas 
Bottomore (Brighton, Vel. Britanija), Zoran Vidaković, »Funkcija sindika 

ferati i koreferati su unaprijed umnoženi, tako da je čitavo vri- 
jeme od tri dana ostavljeno za diskusiju, i ono što nas je najugo- 
dnije iznenadilo jest činjenica da diskusija kroz sva tri dana ni- 
je jenjavala te je morala biti posljednjeg dana prekinuta. 
Nemamo namjeru da dademo iscrpan prikaz ovoga simpozi- 
ja. Želimo upozoriti samo na neke momente, koji su značajni za 
naše istupanje pred evropskom javnošću, kad je riječ o našem 
društvenom sistemu. Dobro je poznato da je naše istupanje pred 
svjetskom javnošću, (ako zanemarimo diplomatsku djelatnost 
koja je obično na visini) ispod razine mnogih drugih zemalja 
koje imaju mnogo toga manje da kažu o sebi, a pogotovu da je 
ispod razine onoga što bi jedan novi socijalistički sistem morao 
govoriti naprednoj javnosti. Tako je i ovaj skup, iako su jugosla- 
venski prilozi bili solidno napisani i informativni, a neki i veo- 
ma dobri u tom pogledu, kao prilozi Najdana Pašića i Mitje Ka- 
mušića, pokazao našu osnovnu bolest: slabu teorijsku zasnova- 
nost društvene prakse i, što je gore, slabu sposobnost da se jed- 
na čak i slabo teorijski zasnovana društvena praksa prevede na 
jezik suvremene društvene teorije. Ali o tome više na koncu ovo- 
ga prikaza! Tako su jugoslavenski sugovornici ovoga skupa bili 
na visini kad su opisivali društveni sistem ili tumačili probleme 
koji su iznikli u društvenoj praksi, i u tom pogledu su mogli za- 
dovoljiti publiku među kojom su se nalazili pojedinci veoma do- 
bro obaviješteni o našoj zemlji. Ako je dopisnik jednih naših no- 
vina postavio u naslov svojeg izvještaja iz Amsterdama pitanje: 
da li smo uvijek dovoljno spremni za tumačenje našeg sistema?, 
onda je izrazio onu nelagodu koja se _koji put osjećala, čas jače 
čas slabije, između onih koji pitaju i onih koji odgovaraju. Ovu 
nelagodu nije mogla otkloniti niti poznata jugoslavenska sposo- 
bnost snalaženja i improvizacije u »osjetljivim situacijama«. Do- 


ta u procesu strukturiranja jugoslavenskog društva na temelju radničkog 
samoupravljanja«, a kao koreferent P. H. Hugenholtz, sekretar nizozemskih 
socijalističkih sindikata; Ivan Maksimović, »Ekonomski sistem i radničko 
samoupravljanje u Jugoslaviji«, kao koreferent Peter Wiles, profesor na 
Economics School u Londonu; Mitja Kamušić, »Ekonomska efikasnost i rad- 
ničko samoupravljanje«, a kao koreferent Jan Tinbergen, profesor ekono: 
mije u Rotterdamu i nosilac Nobelove nagrade iz prošle godine; Emerik 
Blum, »Direktor i radničko samoupravljanje«, kojemu je suprotstavljen di- 
rektor jedne velike nizozemske tvrtke, Ir. A. Stikker; Rudi Supek, »Proble- 
mi i perspektive radničkog samoupravljanja«, a kao koreferent Pierre Navil- 
le. Zbog bolesti odnosno spriječenosti nisu mogli učestvovati sa jugoslavenske 
strane Zoran Vidaković, kojega je zamijenio P. Grozdanić, i Ivan Maksimo: 
vić kojega je zamijenio M. Samardžija, a od koreferenata Th. .Bottomore tI 
Jan Tinbergen. U diskusiji su učestvovali i drugi jugoslavenski predstavni: 
ci i objašnjavali mnoga pitanja; Roman Albert, Vančo Burzevski, Drago 
Gorupić, Dušan Bilandžić. . R ' 

Skupu je prisustvovalo preko 200 naučnih radnika i žurnalista iz Holan- 
dije, Belgije, Zap. Njemačke, Austrije, Francuske i Skandinavskih zemalja. 
Tako je skup doista imao evropski ili, tačnije, zapadnoevropski karakter. 

Svi referati, koreferati te rezime diskusije bit će objavljeni na engleskom 
jeziku u posebnoj knjizi od nizozemskog izdavača A. Reidi, Mordrecht, 
Holland. 


384 


duše, ova nelagoda ima šire korijene, i ne može se isključivo pri- 
pisati našoj teorijskoj nedoraslosti, već također mnogim otvore- 
nim i neriješenim pitanjima i traženjima koja danas obilježavaju 
progresivnu društvenu misao uopće. Samo što mi imamo tu sre- 
ću, ili nesreću, da glavni teret tih pitanja pada upravo na našu 
socijalističku zamisao i praksu. Od nas se, vjerojatno, danas 
mnogo očekuje, naročito u krugovima koji intenzivnije misle o 
sudbini socijalizma u Evropi, a mi ne bismo smjeli ova iščekiva- 
nja iznevjeriti. 


PITANJA U VEZI S POLITIČKIM SISTEMOM 


Izgleda da učesnici nisu bili na čisto sa osnovnim obilježjem 
našeg političkog sistema, te da nisu primili na ovo pitanje sasvim 
zadovoljavajući odgovor. Naime, riječ je o tome da li je jugosla- 
venski društveno-politički sistem sprovedena koncepcija »nepos: 
redne« ili »direktne demokracije«, i kao takav negacija »repre- 
zentativne demokracije«; ili je on možda, izvjesna mješavina »di- 
rektne demokracije«; ili je on možda, izvjesna mješavina »di- 
rektne« i »reprezentativne demokracije«; to jest jedan dvojaki 
ili dualni sistem; ili je, pak, on samo jedna vrsta »demokratiza- 
cije sovjetskog socijalizma«, što bi značilo socijalizma na os- 
novu reprezentativne demokracije (na kojoj počiva inače mo- 
nopol državne i političke vlasti u Sovjetskom Savezu), dak- 
le onakvog socijalističkog uređenja za kakvo su se oduvijek za- 
lagali socijal-demokrati i kakav danas najčešće staljinisti i libe- 
rali nazivaju »reformizmom« ili »revizionizmom« u socijalizmu? 


Iako je N. Pašić naglasio da »preobrazba političko-predstav- 
ničke demokracije u neposrednu društvenu demokraciju postaje 
osnovni zakon koji upravlja ovom preobrazbom (političkih od- 
nosa)« i opisao vjerno sve mjere koje su u Jugoslaviji poduzete u 
tom smjeru (radničko samoupravljanje, osnivanje komuna, osni- 
vanje posebnih vijeća neposrednih proizvođača kao paralelnih za- 
konodavnih tijela, jače vezanje izvršne vlasti uz zakonodavnu, de- 
mokratizacija postupka u izboru predstavnika — referendumi 
(zborovi birača, opoziv, rotacija itd., nije odgovoreno da li su to 
konačne mjere ili treba predvidjeti i neke druge, (i koje?) da bi 
»neposredna demokracija« bila konačno uspostavljena? Da li se 
već nalazimo u režimu »neposredne demokracije« ili smo još uvi- 
jek u jednoj mješavini predstavničke i neposredne demokracije? 
Kako stoji sa idejom »kongresa proizvođača« koji neki smatraju 
najvišim zakonodavnim tijelom samoupravljačke demokracije? 
Da li je uopće u suvremenom društvu, sa centraliziranom tehno- 
logijom i sve razvijenijim javnim mnijenjem, moguće ukloniti 
neke oblike. »predstavničke demokracije«? Da li u tom pogledu 
imamo uopće razrađen koncept i određenu perspektivu ili se radi 
o nizu još neodređenih i neriješenih problema? Nije li potrebno 
imati u tim pitanjima jasnije definicije kako bi se znalo dokle 

smo došli i koji je stvarni mogući doseg određenih koncepcija u 
suvremenoj ili u još razvijenijoj društvenoj strukturi? 


No, iako su precizniji odgovori izostali, važnije je da je sam 
smjer kretanja u smislu samoupravljačke i neposredne demokra- 
cije prihvaćen od prisutnih kao najbolja alternativa za etatazira- 
no i birokratizirano suvremeno društvo, u kapitalističkoj ili soci- 
jalističkoj varijanti. Th. Bottomore se suglasio da bi oni oblici 
samoupravljanja, ali još više prošireni koji, danas postoje na uni- 
verzitetima u Engleskoj, »mogli poslužiti kao uzor samouprav- 
ljanja za veoma velik broj drugih organizacija u društvu, naro- 
čito u području kulture i socijalnih aktivnosti.« Bottomore sma- 
tra da su sve mjere koje idu u smjeru neposredne demokracije 
»veoma važne i poželjne, ali da je teško o njima suditi bez iskus- 
tva o tome kako funkcioniraju i kakav kvalitet društvene i poli- 
tičke svijesti ih nadahnjuje«. On se založio za znanstveno praće- 
nje i istraživanje ovih novih društvenih pojava. U tom pogledu 
se slažemo sa njime, pogotovu što svako istraživanje pretpostav- 
lja isto tako intenzivni teorijski kao i empirijski rad. 


Zauzimajući tipično laburističko, odnosno socijal-demokrat- 
sko stajalište Peter Wiles je prigovorio da »jugoslavenski komu- 
nisti pokazuju veliko neprijateljstvo prema sistemu predstavnič- 
ke demokracije« i da je »osnovni razlog za ovo neprijateljstvo 
Marxova ideja da je predstavnička. demokracija jedan oblik otu- 
đenja, ali on ne razumije zašto jugoslavenski komunisti prija- 
njaju uz tu utopijsku ideju koja može biti ostvarena samo u 
veoma malim zajednicama.« Mišljenje P. Wilesa da se neposred- 
na demokracija može ostvariti samo u malim zajednicama od- 
govaralo je i kritici S. Avinerija (Jeruzalem) koji je upozorio 
da se polivalentna zajednica, sa punim učestvovanjem njenih čla- 
nova u svim bitnim zajedničkim poslovima, može ostvariti samo 
u organizaciji kao što je izraelski kibutzim. Tako se kritika jugo- 
slavenskog sistema našla između dva ekstrema — predstavničke 
demokracije i utopijske komune, pa je pitanje veličine društvene 
organizacije izgledalo odlučno do koje mjere je moguće naći rje- 
šenje za jedan ili drugi oblik društvene organizacije. Dok je 
Kempers (Holandija) zaključio da je jugoslavenski sistem »mje- 
šoviti oblik reprezentativne i direktne demokracije«, N. Pašić 
je upozorio da »jugoslavenski sistem neposredne demokracije 
još nije potpuno razvijen.« Nitko od prisutnih nije iznio neke 
sugestije u kojem smjeru bi ga valjalo dalje razvijati, razumije 
se, na institucionalnoj osnovi. Jesmo li time došli do »teorijskog 
zida«? Jesmo li riješili sve postojeće dileme? Ima li netko tko 
može predložiti nešto bolje? Ako ne, tada bi jedini ozbiljni pro: 
blem bio da nam u praksi sve nije tako dobro i savršeno kao u 
zamisli, i da je osnovni zadatak kako dovesti do sklada »riječi 

EKONOMSKA PITANJA I DILEME 


Nije čudno da se najviše pažnje posvetilo ekonomskoj proble. 
matici i situaciji u Jugoslaviji. O toj situaciji se u posljednje vri. 
jeme mnogo izvještavalo u svjetskoj štampi. Većina ućesnika su 
po struci bili privrednici i mnoge pojave u našoj zemlji dobro 
poznavali, a i najtemeljitiji koreferati napisani su upravo od 
dvojice ekonomista — Petera Wilesa i Jana Tinbergena. Ali dok 
je Tinbergen u svojim primjedbama ostao u okviru svoje teorije 
o »optimalnom ekonomskom razvitku jedne zemlje«, dotle je 
Wiles, dobar poznavalac ekonomije socijalističkih zemalja, pos- 
tavio veoma oštra i »neugodna« pitanja u vezi sa našim ekonom: 
skim kretanjima. Na brojna pitanja odgovarali su Miloš Samar. 
džija, Roman Albert, Emerik Blum, Vančo Burzevski i drugi 
jugoslavenski učesnici precizirajući stvarne namjere sistema ili 
stvarno stanje, otklanjali više ili manje uspješno razne nespora- 
zume ili se braneći od opravdanih kritika, ali vrlo otvoreno i 
iskreno, ne prikrivajući raznovrsne poteškoće, čime su stekli sim. 
patije auditorija. Međutim, nije se mogao izbjeći utisak da je 
rezoniranje jugoslavenskih predstavnika prvenstveno »ekonomis- 
tičko«, to jest da veoma važne vidove suvremene ekonomije, kao 
šlo su »ljudski faktor« ili »organizacija poduzeća«, dodiruju više 
»politički« ili »apstraktno-humanistički« bez dovoljnog poznava- 
nja suvremene teorije organizacije poduzeća i proizvodnje kao 
elementa suvremenih teorija o društvenom sistemu u cjelini. To 
naglašavamo na prvom mjestu, jer bi bolje poznavanje ovih vi- 
dova suvremene ekonomije dalo braniteljima jugoslavenskog sis- 
tema veliku prednost u diskusiji o ekonomskim pitanjima i po- 
ložaju radničke klase, o ljudima kao proizvođačima i potrošači. 
ma uopće. Svakako poznavanje suvremene društvene teorije jed- 
na je od najslabijih tačaka »jugoslavenske teorije o samoupravlja- 
nju« i veliki nedostatak kad se diskutira pred bilo kojim svjet- 
skim forumom. (Mitja Kamušić u svojem referatu o »efikasno- 
sti i samoupravljanju« još je najviše ušao u modernije shvaćanje 
organizacije poduzeća, ali i u njegovom prilogu se osjećao nedo- 
statak koherentne teorije samoupravljanja.) 


P. Wiles je izrazio simpatiju prema radničkom samouprav- 
ljanju u političkom i socijalnom pogledu, ali mu je zato uputio 
niz strogih primjedaba u ekonomskom pogledu. »Očito je koliko 
samoupravljanje mnogo više zadovoljava u sociološkom, psiho- 
loškom i političkom pogledu nego u ekonomskom. Vjerujem da 
je Jugoslavija, na osnovu prva tri razloga, dobročinitelj čitavog 
čovječanstva. Vjerujem da bi njezin primjer mogle slijediti, sa 
izvjesnim izmjenama, sve zemlje, uključivši i moju vlastitu.« Ali 
je kao ekonomista odmah postavio niz oštrih primjedaba i p+ 
tanja. Evo, nekih koje su sa izvjesnim nijansama postavljali i 
mnogi drugi učesnici: 

»Ako se okrenemo ekonomiji, nalazimo malo prednosti uko- 
liko uopće nalazimo koju. Na makro-planu globalni su proizvod- 
ni rezultati samoupravljačke Jugoslavije odlični (misli se na vi- 

soku stopu ekonomskog rasta u periodu od 1950. do 1965. godi- 
ne, RS), ali rast nije bio sporiji u vrijeme »administrativnog pe: 
rioda«, a rezultati ekonomija sovjetskog tipa barem su isto tako 
dobri. Ali inflacija i porast cijena su stalne pojave kao nigdje 
drugdje u Evropi: i kapitalizam i komunizam sovjetskog tipa 
jasno su superiorniji u ovome iako nešto manje važnom vidu, 
u tom pogledu jedino Latinska Amerika »nadilazi« Jugoslaviju. 
Ali i na mikro planu se pojavljuju brojne iracionalnosti, dalje 
pobliže određene. Tu su također pitanja koja se tiču manje eko- 
nomije a više upravljanja poduzećem: ali time se referati ovdje 
na konferenciji dosta bave. U Jugoslaviji, slično kao djelomično 
u Izraelu i Alžiru, poduzeća pod kontrolom radnika stagniraju. 
Potrebna nam je jedna primjenljiva i realistična teorija o tome 
koja će odgovoriti na ista pitanja na koja odgovara zapadna eko- 
nomija kad se radi o kapitalističkom poduzeću.« 


P. Wiles je također u diskusiji, preuzevši ulogu advocatus 
diaboli, kao što je sam istaknuo, postavio pitanje ne postoji li 
u Jugoslaviji opasnost oživljavanja kapitalističke privrede, bu- 
dući da privreda zasnovana na samoupravljanju vodi neizbježno 
kapitalističkom načinu privređivanja. U vezi sa ovim upozorio 
je da oko 50% radne snage u Jugoslaviji radi u privatnom sek- 
toru ili za sebe, a ne u društvenom sektoru. Nadalje, da se po- 
činje razvijati kreditna privreda na dioničarskoj osnovi i krat- 
koročna novčana privreda. Zatim, postoje niz slobodnih profesija 
(liječnici, advokati, arhitekti, itd.) koji također rade u privat- 
nom sektoru. Oni imaju dosta visoke zarade, a neki od tih i 
dobre prihode iz inostranih izvora. Rađaju se znatne nejedna- 
kosti. Pored toga i utjecaji buržoaskog tržišta i mentaliteta pos- 
taju sve primjetniji, kao što pokazuju, među ostalim, i »natje- 
čaji za ljepotice i pornografska literatura«. P. Wiles se obratio 
jugoslavenskim predstavnicima sa pitanjem da li oni kontroli- 
raju takve pojave? 


M. Samardžija je energično odbio da postoji neka opasnost 
u uvjetima radničkog samoupravljanja od uskrsavanja kapita- 
lističkog privređivanja. Uvođenje tržišne privrede je neizbježno, 
pa to ističu čak i sovjetski ekonomisti, kao Liberman. U sadaš- 
njoj fazi razvitka ne može se u Jugoslaviji izbjeći nejednakosti 
u dohocima, ali postoje mjere da se prevelike razlike u dohoci- 
ma suzbiju. Nijedno društvo se ne razvija bez unutrašnjih su- 
protnosti, pa tako niti Jugoslavija. M. Samardžijino odbijanje da 
bi »natječaji ljepotica« i slično pokazivanje golotinje moglo 
»ugroziti socijalistički sistem« primljeno je sa simpatijom od 
većine prisutnih ne suviše sklonih »puritansko-socijalističkoj filo- 
zofiji«. Međutim, pitanje o pojavama »tržišnog mentaliteta« i 
uopće o malograđanskim pojavama ostalo je bez odgovora, jer 
ne samo da u jugoslavenskim referatima nije bilo mnogo riječi 
o problemima razvijanja »socijalističke svijesti« i »socijalističke 
kulture«, nego je to jedno od pitanja za koje znamo da uopće ne 
nalazi na potrebnu pažnju kod »službenih faktora«. 

Jan Tinbergen bio je manje kritičan od Petera Wilesa i svoje 
primjedbe na račun jugoslavenskog sistema zasnovao na svojoj 
teoriji o »optimalnom nivou« u donošenju ekonomskih odluka, 
s obzirom na društveno planiranje i učešće poduzeća u stvara- 
nju odluka. Po njegovom mišljenju postoji jedan optimalni stu- 
panj decentralizacije privrede koji zavisi od tehnološkog stupnja 
razvitka i integriranosti pojedinih industrijskih proizvodnih gra- 
na. Ovo su takozvani vanjski faktori koji ograničavaju slobodu 
u donošenju pojedinačnih odluka, a time i mogućnost participa- 
cije sa strane radnih kolektiva. »Za industrije sa sitnom opre- 
mom (niski tehnološki nivo i niska koncentracija sredstava za 
proizvodnju, RS) i čiji se proizvodi mogu prodavati u malim 
jedinicama, vanjski učinci su odsutni ili slabi po pravilu i u tom 
pogledu jugoslavenski sistem je optimalan. Moglo bi biti dru- 
gačije za djelatnosti koje počivaju na velikim i nedjeljivim jedi- 
nicama — kao tehnološkoj činjenici — ili čiji se proizvodi iz or- 
ganizacionih razloga ne mogu prodavati u malim jedinicama 
stvarnim korisnicima proizvoda. Primjeri proizvoda koje se ne 
mogu »prodavati« u malim jedinicama jesu takozvana kolektivna 
dobra kao što su socijalno osiguranje, radio i televizija i neki 
drugi tipovi obavještavanja, koji mogu da služe ili da ne služe, 
ali koji ne mogu stajati na upotrebi samo onima koji to žele. Pri- 
mjeri proizvoda koji se, iz organizacionih razloga, ne mogu pro- 
davati postojećim korisnicima su i usluge cestovnog sistema, sa 
iznimkom onih autostrada koje naplaćuju uslugu.« (Izvještaj u 
Amsterdamu, str. 173) 

Tinbergen smatra, a to je dobro poznato, da se neke odluke 
mogu donositi samo na višim nivoima, na nacionalnim pa čak i 
na internacionalnima. Njegova koncepcija dozvoljava u svakom 
slučaju različite nivoe odlučivanja, iako ima u vidu samo one 
odluke koje se odnose na privrednu politiku, i u tom pogledu je 
njegov stav sasvim realističan. Sa jugoslavenske strane nije bilo 
ozbiljnijih prigovora ovoj njegovoj koncepciji, vjerojatno i stoga 
što sam autor nije učestvovao u diskusiji. 

No, kako je njegov stav veoma raširen, jer mnogi misle da 
jugoslavensko samoupravljanje najbolje odgovara jednoj tehno- 
loški nerazvijenoj i slabo koncentriranoj proizvodnji, potrebno je 
naći odgovarajuću protiv-argumentaciju. Do danas je jugosla- 
venska ekonomska teorija nije našla kao što, uostalom, još nije 
riješila niti problem odnosa planiranja i poduzetničke inicija- 
tive, problem dugoročnih investicija, pa niti osnovne razvojne 
strategije. Jugoslavenska privreda još je uvijek uglavnom, i u 
praksi i u teoriji, izložena raznim improvizacijama (za koje su 
odgovorna nesumnjivo i neka pitanja s političkom pozadinom), 
i na neka osnovna pitanja razvojne ekonomske i socijalne poli- 
tike ne daje odgovora. Tako se, na primjer, Tinbergenovoj teo- 
riji koja je više nego tipična za negativni stav prema samoup- 
ravljanju kao društvenom sistemu, u okviru dugoročne koncep- 
cije društvenog razvitka, može odgovoriti kako sa gledišta same 
strukture u donošenju odluka u samoupravnoj organizaciji, gdje 

sve odluke nisu isključivo ekonomske prirode, tako i sa gledišta 
tehnološkog razvitka (Pierre Navilleova istraživanja u izrazito 
zutomatiziranim poduzećima pokazala su da ostaje mnogo »pro- 
slora« za donošenje raznih odluka u radnom kolektivu). Među- 
tim, najvažnije je da sam tehnološki razvitak ide u smjeru sve 
većeg oslobađanja onih proizvodnih djelatnosti (tercijarnog i 
potrošačkog tipa, sa čitavom »industrijom rekreacije i kulturne 
potrošnje«) gdje je centralizacija funkcija, sa tehnološkog gle- 
dišta, nemoguća. Moderna tehnologija sa punom automacijom 
postaje sve više društvena infrastruktura ili »tehnička sredina« 
modernog čovječanstva. I kao takva sve manje baza ili prototip 
za organizaciju suvremenog društva. No, o tim problemima se 
kod nas veoma malo piše i razmišlja, jer je kod nas politička 
ekonomija zaista prije svega »politička« i kao takva u slaboj 
vezi s nekim drugim pojmovima moderne društvene organizacije. 


PARTICIPACIJA ILI SAMOUPRAVLJANJE? 


Ono što je unijelo živost u diskusiju je nesumnjivo bio dvojaki 
i često suprotan interes učesnika u odnosu na radničko samoup- 
ravljanje. Dobar dio prisutnih, sastavljen od predstavnika veli- 
kih nizozemskih tvrtki i ustanova, zajedno sa sindikalistima, bio 
je zainteresiran prvenstveno za problem »participacije«, to jest 
demokratizacije poduzeća i ustanova u postojećem kapitalistič- 
kom sistemu. Drugi dio publike, onaj mlađi i bučniji koji je silom 
prokrč'o put u dvoranu, bio je zainteresiran za problem samoup- 
ravljanja kao alternativu postojećem društvenom sistemu. Prvo 
gledište je veoma dobro izrazio u svojem koreferatu A. Stikker 
(direktor jedne velike nizozemske manufakture): 


»U različitim sektorima Zapadnog društva a posebno u Nizo- 
zemskoj, kao što su crkva, univerziteti, parlament i vojne organi- 
zacije, postoji sve veća želja a i pritisak da se organizacije 'demo- 
kratiziraju'. To znači više decentralizacije vlasti, veće učešće dje- 
latnog ('radnog') dijela organizacije, učešće u donošenju i stva- 
ranju odluka, koje je dosada bilo manje ili više rezervirano za 
jednog čovjeka ili za malu grupu na vrhu. 

Ovaj proces participacije čini se da je usko povezan sa raspo- 
dijelom moći, bez obzira da li se radi o namještenicima u poduze- 
ćima ili o zahtjevima studenata u vezi sa upravljanjem, kontro- 
lom, organizacijom, obrazovnim sistemom i ciljevima sveučiliš- 
ta.« (str. 182) 

»Ako uzmemo pozitivni vid ovoga kretanja kao osnovu, ranije 
spomenuti razvitak društva možemo smatrati kao proces politič- 
kog, socijalnog i ckonomskog, a i kulturnog sazrijevanja sve širih 
slojevi naroda, naročito u Zapadnoj Evropi. Kao posljedica ovoga 
sazrijevanja javlja se zahtjev za maniim ili većim pravom na 
riječ u onim stvarima koje su ranije bile pod kontrolom ili crk- 
vene hijerarhije. ili monarhije, ili individualnog kapitala ili nau- 
čenjaka.« (ibid.) I zaključno sa ovim razvojem Stikker utvrđuje: 

»Ja vjerujem da u mnogim dijelovima Zapadnog svijeta pri- 
sulnos: sve većeg pritiska u smjeru participativnog upravljanja 
je priznala, ali su i uprave mnogih velikih kompanija jako sklo- 
ne, tome da se poduzmu konkretne mjere i akcija da se to uzme 
u obzir i da se poradi na razvitku participativnog upravljanja 
(»participative management«) na različitim razinama.« (ibid.) 

A. Stikker-je izrazio mišljenje koje je danas veoma prošireno 
u Zapadnoj Evropi među naprednijim (»naprednije« ovdje znači 
više tehnokratsku nego socijalističku orijentaciju) menadžeri- 
ma, a znamo da je tu ideju nakon junskih događaja u Francus- 
koj prihvatio kao akcionu parolu i sam general de Gaulle. Tako 
se ideja participacije, integrirana u »participativno upravljanje« 
pojavljuje kao reformistička ideja, u smislu prihvaćanja radnič- 
kih zahtjeva za većim učešćem u upravljanju poduzećem (tako- 
zvane »kvalitativne revindikacije« nasuprot čisto »kvantitativnih 
revindikacija«), sa namjerom da se radnička klasa integrira u 
postojeći kapitalistički sistem. Ovo shvaćanje je bez okolišanja 
izraženo u samoj diskusiji. Jedan mladi industrijski sociolog, 
J. Voigt, je postavio pitanje da li su nizozemska poduzeća doista 
spremna da uzmu u razmatranje pitanje participacije, i to tako 
da bi mladim generacijama bilo moguće da se identificiraju sa 
poduzećem. Jer ako bi taj proces trajao predugo, tada njegova 
generacija »ne bi imala strpljenja da poduzeće pokuša reformirati 
iznutra nego bi stupila u borbu da ga reformira izvana«. 

U tome je izražen rizik sa idejom participacije. Ako se ona po- 
stavi na dnevni red, teško je predvidjeti gdje će se zaustaviti idući 
u širinu društvene organizacije i sa kojim će se pravima učestvo- 
vanja u upravljanju zadovoljiti. Ona može djelovati kao dvosjek- 
li mač. Zato je gospodin Stikker oprezno odgovorio da je razvi- 
tak poduzeća veoma spori proces, ali da je moguće da on doseg: 
ne onu tačku koja se neće mnogo razlikovati od jugoslavenskog 
sistema »osim u pitanju vlasništva«. Na ovoj »sitnici« koja se 
zove »vlasništvo«, izgleda, da će se najviše i lomiti koplja, iako 
je kapitalističko vlasništvo u modernoj proizvodnji sve više izra- 
zito parazitska pojava, koja se danas više ne može braniti sa gle- 
dišta modernog »funkcionalnog menadžerstva«. 

Upravo ova »sitnica« navela je ona radikalnije učesnike da 
postave pitanje da li postoji razlika između »participacije« i »sa- 
moupravljanja«? 

Samoupravljanje pretpostavlja stvarno podruštvljenje sred- 
stava za proizvodnju i upravljanje proizvodnjom sa strane radnih 
kolektiva, a takva promjena u vlasničkom i u proizvodnom odno- 
su može proisteći samo iz radikalne ili revolucionarne promjene 
društvenih odnosa uopće. To, dakako, ne znači da participacija 
ne može biti korak naprijed takvoj radikalnoj promjeni društve- 
ne organizacije ili da se oblici samoupravljanja ne mogu pojav- 
ljivati i u ograničenim sektorima društvene organizacije (na pri- 
mjer, u nacionaliziranim granama industrije ili u prosvjetnim us- 
tanovama) i prije nego što se odigra presudna promjena društve- 
nog sistema u smislu socijalističke revolucije. Međutim, očito je 

da danas u lijevom ili socijalističkom pokretu u Evropi nisu jas- 
ni pojmovi o strateškom značenju ideje participacije i samoup- 
ravljanja, pa o tome niti ne postoji neka razrađenija teorija, iako 
se neke ideje o tome već javljaju među talijanskim i francuskim 
marksistima. Ideja participacije je jedan od izvora zabuna i ne- 
potrebnih sporova koji se javljaju u ljevičarskim pokretima u 
Zapadnoj Evropi, još uvijek osjetljivo pod utjecajem staljinis- 
tičkih ili maoističkih koncepcija o revoluciji.“ 


Činjenica da nakon ulaska studenata u diskusiju nije pala ni- 
jedna neprijateljska izjava protiv radničkog samoupravljanja, 
bez obzira na to koliko se oprezno ili nepovjerljivo gledalo na 
sadašnje stanje u Jugoslaviji, pokazuje ne toliko demokratičnost 
radikalnijih elemenata u Nizozemskoj koliko stvarni interes za no- 
ve pojave u socijalizmu, za nove probleme i pitanja. Nakon burne 
1968. godine svagdje se opaža pojačana težnja da se bolje upoz- 
naju, teorijski i praktički, nova rješenja i novi pokušaji u izgrad- 
nji socijalizma. Naročito je taj interes prisutan kod mladih gene- 
racija i kod napredne inteligencije uopće. Radikalizam u raspolo- 


2) Upad nizozemskih studenata u dvoranu, gdje se održavao skup o jugo- 
slavenskom radničkom samoupravljanju, kao i podijeljeni letak, nije osta- 
vio utisak da se radi o nekoj izrazito »staljinističkoj« ili »maoističkoj« gru- 
Pi i kasnije diskusija s njima je pokazala da su u stvari mnogo bliži jugo- 
slavenskim stavovima. Ovaj upad je u službenom biltenu simpozija ovako 
opisan: 

»Upravo prije podnevnog prekida nekoliko studenata je prekinulo zasje- 
danje. Oni su željeli ovom akcijom da protestiraju jer da je simpozij bez 
radnika logično uperen wprotiv radnika. Tisuće štrajkova u Jugoslaviji pos- 
ljednjih godina su dokaz da su radnički savjeti oficijelne dadilje, kako su 
ih studenti nazvali. Radnici su još uvijek oruđe u rukama države i partije. 
Radnički savjeti uzeti su na Zapadu kao odskočna daska da se radnicima 
nametne vlast velikih »demokratskih« partija i sindikata. Prema student: 
skoj izjavi u letku neizbježna borba radnika, sve veći broj štrajkova, tako- 
đer i u ovoj zemlji (u Nizozemskoj) pokazuje da je ovaj simpozij bespredme- 
tan. Grupa je naišla na povoljan prijem kod nekih učesnika simpozija. Olav 
Meijer je sugerirao da se studentima dopusti da učestvuju u diskusiij. 
G. Desorle se složio izjavivši da su studenti imali važne razloge da prekinu 
sastanak na ovaj način. G. Sierksma je konstatirao da su stvarni problemi 
radničkog samoupravljanja političke prirode i, prema njegovom mišljenju, 
ovo se htjelo izbjeći na ovom simpoziju.« 

Nakon što se studentima dozvolilo da prisustvuju simpoziju, a da ne plate 
ulazninu od neko 40 dolara (tu su svotu uplatili redovni učesnici, ali su 
dobili odštampane materijale), diskusija je nastavljena dalje normalno. 
Jedino su nekoliko puta studenti tražili da se diskutira o problemu radnič- 
kog pokreta i participacije u Nizozemskoj, što međutim ostali prisutni nisu 
htieli prihvatiti, jer su došavši iz raznih zemalja htjeli da se obavijeste o 
Jugoslaviji. 

U razgovoru sa nekim od ovih studenata, koji inače poznaju veoma dobro 
našu zemlju, stekao sam utisak da su studenti bili prije svega ogorčeni »me 
nadžerskim karakterom« ovoga skupa, ali da su isto tako uvjereni da se 
radničko samoupravljanje u Jugoslaviji nastoji ovdje iskoristiti za reformis: 
tičke ciljeve, to jest, da bi se lakše manipuliralo radničkom klasom, kao što 
im se čini da rade i »aparatčiki« u samoj Jugoslaviji. Oni su, međutim, bili 
uvjereni da je samoupravljanje onaj oblik socijalističkog društva kojim tre 
ba da pođu i zapadnoevropske zemlje. 

ženjima ne ide na uštrb tih težnji za boljim poznavanjem socija- 
lističke teorije i prakse. Ovaj interes je usko povezan sa pitanji- 
ma koja mnogim mladim ljudima izgledaju presudna u vezi sa 
ciljevima i oblicima borbe lijevih snaga u uvjetima visoko razvi- 
jenih zemalja. Da bi se u tom pogledu uklonile mnoge nedoumi- 
ce, neophodno je prije svega objektivno izučavati pojave. I stoga 
je prihvaćeno mišljenje Pierra Navillea da se u Jugoslaviji susre- 
ćemo sa sasvim novim situacijama, koje traže jedan novi pristup 
i novi jezik. Danas postoje veoma različiti socijalistički režimi u 
Jugoslaviji, Rusiji, Kini i Kubi, sa različitim političkim i ekonom- 
skim strukturama, i stoga je potrebno analizirati ove zemlje po- 
lazeći od uvjeta i pojmova koji najbolje odgovaraju situaciji u 
tim zemljama. Tek nakon ovakvih studija može se doći do nekih 
općenitijih zaključaka o razvitku socijalizma. U dijalektici povi- 
jesnog zbivanja nužno je razlikovati one promjene koje nose 
događajno ili konjunkturno (više individualno) obilježje od onih 
promjena koje nose strukturalno i općenitije značenje. Naravno, 
da sa ovim Navilleovim stavom ulazimo u izvjesnu »dijalektiku 
različitih modela socijalističkih uređenja« koju sovjetski dogma- 
tizam i hegemonizam danas još ne dopušta i osuđuje je kao »plu- 
ralizam u marksizmu«. 


ŠTO NAM NEDOSTAJE ZA DISKUSIJE NA EVROPSKOM FORUMU? 


A sada da pokušamo odgovoriti na pitanje koje je postavio 
jedan novinar: Da li smo uvijek dovoljno spremni za tumačenje 
našeg društvenog sistema? 

Ovo pitanje kolikogod na prvi mah izgledalo bezazleno i peda- 
goško, sadrži niz drugih veoma ozbiljnih pitanja, istovremeno 
naučnog i političkog značaja. Prije svega, valja reći da se ne radi 
ni o kakvoj »pedagoškoj nespremnosti«, jer su obično Jugoslave- 
ni dosta »verbalno nadareni« i znaju vješto diskutirati, a ne pate 
od osjećaja manje vrijednosti koji bi ih spriječio da samo pouz- 
dano diskutiraju i o onim stvarima koje inače slabo poznaju. Ali, 
bez obzira na ovu »opću sposobnost«, valja reći da je istupanje 
jugoslavenskih predstavnika u Amsterdamu bilo uspješno i da su 
ostavili u cjelini vrlo dobar utisak. Prema tome, radi se o nečemu 
drugome. 


Ako se ne radi o nespremnosti za javne diskusije kao takve, 
bez obzira na činjenicu što je normalni stil javnog diskutiranja 
o važnim društvenim problemima kod nas jako zapostavljen, 
onda je u pitanju očito neka druga nesposobnost? Nije li to nes- 
posobnost za diskusije sa ljudima koji imaju drugačije stavove 
ili naprosto s auditorijem koji je sastavljen od pojedinaca s veo- 
ma različitim mišljenjima i načinima mišljenja? Ako čovjek nije 
naviknuo na diskusije sa ljudima suprotnog mišljenja, neće li se 
onda ponašati ili agresivno ili izrazito obranaški? 

Valja reći da niti to nije bio toliko slučaj, jer se radilo o lju- 
dima koji svi imaju izvjesno iskustvo u istupanjima na međuna- 
rodnim forumima i u razgovorima sa ljudima različitih mišlje- 

nja. Ako čovjek mora samo da objašnjava i brani vlastitu stvar, 
onu koju on najbolje po prirodi same stvari poznaje, kao što je 
bio slučaj sa diskusijom fo) jugoslavenskom radničkom samoup- 
ravljanju, tada u osnovi ne valja očekivati neke posebne poteško- 
će u istupanjima. 

Gdje je bio, prema tome, izvor izvjesne nespremnosti? Vrlo 
široko možemo reći da on leži u tome što su mnogi prisutni 
željeli čuti više od samog tumačenja i objašnjavanja jugoslaven- 
ske prakse i iskustva te obrane te prakse. Oni su htjeli da to 
naše iskustvo bude dosta uopćeno da bi moglo poslužiti i za tuđa 
iskustva, odnosno za tuđa razmišljanja o tome iskustvu, a to se 
može postići samo onda ako pored zamisli jednog sistema i nje- 
gove praktičke primjene postoji i određena teorijska koncepcija, 
dovoljno razrađena da može poslužiti za razna uopćavanja, uspo- 
ređivanja, prilagođavanja. I na ovom skupu došla je do izražaja 
jedna veoma raširena i poznata »jugoslavenska bolest« a to je 
slaba teorijska podloga u tumačenju principa i ideja na kojima 
počiva društveni sistem. Korijen ove slabe teorijske razvijenosti 
leži, po našem mišljenju, u onome što se najobičnije zove »poli- 
tički prakticizam«., a što se sastoji u potcjenjivanju teorijskog 
mišljenja a time i .idejnog sadržaja ne samo kad su u pitanju po- 
sebne znanstvene djelatnosti nego i društvena svijest uopće. (Raz- 
ličite pojave koje su učesnici simpozija okrstili kao oživljavanje 
»kapitalističkog duha«, »novčanog mentaliteta«, »malograđanšti- 
ne«, a što bode oči svakome tko malo bolje prati zbivanja u Ju- 
goslaviii, imaju svoj korijen upravo u ovome potcjenjivanju idej- 
nog sadržaja društvene svijesti.) 

Mi smo na ovo potcjenjivanje teorijske misli i idejne svijesti 
društva često puta upozoravali i o tome konkretno pisali. Dodu- 
še, također većinom »obranaški«, kad smo morali braniti naše 
najnaprednije filozofe i sociologe-marksiste od napada politič- 
ke birokracije, jer su se u plaštu ove birokracije krili, a kriju se 
i danas, ljudi koii su politički prihvatili samoupravljački socijali- 
zam, ali su teorijski ostali zarobljenici staljinističke verziie mark- 
sizma, ili su intimno mislili da je marksizam »neupotrebliiv« za 
nova socijalistička iskustva. (Zagrebački »Vjesnik« je nekoliko 
puta otvoreno napadao »politički angažiranu filozofiju«, to jest 
marksizam.) Svakome onome tko je malo dublje razmišljao o 
samoupravljačkom socijalizmu moralo je postati jasno da se on 
ne može razvijati kao dio radničkog pokreta i kao socijalizam 
uopće, ako nije osigurao izviesnu minimalnu ravnotežu teorije i 
prakse, ako on upravo iz praktičkih razloga ne anticipira teorii- 
ski ideale koje žele ostvariti i putove i načine kako će do njih 
doći. No, u ovome pogledu samoupravliački socijalizam stoji 
pred mnogo težim zadatkom, nego što je to slučaj sa sovjetskim, 
kineskim ili kubanskim socijalizmom, jer je on upravo socijali- 
zam za ekonomski i socijalno razvijene zemlje, jer je on socija- 
lizam koji odgovara ne samo autentičnoj Marxovoj zamisli nego 
konkretnim aspiracijama visoko-razvijenog zapadno-evropskog i 
van-evropskog društva. To znači da on u tumačenju svojih prin- 

cipa, primjene i perspektive mora računati sa daleko složenijom 
historijskom i društvenom situacijom nego što je to bio slučaj 
sa klasičnim »marksizmom-lenjinizmom«. Drugim riječima, da 
bi se na planu socijalističke misli odgovorilo ovome zadatku pot- 
rebno je osloniti se kako na marksizam tako i na suvremene dru- 
štvene teorije i mobilizirati sve teorijski sposobne glave da na 
njemu rade. Međutim, u Jugoslaviji imamo ovu prividno »para- 
doksalnu situaciju«, da su najnapredniji intelektualci i najbolje 
teorijske glave na području filozofije i sociologije stalno izloženi 
žestokim napadima sa strane političke birokracije. 

Kako ćemo postati spremni da istupimo pred svjetskom jav- 
nošću sa našim socijalističkim iskustvima? Odgovor je vrlo jedno- 
stavan: potrebno je da imamo jedno normalno (ili »zdravo«) 
shvaćanje o interesira suvremenog radničkog pokreta, a to zna- 
či i naše zemlje, i o interesima naše nacionalne kulture. 

Da bi naše socijalističko iskustvo bilo na visini interesa suvre- 
menog radničkog pokreta, neophodno je posjedovati: a) razvije- 
ni socijalistički nazor na svijet (kreativnu marksističku filozofi- 
ju), b) razvijenu društvenu teoriju (na temelju suvremenih znan- 
stvenih dostignuća u ekonomskim, sociološkim, humanističkim, 
političkim znanostima), c) odgovarajuću koncepciju o »putovi- 
ma u socijalizam« ili o strategiji borbe radničke klase (čak i on- 
da ako je taktički bolje braniti uvijek samo »svoje vlastito isku- 


3) Jedan primjer besprincipijelne i stvarno štetočinske akcije za naš 
marksizam i socijalizam odigrao se nedavno u Beogradu u napadima na 
filozofe i sociologe sa Filozofskog fakulteta, o čemu su dosta opširno izvijes- 
tile inostrane novinske agencije. Tako su mene nedavno na jednom preda- 
vanju zamolili da objasnim ovu »paradoksalnu pojavu« da se istovremeno 
napada kao »antisocijaliste« iste ljude u Beogradu i u moskovskoj »Pravdi«, 
a koji stoje očito po svojim teorijskim koncepcijama, kao što se vidi iz pisa: 
nja časopisa »Praxis«, na pozicijama samoupravljačkog socijalizma. Ograni- 
čio sam se na to da im pokažem njemačko izdanje »Revolutionare Praxis« 
napomenuvši da je dvanaest autora iz Zagreba i Beograda, zastupljenih u 
toj knjizi, objavilo kao što se može vidjeti u bibliografskom prilogu ravno 
60 knjiga i, dakako, više stotina članaka, te kao takvi ne predstavljaju neku 
slučajnu »grupicu« okupljenu oko nekog časopisa, nego veoma plodne auto- 
re koji pored teorijskih sposcbnosti redovito posjeduju i dugu revolucio- 
narnu prošlost. Činjenica je da se o knjigama tih napadanih autora, kao 
što su sada u Beogradu Ljubo Tadić, Vojin Milić, Veljko Korać, Mihailo 
Marković, Zaga Pešić_Golubović, Sveta Stojanović, Miladin Životić, nikada 
nije raspravljalo niti na jednom političkom forumu da bi se pokazalo da 
razvijaju teorijsku djelatnost koja je suprotna jugoslavenskoj koncepciji 
socijalizma. Naprotiv, mnogi od njih su za svoja djela dobivali razne repub- 
ličke i druge javne nagrade, pa čak pozitivne recenzije u partijskim ii 
pisima. : 

Pojedinci različito objašnjavaju ovu »paradoksalnu situaciju«. Neki činje- 
nicom da u Jugoslaviji nikada nije održana politička diskusija o »Staljino- 
vim greškama u marksizmu«, o čemu je Roger Garaudy, na primjer, refe- 
rirao svojedobno pred jednom inače tako ortodoksnom partijom kao što je 
Francuska komunistička partija; neki drugi naprosto »birokratskim i frakcio- 
naškim mentalitetom«, a treći »balkanskim primitivizmom«, onom vrstom 
primitivizma za koju neki crnački intelektualci izjavljuju u »New York 
Timesu« da se najviše plaše »Balkanizacije Afrike«! 

stvo«) i, konačno, ono što je možda najvažnije, d) stvarnu želju 
da se bude na visini suvremenog socijalističkog kretanja. 

Ako imamo ovo u vidu, onda je lako pogoditi gdje je uzrok 
naše »nespremnosti« za međunarodne dijaloge. Odnos prema naj- 
naprednijem dijelu filozofa i sociologa marksista je uglavnom 
neprijateljski, prema raznim diletantima i »staljinističkim osta- 
cima« u društvenim znanostima uglavnom sentimentalan i paž- 
ljiv (čak im se dozvoljavaju i skupštinske ekshibicije), prema 
znanstvenim i istraživačkim djelatnostima uopće nesuvremen i 
često reakcionaran (na primjer, kad se želi sveučilišnu i znanstve. 
nu djelatnost privezati financijski za rep jedne nerazvijene priv- 
rede). Naravno, da se sa malo dobre volje i pameti mnogo toga 
može uraditi što bi nas osposobilo da se bolje predstavimo pred 
svjetskom javnošću, i kao socijalisti i kao kulturni radnici — jer 
na talentima ne oskudijevamo — kad se kod nas tolike dobre 
volje i talenti ne bi utapali u zbrci pojmova i odnosa, sistematski 
rasprostranjenih da bi se prekrile mnoge društvene pojave o ko- 
jima bi trebalo govoriti otvorenim i razumnim jezikom. 

PORTRETI | SITUACIJE 


FILOZOFSKA MISAO HENRIJA BERGSONA 
Marija Brida 


Zadar 


Filozofska misao zadnjih decenija XIX stoljeća i početka XX 
stoji, s jedne strane, pod uplivom naglog razvitka egzaktnih zna- 
nosti i njihove primjene u industriji, a s druge, u njoj su prisutni 
pretežno iracionalistički no dosta heterogeni utjecaji tzv. filozo- 
fije života, koji vuku podrijetlo od Schopenhauera, Nietzschea i 
Diltheya, a u to se doba u njih infiltriraju evolucionistički nazo- 
ri. Svojevrstan originalan spoj tih različitih pa i oprečnih ten- 
dencija ostvaren je u djelu francuskog filozofa Henrija Bergsona, 
jednog od najznačajnijih mislilaca tog razdoblja. 

Henri Bergson rodio se 1859. u Parizu u građanskoj porodici. 
Po ocu je židovskog podrijetla, te su zadnji mjeseci njegovog 
života u okupiranoj Francuskoj — umro je početkom 1941. — is- 
punjeni sviješću o patnjama naroda kojemu je pripadao i u kul- 
turnoj tradiciji kojega je odgojen. — Kao srednjoškolac poka- 
zao je veliku nadarenost za matematiku. U dilemi da se posveti 
nauci ili filozofiji odlučuje se za filozofiju, koju studira na Ecole 
Normale Supćrieure. Isprva je sklon empirizmu te je zaokupljen 
istraživanjima na području biologije i psihologije. Već tada je 
bio skeptičan spram racionalnog načina spoznavanja. Uskoro 
međutim uočava zajedničke oznake racionalnih i empirijskih me- 
toda pozitivnih znanosti rastavljajući predmet na dijelove, 
mjereći i uspoređujući ih međusobno i u relacijama spram oda- 
branih prostornih koordinata mogu takve metode pružiti samo 
relativna znanja. Uz to njihova analiza zaustavlja pokret, umrt- 
vljuje život, gubi se dakle u njoj baš ono što je Bergson htio da 
zahvati. — On se stoga odlučuje na traženje vlastitog puta. Po- 
mogli su mu u tome stavovi Tulese Lacheliera, tada profesora na 
Ecole Normale Supćrieure, koji je u svojoj filozofiji izvanjštini 
mehanicizma i determiniranosti suprotstavljao unutarnju slobo- 
du stvaralačkih voljnih impulsa. — Nakon svršenih studija Berg- 
son je sedam godina predavao filozofiju na licejima u provinci- 
ji, a zatim se vraća u Pariz gdje je isprva također profesor na li- 

ceju, a od 1900. na Ecole Normale Supćrieure i od 1906. pa da. 
lje na Collčge de France. God 1914. postaje član Francuske aka- 
demije, a 1927. dobiva Nobelovu nagradu. 


Već u svom prvom značajnom radu »Ogled o neposrednim da- 
tostima svijesti« (Essai sur les donnćes immćdiates de la con- 
science, 1889.) Bergson je jasno zacrtao konture svoga puta: nasu- 
prot prostorno predočenom diskretnom mnoštvu — intuitivno 
doživljen vremenski kontinuum, trajanje (durće) koje je nepre- 
stano mijenjanje i pronicanje doživljajnih kvaliteta. U tome kon- 
tinuumu subjekt i objekt ne tvore opreke, nego jedinstvo. U dje- 
lu »Materija i pamćenje« (Matičre et mćmoire, 1896.) proširuje 
raspravu na odnos duše i tijela. Uzima da je tijelo instrument 
preko kojega nezavisna duhovna energija djeluje na materiju. 
Tu problematiku nastavlja u »Duhovna energija« (L'ćnergie spi- 
rituelle, 1919.). U glavnome svom djelu »Stvaralačka evolucija« 
(L'evolution crćatrice, 1907.) provodi Bergson metodski i sadr- 
i svoj pogled kroz razvoj živog svijeta nastojeći da protumači 
pokretne snage evolucije. U međuvremenu je došao na glas i sa 
svojih predavanja na Ecole Normale Supćrieure i na College de 
France. Kao i njegovi spisi, ta su se predavanja odlikovala ljepo- 
tom stila i jasnoćom prikaza ponekad veoma dubokih problema. 
Pažnju su pobudili i njegovi manji spisi kao »Smijeh«, esej o zna- 
čenju komičnoga (Le Rire, 1900.), »Uvod u metafiziku«a (Intro- 
duction a la mćtaphysique, 1903.), te rasprava »Trajanje i isto- 
vremenost« (Durće et simultanćitć, 1922), u kojoj polemizira sa 
načinom na koji Einstein uklapa vrijeme u svoju teoriju što, na- 
ravno, za Bergsona znači svođenje na istovremenost. — U svome 
zadnjem djelu »Dva izvora morala i religije« (Les Deux Sources 
de la morale et de la religion, 1932.) razmatra sa svoga stajališta 
bitne probleme čovjeka kao društvenog bića i kao stvaralačke 
osobnosti. 


Bergsonovi filozofski pogledi najcjelovitije su izloženi u »Stva- 
ralačkoj evoluciji«. Tu se nastoji protumačiti uspon života na na- 
šoj planeti, sve veće obogaćivanje oblika i vrsta živih bića kao i 
njihovo usavršavanje u životnim mogućnostima. Bergson tvrdi 
da teorije prirodznanstvenog transformizma konstatiraju prom- 
jene i tumače (naročito darvinizam) zašto neprilagođeni oblici 
izumiru, ali ne mogu protumačiti stvaralački momenat evolucije, 
naime pojavljivanje novih sve savršenijih oblika. Najviše izgle- 
da za to bi imao neodarvinizam sa svojom teorijom mutacija. No 
ukoliko ta teorija tumači mutaciju slučajem, a ne djelovanjem 
jedne jedinstvene tendencije — »Životnog elana« prema Bergsonu 
— ne može ni ona protumačiti progresivnost u pojavljivanju mu- 
tacija u prirodi, kao ni neke druge pojave zajedničke razvijeni- 
jim živim bićima. — Bergson otklanja jednako mehanističko kao 
i teleološko tumačenje evolucije smatrajući ih racionalističkim 
k rivotvorenjima realnosti, jer pretpostavljaju unaprijed određene 
efekte, odnosno ciljeve, dok je život čisto mijenjanje u kojem se 
realizira i novo nepredvidljivo. Razvojni proces života na zemlji, 
smatra Bergson, rezultira iz sukoba dviju suprotnih tendencija: 

stvaralačkog poleta života i rezistencije koju mu pruža tromost 
materije. Materija predstavlja prostornu projekciju tog otpora 
dinamici života, nešto statično što samo relativno postoji, ukoliko 
život nailazi na otpor. Stoga je i predodžbeno-razumska spoznaja, 
kojom spoznajemo materiju, relativna. Prava realnost jest život. 
Životni polet (ćlan vital) zamišljen je kao duhovan, u sebi jedin- 
stven; no uslijed tromosti materije kroz koju se probija oživlju- 
jući je on ne može proći odjednom u svojoj punoći, nego se cije- 
pa u organizme, vrste i razvojne linije. — »Razvojni pokret bio 
bi nešto jednostavno, mi bismo mu brzo odredili smjer, kad bi 
život opisivao jedinstvenu stazu, poput staze kugle izbačene iz 
topa. No ovdje se radi o granati koja se rasprsnula u fragmen- 
te koji su se, budući da su i sami vrste granata, također rasprs- 
nuli u fragmente namijenjene da se i dalje rasprskavaju, i tako 
neprestano kroz veoma dugo vrijeme. Mi ne opažamo nego ono 
što nam je najbliže, razasuta kretanja usitnjenih krhotina. Od 
njih polazeći mi treba da se nanovo uspnemo, od stepena do ste- 
pena, sve do originalnog pokreta.«' Mi smo naime — u ovoj Berg- 
sonovoj poredbi — siian djelić rasprsnute granate, no privile- 
iran djelić, koji može izvesti onaj uspon do originalnosti. Na- 
azimo se, naime, u jednoj od uspješnih grana evolucije, u kojoj 
se prodor života sve potpunije očituje, za razliku od onih koje su 
zastale na određenom stupnju prilagođenosti, to jest u kojima 
je otpor materije zakočio progresivno kretanje života. Budući da 
je život kvalitativne prirode, evolucione se linije međusobno kva- 
litativno razlikuju. No kako proizlaze iz istoga izvora, pokazuju 
izvjesne srodnosti koje omogućuju zbližavanje između njih. Berg- 
son uzima da je evolucija na našoj planeti krenula u tri glavna 
smjera koji tvore tri načina očitovanja života u materiji: vege- 
tativni, nagonski i razumski život. Dok onaj prvi, usredotočivši 
se prvenstveno na vezivanje sunčane energije u organske moleku- 
le, karakterizira biljni svijet, druga dva su svojstvena životinj- 
skom. Najviši rezultati instinktivnog života ostvareni su u život- 
nim oblicima člankonožaca, osobito kukaca. To je jedna velika, 
ali ipak postrana grana. Centralna grana krenula je prema ko- 
ljenu kralježnjaka. Na njezinim najvišim izdancima nastaje di- 
ferenciranje pa i razdvajanje instinkta i inteligencije (razuma). 
Tako se u životu čovjeka pojavljuju sasvim specifični životni ob- 
lici koji proizlaze iz te razdvojenosti i, što je još značajnije, iz 
moguće interakcije tih tendencija, sada oslobođenih od prilago- 
đenosti datim uvjetima materijalnog života, jer je, smatra Berg- 
son, na visovima ljudskog opstanka proboj životnog elana kroz 
materiju ostvaren. Ona eksplozija sa kojom je uporedio evolu- 
cioni pokret ima naime tu osobitost da njezina energija rasprša- 
vanjem ne slabi nego, tamo gdje proboj uspijeva, ostaje cjelovita 
u svakom djeliću. Ako se ostvari i drugi uvjet, tj. sloboda od 
zatvorenosti u krug materijalnog održanja, postaje moguć uspon 
(ili poniranje) u izvornost, naime da dio života koji se očituje 


1) L'6volution crćatrice, Pariz 1927., str. 107. 

u svijesti čovjeka spozna originalnu cjelinu kojoj pripada. Takav 
spoznajni akt može izvesti samo tendencija koja je svojstvena 
biti života. Takva je, smatra Bergson, simpatija kojom je pro- 
niknut sav život. No dok je prilagođena održavanju materijalnog 
života konkretne jedinke ili vrste ona se, kao instinkt, eksterio- 
rizira u nizove automatizama. Ako se međutim odriješi od te pri- 
lagođenosti i upravi na samu bit života, na životni polet kao ta- 
kav, može spoznati život u njegovoj unutarnjosti i realnosti. Ta- 
ko oslobođenu, Bergson je naziva intuicija. Intuicija, instinkt ko- 
ji je postao slobodan, sposobna je dakle spoznati apsolutno, koje 
je za Bergsona sam životni polet. — »Instinkt je simpatija. Kad 
bi ta simpatija mogla proširiti svoj predmet i isto tako razmiš- 
ljati o samoj sebi, ona bi nam dala ključ životnih operacija, jed- 
nako kao što nas inteligencija, razvijena i uspravljena, uvodi u 
materiju. . . Inteligencija, pomoću znanosti koja je njezino djelo, 
odaje nam sve potpunije tajnu fizičkih operacija; od života ona 
nam ne prona niti pretendira da nam prenese, nešto drugo osim 
prijevoda u izraze inercije. Ona se kreće naokolo uzimajući iz. 
vana najveći mogući broj pogleda na taj predmet što ga privla. 
či sebi, umjesto da uđe u njega. No u samu unutarnjost života 
uvela bi nas intuicija, hoću reći instinkt koji je postao dezinte- 
resiran, svjestan samoga sebe, sposoban da razmišlja o svoine 
predmetu i da ga neograničeno proširi.«* 

No kako je moguće osloboditi instinkt od prilagođenosti ži- 
votnom funkcioniranju, razriješiti krugove u koje tromost materi. 
je savija energiju života? U tome ima odlučnu ulogu inteligenci- 
ja. Taj analitičan i u osnovi geometrijski način razumskog spoz- 
navanja* otkriva područja formalnih zakonitosti koje su neovis- 
ne od konkretnih životnih oblika i funkcija. Odatle dvostruka 
mogućnost inteligencije: 

a) Eksteriorizirajući se u prostor ona njegove dijelove pre- 
dočuje u odnosima simultanosti te i vrijeme — koje je prema 
Bergsonu nosilac novoga, nepredvidljivog (temps-inventeur) — 
svodi na ono što se dade proračunati, dije unaprijed odrediti i 
predočiti kao istovremeno. Time se realno trajanje (durće) eli- 
minira da bi se dobilo vrijeme sa kojim računa fizika kao zna- 
nost (temps-espace), a ujedno se dobiva mogućnost da čovjek 
aktivno zahvaća u razmještaj rasprostrtih dijelova materije i 
da proizvodi oruđe kojim takvo zahvaćanje može gotovo neogra- 
ničeno intenzivirati i varirati. Homo sapiens očituje se u suštini 
kao homo faber, jer je inteligencija nikla iz života i za Život ie 
su apstraktni sistemi egzaktnih znanosti koje stvara u krajnjoj 
liniji (po mišljenju Bergsona) namijenjeni tehničkom djelovanju 
na materiju, tj. takvom djelovanju koje u pogledu održavanja (ili 
uništavanja) konkretnih oblika života daleko premašuje moguć: 
nosti date organizmom i instinktivnim procesima. 


2) Isto, str. 191/192. ; 
3) Takav način spoznavanja označen je naime u Bergsona terminom 
»intelligence«. 

b) Premda je inteligencija primjerena tome da se eksteriori- 
zira u djelovanje na materiju, ona se ipak može, kao svjesna 
spoznajna tendencija, ponovo okrenuti samome životu iz kojega 
je proizašla. Svojom svjestitošću i slobodom od konformiranosti 
sa funkcijama organizma ona oslobađa zarobljenu životnu unu- 
tarnjost, instinkt, od te konformiranosti. Tako nastaje intuici- 
ia. Ona će inteligenciji omogućiti da shvati ograničen doseg svo- 
jih kategorija i da, preko simpatije, nasluti stvaralaštvo života. 
— »Ali ako intuicija time premašuje inteligenciju, od inteligen- 
cije će doći poticaj koji će učiniti da se uspne tamo gdje jest.«' 

Intuicija je, dakle, iracionalna tendencija koja neposredno iz- 
vire iz životnog elana i zahvaća realnost u njezinom originalnom 
stvaranju. Ona nam dakle može pružiti apsolutno ili metafizičko 
znanje, koje se prema Bergsonu sastoji u saživljavanju subjekta 
sa samim tokom bivstvovanja." Inteligencija se međutim uprav- 
lja na vanjski lik predmeta i ostaje na području relativne spozna- 
je. U cjelovitosti djelatnog ljudskog postojanja te se dvije ten- 
dencije dopunjuju. Da bi izveo mogućnost međusobnog utjecaja 
inteligencije i instinkta, Bergson se služi svojom metodom zbliža- 
vanja oprečnih tendencija koje je prethodno jasno razlikovao. 
Ta je metoda u njega opravdana stoga što sve te opreke izravno 
ili neizravno proizlaze iz jedinstvene biti života. Primijenio ju je 
na tumačenje odnosa tijela i duše, materije i pamćenja, određe- 
nosti i neodređenosti, pa i na tumačenje odnosa inteligencije i in- 
tuicije. Kao što život stvaralaštvom novoga proniče materiju uli- 
jevajući u njezine oblike neodređenost i slobodu, tako sadržaj- 
nost životne simpatije proniče svjesne forme inteligencije dok 
je ova oslobađa iz čahure instinkta. 

Premda je u Bergsonovom tumačenju intuicije izražena bio- 
logistička komponenta, on je ipak dao pozitivan doprinos razvi- 
janju spoznajnog problema time, što je ne samo istakao ograni- 
čen doseg osjetilnog i racionalnog načina spoznavanja, nego i ja- 
sno i nedvosmisleno izložio svoj pogled na način kojim se može 
ostvariti spoznaja realnosti. Da je to bilo aktualno vidi se i po 
tome što sa sasvim drugih pozicija unutar svoje fenomenološke 
filozofije prilazi početkom našeg stoljeća takvome zadatku i Hu- 
sserl. Njegova koncepcija intuitivne spoznaje — koja nosi u sebi 
kartezijansku baštinu — teorijski je pročišćena od nedostataka 
koji se mogu prigovoriti Bergsonu. No u svome rezultatu kao i 
u utjecaju na današnje vrijeme ona se udružila s koncepcijom 
vremenitosti, koja je izražena naročito u Bergsonovoj filozofiji, 
i u toj združenosti postaju jedan od temeljnih kamena filozofije 
egzistencije. 


4) Isto, str. 193. 

5) Bergson, dakle, ne želi negirati metafiziku, nego produbiti njezin te 
melj. No kako supstancijalnoj nepromjenljivosti, kao temelju klasične meta: 
fizike, suprotstavlja »čisto mijenjanje« života, ne ide u produbljenje, nego 
u antitezu, koja vodi do analognih teškoća. Njegova je antiteza, međutim, 
dijalektički nužan međustepen u daljnjem razvijanju ove problematike. 

Kako je u Bergsona podrijetlo intuicije biologistički protuma- 
čeno, činilo bi se da će njezin emocionalni sadržaj, kao oslobo- 
đene simpatije instinkta, biti shvaćen naturalistički. Da to mc- 
đutim ne odgovara Bergsonovim intencijama proizlazi osobito iz 
njegovog zadnjeg djela »Dva izvora morala i religije«. Emocio- 
nalnost ima odlučnu ulogu u društvenom i ličnom čovjekovom ži- 
votu, koji se tu osobito tretira, no ona je samo u svojim nižim, 
zakočenim oblicima naturalističke prirode, a tamo gdje izbija 
slobodna i potpuna izložena je kao humanistička i u krajnjoj li- 
niji mistička. — Da bi objasnio značaj emocionalnosti u čovje- 
kovom životu i stvaralaštvu, Bergson precizira razliku između 
»Podintelektualne« (€motion infra-intellectuelle) i »nadintelek- 
tualne« emocije (ćmotion supra-intellectuelle). Prva slijedi nakon 
intelektualnih doživljaja: njima kao takvima ona ništa ne prido- 
nosi, nego ih perifernom uzbuđenošću može eventualno oslabiti. 
Druga, međutim, prethodi intelektualnim doživljajima te se čini 
kao da ih potencijalno u sebi sadrži. To je izvorna dubinska emo- 
cija koja se idući prema površini tako očituje da s vlastitom sa- 
držajnošću, ritmom i harmonijom usklađuje nizove intelektual- 
nih stanja, oblika ponašanja i djelovanja. Takva je emocija stva- 
ralačka, jer se novo koje s njom niče iz doživljajnih dubina pu- 
tem volje, intelekta i osjetilnosti ostvaruje u djelu, tj. u umjet- 
ničkom oblikovanju materije, u intelektualnom redanju pojmo- 
va, u preobražavanju i oblikovanju društvenih odnosa ili pak sa- 
mih osobnosti. Budući da za Bergsona »kreacija znači prije sve- 
ga emociju«", nadintelektualna emocija predstavlja ključni mo- 
menat u njegovom tumačenju stvaralaštva. — Stoga se može reći 
da u njegovoj interpretaciji umjetnosti dionizijsko prevladava 
nad apolinijskim', jer se ovo odnosi na izraz (koji je sekunda- 
ran), dok dionizijska emocija sačinjava jezgru. Po toj jezgri po- 
duraraju se umjetnost i filozofija, osobito ona njezina grana koju 
on naziva metafizikom; razlikuju se u izrazu koji, kao pojmovan, 
povezuje filozofiju sa znanošću. 

Kao što inercija materije savija progresivni pokret života, 
slično tome kretanje društva biva zaustavljano i savijano u kru- 
gove inercijom materijalnih interesa, komoditeta, navika i običa- 
ja. Društvene grupe sigurnije održavaju nepromijenjene uvjete 
svoga postojanja ako su ti faktori što čvršće skupljeni i u sebe 
zatvoreni. Mitos i tradicija kroz koje struje davninom »posveće- 
ni« sadržaji, moralni i vjerski propisi koji im daju kvazi-trans- 
cendentni vid, poprimaju — automatizmom navika i komoditeta 
koji uspavljuju svijest — karakter nepromjenljive i nejasne oba- 
veze koja pritišće individuume i društvo. Mišljenje, ponašanje i 
djelovanje ljudi kao da je uhvaćeno mrežama takvih ideoloških 
oblika — gubi slobodu i dresira se na prakticiranje širih ili užih 
automatizama koji idu za saobražavanjem individuuma sa posto- 


.6) »Les deux Sources de la morale et de la religion«, Paris 1932, str. 41. 
7) Služeći se tim terminima u značenju koje je, nakon Nietzschea, postalo 
uobičajeno. 

jećim stanjem društva. Bergson smatra da se tu radi o regresiji 
na instinktivne načine ponašanja te da je takva (heteronomna) 
moralna obligacija u krajnjoj liniji instinktivnog podrijetla. »Tak- 
vo bi vjerojatno bilo duševno stanje mrava koji bi razmišljao o 
svome ponašanju. On bi osjećao da njegova djelatnost posredu- 
je između dobra mrava i mravinjaka. Dakle, na taj fundamen- 
talni instinkt nadovezali smo obligaciju u pravom smislu riječi: 
ona uključuje, prvobitno, takvo stanje stvari u kojemu se indivi- 
dualno i socijalno ne razlikuju jedno od drugoga. Stoga možemo 
reći, da držanje kojemu ona odgovara jest držanje individuuma 
i društva svinutih na sebe same. Individualna i socijalna ujedno, 
duša kruži ovdje u krugu. Ona je zatvorena.«? 

Kao što je oslobodila intuiciju iz zatvorenosti instinkta inte- 
ligencija će, ako se izvorno upravi, početi rastvarati i ovaj krug 
konformiranosti individuuma i određenog oblika društva. To je 
duša koja se otvara. Takve slučajeve vidi Bergson osobito u an- 
tičkih filozofa Sokrata, Platona i Aristotela (i u čovjeka takvog 
tipa). Ne u njihovim sistemima ili doktrinama, nego u životnom 
smislu njihove filozofije. Sloboda i dostojanstvo kontemplativ- 
nog života, koji sačinjava taj smisao, jest uspravljanje osobnosti. 
To je nužni prijelaz iz zatvorenog morala i društva u otvoreno iz 
statičkog u dinamičko. — »Vidjeli smo da bi ono čisto statičko u 
moralu bilo podintelektualno, a čisto dinamičko nadintelektual- 
no. Prvo je nastalo od prirode, drugo je dar ljudskog genija.«* 
No da bi čovjekov genije realizirao ono dinamičko i otvoreno u 
moralu — tj. digao se iznad pregrada grupe, nacije i ideologije 
u entuzijazam ljubavi prema čovjeku — potrebno je da se intui- 
tivno pronikne sadržajem životnog elana, duhovne biti života. To 
se doživljava kao nadintelektualna emocija koja se stvaralački 
analizira u ideje i djelatne principe. Ako ti principi sadrže pravi- 
la morala, ona nemaju karakter nejasne obaveze, nego su autono- 
mna tvorevina ličnosti, izbor na koji se ona slobodno odlučuje 
da bi život uskladila sa sadržajem doživljene emocije. Takav mo- 
ral nije obligacija, nego poziv koji može slijediti tko hoće. On da- 
kle djeluje na volju tako da je oslobađa, a ne da je podvrgava 
nečemu tuđemu i nejasnome. Prema tome je poziv na slobodu 
za ličnost koja ga stvara, kao i za druge. Historijska je činjenica 
da u slučajevima pojava osobnosti koje realiziraju takav auten- 
tičan moral mnogi čuju i slijede njihov poziv. Bergson ga naziva 
»poziv heroja«. — Osobnosti od kojih dolazi takav poziv tvore 
neke vrste elitu, izabrane, ali ne po podrijetlu ili po pripadnosti 
nekoj grupi, nego po tome što djelatno ozbiljuju otvorenost pre- 
ma biti života, zapravo prema biti bivstvovanja. 


. Konsekventno Bergsonovim filozofskim stavovima, dinamič- 
ki moral u svome punom realiziranju stvara dinamičku religiju. 
Naime, kako je on svjesna proniknutost osobnosti životnim ela- 


7) Isto, str. 33 
8) Isto, str. 62 

nom, a taj je shvaćen kao stvaralačka bit bivstvovanja, dakle kao 
bog, osobnost doživljava svoju apsolutnu pripadnost božanskoj 
univerzalnosti. Aspiracija dinamičke religije jest dakle božansko 
čovječanstvo (une humanitć divine, str. 256). Stoga je ona u biti 
misticizam, jer vidi u svome čovjeku skriven božanski princip. 
Bergson smatra da je takva mistička religioznost najčišće izraže- 
na u poruci Evanđelja, a i u toku kasnijih stoljeća da su iz kr- 
šćanske sredine nicali ljudi (sv. Pavao, Katarina Sijenska, Fra- 
njo Asiški, Jeanne d'Arc i mnogi drugi, str. 243) koji su je pot- 
punije realizirali nego, recimo, mistici iz redova hinduizma i bu. 
dizma i oni koji su nikli iz misticizmu blizih filozofskih škola, kao 
što je bio osobito Aleksandrinski neoplatonizam. Razlog za taj 
svoj stav nalazi on u upravljenosti na djelovanje u kršćanskih 
mistika. Smatra da se po tome vidi da to nisu neke bolesne oso- 
be, nego da ih karakterizira upravo intelektualno zdravlje. Upra- 
vljenost na djelovanje zajednička je kršćanskim misticima i ži- 
dovskim prorocima, no ukoliko se židovska religija ne izdiže nad 
ograde određenog naroda, utoliko ostaje na poziciji statičnosti. 
Bergson smatra da je izdizanje židovstva nad nacionalne ograde 
i otvaranje prema univerzalno-čovječanskom ostvarilo  kršćan- 
stvo. 

Kao statički moral i statička je religija proizvod prirodnog 
razvitka, dok je dinamički moral i religija direktan izraz spiri- 
tualno shvaćenog životnog elana u čovjeku i njegovom djelova- 
nju. Statičko i dinamičko su dakle različite kvalitete. Za istraja- 
nje u dinamičkom potreban je herojski napor; s njegovim gaše- 
njem počinje pad u statičko. 

Isticanjem jedinstva stvaralačke aktivnosti u svemu živome 
kao i razmatranjem antiteza zatvoreno-otvoreno, statičko-dina- 
mičko na području morala i religije Bergson je pridonio produb- 
ljavanju te problematike i utjecao na polarizaciju stavova u toj 
oblasti djelujući pretežno u smislu jačanja progresivnih tenden- 
cija. Utjecao je na modernističke katoličke mislioce Eduarda Le 
Roy-a i Mauricea Blondela, a na poseban su način njegove misli 
došle do izraza u djelu francuskog paleontologa i antropologa 
Pierrea Teillarda de Chardina. 

Opći spektar Bergsonova utjecaja je veoma širok te seže od 
filozofije preko umjetnosti i sociologije do psihijatrije u kojoj 
je ohrabrio inicijative za istraživanje podsvijesnih dubina psihe 
u vezi s devijacijama ličnosti. U filozofiji je utjecao na pragma- 
tizam W. Jamesa (tu se radi o izmjeničnom utjecaju, jer je i o- 
vaj utjecao na Bergsona) te na filozofiju života Simmela, Spran- 
gera i Klagesa. Značajan je njegov udio u savladavanju jednostra- 
nosti tada raširenog scijentizma. U umjetnosti je njegov utjecaj 
vjerojatno najznačajniji, jer se slio sa tendencijama oslobađa- 
nja od izvanjski uvjetovanih shema i ustaljenih hijerarhija te do- 
šao do izraza osobito u nadrealizmu. Ponekad se ne radi toliko o 
izravnom utjecaju koliko o podudaranju nekih tendencija mode- 
rne umjetnosti sa onim što sačinjava bit Bergsonove filozofije. 
Takav je slučaj osobito u Marcela Prousta kojega — uz dosta 

razlika — sa Bergsonom povezuje intuitivno istraživanje dubina 
u dimenziji vremena. 

Cjelinu Bergsonove filozofije nazivamo obično intuicionizam 
ako imamo u vidu koncepciju spoznaje realnosti, ili dinamički 
spiritualizam ako imamo u vidu njegovo tumačenje bitka. Mo- 
nistička crta te filozofije sastoji se u jedinstvenosti životnog ela- 
na, a ne manje važna pluralistička crta u neprestanom stvaranju 
bitno novoga. Dualizam je u njega metodske prirode, naime pro- 
izlazi iz dva različita pristupa realnosti: razumskog i intuitivnog. 
— Bergsonu možemo prigovoriti biologizme i psihologizme u ne- 
kim njegovim stavovima i razmatranjima. No ta su zastranjenja 
bila gotovo neizbježiva u mislioca čiji je razvoj tekao onim pu- 
tovima kao njegov. Također mu se može prigovoriti razdvajanje 
mijenjanja-mirovanja, prostora-vremena, kvantiteta-kvaliteta; na- 
ime to što ove tendencije, nakon što ih je razlikovao, nije poku- 
šao približiti i dovesti do interakcije (kao što je to učinio sa dru- 
gima) premda je imao vlastitu metodu za to. — Za razliku od ra- 
cionalnog interpretiranja intuicije u Descartesa i Spinoze, u ko- 
jih je ona neposredno jasan i razgovjetan uvid uma, u Bergsona 
je intuicija zamišljena iracionalistički. To je u stvari antiteza ko- 
ja prethodi široj i fundamentalnoj fenomenološkoj koncepciji in- 
tuicije. Premda mu je intuicija zamišljena iracionalistički, sma- 
tram da je ipak pretjerano cjelinu Bergsonove filozofije označiti 
kao iracionalizam. On naime upravo ističe da nam razumska 
spoznaja (inteligencija) sve više otkriva tajnu materije i omogu- 
ćuje čitav onaj djelatni kompleks koji danas nazivamo tehnolo- 
gijom. Tvrdi doduše da nas takva spoznaja ne vodi do znanja o 
apsolutnoj realnosti, no to teško da netko danas u filozofiji sma- 
tra. — Njegovo gledanje na materiju je energetičko: pobjedom 
života ona se disolvira u osmišljavajuću energiju. Anihilizira se 
dakle njezina statičnost, tj. ono što se priviđa kao masa, — a to 
se dade dovesti u sklad sa suvremenom fizikom. 


Bergsonova filozofija znači na svoj način konsekventnu borbu 
protiv supstancijalističkog načina mišljenja, naime takvoga koje 
upada u statična hipostaziranja kao što su, recimo, materijalizam 
i idealizam pretkantovskog tipa. Njegova hipostaza čistog pokre- 
ta — na svoj način jednostrana — sačinjava neophodnu kariku 
u antitetičkom kretanju misli prema suvremenim sintezama, 

NIETZSCHEOVA KRITIKA HISTORIJSKIH ZNANOSTI 
Dieter Jihnig 
Tubingen 


I Znanstveni motiv Nietzscheove kritike znanosti 
II Subjektivizam metodičkog ideala objektivnosti 
II Historijsko mišljenje Nietzsecheovo 


I 


Drugo »Nesuvremeno razmatranje« — »O dobiti i šteti od 
historije za život« pored »Zaratustre« jedno je od najranijih Niet- 
zscheovih djela koje je među prvima postalo slavno. Ovdje tre- 
ba o njemu govoriti pod pretpostavkom da je ova slava — sup- 
rotno od Zaratustrine — ne toliko znak Nietzscheove vlastite pro- 
blematike, koliko znak za problematiku njegovog razumijevanja. 
Tome spada i procjena koja je zapala ovo djelo u odnosu prema 
Nietzscheovom kasnijem mišljenju, prema navodno »pravom« 
Nietzscheu. To se djelo najčešće (u vezi s Nietzscheovim kultom 
Schopenhauera i Wagnera) shvaća kao dio njegove »kulturkri- 
tike« koju je on kasnije, na vrhovima svog mišljenja, kao peri- 
fernu, kao suviše vezanu uz trenutak tobože ostavio iza sebe. 

Naslov »nesuvremeno« iskazuje doista samo posebnu vrstu 
odnošenja spram vremena ovih razmatranja. Ona su na takav 
način usmjerena prema svom dobu, da ne »teku« zajedno s njim, 
već mu oponiraju. »Nesuvremeno« hoće reći: kritičko spram svog 
doba. Gledajući unatrag na bazelski period Nietzsche kaže u 
»Ecce homo«: »Četiri Nesuvremena razmatranja skroz su na 
skroz bojovna« (II, 1113). Ako je tome tako, tada njihovo znače- 
nje za potonjeg čitaoca može sezati samo dotle, dok je ono kri- 
tizirano samo još uvijek akutno. I tada se čini da je historizam 
koji Nietzsche kritizira u drugom »nesuvremenom razmatranju« 
doduše još uvijek prethodio za dvije generacije općenitoj kritici 
historizma, ali da ipak nije više naš problem ili je to bar isto 
tako malo kao i naprednjački optimizam koji Nietzsche napada 
u osobi »filistra naobrazbe« Davida Friedricha Straussa (tog 

Spenglera iz »zasnivačkog razdoblja« (die Griinderzeit) koji je 
propovijedao ispunjenje Zapada u znaku Darwina, Moltkea i 
Bismarcka) i jednako tako malo napokon kao što tadašnji Nie- 
tzscheovi uzori Schopenhauer i Wagner mogu biti ono što su za 
Nietzschea tada bili: antipodi razdoblja. 


Kritika kulture kod ranog Nietzschea čini nam se više vezana 
uz vrijeme i njime zarobljena nego kasnija Nietzscheova kritika. 
svijeta: njegovo tumačenje kršćanstva i zapadnjačkog platoniz- 
ma kao povijesti »nihilizma«, njegova koncepcija života kao »vo- 
lje za moć« i njegovo određenje sadašnjosti kao »prevrednovanja 
sviju vrijednosti«. 

Ovaj privid pukog ranog stadija mladenačkog djela koji je 
glavnim djelom bio prevladan zasniva se na izvanjskim, među- 
sobno različitim pojedinim temama tog razdoblja. (Ovo vrijeme, 
od godine 1869. do 1876. može se s obzirom na tadašnje Nietzsche- 
ovo boravište i njegovu tadašnju djelatnost kao profesora kla- 
sičke filologije na univerzitetu u Baselu i profesora za grčki jezik 
i literaturu na višem stupnju bazelske gimnazije nazvati bazel- 
skim periodom.) Osim četiri navedena i objavljena »Nesuvre- 
mena razmatranja« ovamo spada i opsežni tragment petog »Ne- 
suvremenog razmatranja«; »Mi filolozi«, serija javnih predava. 
nja: »O budućnosti naših obrazovnih ustanova« te napokon — 
najranija knjiga tog razdoblja, ali po Nietzscheovu kasnijem su- 
du ujedno najvažnija i prema budućnosti najdalje usmjerena 
— »Rođenje tragedije iz duha glazbe«. 


Pokušaju li se ove različite teme tačnije odrediti, tada se nji- 
hov nejasni pluralizam pretvara u jasni dualizam. On je već una- 
prijed dan u »Rođenju tragedije«. Knjiga govori o vremenu na- 
stanka tragedije u kome dominira umjetnost i o kasnijem raz: 
doblju koje Nietzsche tada naziva »sokratizmom«. Tema prvog 
»Nesuvremenog razmatranja« jest povezanost obrazovnog entu- 
zijazma s pomanjkanjem stila u »zasnivačkom razdoblju«. Tema 
drugog je pitanje: koju ulogu ima povijesna svijest u povijesnom 
opstanku čovjekovom? Tema trećeg je filozof odricanja, inter- 
pretiran kao nekonformist pred kojim vladajući ideali vremena 
— putem kontrasta — dobivaju izgled: obrazovnog ideala i mo- 
dernog tipa učenjaka. Tema četvrtog je konačno Richard Wagner 
koga tada — prije Bayreutha — Nietzsche u svojoj (kasnije tako 
iznevjerenoj) nadi interpretira kao nesuvremeni preporod ili 
barem sjećanje na tragičku umjetnost. Sva ova »razmatranja« 
povezana su dakle zajedništvom dviju tema: one o starim Grcima 
i one o modernom obrazovanju (znanost, odgojitelj, učenjak). 
I oba su momenta međusobno povezana njihovom suprotnošću. 
Jedinstveni osnov sviju spisa bazelskog razdoblja izgovoren je 
ne nei predviđenog petog »Nesuvremenog razmatranja«: »Mi 

ilolozi«. 


U predgovoru spisu »O dobiti i šteti od historije za život« kaže 
Nietzsche da ne želi prešuljeti: »da samo kao pitomci starijih 
vremena, prvenstveno onog grčkoga, mogu preko sebe kao dje- 

Zo) ovog vremena doći do tako nesuvremenih iskustava« (I, 
. To znači prije svega: on zahvaljuje bavljenju sa Grcima kri- 
tičku distancu spram vlastitog vremena, Ali to znači još i više: 
ono protiv čega se u tom spisu usmjerava njegova kritika, naime 
»historijsko obrazovanje«, on poznaje samo utoliko, ukoliko je 
bio »pitomac Grka« i ukoliko (kako bismo mogli dodati) i sam 
odgaja pitomce Grka. On poznaje historijsko obrazovanje u ob- 
liku znanosti o antici. Ono što kritizira to je djelatnost poziv 
svijet školničkog đaka, studenta u Bonnu i Leipzigu (koji je ia 
osnovu seminarskih radova o starogrčkoj lirici i o Aristotelovom 
nasljeđu još prije promocije dobio katedru u Baselu) i napokon 
gimnazijskog i sveučilišnog profesora samog. Ako Nietzsche kao 
»pitomac Grka« dospijeva do kritike jedne pojave vlastitog vre- 
mena, tada to ima dvostruki smisao, najprije da on ovoj školi 
zahvaljuje mjerila kritike (Grci kao suprotnost vlastitom vre- 
menu), ali ujedno i kao predmet kritike (filološko-historijske 
znanosti kao jedna pojava njegovog vremena): »Mi filolozi«. 

Time još naravno nije odgovoreno na pitanje da li »Nesuvre- 
imena razmatranja«, a pogotovu ono o dobiti i šteti od historije 
za život prekoračuju okvir jedne više ili manje vremenom vezane 
kritike kulture. Da bismo to uvidjeli treba samo da budemo na- 
čistu s razlogom navedene suprotnosti. Kako Nietzsche od pozna- 
vanja Grka dolazi do kritike prisvajanja i posredovanja ove spoz- 
naje? Što dovodi Nietzschea (da drugačije upitamo) od njegovog 
vlastitog učestvovanja u historijsko-kritičkom istraživanju (još 
tome na području na kome su s Niebuhrom i Boeckhom historij- 
sko-filološke znanosti u cjelini bile metodski zasnovane i razvi- 
jene) i od njegovog vlastitog sudioništva u historijskom obrazo- 
vanju epohe (opet na onom području koje je tada u doba cvje- 
tanja humanističke gimnazije važilo za temelj i vrhunac svake 
naobrazbe) što ga odatle dovodi do kritike »historijskog obra- 
zovanja«? 

Treba pretpostaviti da on zato dolazi do kritike spoznajne 
forme u ime spoznajnog sadržaja, jer jedno premjerava drugim, 
jer — drugim riječima — unutar znanosti, unutar obrazovanja 
ustanovljuje diskrepanciju između forme i sadržaja. 

Način na koji se u znanosti neka stvar istražuje, na koji se 
neka stvar usvaja u obrazovanju proturiječi — po Nietzscheovom 
mišljenju — u takvim slučajevima kao što je grčka starina — 
ustrojstvu same stvari. Pretvorena u temu znanosti i obrazova- 
nja, grčka starina nije više ono što uistinu jest. 

Da li je ovaj nazor opravdan, što Nietzsche uopće s time kon- 
kretno misli, treba razjasniti u slijedećem odlomku. Prije svega, 
korisno je obratiti pažnju na samo postavljanje pitanja kod Nie- 
tzschea. Jer već time korigira se jedna vrlo raširena predodžba 
o Nietzscheu kao preziratelju racionalnosti, o njegovom ranom 
djelu kao pukoj polemici protiv građansko-liberalnog prosvjeti- 
teljskog optimizma, koja se zapalila na Schopenhauerovom pesi- 
mizmu i Wagnerovom misticizmu. Korektura ove predodžbe uko- 


408 


liko je omogućuje samo Nietzscheovo postavljanje pitanja sas- 
toji se od dva momenta. 


1. Uz vrijeme vezana kritika kulture u ranom djelu samo je 
površni aspekt principijelnijeg pitanja o biti moderne znanosti. 
Tako sam Nietzsche kaže na najvišoj tački svog mišljenja, 1866, 
u godini kad nastaju »S onu stranu dobra i zla« i »Uz genealogiju 
morala« — u novom »predgovoru« za »Rođenje tragedije«, vrlo 
kritičkom prema ranom djelu: »Ono što sam tada shvatio, nešto 
strahovito i opasno... danas bih rekao, da je to bio problem 
znanosti same — znanosti prvi put shvaćene problematično i 
upitno«. (I, 10). A obrazloženje zašto je upravo taj problem prvi 
put shvatio u knjizi o nastanku grčke tragedije glasi: »Problem 
znanosti ne može se spoznati na tlu znanosti« (I, 10). 


Ako se ovdje prebrzo pomisli na esteticizam, tada se unapri- 
jed zakriva smisao Nietzscheovog pitanja. Ovdje se ne radi o um- 
jetnosti umjesto o znanosti, već o stanovištu koje spram umjet- 
nosti / znanosti zadržava podjednako distancu, u toj mjeri naime 
ukoliko obje nisu više same po sebi razumljive, konkretnije go- 
voreći, ukoliko je znanost sama po sebi isto tako malo razum- 
ljiva kao što je to umjetnost već odavna za znanost. 


»Znanost kao problem« — tu leži u klici (i to želi očigledno 
reći i predgovor iz 1866) već pitanje kasnijeg Nietzscheovog miš- 
ljenja — problem istine, pitanje (da se poslužimo jednom for- 
mulacijom iz »Genealogije morala«): »...ukoliko volja za isti- 
nom sama tek treba opravdanje, tu nalazimo prazninu u svakoj 
filozofiji.« (II, 891; treći odlomak, n. 24). 


Dodatak hoće reći: isto toliko kao i samo pitanje važan je i 
daljnji problem, zašto ovo pitanje dosada nije bilo postavljeno, 
zašto se u tome nije uopće vidjelo neko pitanje. U tom problemu 
međutim leži (bez obzira kako prema njemu stojimo) na svaki 
način više od kritike »zasnivačkog razdoblja«. Ovdje se radi o 
povijesnom području koje je Nietzsche markirao imenima »pla- 
tonizam«, »kršćanstvo« i »nihilizam«. 


Da ovaj problem doista već i u ranom djelu čini crvenu nit, 
to se već može uvidjeti iz samih tema. Treba samo spomenuti 
još jedan spis iz tog vremena koji Nietzsche naravno nije obja- 
vio, jedan — kako kasnije kaže — »potajno čuvani spis«: mali 
članak »O istini i laži u izvanmoralnom smislu«. Pod »izvanmo- 
ralnim« misli se pitanje odakle »nagon za istinom« potječe (III, 
331). Ovo pitanje ne zove se »izvanmoralnim« zato što bi Nie- 
tzsche ovdje polemizirao nešto protiv istine ili protiv morala, 
nego zato što činjenicu da se težnja za istinom unaprijed sma- 
ira »vrlinom«, dakle uvijek već moralno prosuđuje, samu stav- 
lja u pitanje. On dakle zauzima »hermeneutički« stanovište »iz- 
van morala« upravo da bi mogao pitati: kako dolazi do toga, što 
je razlog da se istina uvijek već vidi kao moralna prednost? Po 
intenciji je ovdje već prisutan bitni, možda najbitniji aspekt kas- 
nijeg Nietzschea. 

2. Time što je znanost za Nietzschea za volju svoje vlastite 
stvari postala problemom treba korigirati predodžbu o navod- 
nom subjektivizmu i iracionalizmu ranog Nietzschea. Jer ako je 
znanost za Nietzschea postala problemom zato što svojoj vlas- 
titoj stvari nije bila dovoljno primjerena, tada je razlog njegove 
kritike upravo zatajivanje znanosti u odnosu na njenu vlastitu 
pretenziju na spoznaju. Nietzscheova prvotna briga nije u tome 
da bi »duh« mogao biti protivnik duše; on je zabrinut naprotiv 
da pretenzija duha da unese svjetlo u stvari ne može biti dostat- 
no udovoljena, da se sugerira jedno lažno svjetlo koje naime ne 
uspijeva posvuda i dovoljno doprijeti do stvari. Vlastita je inten- 
cija znanosti za istinom ona na osnovu koje Nietzsche samu zna- 
nost čini problemom. 

Imamo li u vidu oba navedena momenta tada se među njima 
javlja izvjesna proturječnost. Drugi moment sadrži tvrdnju: Nie- 
tzsche potencira istinosnu intenciju znanosti, kad znanost pravi 
problemom; prvi: on upravo ovu istinosnu intenciju stavlja u 
pitanje. U jednom (prvom) pogledu Nietzsche pita: da li je istina 
naposljetku uopće ta najviša »vrijednost« za koju se izdaje; u 
drugom pogledu on pita: odgovara li istinosna intencija znanosti 
njenoj stvari, tj. da li se ona slaže s istinitim ustrojstvom onoga 
što treba znati, da li se ona poklapa sa zbiljom? 

Ali ovo drugo pitanje odnosi se na prvo. Ono označava motiv 
prvog pitanja. Nietzsche stavlja istinu u pitanje, time što slijedi 
njen zahtjev. Daleko od toga da zasjeni racionalno mišljenje, 
postavlja Nietzsche jednu proturječnost racionalnosti same u 
svjetlo mišljenja. A to je proturječnost koja se dopušta u svijetu 
na djelu, na lošem djelu, ako se ona ne pripusti u mišljenje, ako 
žigošemo svakog tko pita za temelj logike. 


JI 


Razmatranje Nietzscheovog postavljanja pitanja, ishodišta nje- 
gove kritike historijskih znanosti, pokazuje već dvije stvari: 
1. značenje onog što je ovdje prava tema za Nietzscheovo kasnije 
mišljenje: »Znanost kao problem«, i 2. objektivnu i ustanovljivu 
intenciju ove kritike u obliku pitanja: da li je znanost u pravu 
pred svojom vlastitom stvari? 

Ove vrlo opće tvrdnje oslanjaju se dosada naravno tek na 
jedan vrlo specijalni sadržaj: na filologiju i na Grke. Još nije 
objašnjeno koja je to diskrepancija koju Nietzsche otkriva izme- 
đu znanosti i njene stvari, između forme i sadržaja znanosti i_ko- 
liki je domet ovog specijalnog slučaja. (Važi li on za sve histo- 
rijsko-filološke znanosti? Zašto se uopće povezuju filologija i his- 
torija? Nije li to što Nietzsche ovdje kaže ograničeno možda na 
znanosti o literaturi i umjetnosti? I naposljetku: kako dolazi 
Nietzsche do toga da iz ove filološko-historijske problematike za- 
ključuje na znanost kao takvu, na modernu znanost uopće? To 
proturječi navadi da se prototip znanosti gleda u prirodnim zna: 
nostima od kojih se odjeljuju historijsko-filološke znanosti kao 

»duhovne« ili »kulturne« znanosti.) Da bi se uvidjela oprav- 
danost Nietzscheove kritike historije kao znanosti na kraju nuž- 
no je i pitanje, što Nietzsche sam čini, kako se njegovo konkret- 
no mišljenje odnosi spram znanosti i povijesti (odlomak III). 

Ako je riječ o Nietzscheovoj kritici znanstvenog promatranja 
povijesti, tada se prvo pomišlja na dvije slavne rečenice u koji- 
ma on iskazuje odnos koristi i štete od historije za život: »Samo 
iz najviše snage sadašnjosti smijete tumačiti ono prošlo« (I, 
250) »Povijest podnose samo jake ličnosti, one slabe ona pot- 
puno briše« (I, 241; n. 5) Prva rečenica podsjeća na ideal čisto 
pragmatičke interpretacije koja povijest podređuje interesima 
vlastitog doba (ili čisto ideološkim interesima vlastite klase); 
druga na Georgea — subjektivizam i heroizam u ekstremnoj for- 
mi. Da li su to međutim Nietzscheove misli? 

Prva od citiranih rečenica (iz završetka 6. odlomka) koja pri- 
vidno proklamira interese, interese moći u sadašnjosti za mje- 
rila povijesnog usvajanja govori o »najvišoj snazi« sadašnjosti. 
Što se pod tim uistinu misli govori nastavak te rečenice: »... sa- 
mo u najvećoj napetosti vaših najplemenitijih svojstava pogodit 
ćete što je u prošlosti vrijedno znanja i održanja« (I, 250). Nie- 
tzsche uklanja svaki nesporazum dodajući: »Inače ćete morati 
sniziti prošlost do svoje vlastite razine« (I, 250) 

Kritiziranoj historiografiji manjka prema ovom objašnjenju 
mogućnost razabiranja onog što je vrijedno znanja i održanja. 
Pomanjkanje ove sposobnosti izražava se u tome što upravo 
takva znanost istražuje i priopćava nasljeđe prema vlastitim 
mjerilima, i to ne primjećujući da su to njena vlastita mjerila. 
Ovo neznanje same sebe shvaća se potom kao »objektivnost«: 
»Ovi naivni historičari nazivaju »objektivnošću« premjeravanje 
mišljenja i djela prošlosti na sveopćim mišljenjima trenutka: tu 
oni nalaze kanon sviju istina; njihov je posao u tome da prošlost 
prilagode trivijalnostima suvremenosti. Tome nasuprot nazivaju 
svako pisanje historije subjektivnim koje ova popularna mišlje- 
nja ne uvažava kao kanon.« (I, 246) 

Nietzscheov prigovor prema tome baš nije: pomanjkanje od- 
nosa spram sadašnjosti, bijeg u bjelokosnu kulu prošlosti; Nie- 
tzsche predbacuje: upravo se tada promašuje prošlost kad se nije 
svjestan koliko se robuje sadašnjosti i njenim mjerilima, što 
već nehotice leže u svakom istraživanju. Njegov je prigovor up- 
ravo suprotan onome što se čini da iskazuje. Nietzsche vidi da se 
upravo treba oteti mjerilima svog vremena da bi se doprlo do 
primjerenog odnosa prema vlastitim mierama prošlosti. Upra- 
vo za to, za istinsku, a ne umišljenu objektivnost potreban je 
najviši napor vlastitih snaga. 

Diferenciranje predmeta istraživanja prema stupnju njihove 
vrijednosti da budu spoznati zahtijeva stvar sama — pod uvje- 
tom da su stvari same konstituirane po razlici nivoa. U jednom 
članku o metodi svoje znanosti, objavljenom prije trideset go- 
dina, kaže Ernst Buschor, da spoznaja same stvari, u ovom slu- 
čaju spomenika grčke umjetnosti, mora biti raščlanjena po »raz- 

lici ranga«. »Izjednačavanje nejednakih vrijednosti mehanizira 
i iskrivljuje Živo stanje stvari i odvodi daleko od objektivnog 
promatranja.« (Citat: v. bilješku na kraju.) 

Odatle pada već svjetlo na drugu rečenicu (iz 5. odlomka), 
koja ustanovljuje vezu između promatranja povijesti i »ličnosti«. 
Ovdje se čini kao da Nietzsche sam potvrđuje sumnju da je riječ 
o veličanju subjektivnosti, jer veli dalje: »slaba ličnost« nije »do- 
voljno jaka« da »prošlost mjeri po sebi« (podvukao autor). Ali 
šlo znači »mjeriti po sebi«? i zašto »po sebi«? Nekoliko redaka 
dalje govori Nietzsche o »kongruenciji između čovjeka i njegovog 
historijskog područja« (I, 241) Prošlost mjeriti po sebi ovdje 
upravo ne znači: podrediti prošlost vlastitim mjerilima, nego: 
dovesti jeu odnos spram sebe. Protiv čega se Nietzsche ovdje us- 
mjeruje, to je upravo promašivanje same stvari u vjerovanju da 
treba samo sebe »iskopčati« (npr. putem primjerenih metoda) 
i time se već osigurala »objektivnost«. »Da, ide se čak tako dale- 
ko, da se tvrdi kako je onaj pozvan da prikazuje neki moment 
prošlosti koga se taj moment uopće ne tiče. Tako se često od- 
nose filolozi i Grci međusobno: jedni se drugih uopće ne tiču — 
i to se onda zove »objektivnost« (I, 249) I u ponešto još mlade. 
načkom patosu Nietzsche dodaje: »Tamo gdje treba prikazati 
upravo ono najviše i najrjeđe tamo namjerna i vidljiva nezain- 
teresiranost, forsirana plitka i trijezna vještina motiviranja up- 
ravo revoltira.« (I, 249) 

Tvrdniu da je potrebna snaga da bi se prošlost mogla »mje- 
riti po sebi« Nietzsche potkrepljuje pitanjem: »Uzmimo da se 
netko bavi Demokritom tada mi se uvijek javlja pitanje: a zašto 
ne Heraklitom? ili Filonom? ili Baconom? ili Descartesom? — 
i tako po volji dalje. Zatim: zašto baš filozofom? zašto ne pjes- 
nikom, ili govornikom? I zašto uopće Grkom, a ne nekim Engle- 
zom, ili Turčinom?« (I, 241) 

Ono što Nietzsche s obzirom na historijske znanosti naziva 
»snagom ličnosti«, to je upravo sposobnost za spoznaiu stvari. On 
sam pri tome pretpostavlja da se neka povijesna stvar nikad ne 
nalazi dana, već da uvijek povijesno jest, naime da stoji u svom 
vlastitom — a to za promatrača znači: u drugome — prostoru, 
Ona biva istrgana iz svog prostora, slikovito iz svog elementa, 
ako se nepromišljeno istražuje metodama i ispituje po mjerilima 
koja potječu iz prostora »spoznainog subjekta«. 

Ova hermeneutička problematika vovijesnih znanosti koja se 
priie i poslije Nietzschea iscrpno diskutirala (u H. G. Gadame- 
rovoj kniizi »Istina i metoda« na posljednjem vrhuncu) uteme- 
ljuie se kod Nietzschea u prividno banalnom i na prvi pogled 
neobaveznom i neznanstvenom stanju stvari koje — možda zbog 
tog priviđa — ne igra ulogu niti u duhovnoznanstvenoj proble: 
matici razumijevanja (koju su u nainovije vrijeme Gadamer i 
Habermas od Diltheya ponovo vratili Hegelu) niti u pozitivistič- 
koi problematici osiguravanja niti u sociološkoi problematici 
prakse i vrijednosti. U svim se ovim slučajevima historijska spoz- 
naja naime već unaprijed shvaća (i to u smislu Gadamerove naj- 

dalekosežnije ideje o »hermeneutičkom značenju vremenskog od« 
stojanja«): kao ukidanje svakog onog neznanja koje se temelji 
na razlici između tada i danas, dakle (jednom Gadamerovom tor- 
mulacijom) u prevladavanju vremenskog odstojanja. (Gadame- 
rov pojam »djelotvorne povijesti« (die Wirkungsgeschichte) sa- 
mo je otkriće posljednje, tome cilju suprotstavljene naivnosti.) 

Da bismo objasnili Nietzscheov uvid treba navesti jednu Nie- 
tzscheovu napomenu koja na prvi pogled djeluje posebno neo- 
bavezno, naime izrazito je čuvstveno obojena i utoliko zvuči sa- 
svim subjektivno. On uspoređuje (u 7. odlomku) način na koji 
»mladi čovjek« biva uveden u povijest s načinom kako »mi mo- 
derni trčimo kroz umjetničke zbirke«, kako slušamo koncerte: 
»Lijepo se čuje, ovo zvuči drugačije od onog, ovo djeluje različito 
od onog: ovaj osjećaj nečeg tuđega sve više gubiti, ni nad čim 
se više pretjerano ne čuditi, napokon svemu dopustiti da vam se 
dopadne — to se zove historijski smisao, historijska naobrazba.« 
(I, 255) 

Gubitak osjećaja začuđenja prema tome je pogreška histo- 
rijskog obrazovanja. Kako bi se moglo tome nasuprot tvrditi da 
Nietzscheova kritika smjera na veću mjeru »objektivnosti« od 
kritizirane vrste znanosti? Odgovor leži već u misli o onom što 
je vrijedno spoznaje. Ako rang, rijetkost, neuporedivost pripa- 
daju biti neke stvari, tada prvi i trajni uvjet spoznaje leži u tome 
da se ova dugotrajnost a to znači tuđost sama primijeti. Oko ove 
jedine misli vrti se cijeli 5. odlomak (vanjsko i unutarnje sre- 
dište spisa o historiji). 

Odmah na početku ovog odlomka Nietzsche razjašnjava da se 
pri »historijskom smislu« i »historijskom obrazovanju« radi o 
sasvim određenom stavu — koji kao takav uopće nije ograničen 
na znanost o prošlosti, već štoviše čini osnovni stav modernog čo- 
vjeka, naime transponiranje njegovog odnosa spram svake vrsti 
prošlog kao i sadašnjeg događanja u prezentirajući oblik posre- 
dovnih medija: »Rat još nije završen, a već se na stotine hiljada 
puta preobrće u štampani papir, već je kao najnovije podražajno 
sredstvo ponuđen umornim nepcima sviju koji su željni histo- 
rije... (Svaki čin) odmah se presvlači historijskim pokrovom. 
U trenu se želi razumjeti, izračunati, shvatiti, gdje bi (ni ovdje 
ne treba da mladenački način izražavanja prikrije precizni smi- 
sao) u dugoj potresnosti trebalo sačuvati ono nerazumljivo kao 
uzvišeno. (I, 238) Precizni je smisao: izdržavanje neshvatljivog, 
podnošenje strahovitog, prihvaćanje zlokobnog ovdje bi bilo je- 
dino primjereno stvari samoj, dok naprotiv nestrpljiva želja za 
razumijevanjem, mišljenje da se odmah sve mora shvatiti ukla- 
nja ono što je ovdje »upravo najvažnije«. 

Određeni ideal znanja Nietzsche razotkriva kao osnovnu crtu 
modernog svijeta, tendenciju da sve — čak i ono što se upravo 
sada događa — promatramo historijski i time ga lišimo — putem 
posredovanja izvora i činjenica — neposrednog djelovanja. Mi 
sebi sve, pa i ono što je još u toku, prezentiramo na taj način da 
postaje uvijek već prošlost — uvijek već nešto bezopasno. »Dogo- 

dilo se nešto dobro i vrijedno, kao čin, kao pjesma, muzika: od- 
mah obrazovani čovjek gleda preko djela i pita za historiju auto- 
rovu. Ako je ovaj već stvorio više toga, odmah mu treba protu- 
mačiti dosadašnji i vjerojatni daljnji put razvitka, odmah se on 
postavlja uz ostale radi usporedbe, secira se odmah s obzirom na 
izbor tema, način obrade, rastavlja se i mudro opet sastavlja, te 
se u cjelini procjenjuje i smješta na pravo mjesto. Zbilo se nešto 
makoliko čudesno, uvijek je već četa historijskih neutralaca na 
mjestu spremna da autora progleda već iz velike daljine. ».. .His- 
torijsko obrazovanje više ne dopušta da uopće dođe do djelova- 
nja u pravom smislu, do djelovanja na život i činjenje.« (I, 242) 

Neutralnost je na taj način uskraćivanje istine. Kad Nietzsche 
ovdje govori o »djelovanju« time ne misli prvobitno na praktičke 
posljedice koje pridolaze teoretskoj spoznaji (i koje bi trebalo 
naknadno još ukalkulirati) nego na to da stvar u onome što po 
sebi jest može biti spoznata samo u djelovanju koje vrši, jasnije 
rečeno: samo u konfrontaciji s onim koji spoznaje i s njegovim 
položajem. »Neutralnost« ima ovdje sasvim doslovni smisao: 
niti muškarac niti žena: »Svejedno je, čime se bavite« (I, 241) 

U seriji predavanja »o budućnosti naših obrazovnih ustanova« 
Nietzsche proglašava ovaj ideal neutralnosti razlogom za aver- 
ziju prema stvarnim problemima za volju metodičkih refleksija, 
to znači averziju prema takvim problemima kod kojih se ne 
može »držati daleko«. Nietzsche kaže (u 5. predavanju) da je na 
mjesto »izlaganja« »stupilo historijsko, pa čak i filološko vaganje 
i ispitivanje: što je taj ili onaj filozof mislio ili nije mislio, da li 
mu se ovaj ili onaj spis s pravom pripisuje ili čak da li ovom 
ili onom načinu čitanja treba dati prednost (III, 255). Što Nie- 
tzsche kao mladi bazelski profesor ovdje naziva »neutralnim bav- 
ljenjem stvarima« to kasnije u »Genealogiji morala« naziva »stoi- 
cizmom intelekta«, »koji sebi podjednako zabranjuje Ne kao i 
Da, ova volja da se stane pred činjenicu, pred factum brutum, 
ovaj fatalizam »des petit faits« (ce petit faitalisme, kako ja to 
nazivam), gdje francuska znanost sada traži neku vrstu moralne 
prednosti pred njemačkom, ovo odricanje od interpretacije uop- 
će.« (II, 890) 

Pri ovoj vanjskoj kritici, pri uvidu da određeno stajalište koje 
se izdaje kao objektivno već unaprijed premašuje osebujno us- 
trojstvo stvari, njen »horizont«, Nietzsche međutim ne zastaje. 
Vanjska je kritika povezana s unutarnjom kritikom, s interpre- 
tacijom (nesvjesnih) motiva ovog stajališta, s onim što je Nie- 
tzsche kasnije označio svojom »psihološkom metodom«. I pri 
tome okreće žaoku utoliko što na navodnom idealu objektivno- 
sti otkriva (nespoznati, nepriznati) subjektivni interes. Ove mi- 
sli — koje usmjerene na cjelinu znanosti dobivaju u kasnijoj 
Nietzscheovoj nauci o spoznaji fundamentalno značenje — ovdje 
ćemo naznačiti samo u tri aspekta koja su u spisu o historiji već 
izgrađena. 

Prvo je Nietzscheovo objašnjenje histonijskoznanstvenog poj- 
ma »činjenice« ili »zbilje« sa stanovišta uspjeha. (Za opravdanje 

takvog objašnjenja — ne upuštajući se u Nietzschea — Gadamer 
je naveo mnogo toga karakterističnog na primjeru Rankea.) Kao 
povijesno zbiljski, kao povijesno relevantno važi samo ono što 
se povijesno, to znači na svojim posljedicama, potvrđuje. Na 
praktičku konsekvenciju koja se tu krije (ne na praktičke poslje- 
dice već na praktički stav koji je imanentan ovom hermeneutič- 
kom mjerilu.samom, moglo bi se reći: na praktičku nastrojenost) 
ukazuje Nietzsche u 2. odlomku spisa o historiji. On govori o 
»čuđenju pred moći povijesti«... koje sve trenutke preobrće 
u puko divljenje pred uspjehom i vodi u idolatniju činjenica: za 
što se sada općenito uobičajio vrlo mitološki i pored toga pravi 
njemački izraz "voditi računa o činjenicama“.« I on nastavlja: 
»Tko je međutim tek naučio savijati leđa pred "moći povijesti", 
taj napokon potvrdno klima pred svakom moći, bila ona neka 
vlada ili javno mišljenje ili samo brojčana većina i pokreće svoje 
udove sasvim u onom taktu u kome bilo koja "moć" pokreće 
konce.« (I, 263) 


Drugi aspekt — misao koja je pod imenom »sokratizam« prvi 
put bila razvijena u »rođenju tragedije« — jest »vjera« kako 
svakom određenom znanstvenom samorazumijevanju leži u os- 
novi shvatljivost svijeta uopće (Usp. »Rođenje tragedije«, n. 17: 
»vjera u dokučivost prirode« I, 95; slično: n. 15). Ova misao koju 
Nietzsche tada označava kao spoznajni »optimizam« kasnije se 
proširuje. U jednom aforizmu iz ostavštine (»Volja za moć«, n. 
677) ponavljaju se formulacije iz »Rođenja tragedije« gotovo 
doslovno, ali upotpunjene bitnim dodatkom: »Znanstveno pro- 
matranje svijeta: kritika psihološke potrebe za znanošću. Volja 
za poimanjem; volja da se učini praktičkim, korisnim, izrablji- 
vim ... Vrijednost samo u onom što se može brojati i izračunati« 
(dakle moderno govoreći što se može programirati i prognosti- 
cirati) Nietzsche zaključuje odlomak: »...Strašno bi bilo, kad 
bi se i povijest na taj način moglo dobiti u svoju vlast. ..!« (III, 
867) 


Treći aspekt koji sve sažima što je Nietzsche kritički rekao o 
znanosti izgovoren je u osvrtu na drugo »nesuvremeno razmatra. 
nje« u »Ecce homo«. Ovdje on označava kao temu: »naš način 
znanstvenog pogona« i kao facit: uvid »svrha iščezava, kultura je 
sredstvo, moderni znanstveni pogon barbarizira.« Sredstvo pos- 
taje samosvrhom (O povezanosti ove misli s Nietzcheovim bazel- 
kim pozivom: v. Karl Reinhardt, »Klasična filologija i klasika«, 
posebno tamo citirano svjedočanstvo Reinhardtovog učitelja Wi- 
lamowitza:) Što Nietzsche ovdje vjeruje da vidi jest pritajeni 
nihilizam koji se upravo (kod Wilamowitza još iznijet s misio- 
narskim patosom) skriva iza vjere u pozitivnost i koji Nietzsche 
kasnije izgovara u rečenici: »nije pobjeda znanosti ono što odli- 
kuje naše 19. stoljeće, nego je to pobjeda znanstvene metode nad 
znanošću« (»Volja za moć«, n. 446, III, 814) 

II 


Dosada je bilo riječi samo o Nietzscheovoj kritici znanosti, one 
znanosti koju on vidi kao osnovnu karakteristiku modernog doba. 
Ali time je ujedno u principu odgovoreno i na pitanje kakav je 
njegov vlastiti odnos prema znanosti. Da bismo to vidjeli treba 
samo skrenuti pogled od predmeta njegove kritike na samu kri- 
tiku. Ako se odmah na početku iz same postavke pitanja može 
reći da Nietzsche potencira istinosnu intenciju znanosti onda se 
jasnije može reći samo da je ovo potenciranje upravo potencira- 
nje historijskog načina pitanja. 

Nietzscheovo ishodište: znanost samu učiniti »problemom« ne 
proizlazi samo iz konfrontacije s historijskim predmetom (Grci- 
ma) ono je i izvedeno na historijski način. Problem historijskih 
znanosti za Nietzschea je problem nastanka modeme svijesti, 
modernog svijeta; on je za nj povijesni problem. I još više: »povi- 
jesno« ovdje nema samo značenje jednog »topografskog određe- 
nja sadašnjosti«, već jedne kritike sadašnjosti pomoću spoznaje 
njenog porijekla. Nietzsche određuje bit modeme znanstvene his- 
torijske svijesti iz trostrukog historijskog stupnjevanja: prvo iz 
mijene oko 1820. kao početka izrazitog i reflektiranog historijskog 
odnošenja u Evropi, drugo iz specifično historijske (naime teleo- 
loške i eshatološke) povijesne svijesti Rimljana i kršćanstva — 
koju on vidi u kulminaciji kod Hegela i odatle preobmutu u his- 
torizmu 19. stoljeća — misao koju je Karl Lo6with izradio, narav- 
no zanemarujući rimsku povijesnu svijest tako važnu kod Nie- 
tzschea) i napokon treće, iz mijene mitskog u »psihološko« miš- 
ljenje u 4. stoljeću pr. Krista u Grčkoj. 


Grci bivaju na taj način konfrontirani s modernom historij- 
skom znanošću (koja ih je u obliku Nietzscheovog bazelskog po- 
ziva napravila svojom »klasičnom« temom), tako da sami pos- 
taju (u svojem starijem »arhajskom« periodu) epoha koja misli 
bitno »nehistorijski«. 


Nietzsche čini dakle historijske znanosti problemom na histo- 
rijski način, naime tako da pita za vlastitim porijeklom, za izvo- 
rom »historijskog smisla« i »historijske naobrazbe«. Ovu dijalek- 
tiku on formulira u 8. odlomku spisa o historiji: »Izvor historij- 
ske naobrazbe... mora i sam biti historijski spoznat, historija 
mora problem historije sama razriješiti, znanje mora svoj žalac 
ckrenuti protiv samog sebe — ovo trostruko mora jest imperativ 
duha »novog doba«, ako je u njemu zaista nešto novo, moćno i 
izvorno.« (I, 261) Prvi rezultat ovog pojačavanja historijsko 
znanstvenog načina pitanja jest za Nietzsohea prva i ujedno neos- 
porna povijesna spoznaja: njegovo otkriće predsokratske Grčke 
— i time »prevrednovanje« klasičkog razdoblja kao i novo pro- 
cjenjivanje »antike« uopće. Odlučno je međutim za kasnije miš- 
ljenje Nietzscheovo njegovo radikaliziranje znanstvenog osnovnog 
impulsa za uklanjanjem privida, iluzija. Ono se sastoji u tome 
da on privid još uvijek — u njegovim mnogolikim oblicima — 

priznaje kao objektivni faktor historijske zbilje (»stavljanje 
stvari na pravo mjesto«). 

Nietzscheovo mišljenje nije samo u jednom periodu, već u sva- 
ko vrijeme — iako ne podjednako u svim spisima — kritičko. Od- 
lučno za smisao i za moguću obaveznost njegovih izjava nije ono 
pozitivno rečeno uzeto po sebi, nego uvijek smjer kojim se pro- 
bija. U aforizmu 212 iz »S onu stranu dobra i zla« u kome Nie- 
tzsche filozofe apostrofira kao »zlu savjest svog vremena« govori 
on o nužnosti da se jedno kaže u jedno, drugo (»obrnuto uče- 
nje«) u drugo vrijeme i to zato jer filozofi »svaki put« otkrivaju 
koliko licemjerja, komocije, propuštanja i propadljivosti, koliko 
laži stoji skriveno iza najtraženijeg tipa moralnosti nekog vre- 
mena, koliko je vrline već »preživjelo«; svaki put oni kažu: mi 
moramo tamo, tamo dalje van, gdje ste vi, današnji najmanje 
udomaćeni (II, 677) 

U takvoj vezanosti mišljenja uz situaciju leži prava suprot- 
nost prema svakom historijskom relativizmu, jer samo u odnosu 
spram nekog »danas«, spram nekog »najpoštovanijeg tipa« jed- 
nog vremena može se zbiti »otkriće« iza njega skrivene »laži«, 
dakle: otkriće istine. 


Preveo Marijan Cipra 


Citati: prema Nietzscheovom izdanju Karla Schlechte (1. izdanje, 1955/56.) 
Navedeni spisi drugih autora: 

Karl Reinhardt, Die klassische Philologie und das Klassische (predavanje 

Ernst Buschor, Begriff und Methode der Arch&ologie (iz Handbuch der 
Arch4ologie, 1939) sada u: Buschor, Von griechiescher Kunst, Piper-Verlag 
Munchen, 1956, str. 184—198; citat: str. 194. 

FILOZOFIJA RALPHA WALDA EMERSONA 
Branko Brusar 


Zagreb 


Ralph Waldo Emerson (1803—1882), jedan od važnijih ame- 
ričkih filozofa, esejista i pjesnika, najznačajniji predstavnik trans- 
cendentalizma, čini se u svojim brojnim filozofskim djelima na 
prvi pogled prilično nesustavan. Međutim, pošto se čovjek u nj 
malo zadubi, počinju se pomaljati obrisi jedinstva temeljenog na 
krajnjem individualizmu. Emerson je rekao: »Tko hoće biti čo- 
vjek, mora biti nekonformist« i svom je učitelju priznao: »Ako 
sam vražje dijete, onda ću od vraga i živjeti«, što je ovako pro- 
tumačio: »Dobro ili zlo samo su imena koja se vrlo lako pripi- 
suju onomu ili ovomu: pravo je samo ono što mi odgovara us- 
trojstvu, a krivo samo ono što mu ne odgovara.« To je Ralph 
Waldo Emerson, kako bi Anglo-Saksonci rekli, u orahovoj ljusci. 
On je središte svijeta. 


Ne priznajući nikakva autoriteta osim svoga, Emerson, uni- 
taristički svećenik, prekida s kršćanstvom 1831. godine. Rekao 
je svojim vjernicima: »Nisam protivan ovoj ustanovi; samo tvr- 
dim da za nju ne osjećam nikakve simpatije.« Iz njegovih djela 
jasno je da je prekid bio potpun. Isus Krist za njega je samo 
velik čovjek, »čovjek Promisla«, kao Tales, Anaksimen, Anaksa- 
gora, Zoroaster. Voli stoicizam nego kršćanstvo: »Svaki stoik bio 
je stoik; a u kršćanstvu gdje je kršćanin?« NIje Kristov 
utjecaj, govoreći da se njegova etika »ubrzo suzila do seoskih 
teologija«; umanjuje, čak i prezire kršćansku nauku: »...Fra- 
zeologija nekog starog pljesnivog naroda u jednoj drugoj zemlji, 
jednom drugom svijetu... frazeologija ne znam kojeg Davida 
ili Jeremije ili Pavla... Ovo jedino svijet mrzi; da duša postaje, 
jer se time zauvijek ponizuje prošlost, sva se bogatstva pretva- 
raju u siromaštvo, sva slava u sramotu, svetac brka s lopovom, 
odbacuje se i Isus i Juda.« Sveti Duh spominje se zajedno s mu- 
zom Minervom. Emerson Krista upotpunjuje. Pošto navodi Kris- 
tove riječi »Kad je pogleda, već je s njom izvršio preljub«, kaže: 

»Ali on je preljubnik prije nego što je pogledao ženu, zbog pre- 
cbilja životinje i nestašice misli u svom ustrojstvu.« 

Čovječja je duša »rođena«, ne stvorena. Sve drugo je »ne ja«, 
priroda. »Svaka analogija u prirodi postaje važna kad se pove- 
zuje s čovjekom.« Priroda je ono što vidimo kroz svoje »pred- 
metne leće«. Ova zavisnost prirode od čovjekovih »predmetnih 
Jeća« ide tako daleko da »se zamijetilo kako intelektualna nauka 
rađa uvijek sumnjom u opstojnost materije«. Priroda je jedinstve- 
na: »List, kaplja, kristal, trenutak vremena odnosi se na cjelinu, 
i poprima savršenstvo cjeline.« Isto tako »krepostan čovjek je 
u jedinstvu s njezinim djelima, i sačinjava središnju pojavu vid- 
ljivog kruga.« Priroda, čini se, stvorena je na radost ljudsku: 
»Čovjek bi mogao pomisliti da je atmosfera stvorena prozirnom 
s ciljem da čovjeku pomoću nebeskih tijela pruži vječnu nazoč- 
nost uzvišenoga.« Iako čovjek u nazočnosti prirode osjeća ushit, 
sama priroda ne izaziva taj osjećaj, nego čovjekova vlastita sna- 
ga, ili »sklad obojega«. Da bi čovjek uživao u prirodi, on mora 
»do neke mjere« ostati dijete. U šumi, na primjcr, postoji »vječ- 
na mladost«. Priroda djeluje blagotvorno na čovjeka. Ona »lije- 
či« i »tijelo i dušu« i ona »ponovno uspostavlja ton«. Obzorje je 
zdravo za oko. Priroda nas »pobožanstvenjuje«. Ona je »savez- 
nica vjere: pruža svu svečanost i bogatstvo vjerskom osjećaju«. 

Ovo je idealna, romantična slika čovjekova života. Stvarajući 
svoju filozofiju, Emerson je bio pod utjecajem njemačkog idea- 
lizma i engleskog romantizma, s mješavinom Platona i orijen- 
talnih mistika. Vrveći od nepovezanih aforizama, njegova djela 
su teška za čitanje. Međutim, ona mogu bljesnuti pred slušatelj- 
stvom, a to je i bio njihov prvotni cilj. 

Dok je kalvinizam naučavao samovoljnu Božju milost, a ne- 
moćnost čovjeka da se spasi, na što je unitarizam reagirao jedno- 
stavnom tvrdnjom da se takvo gledanje ne može složiti s Bož- 
jom dobrotom i pravednošću, te naučavao slobodu čovjekove 
volje, Emerson je pojedinačnu dušu poistovećivao s dušom svi- 
jeta. Tako se rodila filozofija transcendentalizma. U Concordu, 
Massachusetts, osnovan je Transcendentalni klub, a George Rip- 
ley je uspostavio Brook Farmu, da bi zamisli transcendentalizma 
proveo u život. Iako sam Emerson nije pristupio toj farmi, izda- 
vao je časopis Transcendentalist Dial (1840—1844). 

Priznajući Boga i nazivajući ga Vrhovnim bićem, Svelijepim, 
Naddušom, Sveopćim zakonom, Razumom, Idealom, on ga u isto 
vrijeme poistovećuje s čovjekom. Bog »ne izgrađuje prirodu oko 
nas, nego je protjeruje kroz nas, kao što i život drveta tjera nove 
grane i lišće kroz pore starog stabla... čovjek može pristupiti 
cijelom duhu Stvoritelja, sam je stvoritelj konačnoga... Svijet 
izrasta iz istoga duha kao što i čovječje tijelo.« 

Svojstvo toga Svega je istina, dobrota, ljepota. Čovjek je 
»primalac Božanstva«. Dokle Emerson ide pobožanstvenjujući 
čovjeka vidi se iz njegove Prirode (Emerson tvrdi da mu je or- 
fejski pjesnik, to jest, njegov pjesnički ja, priopćio tu misao): 

»Čovjek je patuljak samoga sebe. Jednom ga je prožimao i ras- 
ivarao duh. Ispunio je prirodu svojim prepunim strujama. Iz 
njega iskočilo je sunce i mjesec: od muškarca sunce, od žene 
mjesec. Zakoni njegova duha, razdoblja njegovih djela ovjeko- 
vječila su se u dan i noć, u godinu i godišnja doba. Ali pošto je 
za sebe stvorio taj golemi oklop, njegove su se vode povukle; 
on više ne ispunjuje vene i venice; skvrčio se do kapljice... Sa 
strahom obožava svoj vlastiti svijet.« 

Ako se čovjek oslanja na »sveopće ciljeve«, on će osjetiti 
»beskrajnu snagu«, »neograničenu snagu«. Svaka snaga »mora 
počivati na sveopćoj snazi«. Tako čovjek postizava besmrtnost, 
nepobjedivost. Taj se duh osjeća u zraku. Ako smo dovoljno 
doimljivi, doći će nam. Morali bismo se podati tom duhu, toj 
»struji tako blagoj da je može osjetiti samo tankoćutno namješ- 
tena igla«. Taj je duh stalan, i priroda je stalna: »Mi nismo sa- 
građeni poput broda koji posrće nego smo sazdani poput kuće 
koja stoji.« Ovo je idealan pogled na svijet. 

Međutim, u svom eseju Sudbina, koji je predavao 1851, Emer- 
son priudešava svoje poglede u smjeru realizma. Sudbina koči 
čovjeka: »Sudbina predstavlja neproniknute razloge«. Ona je 
isto tako »zakon svijeta«, »okolnost«, »tiranska okolnost«, »ne- 
gativna snaga«. Prema Emersonu »pojedinac ima uvijek krivo... 
Dogodi se nešto novo i vrlo različito od onoga što je sebi obe- 
rd ke Čak i vjerski osjećaj zavisi od »godišnjih dobi i stanja 

rvi«. 

Ima, na sreću, još jedan element u čovjeku, snaga. Istina, tu 
snagu »nužda stišće obručem«; oblikuje je; ograničuje nas. »Na- 
posljetku, visoko iznad misli, u svijetu morala, sudbina se po- 
javljuje kao osvetnik, ponizujući visoke, podižući niske, tražeći 
u čovjeku pravdu, i uvijek udarajući, prije ili kasnije, kad se 
pravda ne vrši...« Ali snaga je isto tako golema. »Čovjek je... 
zapanjujuća protivština, privlačenje polova Svemira ...« Njega 
u tom razvoju pomaže misao. Ona »izvodi čovjeka iz ropstva u 
slobodu. ..« Sloboda čovjeka može biti dio sudbine. »Intelekt 
poništava sudbinu. Dok god čovjek misli, on je slobodan.« Ljudi 
se previše oslanjaju na sudbinu, izazivaju opasnost, zla. Priroda, 
njezine rijeke, njezini hrastovi, njezine planine morale bi čovjeka 
naučiti da bude jak. Iako »se ljudi rađaju:s moralnim ili materi- 
jalnim nagnućem«, a »u izvjesnim ljudima probava i seks upija- 
ju životnu snagu«... i »što više tih trutova izgine, to bolje za 
košnicu«, iako »je čovjek zlatna nemogućnost« i »crta po kojoj 
mora hodati je vlas široka«, ipak on mora nastojati da se oslo- 
bodi. 

Sudbina je pojedincima pridijelila neka mjesta, neke talente, 
i »majstorstvo uspješnih ljudi sastoji se od tog da se spretno za- 
državaju ondje gdje će se ta sklonost najčešće upotrebljavati«. 

»Takav je svijet »grub i mrzovoljan« i »neće mu biti ništa 
utopiti muškarca ili ženu, on ti guta brod kao da je zrnce praši- 
ne... Način kako djeluje Providnost malko je tvrd... Provid- 

nost ima divlji, grubi, neproračunljiv put do svog cilja, i nema 
koristi da se pobjeljuju njezina golema, miješana sredstva, ili da 
se taj strašni dobročinitelj oblači u čistu košulju i bijeli ovratnik 
studenta teologije.« A ipak naši neuspjesi i ludosti, kao i dječja 
igra, imaju značenje, imaju odgojan učinak. Božanstvo naplaćuje 
nesreće. Emerson je bio vrlo nesretan u životu. Tri brata umrla 
su mu od tuberkuloze, a on joj se odrvao. Umrla mu je žena i 
sin. U skladu sa svojim drugim vjerovanjima, posve je razum- 
ljivo da »je jedino što me bol naučila da sad znam kako je plit- 
ka...nikad me ne uvodi u zbilju... U smrti mog sina, ima tomu 
više od dvije godine, kao da sam izgubio lijepo imanje — ništa 
više... Boli me što me bol ne može naučiti ništa, niti me po- 
vesti jedan korak u zbiljsku prirodu.« Emerson je izmirio sud- 
binu i ljudsku volju ovim riječima: »Ako je sudbina rudača i 
kamenolom, ako je zlo nadolazeće dobro, ako je ograničenje na- 
dolazeća snaga, ako su nesreće, protivljenja i tereti krila i sred- 
siva — onda se izmirujemo.« Iz gornjega je jasno da su sud- 
bina, Providnost i Bog sinonimni pojmovi. 

Velik čovjek sluša svoju vlastitu dušu, drži se samoće usred 
mnoštva; njemu ne treba tuđe hvale; on nije odgovoran za po- 
greške svojih susjeda i rođaka; on ne mora vidjeti druge ljude 
i druge zemlje. Čak ne može ni učiti od drugih velikih ljudi. »Ono 
što svaki čovjek može najbolje izvršiti, nitko drugi osim njegova 
Stvoritelja ne može ga naučiti... gdje je majstor koji bi pou- 
čavao Shakespearea ?« 

Osnivajući svoj moralni zakonik, Emerson kroči od pojedin- 
ca. On je protiv utjecaja velikih ljudi, jer bi svaki pojedinac mo- 
rao tražiti svoje vlastito svjetlo, a ne »sunčati se« u svjetlu ve- 
lika čovjeka. Utjecaj genija može nauditi drugom geniju: »Knji- 
ževnost svakog naroda mi ovo posvjedočuje. Engleski dramski 
pjesnici sad već šekspiriziraju dvije stotine godina.« Isto mjerilo 
vrijedi za knjige. »Knjige su nešto najbolje, ako se dobro upo- 
trebljavaju; ako se zloupotrebljavaju, onda su među najgorim 
stvarima... One ne služe ničemu drugom nego da oduševljava- 
ju.« One su učenjaku za »dokono vrijeme. Kad je on kadar da 
čita Boga izravno, vrijeme je i previše skupocjeno a da se po- 
trati na prijepise onoga što su drugi očitali .. .« Ako velik čovjek 
napiše knjigu, ona se smatra savršenom. Ljudi joj se počinju 
diviti na račun svoje vlastite originalnosti. Knjige imaju tenden- 
ciju da zastaruju. Svaki bi naraštaj morao napisati svoje vlastite 
knjige. 

Kako Emerson naglašava važnost pojedinca, tako ističe i sa- 
dašnjost, »protiv svih glasina bijesa, prošlih ili budućih«. Njegov 
je zaključak da bismo morali djelovati sad, a »ne odlagati i po- 
zivati se i željeti«. Ali ipak tvrdi: »Naš život ne čini se toliko sa- 
dašnji koliko budući .. .« Čak i u pitanju ljudske naravi treba se 
koristiti zlatnom sredinom: »Srednji predio našeg bića je umje- 
reni pojas. Možemo se popeti u rijetko i hladno podrušje čiste 
geometrije i beživotne znanosti, ili utonuti u područje osjećaja. 

Između tih krajnosti nalazi se ekvator života, misli, duha, pjes- 
ništva — uzak pojas.« 


Emerson preporuča djelovanje. »Nedjelatnost je kukavič- 
luk... Uvod u misao, njezin prolaz od podsvijesti do svijesti, 
to je djelovanje.« Isto tako: »Bog neće svoje djelo ispoljavati 
pomoću kukavica...« Ali put djelovanja nije lak. »Priroda ne 
voli da je promatramo.« Ali ako se čovjek drži svojih instinkata, 
te je strpljiv, on može uspjeti. Emerson opisuje učenjaka kao »čo- 
vjeka koji misli«. Djelatna duša vidi istinu i izražava je... ona 
je genij. »Ma što talenti bili, ako čovjek ne stvara, čisti izljev 
Božanstva nije njegov; može biti žeravice i dima, ali ne i pla- 
mena.« Emerson misli da će čovjek postići ono što želi ako na 
tome uporno radi. Zato bi i cilj morao biti visok. Međutim, on 
sam sebi protuslovi: »Ja... ne očekujući ništa... uvijek sam 
zahvalan za umjerena dobra...« Kao što su prvi učenjaci pri- 
mali dojmove izravno i izražavali ih kao istinu, tako bi se su- 
vremeni učenjaci morali pouzdavati u svoje vlastite misli: »Čo- 
vjek bi morao naučiti kako se otkriva i promatra ona zraka svje- 
tla koja bljeska iznutra u njegovoj duši, više nego sjaj na nebu 
pjesnika i mudraca.« Moralo bi nas potaći na rad kad vidimo 
da u djelu genija često prepoznajemo svoje vlastite misli, koje 
nismo imali ili hrabrosti ili volje da objavimo. Konačni cilj ge- 
nija je da promijeni stanje duše, ne tvari. »Podizanje čovjeka« 
je »glavni pothvat svijeta u smjeru sjaja, rasta.« I napokon, ako 
otkrijete istinu, morate uz nju ostati, »tako da budete spremni 
za nju postati mučenik.« 


Umjetnost je posebno polje djelovanja. »Ako se razum potiče 
na ozbiljniju viziju, obrisi površina postaju providni, i više se 
ne vide; uzroci i duh vide se kroz njih. Najbolji trenuci života 
jesu ta slasna buđenja više snage, i smjerno povlačenje naravi 
pred njezinim Bogom.« Umjetnik postiže taj cilj svojom maštom, 
»razumskom uporabom materijalnog svijeta«, a »umjetnost je 
priroda prodestilirana čovjekom«. Da bi uživao u ljepoti, čovjek 
mora imati ukusa, stvarati je znači umjetnost. Pjesnikovo oruđe 
je jezik. Što je čovjek povezaniji s prirodom, to mu je jezik figu- 
rativniji. To je, na primjer, istina za Shakespearea. Jezik se naj- 
bolje uči u životu, na djelu, te bi učenjaci i pisci morali toga 
biti svjesni. Pametni su oni pisci koji, pošto iscrpe zalihe, pu- 
tuju i »nanovo napunjaju svoje robno skladište«. Ti nanovo živ- 
nu. »Vrijeme će učenjaka naučiti da kao učenjak ne gubi nijedan 
sat koji kao čovjek proživljuje,« a »dobro pisanje i sjajan govor 
vječne su alegorije«. Mladenačko iskustvo najveći je izvor čovje- 
kova jezika. »Na poziv plemenita osjećaja, ponovno se šume za- 
njišu, borovi zašušte, rijeka poteče i zasvijetli, govedo zamuče 
na planinama, kao što je čovjek sve to gledao i slušao u svom 
djetinjstvu. I s tim se oblicima stavlja u ruke čar uvjerenja, 
ključ snage.« Filozof i pjesnik sjedinjuju se izražavajući ljepotu 
i istinu. 


422 


»Ljepota je biljeg kojim je Bog obilježio krepost«, kaže Emer- 
son. On vjeru naziva »sustavom ljudskih dužnosti koje počinju 
od Boga«, a za etiku kaže da počinje od čovjeka. Govoreći da vje- 
ra i etika ponizuju prirodu i daju naslutiti da ona zavisi od duha, 
on protuslovi svom naučavanju o prvenstvu ideje. Njegovo miš- 
ljenje da »moralni zakon leži u središtu prirode i zrači prema 
kružnici« izmijenilo se donekle u Emersonovu kasnijem naučava- 
nju da sudbina igra važnu ulogu u čovjekovu životu. Njegova 
prvotna misao, međutim, jest da »kad je nazočna vrlina, sve 
podložne snage spavaju« Kičma kreposti je volja, koja provi- 
java »vječno kroz svemir duša u smjeru prava i nužde«. Nedosta- 
tak volje donosi podložnost, obožavanje junaka, kako bismo da- 
nas rekli. Sadašnjost kao najvažniji trenutak u Emersonovoj fi- 
lozofiji unosi nešto nesustavnosti. »Naša sustavnost tjera nas od 
samopouzdanja.« Tako se ispričavaju i same Emersonove po- 
greške. Što se licemjerja tiče, dobro je što čovjek nailazi na tač. 
ku suprotnu propisu Dalea Carnegieja »Keep smiling« (Ne pres- 
taj se smiješiti): »Ono glupo laskavo lice, usiljeni smiješak što 
ga poprimamo u društvu u kom se osjećamo nelagodno, odgovor 
na razgovor koji nas ne zanima.« 

U politici Emerson dopušta svim ljudima jednaka prava. Me- 
đutim, donekle negativno pristupa društvu: »Stanje društva je 
takvo da su udovi pretrpjeli amputaciju od samog trupa, te se 
šepire naokolo kao čudovišta — dobar je prst, vrat, trbuh, lakat, 
ali nikad čovjek.« I nadalje: »Društvo se uvijek većim dijelom 
sastoji od mladih i ludih ljudi. Stari, koji su providjeli licemjer- 
Stvo sudova i državnika, umiru i svojim sinovima ne ostavljaju 
nikakve mudrosti.« On nema mnogo sućuti za slabe, nevoljne. 
»Sućutna osoba stoji pred dvoumicom kakva plivača među oni- 
ma koji se utapljaju i koji se svi za njeg hvataju. Ako samo pruži 
nogu ili prst, oni će ga utopiti. Žele da ih čovjek spasi od posljedi- 
ca poroka, a ne od samih poroka.« 

Budući da naglašava pojedinca, on ne vjeruje strankama. »Svi 
su konzervativci... oslabili zbog svog položaja ili svoje naravi, 
zato što su se rodili hromi i slijepi, zbog roditeljske raskoši.« 
Američki radikalizam, u drugu ruku, je »razoren i besciljan...i 
to zbog mržnje i sebičnosti.« Stranke kao takve »neprestano kva- 
re osobu. .. Obično su naše stranke stranke prilike, a ne načela.« 

U svojim mislima o vladi, Emerson pokazuje zadivljujuću ve- 
likodušnost, koja isto tako izvire iz njegova individualizma. On 
ne osuđuje druge sustave vlade: oni bi mogli pristajati drugim 
narodima. Tvrdi da bi vlada morala slijediti svoje građane, a ne 
suprotno. Njegova utopija ponovno se pojavljuje sa shvaćanjem 
vlade: »Država postoji da bi se odgojio mudar čovjek a s poja- 
vom mudroga čovjeka država utrnjuje. Pojava karaktera čini dr- 
žavu nepotrebnom. Mudri čovjek je država ... njegov odnos pre- 
ma ljudima je anđeoski; njegovo sjećanje njima je mirha; njego- 
va nazočnost, tamjan i cvijeće... U našem barbarskom društvu 
utjecaj karaktera u svom je djetinjstvu.« On nadalje kaže da će 

dok je god čovjek sebičan, vladati sila. U svojim mislima o vladi 
Emerson je također individualist: »Svi javni ciljevi čine se ne. 
jasnim i donkihotskim uz privatne. Jer smiješni su zakoni koje 
ljudi ne stvaraju za sebe.« Dakako da je pojedincu teško plaćati 
poreze za vladine ciljeve koje neposredno ne vidi. Štoviše, porezi 
se plaćaju radi potpore osobama koje ne mogu same zarađivati 
dovoljno za život. Zaključak je: »Što manje vlade imamo, to bolje. 
— što manje zakona i što manje povjerene sile.« 

Poezija filozofa Emersona je intelektualistička. Odlikuje se 
figurativnošću, ali ritam i zvuk zaostaju. I sam je Emerson pri- 
znao da mu je uho siromašno. Ali polazeći od sebe samog neza- 
visnim prilazom pjesništvu, utjecao je na Melvillea i Whitmana. 
Kad je primio Whitmanove Vlati trave, napisao mu je: »Pozdrav- 
ljam vas na početku velike karijere.« Prenio je tradiciju metafi- 
zičkih pjesnika u Ameriku, te su je Thoreau, Emily Dickinson i 
T. S. Eliot nastavili. Robert E. Spiller kaže: »Jedinstvenošću vi- 
đenja i simbolikom, najbolje njegove pjesme zasnivaju se u veli- 
čanstvenijim razmjerima nego išta prije Whitmana.« 

Emersonove slabe tačke proizlaze iz samog središnjeg položa- 
ja koji je dao čovjeku ili Čovjeku-Bogu. Budući da taj Bog nije 
osoban, Emersonovo moralno naučavanje ne može imati jaku, 
nadzemaljsku osnovu. Čovjek ne može uvidjeti zašto bi živio neve- 
selim stoičkim životom koji Emerson preporučuje. Čovjek je pre- 
više izoliran a da bi se Emersonovi moralni zakoni čvrsto povezali 
u sustav. Općenito, između Emersonove filozofije i moralnih za- 
ključaka postoji neispunljiv jaz. 

Nije čudo što se Emerson divi »velikim ljudima«, Alariku, Bo- 
naparteu, jer ultima linea zlo ne postoji, samo djelovanje. Možda 
bi ga nedavna povijest nešto naučila. Emerson ne priznaje nikak- 
ve vlasti; zato negira kršćanstvo i, zapravo, svaku drugu religiju. 
Besmisleno je stavljati Isusa i Judu u istu košaru. Ali on se ipak 
služi kršćanskom figurativnošću. Budući da je samodostatan, 
njegovi bliži rođaci i njihova nesreća njega previše ne diraju; 
nesreća drugih ljudi još manje. Otklanjajući svaki utjecaj, on 
odbacuje svu mudrost prošlosti, zapravo svu civilizaciju i kultu- 
ru. Čovječanstvo bi uvijek moralo početi iznova. Velika istina da 
pametan čovjek uči od iskustva drugih pala bi u vodu. Shakespe- 
are je vrlo mnogo učio, i od života i od kazališta i kazališnih lju- 
di. Kako da Emersonovo poštivanje junaka i velikih ljudi, na 
primjer Shakespearea, pomirimo s njegovim govorom protiv knji- 
ga? ' 

Emersonovo naučavanje ne vodi u društvo. Istina, društvo 
ograničuje pojedinca do izvjesne mjere, ali naknade obično pre- 
mašuju žrive. Emersonova pretpostavka da je čovjek sam po 
sebi dobar naprosto nije činjenica, i zato su sve njegove zamisli 
o sjajnoj budućnosti nerealne. 

Njegovo divljenje za djelovanje bez obzira na moral vodi ga u 
rasizam. »Na prirodu revolucije ne utječu poroci pobunjenika; 
jer to je čisto moralna snaga. .. Ona odjeljuje pojedinca od svake 

stranke, i ujedinjuje ga u isto vrijeme s rasom...« Emerson je 
cijenio Židove, ali »sudbina njemačkih i irskih milijuna, kao i 
Crnaca, uključuje mnogo izmetina. Prevoze se preko Atlantika i 
voze Amerikom, da kopaju i tlače, da pojeftinjuju kukuruz i onda 
prerano lijegaju i zelenom travom obilježuju preriju.« Ovo opet 
podsjeća na nedavnu prošlost, samo narodi slijede obratnim re- 
dom. Čovjek bi se također morao upitati zašto ova izjava: »Dante 
i Kolumbo bili su Talijani, u svoje vrijeme; oni bi danas bili Rusi 
ili Amerikanci.« Kao da mali narodi ne mogu imati velikih ljudi! 
Nije se mogao oteti anglo-saksonskom nacionalizmu: »Hladnoća 
i more uvježbat će gospodujuću ('imperial') rasu, čija narav ne 
podnosi poraz, i pošto je tisuću godina odnjihuje u onoj Engles- 
koj, daje joj stotinu Engleski, stotinu Meksika. Ona će upiti sve 
krvi i gospodovati: i više nego Meksika, tajne vode i pare, silu 
elektrike, provodnost kovina, zračna kola, upravljivi balon, sve 
vas to čeka.« Kao da je odavde prevedena riječ »Herrenvolk«! Da- 
kako tekst sam po sebi pada zbog svoje proturječnosti: rasa izmi- 
ješana s toliko drugih i postaje nešto drugo! 

Robert Spiller tvrdi da je Emerson bio skroman, ali citirani 
tekstovi toga ne potvrđuju. Bog-Čovjek, nezabrinut za svog bliž- 
njega, bez mnogo sućuti za svoje dijete, nije mogao biti skroman. 
Bio je sebičan i ohol, poznavao je samo svoj probitak. Prezirao 
je obične ljude: »Kad se neinteligentna gruba sila koja leži na 
dnu društva pokrene da reži i kosi, potrebna je navika velikoduš- 
nosti i vjere da se njom postupa božanski.« 

U književnom smislu, njegovo predavanje Američki učenjak 
je najbolje. Po svoj ga je prilici dobro dotjerao. Njegovi su spisi 
figurativni, čuvstveni, nema suhih činjenica, nema tijesno pove« 
zanih sustava: obraća se više mašti nego razumu. 

Njegove moralne dedukcije, iako nedovoljno utemeljene u 
društvu, radi kojeg moral _i postoji, ili u religiji, većim su dije- 
lom dobre, i to je njegov najveći doprinos. Samopouzdanje poje- 
dinca sigurno je pozitivna snaga. Emerson nije razradio međusob- 
ni odnos pojedinaca, u društvu, iako valja priznati da i na politič- 
kom polju ima zdravih misli. 

Ipak, uza sve pozitivne strane, njegov je čovjek jedva i otok: 
on bi prije bio ledena santa, koja pluta i topi se besmislena i 
sama. 

AKTUALNOST PLATONOVE KRITIKE JEZIKA 
Zoran Kravar 


Zagreb 


Negdje pri završetku svoga golemog djela Beitriige zu einer 
Kritik der Sprache F. Mauthner je zaključio: »Worte, in Worte 
gefasst, das ist Anfang und Ende aller Philosophie.«' I uistinu se 
filozofija ne može odvojiti od jezika kojim se služi. Ona je vezana 
za jezik, ona ga na svoj način grupira, a izvan njega je nemoguća. 
Stoga bi trebalo očekivati da je jezik star filozofski problem, jer 
je prirodno da filozofija ima adekvatnu svijest o svome izražaj. 
nom sredstvu i da se njegovim razmatranjem sama objašnjuje. 
Nije stoga čudno što ima autora koji mišljenju jezika pripisuju 
dugu povijest i u tome skupu problema naziru jedno od prapita- 
nja filozofije. Tako E. Cassirer, filozof koji se uglavnom bavio 
jezikom i simboličkim formama uopće, zaključuje da mišljenje 
jezika koincidira s mišljenjem bitka. Nasuprot tome, nerijetko 
se mišljenje jezika podrazumijeva kao privilegija suvremene filo- 
zofije i nauke. Može se, naime, pretpostaviti da se jezik pred ne- 
kadašnjim mišljenjem ponašao kao apsolutna transparencija pa 
su interesne sfere nužno ostajale izvan njega. Konačno, zar se 
isti odnos prema jeziku ne može konstatirati kod djece pa i kod 
većine ljudi koji se njime svakodnevno služe? Ne bi li stoga va- 
ljalo očekivati da se filozofija za svoga »djetinjstva« nije mnogo 
brinula oko problema jezika? 


Pripremajući negativan odgovor na posljednje pitanje, mogli 
bismo nabrojiti čitavo mnoštvo starijih filozofskih tekstova u 
kojima se na neki način suprotstavljaju zbilja i jezik i u kojima 
se ozbiljno diskutira o ograničenosti jezika na neko područje ili 
sloj postojećeg. Ali pokazujući da je i u najstarija vremena za- 
padne filozofije postojala »kritika jezika«, ne bismo u potpunos- 
ti raspršili sumnje izazvane navedenim pitanjem. To ćemo uči- 


1) F. Mauthner, op. cit. sv. III, Stuttgart 1907, str. 644. 

niti samo uspijemo li rekonstruirati pravi smisao kritičkoga od. 
nošenja prema jeziku kroz povijest filozofije. A upravo je to naš 
posao: pokušati protumačiti kritiku jezika kao nužan rezultat 
same biti povijesne utemeljenosti filozofskoga mišljenja. Prema 
tome povijest kritike jezika morala bi u neskrivenosti pokazivati 
zrenje temeljnoga usmjerenja filozofije. Ako takva povijest uis- 
tinu postoji, ako mišljenje jezika nije samo zbroj perifernih is- 
traživanja bez kojih filozofija može opstati, onda bi se moralo, 
kad je riječ o nekome pojedinom primjeru filozofske eksplikaci- 
je jezika, voditi računa o njegovu položaju na toj povijesnoj liniji, 
koja nije lišena svojevrsne logične morfologije. 

Ono što bismo htjeli izložiti u kontekstu te povijesti jest Pla- 
tonovo shvaćanje jezika što ga je on razvio u dijalogu Kratil, 
dakle u jednom od tekstova koji čine njegov prijelazni period. 
I inače je Platon uzimao jezik kao temu svoje filozofije pa tako i 
u kasnim dijalozima, a i kod njegovih suvremenika postojao je 
jak interes za jezičnu problematiku. Tu očitu zainteresiranost je- 
zikom u postsokratovskoj filozofiji tumači Gomperz sa mnogo 
smisla i tačnih opažanja: »Kad je Sokrat prvi put usmjerio svoje 
istraživačko oko na svijet pojmova, čekala su ga tamo nemala i 
nipošto beznačajna iznenađenja. Taj dotada neispitani svijet 
morao je u istoj mjeri u kojoj i materijalna stvarnost proizvesti 
utisak kozmosa. Čvrsto sklopljena zgrada nadređenih i podređe- 
nih pojmova, koja se pri dnu, približujući se konkretnoj stvar- 
nosti, sve više širi, a prema vrhu težeći mnogoobuhvatnim aps- 
trakcijama, sve: više sužava — ta čudesna građevina morala je, 
kako zbog svoje veličanstvenosti, tako i zbog tajnovitosti svoga 
izvora okovati i očarati oko promatrača. Rezultat stogodišnjega, 
čak tisućgodišnjega misaonog rada zaokupljenoga spajanjem i 
razdvajanjem osjetilnih podataka, utjelovljen u jeziku, impo- 
nirao je to više što je čitav proces njegove izgradnje ostao u 
sjeni i neprimjetan. Riječ je poslušan sluga misli, ali takav sluga 
koji se pažljivo brine i o stramputicama svoga gospodara. Grci 
su poznavali samo jedan, vlastiti jezik, pa i taj samo u njegovoj 
kasnoj, literarnoj fazi. Nedostajalo im je sredstvo da se oslobode 
jarma jezika. Ukratko, nije bilo nikakva uvida u prirodnu histo- 
riju jezika i mišljenja, a stoga nije bilo nikakva korektiva kultu 
pojma, koji je narastao do pojmovnoga praznovjerja.«? 

Posve je razumljivo da u ono vrijeme nisu postojala brojna 
konkretna znanja o ustrojstvu jezika kojima se danas raspolaže. 
Od takvih nedostataka trpi i sam Kratil. Ali u potrazi za općim 
temeljima te misli o jeziku ne možemo se zadržati samo na ne- 
gativnim činjenicama. Ono što je za tu misao bitno sigurno nije 
neki »nedostatak uvida« ili tko zna čime izazvano »praznovjerje«, 
već neko utemeljenje koje bi se moralo moći slijediti i na osta- 
lim područjima misaonoga djelovanja. Ali, naravno, namjesto 


2) Th. Gomperz, Greichische Denker, sv. II, Leipzig 1903, str. 282. 

svojih najdubljih temelja, Platonova misao o jeziku rasprostire 
pred nas najprije svoju površinsku raznolikost. 

Sto je pravi sadržaj Kratila, možemo donekle utvrditi ako ga 
usporedimo sa suvremenim tekstovima o jeziku. U tome se dija- 
logu, što je vrlo značajno, Platonova misao oblikuje kao kritika 
jezika. Ali njegov i suvremeni kritički postupak odijeljeni su vrlo 
primjetnom razlikom u njihovoj općoj usmjerenosti. Naime, kad 
se danas jezik uzme kao tema filozofiranja, to kao po pravilu 
povlači za sobom negaciju bitnih disciplina filozofije, negaciju 
čitave filozofije, ili, u najblažem obliku, njezino svođenje na kri- 
tičan stav prema jeziku. Mauthncr osuđuje filozofiju kao ver. 
balizam, Wittgenstein je reducira na kritiku jezika, a Carnap, 
analizirajući uvjete smislenosti jezičnih tvorevina, dolazi do za- 
ključka da jezik nije nešto u čemu bi se filozofske misli dale smi- 
sleno izraziti. 


Suština se takvoga mišljenja sabira u naporu da se na osnovu 
prethodno prihvaćene misli o neodvojivosti filozofije i jezika 
ukaže na nemogućnost filozofiranja. Kod Platona je put obrnut: 
on ne odbacuje filozofiju sa stanovišta jezika, nego jezik sa sta- 
novišta filozofije. Njemu je to, naravno, moguće jer je već u 
Menonu izradio nacrt spoznajnoga procesa koji nije operacija 
znacima, nego posjeduje stanovitu neposrednost. Takva misao o 
prevlađivanju jezika u spoznajnom procesu nije strana ni novi. 
joj filozofiji, pa ne treba pomisliti da, na primjer, Spinoza želi 
nešto drugo kad u svome Traktatu kaže: »Natura nobis dictat 
non quidem verbis sed modo longe excelentiore.« 


Konačno, zahtjev za napuštanjem spoznaje jezikom istaknu! 
je na samome početku najopsežnije suvremene kritike jezika: 
»S riječima stoje ljudi na pragu spoznaje svijeta pa tu i ostaju 
ukoliko se zadržavaju pri riječima. Tko želi koračati dalje čak i 
najmanjim koracima, oko kojih se može utrošiti misaoni napor 
čitava jednoga života, taj se mora osloboditi riječi i verbalnoga 
praznovjerja, taj mora pokušati spasiti svoj svijet od tiranije 
jezika.«* No činjenica da se razni kritički postupci svode na slične 
zaključke nije rezultat njihove identičnosti. Mauthnerova, kao 
i sva suvremena kritika jezika ne krije da se temelji na razumije- 
vanju jezičnoga znaka kao proizvoljnosti. Otuda mogućnost i ra- 
zumljivost metafore »tiranija jezika«. S druge strane, u Plato- 
novu se dijalogu takva objašnjenja znaka pažljivo izbjegavaju i 
izlažu vrlo oštroj kritici. To znači da platonska i suvremena kri- 
tika jezika imaju različite intencije i različite mogućnosti. Ali 
mora li to značiti da Platonova kritika jezika zaobilazi svc pre- 
tjeranosti u koje suvremena svakodnevno upada? I može li nje- 
govo shvaćanje znaka poslužiti kao lijek protiv filozofski raši- 
rene dogme o proizvoljnosti znakova i simboličkih sistema? Pod- 
razumijevaju li dva kritička pristupa jeziku različita metafizička 


3) F. Mauthner, op. cit., sv. I, str. 1. 
426 


utemeljenja ili su to samo dva lika jednoga? To su pitanja na 
koja bi trebalo odgovoriti razmatranjem Platonove kritike jezika. 


* 


Sadašnja je tačka Platonova učenja o jeziku problem znače- 
nja, pa i tumačenje treba tu započeti. 

Mogućnost misaonoga određenja značenja zasniva se na mo- 
gućnosti postavljanja toga kompleksa kao relacije. Značenje je 
stanje stvari i dade se eksplicirati samo kao stanovit skup od- 
nosa. Opstojnost stanja stvari zahtijeva supstancijalnu nezavis- 
nost elemenata. U problematici odnosa riječi i stvari to znači 
lučiti supstancijalnu konstituciju riječi od supstancijalne konsti- 
tucije stvari. Riječ i govor imaju vlastitu egzistentnu strukturu te 
nisu identični sa stvarima i stvarnošću. Misao o načelnoj odvoje- 
nosti riječi od stvari, govora od objektiviteta izražena je i prije 
Platona. Vrlo uvjerljiv primjer daje Sekst Empirik komentirajući 
Gorgijin način eksplikacije toga problema: »govor, međutim, 
nije ono objektivno, bivstvujuće; dakle, nekome drugom ne sa- 
općujemo biće, nego govor koji jest nešto drugo nego objektiv- 
no.«* Samo ako je govor, stoga i riječ, »nešto drugo« nego ozna- 
čeno biće, moguće je sklop značenja postaviti kao relaciju. 

U Platonovu Kratilu ispituje se uvjetnost relacije u znakov- 
nom sklopu i čitavu se pitanju daje dva različita odgovora. S 
njima se susrećemo već na početku dijaloga:* 

Hermogen: Evo Kratil, o Sokrate, tvrdi da svaka stvar ima 
svoje ime koje joj po prirodi pripada (383 a). 

Dalje, navodi Hermogen vlastito mišljenje: 

Uistinu Sokrate, kako se meni čini, premda sam o tome i s 
njime (s Kratilom), a i s mnogim drugima govorio, nisam se 
uspio uvjeriti da za imena postoje druga pravila osim nagodbe i 
ugovora. Stoga mi se čini da je bilo koje ime što ga netko nekoj 
stvari nađe, njezino pravo ime (384 c—d). 

To mišljenje koje od Aristotelove tvrdnje o konvencionalno- 
sti znaka pa sve do suvremene nauke i filozofije gotovo posve 
dominira mišljenjem o jeziku i simboličkim sistemima, oštro se 
kritizira na stranicama Kratila. Različito nego što će to učiniti 
Aristotel i duga tradicija u njegovu tragu, Platon izražava misao 
da »stvari treba imenovati kako njihova priroda traži da se ime- 
nuju i onim čime treba da se imenuju, a ne kako bi se nama svi- 
djelo« (387 d). 

Postavljajući znakovni sklop Platon se kreće između ona tri 
neizostavna elementa koji su nužno implicirani svakom diskusi- 
jom o problemu značenja, a koji se u semantici obično nazivaju: 


4) Citirano prema H. Steinthalu, Geschichte der Sprachwissenschajt, Ber_ 
lin 1890, str. 114 


5) Svi Platonovi tekstovi citirani su prema: Platon, Simtliche Werke, u 
prijevodu F. Schleiermachera, Rowohit 1966 

1) mentalni proces 

2) simbol 

3) referent. 

No podudaranje Platonove teorije i suvremene nauke o zna. 
čenju ne ide odviše daleko. U oba su slučaja znakovnim sklopom 
obuhvaćeni analogni elementi, ali se način uspostavljanja njiho- 
vih međusobnih relacija bitno razlikuje. Kad Platon veli da »stva- 
ri treba imenovati kako njihova priroda traži da se imenuju«, 
to znači, semantičkom terminologijom rečeno, da treba pretpos- 
taviti direktnu vezu između »simbola« i »referenta«. S druge 
strane doznajemo da »između simbola i referenta ne postoji ni- 
kakva relevantna relacija.« Ako se dva stanja stvari podudaraju 
s obzirom na svoj sastav, ali ako se usto temelje na različitim 
unutrašnjim relacijama, znači da pod terminima koji označuju 
njihove analogne elemente moramo podrazumijevati pojmove 
različitih sadržaja. Razmotrimo stoga jedan od pojmovnih »pa- 
rova« koji obuhvaća one pojmove što u svojim sklopovima stoje 
na analognim pozicijama. 

Pod pojmom »referent« misli se u semantičkoj terminologiji 
ono što Platon zove jednostavno »stvar« (pragma). U oba se 
slučaja misli na ono što je nekim imenom (onoma) označeno, 
na ono na što nas neko značenje upućuje. No dok je u slučaju 
semantičke eksplikacije značenja pod tim shvaćen neki pasivitet 
koji je relacijom samo izvana zahvaćen (pa se zato i zove »refe- 
rent«, dakle ono prema čemu se nešto odnosi, a ne ono što se 
samo prema nečemu odnosi), dotle se u Platona na istome mje- 
stu ima u vidu mnogo širi pojmovni sadržaj. Istina, naše shva- 
ćanje označene stvari može biti, a ono obično i jest, vrlo sloje- 
vito, ali u odnosu na značenje kao stanje stvari realizira taj po- 
jam samo svoj najuži sadržaj. Mi ne moramo znati misli li se 
kao korelat znakovne vrijednosti materijalni ili idealni entitet, 
misli li se tu nešto što je od svijesti neovisno ili njome konsti- 
tuirano, nešto spoznatljivo ili transcendentno. Ono što je za lo- 
gičku izgradnju znakovnoga sklopa dostatno jest neki empirij- 
ski minimum zajednički svim interpretacijama onoga na što se 
neko značenje odnosi. Drugim riječima, takav uvid u problem 
značenja ograničuje pitanje o predmetnosti »referenta« na neku 
osjetilnu nepobitnost, koja ne obuhvaća niti jedan od aspekata 
ontološke strukture te predmetnosti. Ime koje pod sobom pod- 
razumijeva puku označenost nije otvoreno nekoj istini označe- 
noga, ono se ponaša kao da temelji neke istine označene pred- 
metnosti i ne postoje. 

Lišenost svih misaonih, pa stoga i filozofskih određenja, koja 
karakterizira označeno u semantički postavljenom znakovnom 
sklopu, ne može se naći u načinu na koji se problem značenja 


6) C. K. Ogden and I. A. Richards, The Meaning of Meaning, New York 
1956, str. 11. 

postavlja u Platona. Tu ne nailazimo na jednostavnost, nego na 
kompleksnost, i to ne na neku iskustvenu raščlanjenost, već na 
temeljnu misaonu diobu izvršenu u skladu s najopćenitijim on- 
tološkim odlukama koje čine jezgru Platonove filozofije. Znak 
sam postaje stoga reprezentant ontološke strukture označenoga. 
»Stvar« kao kompleksnost određuje ime tako da se identificira 
strukturalni aspekt stvarne i znakovne kompleksnosti. Znak se 
kao uvjetovana kompleksnost otvara mogućnosti istinitosti kao 
adekvacije. Uvodi se uzajamna veza između istinitosti govora i 
istinitosti imena: 

Sokrat: I znaš li neki dio govora manji od imena? 

Hermogen: Ne, jer je ono samo najmanji od svih dijelova. 

Sokrat: Tako će i riječ u istinitu govoru biti izgovorena? 

šlermogen: Da. 

Sokrat: I hoće li ona biti istinita kako ti kažeš? 

Hermogen: Da. 

Sokrat: A nije li dio lažna govora također lažan? 


Hermogen: To tvrdim. 

Sokrat: Mogu se, dakle, lažne i istinite riječi izgovoriti ako se 
mogu takvi govori i rečenice? 

Hermogen: Kako da ne (Krat. 385 c—d). 

Stvar, ukoliko jest označenost, ne gubi svoju strukturalnu 
korrpleksnost (ontološku i empirijsku), te svome simboličkom 
korelatu pruža mogućnost bivalentne realizacije. Kao i opstoj- 
nost stvari i znak je strukturiran troslojno: on je reprezentant 
onoga što nešto jest (empirijski dohvatljiva realnost), onoga 
kako nešto jest (ontološki modalitet) i onoga da nešto jest (on- 
tološka mogućnost). Tu se ne smije gubiti iz vida aktualna bli- 
zina sofistiškoga razumijevanja istinitosti i lažnosti imena, ko- 
jim se razumijevanjem Platon često bavi. Ne smije se, među- 
tim, previdjeti da se u sofista istinitost-lažnost imena poklapa sa 
zbiljnošću-nezbiljnošću stvari kao označenosti. O tome veli sofist 
Eutidem Ktezipu u dijalogu Eutidem (284 a): »tko govori ono 
što jest, govori također istinito, a Dionizodor ti nije lagao kada 
je govorio ono što jest.« Iz toga lako slijedi misao, u ono vrije- 
me vrlo raširena, o nemogućnosti laži. Tu misao izražava i Kratil 
u istoimenom dijalogu (429 d): »kako je moguće da netko, go- 
vori nešto, ne kaže ono što jest? Ili reći laž, zar to ne znači: reći 
ono što nije?« Sa sofistima se slažemo utoliko što i mi istinitost 
postavljamo kao reprezentant neke opstojnosti, a laž kao repre- 
zentant neke neopstojnosti. U svjetlu Aristotelova Organona, pre- 
ma kojem o istinitosti i lažnosti možemo govoriti samo kad je 
pred nama sud, određuje se ono postojanje i nepostojanje koje 
korelira s istinitim i lažnim simboliziranjem kao zbiljnost ili ne- 
zbiljnost nekoga stanja stvari. Na taj se način dovodi istinitost 
i lažnost simboličke forme u zavisnost o postojanju ili nepostoja- 
nju neke kompleksnosti na način na koji se to u znakovnom sklo- 
pu prikazuje. Stoga se kao reprezentant takvoga kompleksa može 


431 


postaviti samo sud koji, naravno, ima subjekt i predikat i u kojem 
se glagol »biti« upotrebljava u restriktivnom obliku, kao kopula 
Za razliku od Aristotela kod sofista se kao uvjet istinitosti ne 
misli samo postojanje stanja stvari, već istinitome prethodi čisti 
bitak označenosti. U prvom se slučaju pitamo o postojanju ozna- 
čenosti kao stanja stvari, u drugome o postojanju označenosti kao 
bića. Stoga je tamo, da bi se realizirala istinitost, potreban sud 
Ovdje, međutim, dostaje riječ. ' 
.. Nakon kratkoga ekskurza u pravcu dviju teorija u kojima se 
fiksira odnos simboličkih forma i istinitosti vratimo se Platonu, 
koji, kako se čini, stoji sa svojim rješenjima između razmotrenih 
shvaćanja. Njegovo insistiranje u pokušaju da se ime protumači 
kao istinosna vrijednost može se promatrati kao svojevrsno pro- 
širenje sofističkih teza. I kod sofista i kod Platona istinitost je 
shvaćena kao odnosnost u kojoj se ostvaruje neka istovetnot zna- 
ka i označenosti. Istinitost se utemeljuje u nečemu što je znaku 
pripadno, u nekoj njegovoj imanentnosti koja je ukaz analogne 
imanentnosti označene stvari. Nužna imanentnost znaka protuma- 
čena od Eutidema i Dionizodora kao ona koja u odnosnosti zna- 
kovnoga sklopa postaje istinosna, jest, kako smo već vidjeli, egzis- 
tentnost znaka. Stoga se mogućnost istinitosti znaka poklapa s 
mogućnošću njegove zbiljnosti te se on, ako uopće jest, svagda 
pokazuje kao istinit. Suprotno tome, Platon pri početku Kratila 
daje slijedeće objašnjenje istinitosti: 

Sokrat: Stoga može neki govor biti istinit, a drugi lažan? 

Hermogen: Bez sumnje. 

Sokrat: I neće li istinit biti onaj govor koji o stvarima kazuje 
kako jesu, a lažan onaj koji o njima kaže kako nisu? 

Hermogen: Da (385 b). 

Kako je u Platonovoj ontologiji smanjena mogućnost percipi- 
ranja bitka bića i kako se spoznajni interes okreće uglavnom pre 
ma realitas i quiditas postojećega, potrebno je i same simboličke 
forme privoditi izrazu modaliteta. Istinitost se stoga ostvaruje u 
obliku drukčije relacije nego u sofista. Ona se temelji na onom 
sloju bića unutar kojega se pojavljuje mogućnost različitosti, te 
mi uz pomoć znakova »razlikujemo stvari kako jesu«. 

Da bi omogućio takvo razumijevanje znaka mora Platon pret- 
hodno u materijalu jezika izvršiti konkretnu filološku operaciju 
kojom će se na jezik ukazati kao na sredstvo realizacije svih ima- 
nentnih potreba označivanja. Tome je poslu posvećen najveći dio 
Kratila. Tu Platon mnogobrojnim etimologijama svodi složena 
značenja na elementarna, a njih opet razlaže na foneme kojima 
određuje semantičku vrijednost. Imanentni semantički sadržaj 
fonema omogućuje izgradnju imena u skladu s konstitucijom 
stvari. Fonemi uvijek označuju neko svojstvo ili neki odnos pa 
se njihovim kombiniranjem može napraviti velik broj složenih 
značenja. Ime nije istinito zbog toga što je naprosto egzistentno, 
već zbog toga što posjeduje empirijski provjerljivu »formu od- 
slikavanja«. Postoji, kako se vidi, lako uočljiva sličnost između 

platonski shvaćena imena i onoga što mi zovemo sudom. Po Pla- 
tonu ime može posjedovati svojstvo istinitosti kao adekvacija, 
ono je kompleks manjih značenja, a to su, pored ostalih, karak- 
teristike suda. 

Platonova namjera da one elemente koji predstavljaju pri- 
marne istinosne vrijednosti jezičnoga sistema veže uz empirijski 
dohvatljivo podsjeća nas na suvremenu kritiku jezika koja uka- 
zuje na vezanost smislenih sudova (jer tu se, naravno, polazi od 
suda kao najmanje istinosne lingvističke kategorije, a ne od ime- 
na), za empirijski provjerljive sadržaje. Sličnost je utoliko veća 
što Platon ime preoblikuje u neku formu blisku formi suda. Ta- 
ko u oba slučaja dobivamo jezik okrenut pojavnosti. Gnoseo- 
loški sadržaj Platonova imena-kompleksa primarno je empirij- 
ski, a takav je i sadržaj suda, koji uvijek reproducira stanje stva- 
ri. No kad se ime-kompleks razmotri na pozadini matične filo- 
zofske misli u cjelini, postaju vidljive mnoge razlike između nje- 
ga i suvremene verzije suda. 

U Kratilu objašnjava Platon unutrašnji mehanizam značenja 
ovako: 

Sokrat: I želimo li nekoga konja u trku ili bilo koju drugu 
životinju predočiti, znaš i sam da ćemo to pokušati, što bolje mo- 
žemo, učiniti našim tijelom i pokretima. 

Hermogen: Čini mi se da je nužno to što kažeš. 

Sokrat: Stoga vjerujem da se samo tako može nešto predo- 
čivati: kad se tijelom oponaša ono što se želi predočiti. 

Hermogen: Da. 

Sokrat: Želimo li, međutim, neku predodžbu glasom, ustima 
i jezikom napraviti, nećemo li u tome uspjeti samo ako je tim 
organima budemo oponašali? 

Hermogen: Čini se da je to nužno. 

Sokrat: Riječ je stoga, kako se čini, glasovno oponašanje one 
stvari koja se želi oponašati, a imenuje onaj koji glasom opo- 
naša predloženu stvar (423 a—b). 

Postupak imenovanja karakterizira se kao oponašanje. Stoga 
za nj kao za spoznajni proces vrijede sve ikritičke napomene koje 
je Platon u više prilika iznio na račun oponašanja. Oponašanjem 
se uvijek ostaje na površini, a da se, kako je to na jednome mje- 
stu rečeno, »istina i ne dodiruje« 

Takvim se rješenjem omogućuje zaključak da se stvari »ima- 
ju upoznati i ispitati ne kroz riječi, nego kroz sebe same.«* Ali tu 
kritika jezika nije potaknuta samo činjenicom vezanosti jezika 
za pojavnost, već mnogo više prethodnom ontološkom odlukom 
kojom se pojavno suprotstavlja zbiljski postojećem. Pojavnost, 
koja je jedini gnoseološki sadržaj imena, nije za jezik vezana 
tako da bi se pitanje o njezinu ontološkom modalitetu i njezinoj 


7) Politeia 600 e 
8) Kratylos 439 b 

ontološkoj mogućnosti svodilo na besmislicu. Ali ona je nosilac 
negativnih ontoloških atributa. Platonova kritika jezika ne is- 
ključuje, dakle, ontološka određenja, već je upravo takvim odre 
đenjima omogućena. Što je sadržaj jezika i kojoj ontološkoj 
sferi pripada ono što jezik reproducira, doznajemo iz onih mje- 
sta u Platonovu djelu na kojima se vrši temeljna ontološka poj- 
movna dioba. Jedno se od tih mjesta nalazi i u dijalogu Timej;: 
»Najprije, po mome mišljenju, imamo razlikovati: ono što je 
uvijek bivstvujuće te po sebi nema nastanka i ono što je uvijek 
nastajuće te po sebi nema bivstvovanja. Jedno, uvijek istom biv- 
stvovanju primjereno, shvatljivo je umom kroz mišljenje; na- 
protiv, drugo, kroz predočavanje pomoću osjetilnih opažanja.« 
Pojavnost nije odvojena od svoga modaliteta i mogućnosti te ona, 
znakovno izlučena iz jedinstvenosti sklopa, postaje njihov in- 
deks. Nebivstvujuće je dostupno imenovanju jer ima vid kon- 
kretnosti, i jezik se može useliti u tu sferu suprotnu istinski biv- 
stvujućem. To je moguće stoga što Platon dvije suprotne onto- 
loške kategorije postavlja kao kontrarne, a ne kao kontradik- 
torne pa ih i eksplicite obuhvaća višom kategorijom u dijalogu 
Sofist. Opstanak jezika u ontološki negativno atribuiranoj sferi 
postaje na taj način moguć, a ono povjerenje u nj što ga poka- 
zuje Eutidem i Dionizodor vjerujući da »nitko ne govori ono što 
nije«, polako se gubi. 

Kako se Platonova kritika jezika zasniva na uvjerenju o ne- 
proizvoljnosti jezičnoga znaka, ona ne može desupstancijalizirati 
jezik u onoj mjeri u kojoj je to danas učinjeno. Za Platona su 
znaci još uvijek otvoreni prema ontološkoj strukturi označenoga, 
iako tek posredno. Stoga on neće odbaciti ontološku problema- 
tiku, što je nužna posljedica suvremenih kritičkih postupaka, 
ali treba imati na umu da i kod njega mogućnost kritiziranja je- 
zika koincidira sa značajnom restrikcijom ontologije. To nam 
ujedno pokazuje da ima nešto zajedničko u postupcima kojima 
se jezik postavlja spram bića u okviru Platonove i suvremene kri- 
tike jezika. Znači li to da utemeljenje toga odnosa nije ovisno o 
obliku shvaćanja znaka i da se shvaćanje znaka kao proizvoljno- 
sti kao i ono suprotno zbivaju u okrilju iste metafizike? Odgo- 
voru na to pitanje prethodi razumijevanje proizvoljnosti i-ne- 
proizvoljnosti uopće. ' 

Pa što je uistinu proizvoljnost? I što je ono što joj kao su- 
protnost odgovara? Koja se među svim bićima odlikuju proiz- 
voljnošću i neproizvoljnošću? 

Najprije zaključujemo da su to samo neka bića na neki na- 
čin odvojena od ostalih. Za stablo pored puta ne možemo reći da 
je proizvoljno ili neproizvoljno, a tako je i s ostalim bićima koja 
svijetu pripadaju neposredno, koja mu pripadaju kao cjelini za- 
tečenoj u određenom bivanju. Sve ono što se dade odrediti kao 

Proizvoljno ili neproizvoljno mora da je u odnosu prema totrid 
bivanju. Ali kako se sva bića unutar zatečenoga bivanja već ne- 
kako odnose, treba pretpostaviti da ono proizvoljno i neproiz- 
voljno zajedno s onim zatečenim ostvaruje posve nov odnos, 
odnos kakav nije niti jedan od već postojećih odnosa. Kako se 
taj načelno nov oblik odnosa pojavljuje kao nešto čega ozbilje- 
nju ne dostaje svijet sam, mora se kao njegova mogućnost pret- 
postaviti postojanje onoga što će istaknutošću svojega bitka zau- 
zeti položaj iznad unutarsvjetske odnosnosti te svijet sam, kao 
krajnji opseg te odnosnosti, učiniti korelatom u novom odnosu. 
Mišljenje, kad zauzme tako istaknuti položaj, omogućuje da se 
neka bića ostvare kao proizvoljna ili neproizvoljna. Stoga se 
sredstva mišljenja koje je na takav način metafizički određeno, 
redovito ostvaruju kao proizvoljna ili neproizvoljna. Kako vidi- 
mo, i jedno i drugo zbiva se na tlu iste metafizike. 

Odbijajući da prihvati uvjerenje o konvencionalnosti znako- 
va, Platon se ograđuje ne samo od jedne usko lingvističke teo- 
rije, nego i od one spoznajne teorije na koju je on i inače osobito 
osjetljiv. Misao o proizvoljnosti znaka, kad je ovaj već protuma- 
čen kao sredstvo spoznaje, udružuje Platon s Protagorinim spoz- 
najnim relativizmom. Stoga se u Kratilu ne vrši puka smjena 
jednoga izlaganja značenja drugim, nego se ta operacija vrši u 
skladu s temeljnim gnoseološkim pozicijama. Ipak, određujući 
znak kao neproizvoljan i stavljajući se u nasuprotnost spoznaj- 
nom relativizmu, Platon ne dovodi u pitanje osnovni nacrt miš- 
ljenja i bitka, on samo daje novu verziju toga odnosa. 

Tako i suvremena kritika jezika, utemeljujući se na razumi- 
jevanju znaka kao proizvoljnosti, ne samo da i ne dodiruje me- 
tafizičke osnove Platonova mišljenja jezika, već ih otvoreno osi- 
gurava. Kritičnost nekoga misaonog odnosa prema jeziku jest 
siguran znak participacije toga mišljenja u ispunjavanju moguć- 
nosti spomenutoga metafizičkog utemeljenja. Kritiku jezika va- 
lja stoga razumjeti kao jedan od oblika promišljanja jezika. Kri- 
tičnost odnosa nije tu puka privilegija nekoga filozofiji urođenoga 
skepticizma, već je to nužna posljedica djelotvornosti sveobu- 
hvatnoga metafizičkog utemeljenja odnosa mišljenja i bitka. U 
trenutku kad se znaci počnu tumačiti kao proizvoljni ili neproiz- 
voljni počinje mogućnost kritike jezika, a to znači da metafizič- 
ki temelji već dominiraju sveukupnim mišljenjem. Smije li se, 
međutim, Platonova misao shvatiti kao početak kritičkoga, što 
će reći na novoj metafizici zasnovanoga, odnosa spram jezika? Ni- 
je li već Parmenid naslutio da s jezikom nešto nije u redu kad je 
negodovao nalazeći imena tamo gdje nema bića? Može li se tu 
govoriti o kritici jezika ili bar o njezinoj anticipaciji? 

' Vjerojatno ne. Jer u Parmenida ne primjećujemo prisutnost 
i djelotvornost one metafizike koja je u Platona tako očita. Nje- 
gova težnja da se jezik korigira dade se izvesti iz stava koji ta- 
kvoj metafizici proturječi. Taj stav nalazimo u jednom okrnjenom 
stihu-njegova spjeva O prirodi: »jer misliti je isto što i biti«. Pod 

om rijec ne može e dogoditi presudna promjera koju 
z L ? OSLI 1 NeEIStinitosti u neproiz- 
voljnost i proizvoljnost. Po Parmenidu se mogućnost istinitosti 
jezika ne ostvaruje transsupstancijom neke izvanjezične katego- 
rije, što bi značilo da se ostvaruju uvjeti u kojima se znak ima 
tumačiti kao proizvoljan ili neproizvoljan, nego u tome što se u 
jeziku neposredno uspostavlja izvjesnost bića, bitak bića. Stoga 
Parmenidu kritika jezika nije ni potrebna ni moguća. 

Metafizika koju smo razmatrali tražeći utemeljenje Platono- 
ve kritike jezika postavlja mišljenje i jezik prema postojećem 
na određen način. Bitno je, međutim, da se iz vidokruga te pos- 
tavljenosti zahtijeva pretvorba istine te da je njezino ontološko 
utemeljenje u skladu s gnoseološkom nosivošću jezika u novim 
uvjetima seli prema površini bića. Kad je već istina prenesena s 
ovu stranu sveobuhvatnoga metafizičkog nazora i kroz to identi- 
ficirana s neproizvoljnošću, događa se obrat u postavljanju svi- 
jeta kao istine. Izricanje svijeta, modificirano u sudove, sve ma- 
nje i manje upotrebljava glagol »biti« u iskonskom smislu. Na- 
stupa vrijeme restriktivne upotrebe toga glagola. 

Stoga mogućnost kritike jezika koincidira s restrikcijom on- 
tologije. Platonova odluka da se suprotne ontološke kategorije 
stave u odnos kontrarnosti, a ne kontradiktomosti, reflektira se 
u jeziku na taj način da adekvatno prevlasti onoga što nešto jest 
nad onim da nešto jest, bitni dio suda postaju subjekt i predi- 
kat. Istinitost suda i njegova bitnost sabiraju se u izricanju esen- 
cije, u tumačenju raznolikosti, a kopula umjesto da uvijek znači 
priziv temeljnoga, implikaciju bitka, postaje ograničena i spaja 
subjekt i predikat ukoliko se poklapaju. Svijet se počinje teme- 
ljiti na povijesno vidljivoj konkretnosti površine bitka. 

Aristotelova izgradnja logike pruža mogućnost da se svijet u 
tome položaju učvrsti. Pored ostaloga on uvodi shvaćanje o pro- 
izvoljnosti znaka i sud kao najmanju istinosnu lingvističku ka- 
tegoriju, a kao korelat u istonosnom odnosu pojavljuje se de- 
supstancijalizirana odnosnost, nešto poput stanja stvari, što sve 
omogućuje nedvosmislenu definiciju istinitosti kao adekvacije. 

Na samome pragu »novoga doba« nailazimo na Novi organon, 
koji još radikalnije zamračuje uvid u bitna pitanja ontologije i 
koji bitak stvari utvrđuje u samoj konkretnoj raznolikosti pojav- 
noga svijeta. Baconovim se »tablicama« konstituira ono što će 
Mauthner kasnije zvati »pridjevski svijet« (adjectivische Welt). 

U takvoj se situaciji između »predontološkoga razumijevanja 
bitka« i mogućnosti ontologije ispriječio jezik, koji toj ontolo- 
giji ne može služiti jer je u potpunosti angažiran ispunjavanjem 
biti one metafizike kojom je prema postojećem postavljen, a 
koja postepeno napušta supstancijalni bitak utemeljujući svijet 
kao odnosnost. Vrhunac toga bivanja-na4površini dosegnut je u 


10) F. Mauthner, Wočrterbuch der Philosophie, Munchen — Leizpig 1909. 
436 


suvremenoj kritici jezika. Tu se na paradoksalan način priznaje 
postojanje supstancijalnih vrijednosti, ali se negira mogućnost 
njihova mišljenja-kazivanja. U toku posvemašnjega realiziranja 
same biti tih metafizičkih nacrta sve ono što je bitno i temeljno 
tone u iracionalno budući da ne može opstati u sferi desupstan- 
cijaliziranoga racionaliteta. Stoga je izricanje istine o položaju 
čovjeka povjereno samo onome koji punim zamahom prelogič- 
noga mišljenja uspije rasporediti riječi. Izgleda da je Stefan 
George u tome otišao dalje od ostalih, barem u ovim stihovima: 

Ritsel flimmern alt und neu 

Heut von dir noch nicht gewusst 


Dcch die bald du wissen musst. 
Ncige dich davor in Scheu. 


Bivanje-na-površini ne isključuje volju za nagibom u dubine, 
za nagibom »u strahu«, i taj je labilni položaj sve što nam sadaš- 
nje stanje stvari nudi. Osmišljenju toga položaja neće dostajati 
jezik kakav nam se od Platona do danas pruža, jer je baš taj 
jezik indeks onoga što pogledom u dubine prevladavamo. 

Povijest kritike jezika pokazuje povijesnu pretvorbu svijeta u 
kojoj i sama učestvuje. Štaviše, u ključnim časovima toga pro- 
cesa kritika jezika dobiva vodeću ulogu: ona potiskuje metafizi- 
ku iz dostupne svjetovnosti pa se tako gubi iz vida i njezino vlas- 
tito metafizičko utemeljenje. Stoga se događa da sveobuhvatni 
nacrt odnosa mišljenja i bitka ostaje u skrivenosti, ali i u punoj 
djelotvornosti. Kritika jezika jest »čuvar« toga stanja, ali je i 
Platonova kritika jezika, koja je kao korelat istinitosti odredila 
samu površinu bića, njegova daleka priprema. ' 

Kritika jezika jest mišljenje jezičnoga znaka kao proizvolj- 
nosti ili neproizvoljnosti. Ona jezik razmatra u odnosu na ono 
što mu stoji nasuprot i kao takva nužno proistječe iz prethod- 
noga postavljanja mišljenja i bitka u neki odnos. Tako mišljen 
jezik je jedan od najdjelotvornijih činilaca u procesu uspostav- 
ljanja svijeta na površini bitka. Kako filozofija nije u stanju niti 
teoretski djelovati kroz takav jezik, a kamoli biti od praktičnoga 
utjecaja, prevladavanje perioda kritičkoga odnošenja prema je- 
ziku pojavljuje se kao nužnost. Novi odnos prema jeziku koji bi 
se imao zasnivati na odbacivanju suprotnosti proizvoljnost-ne- 
proizvoljnost i koji bi morao prijeći s onu stranu te alternative, 
zahtijevao bi nov oblik razmatranja i postavljanja fenomena miš- 
ljenja bitka. 

Sam jezik ne bi se smio promatrali samo kao pripadnost ono- 
me koji bitak misli, već kao neposredna imovina onoga koji u 
bitku iskonski participira i kojemu je urođeno »predontološko 
razumijevanje bitka«, Cjelokupni misaoni napor težio bi ukidanju 
metafizički utemeljene udaljenosti između bitka i jezika, a time 
bi, na ograničenom području, zahtijevao poništenje distancije u 
koje su prevladavanju učestvovali najbolji napori filozofije, ali 
koja se unatoč tome, zbog neke čudnovate, pravoj filozofiji stra- 
ne »ekonomije mišljenja«, održala sve do naših dana. 

MARCEL ŠNAJDER 


O ZNAČENJU I IZGLEDIMA FILOZOFIJE* 


Marcel Šnajder 
(1900 — 1941) 


I 
DRUŠTVO — ZADAĆA FILOZOFIJE 


Jedan zahtjev suvremene orijentacije 


Filozofija — kao znanost najšireg horizonta i najprodubljeni- 
jeg gledanja — stoji u izvjesnim momentima i situacijama pred 
zadacima, koji se po svojoj važnosti i domašitosti svoga rješenja 
ne mogu postaviti na istu visinu s problemima, što nastaju na 
području drugih znanosti. Ona naime mora da uoči sve kompo- 
nente, koje sudjeluju kod formiranja duševnih vrednota jedno- 
ga vremena, da izmjeri njihove relativne snage, te da im prema 
ovom odnošaju doznači mjesto u skali kulturnih potencija. 


No izgleda, da se filozofija današnjice nalazi u takvom polo- 
žaju, koji rezultira iz potpune dezorijentacije u savremenim pri- 
likama, te da nije u stanju da izvrši onu zadaću, koju joj njezin 
položaj doznačuje. 


*) U mastojanjima da pridonesemo upoznavanju d proučavanju naše filo- 
zofske tradicije i da, istodobno, obilježimo sedamdesetu godišnjicu rođenja 
Marcela Šnajdera, koji je između dva rata djelovao pretežno u Sarajevu, 
objavljujemo njegov prvi i posljednji za života publicirani esej o statusu i 
ulozi filozofije, a iz njegove književne ostavštine — predusretljivošću Vere 
Šnajder — i rukopis predavanja o filozofiji Petra Petrovića Njegoša. Tek: 
stove je izabrao i priredio za štampu Franc Cengle koji za biblioteku 
»Kulturno naslijeđe Bosne i Hercegovine« priprema Sabrana djela Marcela 
Snajdera. Za ovu priliku on je napisao i biobibliografsku bilješku o ovom 
filozofu marksističke orijentacije, koji je u ljeto 1941. godine brutalno lišen 
života. Nadnaslov | rimski brojevi u međunaslovima potječu od urednika 
(Prim. red.) 

Društvo je posljednjih godina koraknulo titanskim korakom 
naprijed obarajući bezvrijednu tradiciju i prazne forme, u koji- 
ma se nekoć krila vrijednost. Potrebe današnjeg čovjeka drukčije 
su no one njegovih otaca, te ono, što je još u najbližoj prošlosti 
davalo zamaha i poleta ljudskom nastojanju, stoji danas u oči- 
ma društva kao bezvrijedna stvar, koju je historijski razvoj ma- 
terije i duha. pregazio. Društveno lice otklonilo se od prošlosti i 
zagledalo brižno u budućnost, koja bi se imala izgraditi na osno- 
vi živih sila, što u zdravom čovječanstvu počivaju. 

Zadaća filozofije u sadašnjosti morala bi biti upravo uzvišena. 
Jer po svojoj svestranoj prirodi morala bi ona u prvom redu da 
ima potpuni uvid u sve snage, koje su u ovom času zaposlene kod 
progresivnog historijskog procesa, te da pomogne da što brže i si- 
gurnije pobijede djelovanje onih poluga, koje leže u liniji evolu- 
tivnih tendencija. 

U koliko je filozofija u prošlosti igrala naprednu ulogu (vrlo 
često bila je ona na žalost potpora reakciji), značila je putokaz 
savremenim potrebama društva. Postavljena na dinamičke teme- 
lje predstavljala je filozofija jačanje i raspirivanje iskre progre- 
sa, koja je tinjala pod pepelom preživjelih misli i sistema. 

Današnje društvo nedvosmisleno traži svoja prava. Borba 
je nepomirljiva; kompromisa nema. Svako nastojanje, da se iz- 
mire suprotnosti, koje su poput karike u lancu nužna posljedica 
željeznog društvenog razvoja, reakcionarno je u najlošijem smi- 
slu riječi. I filozofija je reakcionarna, želi li točak društvenog 
razvoja okrenuti natrag i izravnati diferencije, koje kriju u sebi 
zametak vedrije budućnosti. Ona je nazadna i onda, ako ne mo- 
že ili neće, da gleda činjenicama u oči, već se utječe u sfere van- 
društvenih problema dajući sebi zvučna imena idealizma, intu- 
icije, antropozofije i dr. 

Priznat ćemo, da je filozofija bogata u problemima — ne sa- 
mo u njihovim rješavanjima. već i u njihovom postavljanju. Pri- 
znat ćemo i to, da svaki problem može za filozofiju biti central- 
ni problem. Ali o tom, koji će problem u danoj situaciji biti cen- 
dan treba da odluči veliki princip selekcije filozofijskih prob- 
ema. 

I za filozofiju sadašnjice ne mogu svi problemi biti od jedna- 
ke važnosti. Ako se u prošlosti može govoriti o filozofiji, koja je 
bila metafizika, to danas treba poimati filozofiju kao nauku o 
društvu. Filozofija mora danas da bude prije svega kulturna po- 
tencija, stvorena iz društva. Njezina »arhimedska tačka«, može 
da bude samo čovjek, uklopljen u društvenu zajednicu. I baš ova 
polazna tačka daje filozofiji onu mnogostranost, koja je uvjeto- 
vana neprestanim socijalnim zbivanjima, tendiranjem prema vi- 
šem stupnju društvene skale. Društvo sa svim svojim produkti- 
ma, kao dominanta filozofijskog proživljavanja i stvaranja, mo- 
ra biti osnovni motiv svake duševne funkcije, koja u nama živi. 

Jednostrano prirodoznanstveno gledanje na svijet doživje- 
lo je poraz. To nije fraza, to je naš najintimniji doživljaj. Prirod- 

na znanost mogla nas je samo s jedne strane zadovoljiti, no ona 
je bila maćeha našemu srcu i našem djelu. Carstvo materije bez 
duha nije imalo svoga prijestolja. Filozofija traži i duh i materi- 
ju, duh i prirodu. I ako ih ona rastavlja, ipak ih konačno sastav- 
lja, jer je ona u biti svojoj monistična. Njezin teren treba danas 
da bude društvo, jer ono predstavlja oživotvorenje materije i ob- 
jektivaciju duha. Dakako — društvo, koje ne osjećamo kao ti- 
raniju i pritisak, kao silu, koja se opire svemu, što joj se suprot- 
slavi, već društvo, s čijim se autoritetom sjedinjuje psihički oda- 
ziv i požrtvovnost za njegove težnje. Ukratko: društvo, koje je ne 
samo nad nama već i u nama. 


Filozofija je prestala da bude »ancilla theologiae«, ona se os- 
lobodila spona religije, da omogući religiozitet. Današnja filo- 
zofija mora se osloboditi mračnog utjecaja bolesnog društva, te 
povesti zdrave društvene snage u pravcu savremenih zahtjeva. 
Njezina bi uloga bila svijetla kao i onda, kad je spremala velike 
tekovine francuske revolucije. 


Savoir c'est prevoir! Zadaća se filozofije ne iscrpljuje u kon- 
stataciji savremenih činjenica. Njezina snaga mora ležati upravo 
u postavljanju jasnih perspektiva za budućnost. Tu budućnost 
mora filozofija da nam navijesti — bez straha, istini za volju. 
Filozofija mora da povuče svoje logičke konsekvencije do kraja, 
pa ma došla do negiranja svega postojećeg. Za nju je svaki rezul- 
tat, koji po logičkoj nuždi slijedi, pozitivan, jer afirmira njezinu 
bitnost. 


Kritika današnjeg društva u svim njegovim fundamentima 
mora prethoditi postavljanju pozitivnih socijalnih vrednota. Fi- 
lozofija mora pokazati, da su ideje, koje su vrijedile za izvjesno 
vrijeme i za određeni stadij društvenog razvoja, danas lješine, 
koje ni najbolji liječnik ne može da zadahne duhom života. Ona 
mora istaći, da nije svaka ideja dobra — kako se često čuje — već 
samo ona, koja stoji u skladu s vremenom svoje realizacije. Sve 
su ideje vrijedne samo u nadvremenskom i bezvremenskom car- 
stvu. Za nas u vremenu svaka je vrijednost vremenski omeđena. 


Ideje pozitivne vrijednosti ne treba potpuno iznova stvarati. 
One su se zametnule u krilu stare ideologije, baš kao što se u 
krilu starih gospodarskih forma razvijaju novi oblici ekonomskog 
života. Izvesti ove ideje na svjetlo društvenih potreba, odrediti 
njihovo značenje za razvitak društva i pojedinca u njemu — to je 
danas prva zadaća filozofije. 


Ako dakle filozofija smije postaviti jednu parolu kao rukovo- 
diteljicu svojeg djelovanja, ta parola današnje filozofije može 
samo da bude: Iz društva za društvo. 

Nova Hrvatska, 1924, 

II 


NJEGOŠEVA FILOZOFIJA! 


Iz dva je razloga, mislim, potrebno da se danas osvrnemo na 
filozofsku stranu Njegoševog stvaranja: 

prvo zato, što mi nemamo toliko čistih, da kažem, profesional- 
nih filozofa da bismo imali prava preći preko onoga što je Nje- 
goš dao našoj filozofiji, i što, nemajući originalne svoje filozofi- 
je, moramo svaki, makar i fragmentarni prilog, smatrati relativ- 
no znatnom filozofskom tekovinom; 

drugo, što smatram, da Njegošev književni individualitet os- 
taje krnj i nepotpun, ako se ne ukaže i na filozofske niti od kojih 
je satkan, da Njegoševa pjesnička fizionomija postaje markant- 
nija i izrađenija, ako se na njoj izvuku i filozofske linije, ukratko, 
da se Njegoš-pjesnik ne može dovoljno razumjeti bez Njegoša- 
filozofa. 

Umjetnost i nauka, poezija i filozofija su dvije oprečne ma- 
nifestacije ljudske misli. Ne po sadržini toliko — jer i pjesništvo 
i filozofija posvećuju svoj rezon životu, u najširem smislu te 
riječi — nego po platformi što je jedna i druga ostavljaju doživ- 
ljaju i iživljavanju ličnosti, subjekta. Kroz poeziju govori čitav 
čovjek, neposredno, ne samo svojim mislima nego i svojim osje- 
ćanjima, svojim afektima, svojim željama i svojim strastima, iz 
nauke i filozofije progovara hladno rezonovanje, logika i sazna- 
nje, lišeno nerazumskih, iracionalnih saradnika. Zato je nauka i 
filozofija stvarna, objektivna, poezija lična, subjektivna. U poe- 
ziji je stvarnost na drugom mjestu, u filozofiji je ličnost spo- 
redna, potisnuta u pozadinu. Ona distancija koja postoji između 
osjećanja i misli, postoji između poezije i filozofije. Njihova ras- 
krsnica, to je ujedno raskrsnica poezije i filozofije. 

I tako je psihološki razumljivo da su koji puta znali pjesnici 
da ispadnu protiv filozofa i nauke, kao što su, s druge strane, 
i filozofi našli prilike da se okome na površnost i subjektivnost 
pjesnika. Njemački se pjesnik Goethe, na primjer, na usta sar- 
kastičnog racionaliste Mefistofela u svom »Faustu« očešao na 
nekoliko mjesta o nauku i filozofiju. Nietzsche, njemački filo- 
zof, doživio je idejni sukob sa slavnim muzičarom i pjesnikom 
Richardom Wagnerom, i on je, razočaran u svome prijatelju od 
koga je mnogo očekivao, upravio na adresu Wagnerovu, a preko 
njega i na adresu svih umjetnika i pjesnika, nekoliko vrlo neto- 
lerantnih izjava. Nietzsche je tom prilikom rekao, da su umjetnici 
ljudi koji zaostaju za drugim ljudima, da oni umiju samo da ve- 
ličaju istorijske greške čovječanstva. Napose je o pjesnicima iz- 


1) Manuskript predavanja, povodom stodvadesete godišnjice Njegoševog 
rođenja, sačuvan je u Šnajderovoj rukopisnoj zaostavštini i — sudeći po 
»Bibliografiji o Njegošu« Ljubomira DurkovićJakšića (Beograd 1951) — 
sada se prvi put objavljuje, te je, u tu svrhu, mjestimično ortografski osav- 
remenjen. Dijelovi teksta i drugi znaci u uglastim zagradama potiču od pri- 
ređivača. — F.C. 

rekao ove zajedljive riječi: »Pjesnik uvodi svoje misli svečano, 
na kolima riima: obično zbog toga što te misli nisu u stanju da 
idu pješice«. 


Pa ipak, baš ova dva čovjeka što sam ih spomenuo pokazali 
su istovremeno nesumnjivu misaono-filozofsku, odnosno pjes- 
ničku žicu. Ko čita Goethea, osjetiće iz njegovih stihova svježi dah 
monističke, spinozističke filozofije. Ko poznaje Nietzschea, zna 
dobro ne samo da je Nietzsche bio i pjesnik nego i to koliko nje- 
gova filozofija obiluje pjesničkim elementima i poetskim deko- 
rom. — Hoću, dakle, na ovim primjerima da pokažem da istorija 
poezije i filozofije nije samo istorija čistih pjesnika i čistih filo- 
zofa nego i pjesnika-filozofa i filozofa-pjesnika. 

I naš pjesnik Petar Petrović Njegoš spada u grupu pjesnika 
niisaonih, pjesnika sa izrazitim filozofskim talentom. Pored svo- 
iih odličnih pjesničkih kvaliteta, Njegoš ima, da kažem, i svoju 
filozofsku dimenziju i ona čini da bi Njegoševe pjesničke misli 
mogle i da idu pješice, bez pjesničkog ritma, bez poetske odjeće. 


U Njegoševim filozofskim mislima mogu se uočiti tri osnovna 
motiva, tri teme koje karakterišu Njegošev filozofski lik. Ne 
mislim da spominjem one motive koji su više vjerski nego filo- 
zofski i kvejima se Njegoš odužio ne filozofiji nego teologiji, ako 
hoćete, i svome vladičanskom zvanju. To je npr. misao o bogu 
i misao o besmrtnosti duše. Njihovo filozofsko značenje je, sva- 
kako, sporedno. 


Prvi motiv Njegoševe filozofije — to je dinamičko shvatanje 
prirode i života. Ja ovdje razumijem pod dinamičkim shvatanjem 
misao, da svijet i vasiona nisu neki uravnoteženi sistem miro- 
vania, da se u prirodi sve stalno miienja, razvija, da postoji opre- 
ka i borba među svim elementima, da je svijet — kako Njegoš pie- 
snički formuliše — »sostav paklene nesloge«*. Borba ie za Njegoša 
opšti princip svijeta, ali ne samo borba u užem biološkom, dar- 
vinističkom smislu, nego borba kao najširi kozmički princip, kao 
univerzalni instrumenat pomicanja i transformisanja svijeta. 
Borba je samo slikoviti izraz — onako kao što je i grčki filozof 
Heraklit kazao da je »rat otac svih stvari«, ne misleći time mož- 
da samo na politički rat, bez namiere da takav rat glorifikuje. 
Taj je svoj dinamički stav izrazio Njegoš najsnažnije u lijepim 
stihovima" »Gorskoga vijenca«: 


2) Kurziv Marcela Šnajdera. — F. C. 

3) U rukopisu su zabilježeni samo brojevi stihova iz »Gorskog vijenca« 
i »Luče mikrokozme«. Pošto nisam mogao utvrditi kojim se izdanjima autor 
služio (pišući i izlažući ovo predavanje) to notirane stihove u daljem tekstu 
citiram po izdanjima »Gorskog vijenca« iz 1928. (Izdanje S. B. Cvijanovića 
— Beograd) i »Luče mikrokozme« iz 1926. (Celokupna dela Petra Petrpvića 
Njegoša. Državno izdanje, Beograd, Knjiga prva), koja je priredio Milan 
Rešetar. Citate sam uporedio i s tekstom izdanja: Petar Petrović Njegoš, 
Pjesme. Luča mikrokozma. Gorski vijenac. Izbor i predgovor dr Vojislav 
Đurić, redakcija Vladan Nedić. Novi Sad — Beograd 1969. (Srpska književ- 
nost u sto knjiga. Knjiga 18.) — F.C. 

Sv'jet je ovaj tiran tiraninu 

a kamoli duši blagorodnoj! 

on je sostav paklene nesloge: 
unj ratuje duša sa tijelom, 

unj ratuje more s bregovima, 
unj ratuje zima i toplina, 

unj ratuju vjetri s vjetrovima, 
unj ratuje živina s živinom, 

unj ratuje narod sa narodom, 
unj ratuje čovjek sa čovjekom, 
unj ratuju dnevi sa noćima, 

unj ratuju dusi s nebesima. 
T'jelo stenje pod silom duševnom, 
koleba se duša u tijelu; 

more stenje pod silom nebesnom, 
koleblju se u moru nebesa; 

volna volnu užasno popire, 

o brijeg se lome obadvije. 


Ovu dvojnost, dualitet elemenata kojima borba opredjeljuje 
i njihov izgled, izrazio je Njegoš i na drugim mjestima »Gorskog 
vijenca«, tako: 

obrana je s životom skopčana. 
Sve priroda snabd'jeva oružjem 
protiv neke neobuzdne sile, 
protiv nužde, protiv nedovoljstva; 
ostro osje odbranjuje klasje, 
trnje ružu brani očupati; 
zubovah je tušte izostrila 

a rogovah tušte zašiljila; 

kore, krila i brzine nogah, 

i cijeli ovi besporeci 

po poretku nekome sljeduju. 

U ovim posljednjim stihovima izražena je misao da borbom 
među raznim elementima upravlja jedna viša inteligencija koja 
unosi red i zakonitost u prividnu disharmoniju. Opet misao koja 
nas jako podsjeća na Heraklitov »logos«. Malo dalje kazuje to 
Njegoš još jasnije ovako: »Nad svom ovom grdnom mješavinom 
opet umna sila toržestvuje« (trijumfira). 

Drugi osnovni motiv Njegoševe filozofske misli jest skeptici- 
zam i sklonost pesimističkom gledanju na svijet. Pod skepticiz- 
mom ja razumijem ovdje spoznajnoteorijski smjer koji sumnja 
u mogućnost potpunog saznanja, koji manje ili više smatra da 
se čovjek misaono ne može potpuno približiti stvarnosti i da će 
izvjesni sloj svijeta ostati za čovjeka uvijek neriješena zago- 


netka. Ovaj svoj skepticizam iskazuje lijepo Njegoš u uvodnom 
dijelu »Luče«, u posveti Simi Milutinoviću: 

Koliko sam i koliko putah, 
Dubokijem zauzet mislima, 
U cvijetno lono prirodino, 
Hraneći se pitatelnim sokom 
Iz nje sise gole i prelestne, 
Mater štedru zapitiva smjelo: 
Rad česa je tvorac satvorio? 
Radi 1' đece svoje mnogobrojne 
Ali đecu za nje udovoljstva, 
Al' oboje jedno rad drugoga? 


No vremena pitatelnica mi, 
Okićena cvijetnim vremenom, 
Okrunjena sunčanim zrakama, 
Ali vlase cvijetne pletući, 
Bisernom ih rosom nasipljući 
Pri igranju svetlokosih zv jezdah 
Da dičnija na jutro izide 
Pred očima svoga vladaoca, 

Na sva moja žarka ljubopitstva 
Smijehom mi odgovara njenim. 
Zatiml[:] 

S vnimanjem sam zemaljske mudrace 
Voprošava o sudbi čovjeka, 

O zvaniju njegovom pred bogom; 
No njihove različne dokaze 
Nepostojnost koleba užasna: 

Sve njih misli najedno sabrane 
Drugo ništa ne predstavljaju mi 
Do kroz mrake žedno tumaranje. 
Do nijemog jednog narječija, 

Do pogleda s mrakom ugašena. 


Na drugom mjestu, malo dalje, Njegoš se deklariše i kao 
skeptik u pogledu jezika, jer smatra da čovjek ne može da izrazi 
riječima i jezikom bogatstvo doživljaja, adekvatno: 


Čovjek organ dosta slabi ima 
Da izrazi svoje čuvstvovanje; 
Zato znake različite dava, 
Različita tjelodviženija, 

Umna čuvstva da objelodani. 

No svi naši slabi izgovori 
I sva naša slaba čuvstvovanja 
Spram onoga što bi šćeli kazat 
Nijemo su spletno narječije 
I klapnjanje duše pogrebene. 


Pesimizam Njegošev nije niti radikalan niti konsekventan. On 
ne kaže kako je ovaj najgori od svih mogućih svjetova — kao 
što je to u svoje vrijeme tvrdio Schopenhauer — niti ostaje na te- 
renu svog pesimističkog bola do kraja — kao Schopenhauer koji 

je, konsekventno, tražio, da čovjek ubije i umrtvi u sebi posljed- 
nji ostatak volje i da ga na taj način nestane u budističkoj nir- 
vani. Ovakav pesimizam, uostalom, ne bismo ni smjeli da pret- 
postavimo kod crkvenog lica. Njegošev pesimizam je bol osjet- 
ljive duše nad nemirom i nezgodama koje su vezane za pojave u 
svijetu, težnja za spokojstvom duha i materije u vasioni. Ta se 
pesimistička_.sjena proteže u raznim oblicima kroz Njegoševe 
stihove i ona nam izgleda kao neki opšti, tugaljivi odjek dina- 
mike koju Njegoš zapaža u svijetu i koja ga, ipak, boli. Pesimis- 
tički su obojeni njegovi stihovi: 


Zla pod nebom što su svakolika 
čovjeku su prćija na zemlju. 


Niko srećan, a niko dovoljan, 
niko miran, a niko spokojan[.] 


Poznate riječi: »Čašu meda još niko ne popi što je čašom žuči 
ne zagrči«. 


Što je čovjek? ka slabo živinče. 
Što je čovjek? a mora bit čovjek! 
tvarca jedna te je zemlja vara, 

a za njega, vidi, nije zemlja. 


Plastično i drastično opjevana je prolaznost ljudskog života 
u stihovima: 


Kud će više bruke od starosti? 
noge klonu, a oči izdaju, 
uzbluti se mozak u tikvini, 
pođetinji čelo namršteno; 
grdne jame nagrdile lice, 
mutne oči utekle u glavu, 
smrt se gadno ispod čela smije 
kako žaba ispod svoje kore. 
Zatim »Luča mikrokozma«: 


U vremenu i burnom žilištu 
Čovjeku je sreća nepoznata; 
Prava sreća, za kom vječno trči, 
On joj ne zna mjere ni granice: 
Što se više k vrhu slave penje, 
To je viši sreće neprijatelj. 

Naša zemlja, mati milionah, 
Sina jednog ne mož' vjenčat srećom 


U čojka je jedan hram vozdignut — 
Zla obitelj tuge i žalosti; 
Svaki smrtni na zemlji rođeni 
Ovom mračnom obitelju vlada, 
Pod koje se svodom otrovnijem 
Mučenija vremena gnjijezde. 

Treća, osnovna nota Njegoševe filozofije, to je etička tenden. 
cija njegovih misli i izreka. Ta moralna tendencioznost je naj- 
aktivniji momenat cjelokupne Njegoševe filozofije, poslije skepse 
i pesimizma ona dolazi kao snažni impuls u Njegoševim filozof- 
skim mislima. Etički je momenat — kao što ste mogli razabrati 
— upleten i u druge Njegoševe refleksije tako, da se s obzirom 
na opštu etičku pozadinu Njegoševih misli može govoriti o pa- 
netičkom karakteru Njegoševe filozofije. Vrhunac te etike leži 
u visokom humanitetu koji je postavljen kao postulat na neko. 
liko mjesta u »Gorskom vijencu«. 


Tako npr., stihovi: 
Vuk na ovcu svoje pravo ima 
ka tirjanin na slaba čovjeka; 
al' tirjanstvu stati nogom za vrat, 
dovesti ga k poznaniju prava, 
to je ljudska dužnost najsvetija! 
Zatim: 
»Ne trebuje carstvo neljudima, 
»nako da se pred svijetom ruže. 
»Divlju pamet a ćud otrovanu 
»divlji vepar ima a ne čovjek. 
»Kome zakon leži u topuzu, 
tragovi mu smrde nečovjestvom.« 


Konkretne političke prilike Crne Gore dale su velikom pjes- 
niku dovoljno materijala iz kojega je on izveo visoke etičke zah- 
tjeve pravde i čovječnosti. 

Na osnovu tog istog istorijskog materijala on je, pjesnički i 
filozofski, u osobi Turaka prikazao doktrinu koju on pobija, a 
to je etika »prava jačega«. On se na nju obara, jer je u stvari 
nemoralna. Ako i vidimo da priroda daje jačemu izvjesne pred- 
nosti, čovjek mora, tamo gdje on ima svoju ingerenciju, da vrši 
korekturu prirode u etičkom smislu. Filozofija »prava jačega« 
našla je krasan pjesnički izraz: 


Manji potok u viši uvire, 
kod uvora svoje ime gubi, 
a na brijeg morski obojica.“ 


Kada se pobiju dva kokota pred Skupštinom, knez Rogan 
kaže da bi volio da nadjača manji, a na to kaže Skender-Aga: 


A ja volij' da nadjača viši; 
rašta ga je bog višega dao? 
kad je viši, neka je i jači. 


4) U nastavku manuskripta precrtani su brojevi: 1107—1110, koji ozna 
čavaju slijedeće stihove iz »Gorskog vijenca«: »Šta bi bilo odučiti trske (»da 
ne čine poklon pred orkanom?«) ko potoke može ustaviti (»da k sinjemu 
moru ne hitaju? [...l«. — F.C. 

To je bila Njegoševa filozofija u najkrupnijim linijama. Ni- 
sam ovdje spomenuo mnoge druge misli Njegoševe u kojima je 
on pokazao isto toliko filozofskog smisla, psihološkog zapažanja 
i duboke misaonosti. 

Sve te filozofske misli čine Njegoševo djelo, na prvom mjestu 
njegov »Gorski vijenac« mnogo značajnijim nego što bi ono mo- 
glo da bude. po svojoj uskoj istorijskoj pozadini: istraga potu- 
rica u Crnoj Gori. Šta više, ja bih se usudio da kažem da čitav 
pjesnički siže dobiva drugorazredno značenje pred onom boga- 
tom filozofskom krošnjom koja se na nj nadvila. I baš po toj 
svojoj misaono-filozofskoj strani meni izgleda »Gorski vijenac« 
kao pojava koja prelazi granice Crne Gore, granice Slavenskog 
juga, kao djelo od opštečovječanskog interesa. 


III 


VEČNA JERES FILOZOFIJE 


Filozofske misli imaju svoj istorijski red, svoju hronologiju, 
a filozofi, osim toga, još i svoju hroniku. Jer, hronologija i hro- 
nika mije isto. Hronologija je prazan niz, hronika je ispunjeno 
vreme. Kad hronologiju ispune dela ljudi i događaji, onda ona 
postaje hronika tih ljudi i tih događaja. 

Sećamo se jedne tužne rubrike filozofske hronike. To je hro- 
nika prošlosti i hronika sadašnjosti. Ona je vrlo stara, i vrlo 
nova i savremena u isto vreme. A čini nam se da nije toliko poz- 
nata koliko zaslužuje i da se lako zaboravlja, iako se svest da- 
našnjice o nju spotiče. Taj žalosni stupac filozofske hronike stoji 
u znaku borbe za slobodnu misao. Kao svetla linija provlači se 
težnja za slobodom kroz celu istoriju filozofije, ali paralelno 
gotovo i bez prekida i mračna dijagonala filozofskih progona. 
Malo ima krupnih filozofskih imena koja ne leže na toj tamnoj 
liniji evropske kulture. Sva je ona posejana najvećim duhovima 
čovečanstva, od najstarijih vremena do danas — i danas. 

U 5. veku pr. Hr. napisao je jedan veliki grčki filozof, hu- 
manista, oduševljeni prijatelj ljudi i istine, knjigu o bogovi- 
ma. On je počinio veliki zločin, jer se usudio da posumnja u po- 
stojanost bogova. »Da li bogovi postoje — kaže on — ja ne znam. 
Mnoge nas stvari sprečavaju da to saznamo, a naročito nejas- 
noća samog predmeta i kratkoća ljudskog veka.« Njegove su 
knjige zbog te sadržine javno spaljene na atinskom trgu, a on 
je morao da pobegne — da izmakne sigurnoj smrti. 

Dve i po hiljade godina posle Protagore mi smo, pre nekoliko 
godina, doživeli da se u srcu kulturne zapadne Evrope pale na 
lomači dela najnaprednijih i najsvetlijih umova evropskog čove- 
čanstva. Tu su na lomači gorela najveća imena savremene nauke 


Predavanje održano na Narodnom univerzitetu u Sarajevu, 3. XII 1933. 

i filozofije, i to je ništenje kulturnih tekovina trebalo da pred- 
stavlja početak borbe za »spasavanje evropske kulture« od var- 
varske najezde. 

Protagora je proglašen bezbožnikom, danas postoji za slo- 
bodnu misao drugo ime. 


U srednjem veku nije bilo samostalne filozofije. Istina je bila 
zamenjena dogmom, a filozofska misao razapeta na krstu teo- 
logije. Slobodna filozofska misao onda se zvala jeres, a slobodni 
filozofski mislilac jeretik. To su politički sumnjivci onoga doba, 
— Ali i u toj atmosferi, u kojoj je bilo tako malo elemenata za 
slobodno filozofsko disanje, nalazimo čitav red boraca, susreće- 
mo iste i još teže sudbine nego pre i posle. Ima primera gde su 
takvi filozofi-jeretici ne samo zatvarani, mučeni i spaljivani nego 
su im i kosti posle smrti iskopane i razbacivane na sve strane, 
— da ih i u grobu nestane. Danas razumemo tvrđenje da sve 
velike jeresi srednjeg veka ne bejahu ništa drugo no prave filo- 
zofske škole. 

Nama je taj srednji vek filozofske misli živo pred očima, jer 
ga opet gledamo na savremenom evropskom tlu. Umesto dogme 
— rasističke predrasude, mesto misaone slobode — nasilno dik- 
tovani sistem. Kao što je u srednjem veku bio zadatak filozofije 
da opravda dogme, tako se i danas ta diktovana filozofija svela 
na obrazloženje političke nazadnosti i morala koji stoji u njenoj 
službi. 


Pre nekoliko godina uklonjen je sa nekadanjeg Campo dei 
Fiori spomenik genija talijanske renesanse, filozofa, kozmologa 
i astronoma Giordana Bruna. U ovom stavu prema Brunovom 
spomeniku oličen je odnos prema slobodnoj nauci uopšte. To 
je, opet, isti onaj odnos koji je pre više od 300 godina život Bru- 
nov pretvorio u jednu od najvećih ličnih tragedija u kulturnoj 
istoriji Evrope. Sputana naučno-filozofska misao našla je u Bru- 
nu svog velikog oslobodioca. Ideje što ih je on dokučio, u vido- 
vitom zamahu, potvrdio je tristogodišnji razvoj nauke koji je 
učinio da čoveka 16. veka razume potpuno tek dvadeseti vek. 
I upravo kao vesnik tih naučnih istina, Bruno je posle sedmo- 
godišnje patnje po zatvorima Venecije i Rima morao da izgori 
na lomači. 

Osamdesetdevete godine devetnaestog veka podignut je pate- 
tičnom filozofu talijanskog preporoda spomenik. »Giordanu Bru- 
nu vek što ga je on predvideo .. .« Talijanski naučnik Bovio odr- 
žao je govor u kome je rekao da moderna religija traži rad mesto 
molitve, istraživanje mesto slepog verovanja, raspravljanje a ne 
potčinjavanje. Njeni su članci — rekao je dalje — otkrića nauke, 
njeni konkordati internacionalni kongresi i izložbe zajedničkog 
rada. 

Duh slobode nameće se ovde kao antiteza situacije u kojoj 
se danas nalazi jedan deo sveta, na izmaku jedne istorijske epohe. 


448 


* 


Slobodna filozofska misao nije se gasila ni pod pepelom lo- 
mače. Ona se stalno oglašavala i živela u svesti najsnažnijih du- 
hova. Za taj postulat misaone slobode našao je mesta u svom 
kristalnom sistemu Spinoza koji je njim ispisao najlepše stranice 
svog Teološko-političkog trakta. Ovaj duboki i u jednom višem 
smislu religiozni mislilac stajao je dosledno na braniku slobode 
filozofske misli i snosio s impozantnim mirom sve životne ne- 
daće koje su odatle proisticale. Drama njegovog života je drama 
sudbine istinite, slobodne misli. Njegov je život spomenik nje- 
govom učenju koje je on, u poslednjoj glavi pomenutog dela, iz- 
razio u apelu holandskim vlastima. Tu se otprilike kaže: »Pravi 
su rušioci narodnog mira oni koji sprečavaju slobodu filozofske 
misli. Jer sprečiti ljude da govore onako kako misle — to nije u 
stanju nikakva sila.« I kada čitamo danas taj filozofski memo- 
randum Spinozin, gotovi smo da zaboravimo dugi istorijski vek 
od 250 godina, tako se prošlost i sadašnjost stopila u jedno, tako 
je jedan komad sadašnjosti duboko utonuo u prošlost, 


Retki su veliki filozofi čija misao nije bila u jednom ili dru- 
gom momentu cenzurisana ili zabranjivana. 

U doba kada se evropska reakcija udružila da uguši slobodu 
koju je nosila francuska revolucija čuo se iz Pruske, po čijim je 
institucijama padala sena Friedricha Velikog, muški glas velikog 
nemačkog mislioca Immanuela Kanta. Kao i najbolji deo nemačke 
inteligencije, Kant je shvatio veliko značenje istorijskog procesa 
u Francuskoj za razvoj ljudskog duha i on je u nekoliko mahova 
izrekao reči pune divljenja za nosioca jedne napredne istorijske 
ideje. Pod teškim pritiskom pruskog despotizma, ovaj je čovek iz 
svog dalekog i odsečenog Konigsberga, odakle je mogao da čuje 
samo odjeke nove istorijske epohe koja se rađala u Francuskoj, 
javno i privatno, u delima i pismima, slavio novo sunce slobode 
i mira među narodima. Možda treba pripisati ogromnom autori- 
tetu Kantovom u njegovoj domovini što se zakonska cenzura 
samo očešala o njegove misli, i što svoje poglede o izvesnim pita- 
njima nije platio onako skupo kao drugi pre i posle njega. 

Gde je ostala cenzura osamnaestog, prihvatio je cenzor dva- 
desetog veka. Kantove misli o uspostavljanju mira i slobode 
među narodima i državama stavljene su na novi indeks, a zala- 
ganje za Kantove planove definisano je kao izdaja i moralna 
zaostalost. Jer — po logici jednog čoveka — projekt o večnom 
miru među nacijama ne može nastati u arijskoj glavi, 


* 


Težnja za slobodom misli nije samo spoljašnji krik filozo- 
fije nego njena unutarnja, organska potreba. Tako će se istinska 
filozofija naći na zajedničkom putu sa svim ostalim tendencija- 
ma koje sprečavaju da se točak istorije obrne unazad. Samo, 
pitanje slobode postaje danas pitanje naučnog gledanja, a to 
znači: sloboda nije neki apstraktni zahtev nego postulat koji iz- 

vire iz realnih pretpostavaka ljudskog uređenja i iz objektivnog 
cilja kome teže društvene snage. 

A ono što svesnu filozofsku misao pokreće napred i što je 
oduševljava jest uverenje da istorija u jednom malom vremen- 
skom razmaku može da učini veći napredak nego možda inače 
kroz hiljadu godina svoga razvoja. Pored toga, pred očima stoje 
reči filozofa koji se pouzdano nada: da vremena u kojima se 
postizava isti napredak postaju sve kraća i kraća. 


Pregled, 1940. 

BELEŠKA O MARCELU ŠNAJDERU 


Franc Cengle 


Sarajevo 


O delatnosti Marcela Šnajdera i njegovim filozofskim koncep- 
cijama pisano je relativno malo, stoga što je njegovo delo raza- 
suto u brojnoj međuratnoj periodici i njegova književna ostav- 
ština ostala do sada neobrađena, a nisu dovršena ni najnužnija 
bio-bibliografska, istoriografska, kulturnoistorijska i druga istra- 
živanja koja bi tek omogućila potpuniji i prodorniji uvid u njego- 
vo delo i podstakla na interpretacije. Njegov filozofski opus je 
međutim, u mnogom pogledu izuzetno zanimljiv, no ne samo u 
nekom regionalno limitiranom istorijsko-filozofskom smislu, već 
u prvom redu, po aktuelnosti ideja koje zastupa, po mislilačkoj 
fakturi i solidnosti elaboracije, po insistenciji na prakticiranju 
jedne progresivno-revolucionarne filozofske egzistencije, jednoj 
univerzalističko-humanističkoj optici čoveka i sveta, konsekvent- 
nosti provođenja temeljnog filozofskog stava, kao i po jednoj 
izuzetnoj borbenosti i odlučnom konfrontiranju konzervatiz- 
mu, političkoj reakciji, socijalnoj i moralnoj bedi i dekaden- 
ciji, verskoj i nacionalnoj intoleranciji, rasističkim i naciona- 
lističkim ideologizmima, kulturtregerskim i draufgengerskim var- 
varizmima, ideologiji i politici »prava jačeg« itd. Drukčije rečeno, 
njegovo delo — u celini još neotkriveno — svedoči o radikalnom 
antidogmatizmu, bezrezervnom kriticizmu, realno-humanističkoj 
i naglašeno etičko-filozofskoj angažovanosti jedne međuratne ge- 
neracije progresivnih intelektualaca, koji su, snagom svoga uve- 
renja, govora, pisane reči i ličnog primera, utirali putove u novo 
i otvarali sve nove i nove frontove u vreme koje je bilo — i po 
Šnajderovom shvatanju — bitno antifilozofsko, jer filozofija je, 
po Šnajderu, gotovo sinonim za humanost i slobodu te socijalni 
i kulturni razvoj i progres. Ovaj etičko-filozofski i kriticističko- 
“filozofski senzibilitet je ono što čini da i opusom Marcela Šnaj- 
dera dominira antropološka, socijalno-etička i kulturno-filozof- 
ska nota, kao potka njegove nekadašnje i današnje aktualnosti 
i podsticajnosti. Ipak, tek da se upozori, Šnajder nikako nije za- 

postavljao ni temeljne »stručne« i »tehničke« probleme filozofi. 
ranja: bavljenje njima — a to je očigledno iz njegovih tekstova 
— smatrao je pretpostavkom vlastitog etičko-filozofskog angaž- 
mana. Jedan od dokaza za to jeste i njegov rad na »Filozofskom 
rječniku«, koji nije dovršio, kao i niz izvoda, beležaka, osvrta 
recenzija i rukopisnih studija. Takođe je bio preokupiran proble- 
matikom graničnih područja filozofije, sociologije i Psihologije 
antropologije i etike, odnosom filozofije i politike, a jedno vre- 
me bio zaokupljen problemima psihoanalize, pa je, kao vrstan 
poznavalac književnosti i umetnosti uopšte, pisao i o slikarstvu 
Romana Petrovića, poeziji Ljerke Premužić, filozofskoj dimenziji 
Njegoševog pesništva itd. Posebno se bavio odnosom filozofije i 
matematike, te se afirmisao i kao autor nekoliko udžbenika, ras- 
prava i recenzija iz elementarne matematike. Filozofske tekstove 
je objavljivao u »Novoj Hrvatskoj«, »Uzgajatelju«, »Napretku«, 
»Napretkovom Kalendaru«, »Narodnoj židovskoj svijesti«, »Knji- 
ževnom severu«, »Jugoslavenskoj pošti«, »Glasniku Jugosloven- 
skog profesorskog društva«, »Jevrejskom glasu«, »Kosmosu«, 
»Jevrejskom životu«, »Glasu sviju«, »Godišnjaku društva La Bene- 
volencija«, da bi se, tridesetih godina, svrstao među najistaknu- 
tije saradnike sarajevskog »Pregleda«. Posle rata njegovi su eseji 
publikovani u »Spomenici palih pisaca« (Sarajevo 1951), u zbor- 
niku »Vreme i savest« (Beograd 1960), koji je doživeo i slove- 
načko izdanje, pod naslovom »Čas in zavest« (Ljubljana 1961), 
u zborniku »Reči na delu« (Beograd 1961), u »Spomenici 400 go- 
dina od dolaska Jevreja u Bosnu i Hercegovinu« (Sarajevo 1966), 
u reviji »Odjek« (Sarajevo br. 1/1966). — Sada su u pripremi 
Sabrana djela Marcela Šnajdera, koja pisac ov.h redova prire- 
đuje za biblioteku »Kulturno nasljeđe Bosne i Hercegovine« i ko- 
ja će se 1971. godine pojaviti u izdanju sarajevske »Svjetlosti«. 


* 


Marcel Šnajder (Schneider) je rođen 28. januara 1900. godine 
u Wojniczu (Galicija ili »Mala Poljska«, danas NR Poljska). Os- 
novnu školu je pohađao u Nevesinju, kuda se porodica Henryka 
Schneidera doselila 1903. godine, nižu gimnaziju u Mostaru i vi!- 
šu u Travniku (maturirao 4. juna 1918). Iz Mostara datira nje- 
govo prijateljevanje s Ivanom Esihom, a iz Travnika i s Antom 
Babićem. Studirao je u Beču — najpre prava, zatim filozefiju 
(imatrikuliran 23. decembra 1918, eksmatrikuliran 10. aprila 
1922). »God(ine) 1918«, piše on 1924, »upisah se na Pravno- i dr 
žavoslovni fakultet Bečkog sveučilišta; no nakon dvije godine 
zamijenih ove nauke sa študijem filozofije, koja me je predobila 
po svojim vrsnim reprezentantima na Sveučilištu u Beču, osobito 
profesoru Wilhelmu Jerusalemu (...).« — Studij filozofije, s ma- 
tematikom i fizikom, nastavio je i dovršio na Sveučilištu u Za- 
grebu (imatrikuliran 3. maja 1922, apsolvirao 14. februara 1924). 
Predlažući (22. maja 1924) doktorsku disertaciju »Pokušaj odre- 
đenja istine — Osnovi jedne kritičke sinteze«, Marcel Šnajder 
obaveštava: »Od ljetnog semestra god(ine) 1922. študiram filozo- 

fiju u Zagrebu, gdje sam imao prilike da se upoznam s filozofij- 
skim nazorima profesora Alberta Bazale«. Usmene doktorske is- 
pite (ispitna gromada: filozofija) polaže 24. juna 1924. godine 
pred A. Bazalom i Stj. Matićevićem, a 31. marta 1925. je promo- 
visan za doktora filozofije Sveučilišta u Zagrebu. Od jeseni iste 
godine do jeseni 1940. (s kratkim prekidom krajem 1937) suplent 
i, docnije, profesor filozofije i matematike (povremeno predaje 
još fiziku i nemački jezik) na sarajevskim gimnazijama na koji- 
ma se bio održao duh rebelskog prometejstva »Mlade Bosne« i 
gde su, između ostalog, predavali Ognjen Prica, Stjepan Tomić, 
Branko Šotra i drugi, od starijih, a od mlađih, tokom vremena i 
Nijaz Resulović. Početkom 1931. godine položio je u Beogradu 
profesorski ispit iz matematike i fizike. Od proleća 1931. do kra- 
ja leta 1932. se nalazi u Parizu na specijalizaciji iz filozofije, kao 
stipendist vlade Francuske republike. Godine 1937. premešten 
je (Ukazom S. n. br. 32714 od 30. VIII 1937) po kazni u Realnu 
gimnaziju u Prijedoru te, pod pritiskom javnosti, vraćen (Uka- 
zom S. n. br. 45786 od 27. XI 1937) u Sarajevo već početkom ja- 
nuara 1938. Na sarajevskom kongresu Jugoslovenskog profesor- 
skog društva održao (6. juna 1939) veoma zapaženo predavanje 
»Psihološki problemi nastave matematike«. Novembra 1940. pre- 
mešten, opet po kazni, u Gornji Milanovac, gde ga zateče rat i gde 
ostaje do prve polovine juna 1941, kada se vraća u Sarajevo. 
Ustaše ga hapse 22. juna u Sarajevu među prvima, na osnovu 
podataka iz predratne policijske »evidencije komunista« i famoz- 
nog »Spiska komunista sa područja grada Sarajeva preko 20 
godina starosti« (Uprava policije u Sarajevu, Str. pov. br. 150/40 
od 21. IX 1940; M. Šnajder pod red. br. 52. — Arhiv IRP Saraje- 
vo, zbirka RP 11/480-9451). U ustaškom zatvoru (zgrada bivše 
Bogoslovije) zatočen do 22. jula 1941. godine, kada je, zajedno s 
Brankom Bujićem, Petrom Pešutom i drugima, deportovan — u 
»trećem transportu« — preko Zagreba i Gospića, u ustaški logor 
na Pag, potom sutradan po dolasku na Pag — vraćen u Karlo- 
bag, pa, opet dan kasnije, upućen u Gospić te ubijen negde izme- 
đu Karlobaga i Gospića. 


* 


O boravku Marcela Šnajdera u Beču malo se zna, ali je pouz- 
dano da se tamo upoznao s marksizmom i kretao se u levo orijen- 
tisanim studentskim krugovima. Krajem 1923. i 1924. godine član 
je Kluba studenata marksista na Sveučilištu u Zagrebu (poda- 
tak iz neobjavljenih istraživanja Voje Rajčevića). Nakon dolaska 
u Sarajevo istupa — zajedno sa Stjepanom Tomićem — protiv 
»prosvjetno-etičkog pokreta« Miljenka Vidovića. Svojom sme- 
lom i aktualnom filozofskom esejistikom, nastavničkom delat- 
nošću i izuzetno zapaženim predavanjima na Narodnom univer- 
zitetu u Sarajevu, Šnajder od samog početka skreće na sebe paž- 
nju javnosti, tim pre što prononsira ideje otpora odnosima i 
snagama ancien rćgime-a. Vrstan i napredan intelektualac i kul- 
turni radnik, erudita i znalac više jezika, široke i temeljne filozof- 


453 


ske kulture, on vrši snažan uticaj u javnosti, naročito među inte- 
ligencijom i na srednjoškolsku omladinu, podstičući njen kriti- 
cizam i njena progresivna i revolucionarna okupljanja. »Kag nas- 
tavnik filozofije«, piše Ante Babić, »on je, jednom do umjetnosti 
dotjeranom metodom i izvanrednom predavačkom sposobnošću, 
davao omladini kontinuitet napredne filozofske misli, sliku nje- 
ne vjekovne borbe sa reakcionarnim ideologijama i stradanjem 
njenih glavnih nosilaca u borbi za istinu i istinsku slobodu. Nje- 
govo veliko znanje i sigurno vladanje naučnom materijom, njegov 
zanos i ljubav za stvar istine i progresa, davali su mu autoritet 
kojim je ljude pridobivao za napredna shvatanja ili ih u njima 
utvrđivao, razvijao kod njih borbeni duh i učio ih metodi ideo- 
loške diskusije. Dr. Šnajder je jasnim pogledom predviđao i shva- 
tao do kakvog će se oblika zaoštriti suprotnosti između reakcio- 
narnih i naprednih snaga u svijetu.« Istaknuti levičar, Marcel 
Šnajder početkom tridesetih godina (po povratku iz Pariza) od- 
lučno istupa protiv fašizma i rasizma, ideološkog konzervativiz- 
ma i imperijalizma, za mir i afirmaciju naprednog mišljenja, za 
demokratske slobode. U široj javnosti i unutar Profesorskog dru- 
štva zastupa ideju ukidanja veronauke kao predmeta u školama. 
Ova akcija, koju su inicirali Stjepan Tomić, Ante Babić i Dušan 
Đurović, kulminira na kongresu Profesorskog društva 1934. go- 
dine u Banjoj Luci. Zajedno sa Stjepanom Tomićem, Danielom 
Ozmom, Dušanom Perovićem, Kalmi Baruhom i drugima, Šnaj- 
der se desolidariše i s naredbom Antona Korošca (pov. br. 921 od 
16. IX 1936) koja je uperena protiv komunizma i podstiče na 
socijalno-politički defetizam. Među ostalima Šnajder pruža po- 
dršku i đacima Srednje tehničke škole i Gazi Husref-begove med- 
rese koji su decembra 1936. i januara 1937. godine stupili u štrajk. 
Ubrzo posle toga Banska uprava predlaže Ministarstvu unutraš 
njih dela da se svi ovi profesori, među njima Jovan Kršić i Petar 
Komnenić, premeste ili otpuste iz državne službe zbog levičarske 
i komunističke delatnosti, pa je i Marcel Šnajder premešten u 
Prijedor. Godine 1938. u Sarajevu sudeluje u antifašističkim de- 
monstracijama, naročito povodom Hitlerove agresije na Čehoslo- 
vačku republiku, koje organizuje ilegalna KPJ. Jedan je od osni- 
vača Društva prijatelja Sovjetskog Saveza i jedan od onih koji se 
energično suprotstavljaju odluci profašističke vlade (IV br. 10497 
od 15. X 1940) kojom se zabranjuje upis jevrejske dece u prve 
razrede srednjih škola i, tako, u prosveti zvanično inauguriše ra- 
sistička politika i diskriminacija. Javna i kulturna delatnost Mar- 
cela Šnajdera dokazuje da je bio istinski opredeljen za, kako je 
jednim povodom napisao, »impozantnu radničku revoluciju«. 


* 


U filozofski opus Marcela Šnajdera uvodi nas njegov progra- 
matski esej »Društvo — zadaća filozofije« (»Nova Hrvatska«, br. 
1/1924). Tu Šnajder formuliše vlastitu viziju kritičko-revolucio- 
narne uloge filozofije u zbivanjima epohalne transformacije ljud- 
skog društva, a piše očito, pod uticajem ideja i prakse oktobar- 

ske revolucije i burnih previranja u Evropi s početka dvadesetih 
godina, s poznavanjem i afirmacijom temeljnih Marxovih filozof- 
skih teza. Njegova doktorska disertacija »Pokušaj određenja is- 
tine — Osnovi jedne kritičke sinteze« sadrži, također kritičku 
diskusiju Husserlovog poimanja spoznaje i istine. Zatim slede 
eseji o Kantu (povodom dvestote godišnjice rođenja), Wilhelmu 
Jerusalemu, Albertu Bazali, Henriju Bergsonu, Spinozi, Sokratu 
itd. Svi su ovi eseji antidogmatski i kritički inspirisani, što je o- 
čito iz formulacija: »nije zadaća filozofije u tome, da ma dogmat- 
ski način iznosi novi kompleks činjenica (.. .) nego da nas nau- 
či, da poznata fakta uočimo i s drugih gledišta te da dublje za- 
virimo u stvarnost, s kojom se upoznajemo u životu i znanosti- 
ma« ili, drukčije rečeno, »jedan je od zadataka filozofije stvara- 
nje kritičkog duha«, a »u odnošaju prema činjenicama znači to, 
da se respekt pred faktima svede na pravu mjeru«. — Nov pe- 
riod stvaralaštva Marcela Šnajdera započinje njegovim dolaskom 
iz Pariza. On se, istina, neprestano vraća svojim starim filozof- 
skim temama, ali je, sada, neuporedivo angažovanije i njegovo 
akcentiranje aktualne antropološke, socio-psihološke, socijalno- 
etičke i kulturno- filozofske problematike. Za nepunih osam go- 
dina Šnajder je u sarajevskom »Pregledu« objavio nekoliko dese- 
taka filozofskih eseja, recenzija, osvrta, beležaka, kao i prevod 
Kantovog filozofskog nacrta »Večni mir«, koji je, o svom trošku, 
izdao i u posebnom izdanju (Sarajevo 4. maja 1936). On se, te- 
matski, vraća na Spinozu i Kanta, uvodeći niz posebnih filozof- 
skih tema i problema o kojima ranije nije iscrpnije pisao. Ceo 
je ovaj period obeležen njegovom borbom za slobodnu filozofsku 
misao i protiv progona filozofa i stvaralaca, što je, u stvari, me- 
tafora njegove temeljne programatske teme i teze i sinonim nje- 
govog radikalno-kriticističkog filozofskog angažmana u sferi so- 
cijalno-političkog mišljenja, najekscelentnije potvrđenog u bri- 
ljantnom i militantnom eseju »Rasni veltanšaung hitlerizma« 
(»Pregled«, br. 7—8/1933), faktički jednoj od prvih kritičko- 
marksističkih analiza hitlerizma i rasizma u nas i, posve sigurno, 
jednoj od najkompetentnijih. »Rasni veltanšaung«, piše Šnajder, 
»ima na prvom mestu da uspostavi klasnom borbom raskinuto 
jedinstvo nemačkog naroda. Jer za konačno opredeljenje i stav 
čoveka u životu odlučna je, prema rasnoj teoriji, jedino krv ko- 
ja teče njegovim žilama, a ne neka internacionalna zajednica in- 
teresa. — »Spinoza i istorijski materijalizam« (»Pregled«, br. 
2/1934) je esej takođe veoma značajan za razumevanje Šnajdero- 
vog dela, jer se i u njemu jasno izdvaja polazno kritičko-revolu- 
cionarno stanovište: »Istorijski materijalizam prilazi Spinozi sa 
istorijskim smislom. U Spinozinoj filozofiji on nalazi izraz koji 
se izvodi iz materijalističko-klasnih odnosa. Prisvajanje Spinoze 
može za istorijskog materijalistu imati samo jedan smisao: odre: 
diti njegovu poziciju u istoriji i današnjici, s obzirom na analo- 
giju klasno-istorijskih odnosa pre i sada. Izdvajanje filozofskih 
misli iz neposrednog istorijskog kompleksa, interpretiranje, kri- 
tikovanje i usklađivanje filozofskih misli »van vremena«, in ab- 

stracto, posao je isto toliko skolastičan koliko je, u suštini, ten. 
denciozan. . . . Današnja istorijska epoha ne daje buržoaziji pra 
va da Spinozu smatra svojim filozofom, jer revolucionarne misli 
Spinoze, istaknute danas, govore protiv nje.« — Opredjeljujući 
se za dijalektiku kao »filozofiju budućnosti«, Šnajder zastupa i 
egzemplifikuje ovo svoje gledište i u osvrtu »Filozofija Anti- Diih- 
ringa« (»Pregled«, br. 11—12/1934), konfrontirajući ga ujedno 
iracionalizmima i apriorizmima koji su ovladali političkim živo- 
tom i socijalnim teorijama njegovog vremena. »Engelsov obračun 
sa Dihringovim sistemom«, utvrđuje Šnajder, »to je obračun sa 
diringovštinom uopšte. . . Jer ona je u stanju da zamagli vidike 
i uspori idejni korak i, što je najgore, neopazice odvede na lini- 
ju istorijski prevladane orijentacije. . . Aprioristički metod u nau. 
ci o moralu dovodi do proizvoljnih konstrukcija moralnih prin- 
cipa. Ubeđen, idealistički, da postavlja večne i neoborive istine, 
takav filozof ne daje u stvari ništa drugo no sebe sa celom svo- 
jom ličnom, klasnom i istorijskom platformom.« — Osvedočeni 
pobornik internacionalizma, što znači i nacionalne, verske i ras- 
ne tolerancije i koegzistencije, Šnajder 1937. upozorava, u eseju 
»Pacifistički front«, da je »rat koji se sprema svetu uperen ... 
protiv velike većine čovečanstva, i to protiv one najbolje i naj- 
produktivnije« te, istupajući protiv posleratnog pacifizma kao 
»ideologije jednog dela krupnog kapitala« i »ideologije klase ko- 
ja je (posle 1917. — F. C.) strahovala da je ne nestane«, naglaša- 
va da je »taj pacifizam imao. . . da oslabi i uspava snage koje je 
probudila istorija« i da se »čuvanje svetskog mira« nikako ne mo- 
že smatrati »klasnim instrumentom. . . protivnika« krupne bur- 
žoazije, niti nekom »boljševičkom izmišljotinom«, budući da »pa- 
cifistički zahtevi (narodnih frontova i demokratskih ideologija 
— F.C.) obuhvataju sudbinu ogromnog dela čovečanstva, zahva- 
taju celu duhovnu oblast kulturnih i moralnih vrednota, i stoga 
ne mogu predstavljati samo klasni već opštečovečanski cilj«. Na 
sličan način je Šnajder objasnio i pojavu svoga prevoda Kanto- 
vog spisa »Večni mir«: kao »jedan mali prilog jugoslovenskoj fi- 
lozofskoj literaturi« i napor koji ima »još i tu pretenziju da, na 
svoj način, doprinese proturatnoj ideologiji onog velikog masov- 
nog pokreta koji se svakim danom jače formira u svetu, u borbi 
protiv fašizma, protiv svih nazadnih sila koje spremaju novi po- 
kolj intelektualnih i manuelnih radnika«. U istom duhu su napi- 
sani i ostali eseji Marcela Šnajdera, posebno »Refleksije o Spi- 
nozi« (1932), »Nemačka filozofija u magli i antinomijama« 
(1934), »Misli o Đordanu Brunu« (1934), »Kant i Društvo na- 
roda« (1935), »Večna jeres filozofije« (1940), osvrti i recenzije 
»Putevi filozofskog saznanja« (1935), »Dijalektika profesora Bu- 
banovića« (1936), »Idealistički apel Arthura Lieberta« (1938), 
uključujući beleške i rukopise. 


* 


Filozofski eseji Marcela Šnajdera dokazuju postojanu preo- 
kupiranost tezama koje je izložio već u svom prvom publikova- 

nom tekstu, u eseju »Društvo — zadaća filozofije«. Njegov pu! 
do eseja »Večna jeres filozofije« bio je isuviše kratak u poređe- 
nju s prosečnim ljudskim vekom, ali, uprkos svemu, znači jednu 
inspirativnu potvrdu vlastitog početka i jedno konsekventno tra- 
ganje za bitno ljudskim smislom filozofiranja. Da bi uoči one 
apokaliptičke kataklizme stigao još da opomene kako »sloboda 
nije neki apstraktni zahtev nego postulat koji izvire iz realnih 
pretpostavaka ljudskog uređenja i iz objektivnog cilja kome te- 
že društvene snage«. 

To je filozofski memento, koji nam je Marcel Šnajder osta- 
vio — kao zavet i osvešćenje. 

DISKUSIJA 


MARX O OTUĐENJU I PRIVATNOM VLASNIŠTVU 


Paul Restuccia 


Montreal, Canada 


Većina marksista s pravom smatra da za Marxa otuđenje ni- 
je ontološke prirode, to jest nije trajan uslov čovjekovog biv- 
stvovanja. Ali pri tom su neki otišli u suprotnu krajnost tvrdeći 
da će ukidanje privatnog vlasništva na sredstva za proizvodnju 
dokrajčiti čovjekovo otuđenje. Kritičari tog mišljenja, s druge 
strane, ukazuju na mjesta u Marxovim ranim spisima za koja se 
tvrdi da pokazuju da privatno vlasništvo nije uzrok otuđenja. 
To je jedan od razloga što je valjanost razlikovanja između »mla- 
dog« Marxa i »zrelog« Marxa jedna od glavnih tačaka u suvreme- 
nim diskusijama. Upoređivanje Marxovih ranih i kasnijih spisa 
dovelo je kako marksiste tako i nemarksiste dotle da tvrde ili 
da Marx proturječi sam sebi ili da je on kasnije napustio svoj 
rani »humanizam«. Da bismo donekle osvijetlili taj problem pre- 
trest ćemo navodnu proturječnost u Marxu. 

Za Marxa kažu da proturječi sebi, ili, barem, da je nekonsis- 
tentan kad govori o uzroku otuđenja u svojim djelima Ekonom- 
sko-filozofski rukopisi iz 1844. godine! i Njemačka ideologija. 
Neki kritičari smatraju da je ta nekonsistentnost primjer Marxo- 
vog »hegelovstva« u Rukopisima, koje je kasnije napušteno u 
Njemačkoj ideologiji i kasnijim spisima. 

James Gregor tvrdi da je u periodu od 1841. do 1845. Marx 
bio zauzet prevladavanjem Hegelove filozofije analizom hegelov- 
skih pojmova i kategorija. Rukopisi, pisani prije nego je taj pro- 
ces samorazjašnjenja bio dovršen, sadrže zbog toga »ostatke hege- 


1) Economic and Philosophic Manuseripts of 1844 (preveo Martin Milli- 
gan, uredio Dirk Struik, izdali International Publishers, New York 1964). — 
Na hrvatskosrpski preveo sa originala Stanko Bošnjak, u zbirci Marx i 
Engels, Rani radovi, uredio Predrag Vranicki, (izd. Kultura, Zagreb, 1953). 

2) The German Ideology (uredio R. Pascal, izdali International Publi- 
shers, New York, 1947). — I dio preveden u zbirci Rani radovi — vidi pod 1. 

lijanizma«. Pojam otuđenja, prema Gregoru, Marx tretira na he- 
gelijanski način. Tako Gregor piše: »Marx je nastavio da govori 
hegelijanskim jezikom i pozivao se na 'otuđenje' kao da je ono 
nekako ranije od specifičnih oblika otuđenja koji su proizvod 
ljudske inicijative u empirijskom svijetu.«* Prema tom prikazu 
Marx upotrebljava, »otuđenje« kao logički pojam iz koga on iz- 
vodi sva empirijska otuđenja. Otuđenje se upotrebljava, osim 
toga, za identificiranje procesa kojim čovjek opredmećuje sebe i 
tako stvara svoj svijet. Gregor piše: »Kad nam Marx kaže da je 
predmet rada opredmećenje čovjekova generičkog života i da za- 
to on promatra sebe u svijetu koji je stvorio, te da je rad sa- 
mo izraz čovjekove djelatnosti unutar otuđenja on očevidno upo- 
trebljava 'otuđenje' kao apstraktnu i metafizičku kategoriju na 
gotovo isti način kao što bi to uradio Hegel, kao nešto logički pri- 
marno u odnosu na njegove posebne empirijske manifestacije«.“ 
Iz tih napomena je jasno da Gregor tvrdi da su za Marxa u Ruko- 
isima, opredmećenje i rad otuđujuće djelatnosti kao takve. Svr- 
ha je ovog članka da pokaže kako je Gregorova interpretacija 
neodrživa, ako se gornji citati razmotre u svom kontekstu. 

Proizvodnja je, za Marxa, ljudski rad na objektivnom svijetu 
u kome on taj svijet oblikuje u skladu sa svojim potrebama i 
željama. Proizvodnjom čovjek dokazuje da je on svjesno »gene- 
ričko biće«, tj. biće koje proizvodi, za razliku od životinje, kori- 
steći (bar potencijalno) sve aspekte svoje materijalne sredine. 
Kad tako radi, čovjek proizvodi na temelju sve proizvodnje koja 
se vršila prije njega i za sve čovječanstvo koje će doći poslije 
njega. Čovjek je zato, kako Marx kaže, »univerzalno biće«. Nada- 
lje Marx piše: 

»Kroz tu proizvodnju i zbog nje priroda se pojavljuje kao 
njegovo djelo i njegova stvarnost. Predmet rada je stoga opred- 
mećenje čovjekova generičkog života: jer on se ne udvostručuje 
samo intelektualno, kao u svijesti, nego djelatno, stvarno, i sto- 
ga sebe sama promatra u svijetu koji je sam stvorio. Time što 
otuđeni rad čovjeku istrže predmet njegove proizvodnje, istrže 
mu njegov generički život, njegovu stvarnu generičku predmet- 
nost i pretvara njegovu prednost nad životinjom u štetu time što 
mu je oduzeto njegovo anorgansko tijelo, priroda.«" 

Marx ne kaže da »kategorija« ili »pojam« otuđenog rada odu- 
zima radnikov proizvod. Za Marxa, kao što ćemo pokazati niže, 
to bi bilo nemoguće. Podjednako je pogrešno misliti, kao što to 
čini Gregor, da je opredmećenje rada u proizvodu otuđujuća dje- 
latnost. Jer Marx jasno kaže da se čovjek ostvaruje u radu. Bilo 
bi nemoguće za prirodu da se pojavi kao »njegovo djelo i nje- 
gova stvarnost« kad bi rad nužno bio otuđenje. 


3) A Survey of Marrism (New York, Random House, 1964), p. 25. 
4) Ibid., p. 26. 


di Marx, Economic and Philosophic Manuscripts, p. 114 (Rani radovi, str. 

Drugi dio citata (da je »rad samo izraz čovjekove djelatnosti 
unutar otuđenja«) izvađen je iz konteksta u kome je pisan. Rad 
je otuđujuća djelatnost samo ako se vrši u uslovima krajnje i 
nasilne podjele rada. Iz konteksta se vidi jasno da Marx ne go- 
vori o radu kao takvom?* 


. Da bismo naveli još jedan između mnogih primjera gdje Marx 
jasno izlaže da otuđenje nije ontološka kategorija na neki način 
ranija od svojih empirijskih manifestacija, poslužit ćemo se mje- 
stom koje se nalazi na samom početku eseja o otuđenom radu. 
(Upotreba fraze »politička ekonomija« u citatu što slijedi odno- 
si se na analizu društva koju vrše klasični ekonomisti, analizu 
koja je prema Marxovoj tvrdnji bila u osnovi tačna uz dane pret- 
postavke tih ekonomista i stvarnost kapitalizma devetnaestog 
stoljeća). Marx piše: »Proizvod rada je rad koji je otjelovljen 
u jednom predmetu, koji je opredmećen: to je opredmećenje ra- 
da. Ostvarenje rada jest njegovo opredmećenje. Ovo ostvarenje 
rada pojavljuje se u smislu političke ekonomije kao obestvare- 
nje za radnika; opredmećenje kao gubitak predmeta i robovanje 
njemu; prisvajanje kao otuđenje«. 

Što se tiče upotrebe takvih fraza kao »pojavljuje se kao« mo- 
glo bi se reći da je ona hegelijanska i nalazi se, na primjer, svu- 
da u Fenomenologiji. Ali to ne bi smjelo dovesti do zaključka da 
je marksistička analiza u Rukopisima na nivou »kategorija« i 
»pojmova«. Umjesto da se koncentriramo na oblik u kome Marx 
izlaže svoju teoriju, treba da analiziramo empirijski i misaoni 
sadržaj te teorije. 

Gregorova interpretacija otuđenja kao ontološkog vodi ga do 
toga da kaže da Marx govori o »privatnom vlasništvu« na sličan 
način. Tako Gregor piše: »Pojam 'otuđenog rada' čini se da se 
odnosi na čovjekovu osjetilnu djelatnost kao takvu. Tada se o 
produktu tog rada, objektivnoj realnosti, govori kao o 'privat- 
nom vlasništvu' u jednom slično širokom ili ontološkom smislu. 
To 'otuđenje' ima 'korijen u prirodi čovjekovog razvitka'. Ono je 
logička pretpostavka samog čovjekovog razvoja«. 

Taj način tumačenja Marxa omogućuju Gregoru da lakše izi- 
đe na kraj s jednim mjestom koje zbunjuje mnoge komentatore. 
Gregor ne navodi mjesto u cjelini, s rezultatom, kao što ćemo 
vidjeti, da tako u velikoj mjeri stvara pogrešnu sliku. Gregorova 
interpretacija pasusa njemu omogućuje da ga usporedi s onim 
što Marx kaže u Njemačkoj ideologiji i da izjavi da Marx protu- 
rječi sam sebi. U ovom što slijedi ja ću navesti dio pasusa koji 
citira Gregor i izložiti njegovu tvrdnju da Marx u Njemačkoj i- 
deologiji proturječi onom što je napisao u Rukopisima. Navest 
ću nekoliko komentara o pasusu od drugih pisaca i tada ću po- 
kazati zašto tu nema proturječnosti. 


6) Ibid., p. 159 (str. 249) 
7) Ibid., p. 108 (str. 197). 
8) Gregor, A Survey of Morrzism, p. 27 (potcrtao P. R). 

Gregor prije nego priđe citiranju Marxa kaže da samo inter- 
pretacija koja se temelji na priznanju »ostatka hegelijanizma« u 
Rukopisima čini shvatljivim Marxova izlaganja o otuđenju i pri- 
vatnom vlasništvu. On citira Marxa ovako: »Privatno vlasništvo 
je, dakle, proizvod, rezultat, nužna konsekvencija otuđenog rada, 
spoljašnjeg odnosa radnika prema prirodi i prema samom sebi. 
Privatno vlasništvo proizlazi, dakle, pomoću analize iz pojma otu- 
đenog rada, tj. otuđenog čovjeka, otuđenog života. Pojam otuđe- 
nog rada (otuđenog života) dobili smo svakako iz političke eko- 
nomije kao rezultat iz kretanja privatnog vlasništva. Ali pri ana- 
lizi toga pojma pokazuje se, da iako se privatno vlasništvo poja- 
vljuje kao osnova, uzrok otuđenog rada, da je ono, naprotiv, nje- 
gova konsekvencija.«" 

Čini se da Marx ovdje kaže da otuđeni rad prouzrokuje pri- 
vatno vlasništvo. Za Gregora to kao da znači, da pojam ili kate- 
gorija otuđenog rada prouzrokuje pojam ili kategoriju privatnog 
vlasništva. Ali u Njemačkoj ideologiji mi nalazimo, prema Gre- 
goru, nešto posve drugo. On piše: »Podjela rada i privatno vlas- 
ništvo identični su izrazi, jer 's podjelom rada. . . istovremeno je 
data i raspodjela i to kako kvantitativno tako i kvalitativno ne- 
jednaka raspodjela rada i njegovih proizvoda, dakle vlasništvo“... 
Iz tih okolnosti izrasta 'otuđenje'. Redoslijed ikoji se navodi u pa- 
riskim Rukopisima je obrnut. Podjela rada, privatno vlasništvo, 
prouzrokuje otuđenje. Ono što je bilo logička ili spekulativna 
pretpostavka u Rukopisima postalo je u Njemačkoj ideologiji 
pokušaj empirijske analize, jer historija 'ne mora tražiti neku 
kategoriju'.«!" 

Navodna proturječnost, ili, bar nekonsistentnost, za koju Gre- 
gor optužuje Marxa, sastoji se u ovom: Ili »otuđeni rad prouzro- 
kuje privatno vlasništvo« ili, kako su »podjela rada« i privatno 
vlasništvo prema Gregoru »identični izrazi« to »privatno vlasni- 
štvo prouzrokuje otuđenje«. 


Navedeni pasus iz Rukopisa izazvao je znatno iznenađenje i 
zbunjenost kod nekih komentatora. To je razumljivo. Jer kako je 
mogao Marx, »materijalist«, »historijski determinist«, čovjek ko- 
ji drži da »društveno biće određuje svijest ljudi«" reći nešto što 
se čini da je očito u suprotnosti s tim doktrinama? Kako je Marx 
mogao reći da otuđeni rad prouzrokuje privatno vlasništvo kad 
je čitava oštrica njegove misli i djelovanja bila usmjerena na uki- 
danje privatnog vlasništva da bi se oslobodio čovjek? 

Neki pisci nalaze u citiranom pasusu dokaz za Marxovu »nez- 
relost«. Na primjer, pozivajući se na Rukopise, dva marksistička 
pisca kažu: »U tim bilješkama Marx je još gledao na privatno 


9) Ibid. 
10) Ibid., p. 31. 


li) Predgovor djelu Contribution to the Critique of Political Economy in 
Marx Engels: Basic Writings on Politics and Philosophy, uredio Lewis S. 
Feuer (Anchor Books, Doubleday and Co., Inc., Garden City, 1959), p. 43. 

vlasništvo kao na rezultat otuđenog rada a ne obratno. Ža če- 
tiri godine pojam otuđenja je uklonjen i kod zrelog Marxa posta- 
la je centralnom eksploatacija radničke klase, pojam viška 
vrijednosti i nužnosti socijalne revolucije predvođene radničkom 
klasom.«'" 

Drugi su postupali kao da pasus ne postoji. Tako, na primjer, 
Roger Garaudy piše: »Kao što Marx naglašava u mnogim formu- 
lacijama, otuđenje je rođeno iz privatnog vlasništva nad sredstvi- 
ma za proizvodnju. Zato će ono nestati kad nestane privatno vla- 
sništvo.«'* Treći smatraju da je pasus u pitanju, posljedica ne- 
dovoljne kritičke pažnje od strane Marxa. Tako Dirk Struik piše: 
»Ako je pri otuđenom radu proizvod radnika tuđ radniku, kome 
on pripada? Odgovor je jasan: on pripada gospodaru rada, kapi- 
talistu. Privatno vlasništvo je tako proizvod otuđenog rada. Na 
jednom mjestu Marx to kvalificira tako da kaže da je u kraj- 
njoj liniji privatno vlasništvo konsekvencija otuđenog rada, da 
kasnije postoji recipročan odnos, ali čitav smisao vodi do Marxo- 
ve konkluzije o presudnosti privatnog vlasništva. Ovdje smo svje- 
doci historijskog materijalizma u nastajanju.«"“ 

Ta metoda pristupanja k problemu shvatljiva je kad pogleda- 
mo Struikovu osnovnu interpretativnu shemu. »Važnost, vrijed- 
nost ranih spisa«, piše on, »može se suditi samo sa stanovišta 
potpuno razvijenog marksizma«." 


Da bi se pokazalo da Gregorova tvrdnja o proturječnosti ili 
nekonsistentnosti nije valjana, potrebno je da se navede pun 
tekst spornog mjesta. Neposredno nakon što je rekao da je pri- 
vatno vlasništvo stvarno konsekvencija otuđenog rada, Marx na- 
stavlja ». . . kao što ni bogovi prvobitno nisu uzrok, nego poslje- 
dica zablude ljudskog uma. Kasnije se taj odnos [otuđenog rada 
prema privatnom vlasništvu] pretvara u uzajamno djelovanje.«'“ 
Tako ovdje dobivamo dva miga za ono što Marx ovdje misli. S 
jedne strane nam se kaže da je poslije nastanka otuđenog rada 
njegov odnos prema privatnom vlasništvu recipročan, to jest, da 
»uvođenje« privatnog vlasništva prouzrokuje otuđeni rad i vice 
versa. Izgledalo bi da je problem ovdje u tome da se učini ra- 
zumljivom tvrdnja da otuđeni rad prouzrokuje privatno vlasni- 
štvo. Drugi mig je Marxovo spominjanje bogova. Izjednačujući 
posljednje s privatnim vlasništvom Marx nas navodi da vjeruje- 
mo da postoji jedan smisao u kome privatno vlasništvo nije stva- 


12) Francis Barlett and James Shodell, »Fromm, Marx, and the Concept 
of Alienation«, Science and Society, X XVII (ljeto 1963), 323. 


13) Karl Marz: The Evolution of His Thought (Internationa! Publishers, 
New York, 1967), p. 62. 


14) »Marx's Economic- Philosophical Manuscripts«, Science and Society, 
XXVII (ljeto 1963), 293. 


15) Ibid., 285. : 
16) Marx, Economic and Philosophic Manuscripts, p. 117 (Rani radovi, 
str. 206). 

rno. Ključ za razumijevanje Marxa ovdje, čini mi se, da je u tom 
da se analizira šta on misli pod privatnim vlasništvom. 


Polaznu tačku za tu analizu daje jedna napomena koju je na- 
činio Louis Duprć. On piše: »Prioritet otuđenja rada u odnosu na 
privatno vlasništvo nije toliko prioritet uzroka u odnosu na nje- 
govu posljedicu, koliko prioritet više unutrašnjeg principa (čov- 
jeka samog — u njegovom djelovanju) u odnosu na njegovu spo- 
ljašnju manifestaciju.«"" Privatno vlasništvo javlja se dakle kao 
rezultat djelatnosti čovjeka (tačnije, jedne posebne klase ljudi). 
Ali još se mora pokazati da je to rezultat izvjesne vrste djelatno- 
sti, naime otuđenog rada. Da bismo to pokazali mi moramo ići 
dalje od analize Duprća i razmatrati privatno vlasništvo ne samo 
kao rezultat određene djelatnosti, već također, i upravo s isto toli- 
kom važnošću, kao rezultat određenog odnosa. 


U Rukopisima Marx kritizira klasične ekonomiste da ne treti- 
raju adekvatno privatno vlasništvo. »Politička ekonomija«, piše 
on »polazi od činjenice privatnog vlasništva. Ona nam ga ne objaš- 
njava«." To znači, politička ekonomija uzima privatno vlasništvo 
kao stvar-po-sebi, kao dano, kao stvarnost na neki način potpuno 
formiranu i djelatnu, nezavisnu o ljudima. Čini mi se da je taj 
način gledanja na privatno vlasništvo ono protiv čega Marx hoće 
da se bori. Ako je to ono što se misli pod privatnim vlasrrištvom, 
tada privatno vlasništvo nije stvarno. Ono je jedan fetiš, postva- 
renje određenih odnosa između ljudi i prirode. Zato privatno vla- 
sništvo u tom smislu prikriva odnose koji ga sačinjavaju. 


Kritizirajući političku ekonomiju Marx piše: »Politička eko- 
nomija skriva otuđenje u suštini rada na taj način da ne razma- 
tra neposredan odnos između radnika (rada) i proizvodnje.« 
Dalje nastavlja: »Neposredan odnos rada prema njegovim pro- 
izvodima jest odnos radnika prema predmetima njegove proiz- 
vodnje. Odnos imućnika prema predmetima proizvodnje i prema 
njoj samoj jest samo konsekvencija toga prvog odnosa. I ona ga 
potvrđuje.«" Jasno je, dakle, da je svaki odnos kapitaliste ( »imuć- 
nika«) prema predmetima proizvodnje zavisan o odnosu radni- 
ka prema predmetima proizvodnje, da je on njegova konsekven- 
cija. 

Rješenje problema je sada blizu. Ono se sastoji u tom da se 
pokaže da je u stvari odnos kapitaliste prema predmetima pro- 
izvodnje (ali ne jedino on) konstituiran za privatno vlasništvo, i 
da je to moguće samo kao jedan aspekt ili moment onog odnosa 
između kapitaliste i radnika koji je konstituiran za otuđeni rad. 
Tada će biti slučaj da je privatno vlasništvo (odnos kapitaliste 


17) The Philosophical Foundations of Marxzism (Harcourt, Brace and 
World, Inc., New York 1966), p. 130 n. 

18) Marx, Economic and Philosophic Manuscripts, p. 108 (Rani radovi, 
str. 196) ' 

19) Ibid., pp 109—110 (str. 199-——200) 

prema predmetima proizvodnje) konsekvencija otuđenog rada 
(odnos radnika prema predmetima proizvodnje). 

U Kapitalu Marx piše da »se vlasništvo, na kapitalističkoj stra- 
ni, ispoljava kao pravo na prisvajanje tuđeg rada odnosno njego- 
vog proizvoda, a na radnikovoj strani kao nemogućnost prisvaja- 
nja svog vlastitog proizvoda«.“ (Jasno je iz konteksta da je »vla- 
sništvo« o kome se govori privatno vlasništvo). Mitchell Frank- 
lin dodaje tom pasusu napomenu da »Genkin u svom komentaru 
sovjetskog građanskog zakonodavstva shvaća to isto mjesto iz 
Marxa tačnije kao prisvajanje 'otuđenog, neplaćenog rada“«." Pro- 
izvodi koji se ovdje prisvajaju jesu robe i tako su proizvodi u 
obliku roba ono što sačinjava privatno vlasništvo. Roba je tako 
rezultat izvjesnog odnosa između kapitaliste i radnika. Zato ro- 
ba u svom obliku kao privatno vlasništvo rezultira iz prisvajanja 
proizvoda rada. A to prisvajanje može se vršiti samo zato što su 
proizvodi radnikovog rada (i sam radnik, jer je njegova radna 
moć prisvojena) otuđeni. Dakle, kako je za Marxa, kao što je po- 
kazano, odnos kapitaliste prema predmetima proizvodnje kon- 
sekvencija odnosa radnika prema predmetima proizvodnje, otu- 
đeni rad je uzrok privatnog vlasništva. 

Koncepcija privatnog vlasništva kako se nalazi u političkoj 
ekonomiji prikriva te kompleksne odnose. Privatno vlasništvo 
kao stvar-po-sebi-, kao puki predmet, ne može prouzrokovati ni- 
šta. Ljudi su oni, kao što nam to Marx neumorno ponavlja, koji 
prave historiju." Ista se analiza jasno može primijeniti na cita- 
te koje Gregor daje iz Njemačke ideologije i tako se prigovor za 
proturječnost ili nekonsistentnost ne može održati. 


Snaga ove teze potječe iz interpretacije otuđenja kao uglav- 
nom aproprijativnog odnosa a ne ontološkog stanja čovjeka. Mo- 
ja namjera je bila da pokažem da se takvo tumačenje otuđenja 
slaže s Marxovom analizom i ujedno nam omogućuje da poka- 
žemo konsistentnost njegovog gledanja na predmet. Tvrdnja da 
je Marx napustio svoj rani humanizam u prilog jedne »nehuma- 
ne« ekonomske analize sa svim njenim popratnim implikacijama 
za odvajanje »mladog« i »zrelog« Marxa, počiva na posve nemark- 
sističkim pretpostavkama o prirodi Marxovog humanizma i nje- 
gove koncepcije privatnog vlasništva. Marxov humanizam, ma 
što on inače možda sadržavao, ne pretpostavlja neku trajnu, on- 
tološku strukturu ljudskog bivstvovanja koja nužno uključuje 
otuđenje. Takvo interpretiranje Marxa vodi neizbježno neuspje- 
hu da se pruži bilo kakva konsistentna interpretacija njegovog 
pojma otuđenja. S druge strane, postavljanje privatnog vlasniš- 


20) Capital (Foreign Languages Publishing House, n.d. Moskva), I, 584. 

21) »On Hegel's Theory of Alienation and Its Historic Force«, Tulane 
Studies in Philosophy, IX (1960), 77. 

22) Ali oni to čine, dodaje Marx, pod okoinostima koje oni ne određuju 
u potpunosti. Upravo u tom smislu odnos između otuđenog rada i privatnog 
vlasništva »postaje recipročan«. 

tva kao predmeta koji ima uzročnu efikasnost prema čovjeku u- 
ključuje jedan mehanizam posve stran Marxovoj dijalektici. Otu- 
đenje kao aproprijativni odnos izbjegava kako teškoće koje na- 
staju iz jedne ontološke interpretacije tako i paradokse jednog 
»ekonomskog determinizma«. A kako je pojam otuđenja central- 
ni u debati o »mladom« i »zrelom« Marxu, dokaz o konsistentno- 
sti tog pojma može biti baza za općenitiji zadatak da se prikaže 
cjelovitost čitavog Marxovog djela. 


Preveo B. P. 

PRIKAZI | BILJEŠKE 


Svetozar Stojanović 
Između ideala i stvarnosti 


Prosveta, Beograd, 1969. 


Knjiga koja je pred nama mog 
la je da nastane i da se pojavi sa- 
mo u društvu koje teži da se raz. 
vija kao suprotnost etatizmu i sta_ 
ljinizmu kao najizrazitijem obliku 
etatizma. Kritika koju Svetozar Sto_ 
janović razvija ima u svojoj osnovi 
samoupravno_demokratsku tenden- 
ciju našeg društva čije korene au- 
tor nalazi u autonomnom i marod- 
nom karakteru naše revolucije i, u 
iz toga proizašiom, sukobu našeg 
društva s oligarhijskim etatizmom 
u 1948. godini. Svetozar Stojanović 
tvrdi da je naša narodna i autonom. 
na revolucija potvrdila 1948. svet. 
sko_istorijski nivo na koji se vinu. 
la od 1941. do 1945. On ističe da je 
tako »otvorena prva breša u stalji- 
nističkoj brani kroz koju je kasnije 
počela da teče antistaljinistička stru- 
ja u međunarodnom komunističkom 
pokretu.« 


Etičko._humanistički obračun sa 
staljinizmom ne bi bio moguć bez 
filozofskog rešenja pitanja o tome 
da li postoji marksistička etičnost 
i da li se može konstituisati mark_ 
sistička etika. A rešenje ovog pita_ 
nja pretpostavlja odgovor na pita_ 
nje o suštini marksizma. Stoga Sto- 
janović u prvom delu knjige pod 
naslovom — »Pristup«, u glavama: 
»Marksizam kao kritika  socijaliz- 
ma« i »Dijalektika otuđenja i uto_ 
pija razotuđenja« kritički ispituje 
rezultate i Marxove fllozofske te- 
orije samootuđenja i razotuđenja i 
rezultate stvaralačke interpretacije 


Marxa u nas. Stojanović je, odaju- 

ći zas'uženo priznanje Marxovom i 
stvaralačko_marksističkom doprino- 
su rešavanju bitnih problema čove- 
ka i sveta, izvršio kritičke korekci. 
je teorijskog nacrta dobijenog stva. 
ralačkim tumačenjem Marxa i te- 
crije otuđenja koja se tako izgra- 
đuje. Slagali se mi ili ne sa ovom 
kritičkom korekcijom dužni smo da 
istaknemo da će Stojanovićev kri. 
tički stav delovati podsticajno na 
dalje izgrađivanje filozofije samoo- 
tuđenja i razotuđenja čoveka. Osim 
toga značajni rezultati do kojih je 
autor u ovoj knjizi došao kritički 
ispitujući društvenu praksu obave- 
zuju nas da njegovu filozofsku kon- 
cepciju tretiramo s ozbiljnošću ko- 
ju zaslužuju sve originalne i kritič- 
ke misaone  —usmerenosti. U ovom 
slučaju utoliko više ukoliko su re- 
zultati takvog dosega i vrednosti da 
zasenjuju metodološku osnovu ko 
ju poneki čitalac_stvaralački mark. 
sist ne mora bez korekcije prihva_ 
titi. 

Filozofsku koncepciju samootu: 
đenja i razotuđenja čoveka Svetozar 
Stojanović kritikuje i koriguje uko- 
liko ona ima kao svoju ontološko 
-antropološku osnovu otuđenje sop- 
stva od samoga sebe, samootuđe_ 
nje čoveka od svoje ljudske suštine 
kao celokupnosti istorijski kreira: 
nih ljudskih mogućnosti. A u poi- 
manju ljudske suštine u ovakvoj 
koncepciji Stojanović nalazi teškoće 
ukoliko se ljudska suština kao ne 
samo saznajni nego i kao vrednos: 
no-selektivni pojam shvata isklju- 
čivo vrednosno pozitivno. U daljem 
razvijanju svog kritičkog stanovi. 
šta Stojanović razdvaja pojam otu 
đenja od pojma mogućnosti za ra- 
zotuđenje, izgrađuje sintetičke ka: 
tegorije humanizacije i dehumani. 
zacije, sužava sadržaj pojma otuđe- 
nja na otuđenje delatnosti i tvore. 


vina od čoveka i time otvara mo: 
gućnosti za izgradnju normativne 
marksističke etike na osnovi huma- 
nističkog personalizma. Ovim Sto- 
janović omogućuje i humanističku 
analizu etičkih i aetičkih interpre- 
tacija Marxa i marksizma. Drugim 
rečima, Stojanović zamenjuje naj- 
opštije pojmove samootuđenja i ra. 
zotuđenja sintetičkim pojmovima 
humanizacije i dehumanizacije da 
bi mogao da opisuje, utvrđuje, kon: 
statuje faktičnu egzistenciju čove- 
ka i da bi mogao da ocenjuje čove: 
ka sa stanovišta najvišeg etičkog 
kriterijuma. Stojanović dakle — ne 
prihvata onu karakterizaciju onto- 
loško_antropološke suštine čoveka 
ili društva, karakterizaciju koja se 
zasniva na filozofskoj analizi car- 
stva »suštine« koje prethodi rasce- 
pu na carstvo činjenica i carstvo 
vrednosti. Stojanović pretpostavlja 
suštinsku razdvojenost onoga što 
jeste, onoga što treba da bude i 
mogućnosti da se ono što jeste pro- 
meni. On piše: »Ovde se (tj. u nje 
govoj koncepciji) razlikuju dve 
stvari. Jedna: konstatovanje otuđe. 
nja. I druga: ocena da čovek tre_ 
ba da promeni to stanje — tek sa_ 
da se pretpostavlja realna moguć 
nost da to i učini.« (str. 38). 

S ovakvim pretpostavkama Sve. 
tozar Stojanović prilazi kritici otu: 
đenja svih vidova delatnosti i tvo- 
revina ljudi naše epohe, utvrđiva. 
nju epohalne dileme: etatizam — 
samoupravni socijalizam, kag i is- 
pitivanju moralne odgovomosti re: 
volucionarne avangarde — radničke 
klase. 

U drugom delu knjige pod na- 
slovom »Epohalna dilema« obrađuju 
se četiri teme: »Etatistički mit so- 
cijalizma«, »Komunistička — partija 
na raSkršću«, »Socijalizam i demo- 
kratija« i »Samoupravljanje u goci- 
jalističkoj zajednici«. 

U trećem delu pod naslovom 
»Moralni vrhovi i ponori« nalazimo 
još četiri teme: »Etički potencijal 
Marxove misli«, »Karakterološka 
putanja socijalističke — revolucije«, 
»Revolucionama teleologija i etika« 
i »Ka razvijenom komunizmu«. 

Stojanovićev pnistup istorijskom 
procesu, koji se naziva socijalizmom 
niti je polaženje od jedne čiste nor- 
mativne definicije socijalizma niti 
je pak  identifikovanje postojeće 


stvarnosti koja se deklariše kao so- 
cijalistička sa pojmom socijalizma. 
Prevaziaženje krajnosti normativi- 
zma i pozitivizma uz priznavanje 
razdvojenosti onoga što jeste i ono- 
ga što treba da bude — to je metod 
kojim se konstatuje i analizom do- 
kazuje postanak i suština — novog 
klasnog — sisiema — oligarhijskog 
etatizma. Etatizam se shvata kao 
društveni sistem a atributom oli. 
garhijiski označuje se tip i oblik 
političke vladavine nasuprot samo- 
upravnom socijalizmu i socijalistič- 
koj demckratiji. U drugom delu 
knjige preovlađuje utvrdivanje či. 
njenica, utvrđivanje vidova otuđe- 
nja ljudske delatnosti i tvorevina 
iako je sve to praćeno i morainom 
ocenom, a u trećem delu knjige 
uglavnom se etički ocenjuju oblici 
otuđenja. Oba dela pak kao i knji- 
gu kao celinu, uostalom, povezuju 
napori da se ukaže na realne mo. 
gućnosti promene otudenog stanja. 
Koliko je za drugi deo karakteris- 
tičan po dosegu, vrednosti i znača_ 
ju radikalan obračun sa etatistič. 
kim mitom socijalizma, toliko se u 
trećem delu nameće pažnji analiza 
i ocena paradcksa revolucionarne 
organizacije, paradoksa — revolucio- 
narnog sredstva uopšte i revo:ucio_ 
narnog nasilja kao njegovog poseb 
nog oblika. 


Kategorija maksimalne  liudske 
istorijske mogućnosti kao i kate. 
gorije stepenovanja i konkretne me- 
re revolucionarne, humanističke de- 
latnosti nagonile su autora ka kon_ 
kretnoj analizi pojava u kojoj ipak 
nije prekoračena — granica — opšteg 
razmatranja tako da, iako je delo 
blisko konkretnoj praksi, nikad ni 
je identično s njom već uvek osta- 
je filozofija i naučna teorija. Ka- 
tegorija maksimalne istorijske mo- 
gućnosti dopušta autoru da se dis- 
tancira i od onog postojećeg sa či: 
jom se suštinskom tendencijom raz- 
vitka slaže. Ne možemo a da ne 
navedemo jedan iskaz koji je ka- 
rakterističan za duh cele knjige: 
»Suštinsko pitanje nije da li se na- 
predovalo, jer to nije najteže, nego 
da li je to maksimalno moguć na- 
predak u postojećim uslovima. Dru: 
gim rečima, treba uzeti u obzir po- 
laznu tačku, sve alternative i nji: 
hove rezultate (stvarne i moguće), 
pa to složiti u celinu, međusobno 

uporediti i, tek onda, sačiniti bi_ 
lans.« Egzaktnije tvrdnje o onome 
što sam Stojanović u ovoj svojoj 
knjizi radi ne može biti. Naše je 
da kažemo da on to uspešno čini. 

Uvođenjem kategorije — vremena 
s njegovom  trodimenzionalnošću 
maksimalna mogućnost ispituje se 
u istorijskoj prošlosti, istorijskoj sa- 
dašnjosti i budućnosti. Ontološko- 
antropološki problem suštine mak. 
simaine istorijske mogućnosti i nje: 
nih vremenskih dimenzija miti je 
postavljen niti je, naravno, rešavan, 
ali se zato u fenomenalnoj analizi 
nalazi i njegovo postavljanje i po- 
kušaji njegovog rešenja. Rezultati 
spontano-stvaralačkog akta u više 
mahova dopunjuju neke teorijske 
zaključke koji su, i u ovom obliku 
fenomenalne analize, novi i značaj: 
ni. Tako se, na primer, u kritici eta- 
tističkog mita socijalizma i u ana- 
lizi epohalne dileme: etatizam — sa_ 
moupravni — socijalizam, naslućuje 
ontološki osnov epohalne dileme u 
kojoj se suprotstavljaju kreativne i 
rušilačke snage bivstvovanja  sa- 
mog. Ali ono što je samo implicit- 
no kad se radi o ontološkom zasni- 
vanju epohalne dileme, eksplicitno 
je formulisano i u analizi razrađeno 
kao epohalni fenomen instrumenta- 
lizacije ciljeva i finalizacije sred- 
stava istorijskog delovanja. I opet 
autorov pogled upravljen je na ono 
konkretno. Njega ne zanima pitanje 
ontološko_antropološke osnove ove 
instrumentalizacije ciljeva i finali- 
zacije sredstava revolucije. On se 
orijentiše na istorijske pojave i u 
konkretnom empirijskom obliku, u 
pojedinim sferama društvene struk- 
ture, rušeći ideološke mitove, doka- 
zuje, dovoljno sigurno, instrumen- 
talizaciju ciljeva i finalizaciju sred- 
stava revolucije. Tako ono što nije 
iskazano kao opšta suština, nalazi se 
u razmatranju istorijskih — pojava. 
Etatizam i staljinizam, dogmatski i 
mitologijom oapčinjeni subjekat, sta- 
ljinistički teroristički subjekat, ana- 
lizirani tipovi socijalnih karaktera 
koje stvara  oligarhijsko-etatistički 
sistem i dr. samo su modusi i atri- 
buti iste supstancije (da misao iska- 
žemo Spinozinim rečima) kao što su 
s druge strane samoupravni socija- 
lizam, stvaralački subjekat, demo: 
kratsko-socijalistički tip ličnosti, su- 
bjekia-žrtve staljinističkog terora i 


etatističke represije uopšte, nova 
levica itd. samo modusi one sup- 
stancije ljudske mogućnosti = koja 
znači —ontološko_antropološku epo- 
halnu otvorenost za humani angaž 
man. 


Utvrđujući epohalnu dilemu u su- 
protnosti etatizma kao klasnog sis. 
tema u njegovim raznim oblicima, 
a pre svega u primitivno_politokrat- 
skom i moderno_tehnokratskom, i 
samoupravnog socijalizma Stojano. 
vić razvija smisao unutrašnje pro- 
tivrečnosti proleterske revolucije i 
utoliko njegova analiza ima i on- 
tološko-antropološki karakter. Kao 
centralni problem proleterske re. 
volucije javlja se odnos slobode i; 
ne_slobode, autentične ljudske mo: 
ći i nasilja. Pa iako se ovaj prob!em 
ispituje u obliku analize socijalnih, 
političkih i etičkih struktura — svu. 
da se, a naročito u trećem delu knji- 
ge, osnovna protivrečnost revoluci- 
je osvetljava kao problem etičnosti 
slobode nasuprot zloupotrebi slobo 
de što je potpuno u skladu sa Sto- 
janovićevom metodološkom = polaz. 
nom tačkom aii što dodiruje i on: 
tološku sferu. Jer samo se pome- 
nutim suštinskim shvatanjem  pro- 
tivrečnosti revolucije može objasniti 
ne samo radikainost ove analize na 
sociološkom, politološkom i etičkom 
planu, nego i novo osvetljenje suš. 
tine, intenziteta i ekstenziteta sta. 
ljinističkog nasilja. Obim i raznoli: 
kost oblika staljinističkog nasilja 
objašnjava se, nama se čini po prvi 
put u istoriji marksizma i doista 
adekvatno, — upravo egzistencijom 
autentičnih oslobodilačkih snaga re- 
volucije koje staljinizam već dece 
nijama uništava. Nećemo pogrešiti 
ako kažemo, a ima dovoljno argu- 
menata da se to tvrdi, da je autor 
ove značajne knjige utvrdio jednu 
opštu tendenciju staljinističkog sis- 
tema porobljavanja ljudi: ekstenzi: 
tet i intenzitet staljinističkog nasi- 
lja uvek je u upravnoj srazmeri sa 
snagama slobode i njenih nosilaca. 
I ako bismo od mnogih suštinskih 
odredbi staljinizma kao ne-slobode 
i kao negacije socijalizma i mark- 
sizma izabrali jednu koja u svojoj 
izolovanosti ipak izražava suštinu 
staljinizma, opredelili bismo se za 
zaključne rečenice devete glave tre- 
ćeg dela »Revolucionarna teleologija 
i etika«. »Patologija revoalucionar- 

nog nasilja plastično izražava čita- 
vu staljinističku patologiju revolu- 
cije. Kad ljudi postanu bezobzirni 
prema ljudskim životima čak naj- 
više prema životima saboraca — 
prema čemu će oni, onda, imati ob- 
zira?« 

Delo Svetozara Stojanovića izraz 
je maksimalnih mogućnosti našeg 
samoupravnog društva, a sa stano- 
višta ovih mogućnosti i njegova ot- 
vorena, adekvatno — argumentisana 
kritika. Ono je i podrška onim do- 
sledno samoupravnim snagama na- 
šeg realiteta koje, ne bez teškoća, 
vode bitku protiv oligarhijsko-eta_ 
tističke i malograđanske = negacije 
revolucije. Ovo delo će, svi odjeci 
to već pokazuju, podsticati kritičku 
svest aktivnih istorijskih subjekata, 
doprineće da se radnička klasa sve 
više pretvara: iz objekta istorije u 
subjekat revolucionarne delatnosti. 
Pa ako je Stojanovićeva značajna 
knjiga »Savremena meta_etika« teo- 
rijski osnov knjige »Između ideala 
i stvarnosti« obe knjige uzete zajed- 
no ocrtavaju jasno filozofsku fizio- 
nomiju ovog marksiste: njegova fi- 
lozofija se pokazuje kao kritika otu_ 
đenja, ali je ona još i nešto više — 
samokritika savremenog stvaralač. 
kog marksizma. Pitanje pak da li 
metodološka osnova ove filozofije 
jeste najadekvatniji oblik samokri- 
tike marksizma ostaje otvoreno. 


Dušan STOŠIĆ 


Kostas Axelos 
Le jeu du monde 


Les &ditions de Minuit, Paris 1969, 
p. 444 


U kompleksnom sistemu upitnos- 
ti svega, u sabirajućem i raspršuju- 
ćem jedinstvu lutajućeg kao igre 
piše se jedna nova (i opet) ljudska 
komedija. 


U zonama tišine otvorenog frag: 
mentarnog sistema igra se igra kon- 
tinuiteta i diskontinuiteta, igra pla- 
netarne ere, igra vremena. Igra se 


traži kao ono što prethodi, tražeći 
vlastitu arheologiju, uvijek kao ono 
što tek ima doći, u geometrijskoj 
pravilnosti, u radikalnoj problema. 
tizaciji igra se igra. Paradoksalno 
na bestemelju igre izdiže se jedna 
nova temeljnost i započinje povijest 
smisla. 

Igra, ili Kako vam drago. 

Apsolutni čin igre lišen onog ne- 
čeg »što jest«, lišena svog modela, 
igra bez »zašto« i bez »zato« (K. 
A.), prapočetak, neprestano stvara- 
nje historije čovjeka i čovjekovog 
svijeta, zadatak je planetarnog čo- 
vjeka kako ga koncipira Axelos. 

Kroz Axelosovu scenu moderno 
preoblikovane antikne dijalektike 
stalno prelazi mitska nostalgija, kroz 
modernu odisejadu ponavlja se sta- 


ro ontološko —metafizičko pitanje, 
svijet-problem. 
Postavljajući Jogičko_ontološku 


globalnu shemu (mišljenje_ priroda- 
historija), autor, biežeći od sistema- 
tizacije i klasifikacije gradi vlastiti 
sistem Velikih sila (jezik, mišljenje, 
rad, borba, ljubav, smrt, igra) i ele- 
mentarnih Snaga svijeta (magija, mi- 
tovi, mitologija, religija, poezija, 
umjetnost, politika, filozofija, zna- 
nost, tehnika). 

Igra kao njihov bestemeljni te- 
melj, ne-centar, ne ukazuje se i ne 
pokazuje se kao gubitak nego kao 
sama igra u kojoj je magijsko, mit- 
sko, poetsko, umjetničko, političko, 
tehnološko- jedno, koje ili traži za- 
gonetnost bića (filozofija), ili koja ga 
krije i pokazuje istovremeno (reli- 
gija), ili omogućuje čovjeka kao dru_ 
štveno biće (politika) itd. 

Velike snage postavljaju pravila 
igre, grade svjetove. To su igre mi- 
ta, logosa, teorije, riječi, mišljenja, 
poetske praxis, proizvodnje. 

Probiem mišljenja i vre 
mena cdigrava se u teatru mišlje- 
nja koji, po Axelosu, izvire iz bes- 
krajno anonimne simboličke aktiv- 
nosti, u kojoj se veliki mislioci po- 
javljuju kao lutaoci u sveopćoj igri 
lutanja. 


U baletu Totaliteta Axelos razli- 
kuje igru jezika, ljubavi, smrti, pri- 
rode, političke igre, umjetničke, i 
u njima su obuhvaćeni mudrost: i 
ludost, istinito i lažno, dobro i zlo, 
lijepo i ružno. 

»Kolektivno čovječanstvo sutraš- 
njice igrat će pet igara: kiberneti- 
zaciju — mišljenja, domestikaciju 
atomske energije, umjetničku krea_ 
ciju života, biopsihičku restrukciju 
ljudskog, uređenje planete«. 

Opasnost suvremenog tehnološkog, 
industrijskog svijeta u kom sveće_ 
nik, političar, umjetnik, filozof pos- 
taju sluge velikih sila, vezuje se s 
opasnošću nepoznavanja sistema i 
procesa naših spoznaja, opasnošću 
planetarnog u kom svijet biva lišen 
svog središta i pretvara se u jednu 
vrst tehničkog mehanizma. 

Pitanje što ga Axelos postavlja, 
da li je ljudsko mišljenje došlo do 
svcjih granica i iscrplo svoje mo 
gućnosti, te upitnost odnosa jezik_ 
-mišljenje, nalazi svoj odgovor u 
igri bitka u postojanju fragmentar. 
nog totaliteta —multidimenzionalnog 
i otvorenog svijeta. 

U traganju za metodom, metodič- 
kim lcgosom, metodologijom, dana 
je mogućnost rješenja problema. 
Autor preispituje svoju upitnu, pro- 
blematizirajuću, kombinatoričku, 
višedimenzionalnu i fragmentarnu 
metodu. I konstatira da je »danas, 
kada logos postaje tehnologija, a 1lo_ 
gika logistika, svako mišljenje his- 
torijsko i globalno ujedno, upitno 
i potvrdno«. 

Idući tragom vlastitog pravca pi: 
tanja već naviješćenog njegovim ra- 
nijim djelima, Axelosov dijalog S 
tradicijom, vođen s pozicije global- 
ne dijalektike sažima se s tkivom 
cjelokupnog mišljenja Zapada, uz- 
dižući njegove fundamentalne ka. 
tegorije na kozmički nivo, na nivo 
svjetskog Totaliteta, gdje se svaka 
fragmentarna misao upisuje u ne- 
sistematski sistem, mnogostruku je 
dnostavnost. Taj nesistematski sis- 
tem jest igra = Jedno-Sve, = Jed- 
no-mnoštvo,  Biće_Ništavilo,  Sve- 
-Ništa = Svijet. 

U odnosu čovjek-svijet koji jest 
po i kroz igru kao logos prve filo- 
zofije. ontoteologije, Axelos pita za 
onaj ŠTO postoji i KAKO postoji 
nepostojeće. Zagonctnost veze da- 
nog i utemeljenog, problem prvog 
nepokretnog pokretača, anonimnost 
bića i sve što iz njega proizlazi, pro- 
blem riječi i znaka, jezika, neke su 
od dimenzija u kojima se kreće in_ 
teres ovog mislioca. Iz odnosa bit. 
ka i ništavila kroz epohe historij- 


skog mišljenja, Axelos traži ona is- 
hodišta iz otvorene fragmentarno- 
sti sistema iz kojih ishode svi oni 
proturječni ironični i paradoksalni 
fenomeni suvremenog svijeta. U 
krugu velikih snaga nalazi se me- 
đu ostalima i mit i Axelos potvrđu- 
je onu suštinsku moć iz koje »iza 
nas, u nama, pred nama, sjaje mit: 
ske konstelacije, mitološko znanje, 
kao nebuloze ili galaksije, a naše 
PET konstelacije su njihov dio« 
DP. x 

Prošlost jest mitska, sadašnjost 
to postaje, a budućnost već jest, re- 
ći će Axelos. 

U toj cirkularnosti ritam vreme- 
na kreće se prema Totalitetu. Što. 
više, on je njegova igra, ne sinteza 
svega postojećeg. Nezadovoljan pos- 
tojećim pojmovima, Axelos hoće iz_ 
maknuti mogućim sistemima i shva- 
ća svijet kao problem. U shemi koju 
ipak čini, svjetske historije, Logos 
jest prolog, propedeutika u mondi- 
jalizaciju svijeta kao = postojanje- 
-mišljenje svijeta mišljenja. 

U nemogućnosti = uspostavljanja 
jedinstva svijeta i čovjeka čovjek 
ostaje i biva uvijek strancem sebi i 
svijetu, a svijet jest sudac i osu- 
đeni. 

U trijadičnoj »neshematskoj« (ka_ 
ko je naziva sAm autor) shemi LO- 
GOS- BOG-FYSIS, odvija se prob- 
lematski kružni krug igre lutanja 
kao momenta istine, otvorenost: Is- 
tina jest ta centralna figura lu- 
tanja u kojoj je, kao u novcm hori- 
zontu, omogućen dijalog između 
bitka u postajanju čovjeka i bitka 
u postajanju svijeta. 

Axelos će u ta tri velika koncen- 
trična kruga (Logos, Bog, Čovjek) 
kušati izvesti razrade u okviru raz: 
ličitih shema kroz historiju svih 
skupina problema i pitanja koja iz 
njih proizlaze. 

Pitanje o Bitku s akcentom na 
koncepciji čovjeka u eri homo abs- 
conditusa kroz kojeg to pitanje 1 
biva postavljeno, vodi zadatku pre- 
vladavanja — humanizma, prevlada: 
vanja tradicionalnog antropološkog 
rješenja. 

U shemi igre čovjeka i igre svi- 
jeta koja jest put ka integralnom 
formiranju svestranijeg čovjeka, sva 
se akcija pokazuje kao igra, sva mi- 
sao i praksa čovjeka s ove 1 s one 
strane humanizma u sukobu s ve- 

ličanstvenim iskustvom, fragmentar- 
nim i fragmentiranim totalitetima. 

Era posthumanizma — navješćuje 
pomračenje čovjeka i historije kao 
spekulativnih, teorijskih = principa, 
antropoloških kao i ontoloških. 

Još je uputno, možda, prizvati mu- 
drost Eklesijastesa i Heraklita ka: 
ko to čini Axelos, ili najavljivanjem 
onog što neće doći, kako to čine 

jesnici, spasiti se u tom svijetu 
»ruiniranih, ispražnjenih pojmova, 
upotrebljenih riječi« (K. A), u toj 
pustinji u kojoj je »igrom nihilizma 
otvorena era anti-jezika, anti-miš- 
ljenja, anti-teorije, anti_sudbine, an- 
ti-poezije, anti-romana, anti_slikar- 
stva« (K. A. 

Ta je pustoš planetarnog nihiliz: 
ma kako je koncipira Axelos u se- 
bi nekonsekventna, a ono što ostaje 
jest »napor mišljenja koje će sve 
staviti u pitanje«, jest »napor za dija- 
logom« (K. A.), nostalgija kozmičke 
prirode i očekivanje buduće prirode. 

Ono jače od nihilizma autor na- 
lazi u IGRI svijeta koja se upisuje 
u stvaralaštvo kojeg je jedan oblik 
i bitak. 

Igra svijeta, bez početka, bez kra- 
ja, slučajan susret, sreća i nesreća. 
Smješten više u interludij nego u 
igru, čovjek je totalni fragment svi- 
jeta. Očigledna i mračna, nejasna, 
ono ništa Mallarmeovo, ili Herakli_ 
tova igra, intuicija postojećeg, ni 
riječ, ni pojam, već apsolut — to 
je taj vrhunski cilj kojem se želi 
dospjeti. Ali, id Axelosov princip za: 
vršava pitanjem >»Što bi bila igra 
svijeta bez ljudi?« 

Taj novum koji nastaje čovjekom 
premda on nije taj koji sve postav- 
lja u igru i zbog kojeg se igra igra, 
jest movens, mijena, to igranje igre 
same u sebi, što jest historija, pro- 
blematski pokretač historijskog raz- 
voja. 

Idući tragovima historijskog toka 
mišljenja i težeći za totalnom ekspli- 
kacijom orijentacija krugova filozo- 
firanja od starog judejsko-kršćan- 
skog sve nadalje do planetarne ere, 
Axelos preispituje sfere bitka i krug 
Totaliteta u njegovoj polifoničnosti 
i sistematskoj aforističnosti, osjet- 
ljivo otvoren značenjima, tipologi- 
jama,  strukturiranjima, permuta- 
bilnosti, igrajući i sam na granici 
(ne)mogućeg, obrćući i rastavljaju- 


či da bi odmah zatim i sabirao sve 
to u neshematsku shemu uključu- 
jući pri tom kako spekulativni tako 
i tehnički pristup novom horizcntu 
sagledavanja mogućeg dijaloga čo. 
vjeka i svijeta. 

Vječna mijena svijeta kroz igru 
koja se igra. problematičnost histo- 
rije i kozmička dijalektičnost, pla- 
netarno mišljenje kao uskrsivanje 
prošlosti i nagovještaj budućnosti, 
ta vječna igra koja se igra bez počet. 
ka i svršetka omogućuje pravi go- 
vor o bitku. Postojanje-misao svije- 
ta jest i postojanje_svijet misli. 

Axelosova vizija kojom se dolazi 
do mogućnosti dijalcga, do sveze 
Bitka Totaliteta s igrom vremena, 
ostavlja Totalitet fragmentarnim. Iz 
perspektive Totaliteta mislioci mis- 
le Jedno_Sve, otvoreno Sve, najviši 
horizont koji sve obuhvaća, bilo to 
mišljenje, bog, priroda, ljudska his- 
torija, kao svemoćna, apsolutna ig- 
ra vremena... 

Taj put osvajanja svijeta koji je 
sebi zadao jedan mislilac nije ma- 
len. Odisejada koja započinje na 
Heraklitovom tekstu u traganju za 
apsolutnim znanjem i totalnom pra- 
ksom, dopire do sveopće problema- 
tičnosti kao principa svog postoje 
ćeg (političke, ekcnomske, ideološke, 
antropološke problematičnosti), pra- 
teći horizonte u kojima se pitanje 
velikih snaga, i elementarnih sila 
raznoliko postavljalo i rješavalo, ta 
odisejada ikreće za rješenjem ENIG. 
ME, enigmatičnosti mišljenja, i ona 
još uvijek nije završena. IGRA se 
neprestano nastavlja, neprestano se 
igra, svršetka igra ne poznaje. 

Otvoreno je polje Totaliteta svije- 
ta, a put u Ikariju Igre opasan je i 
privlačan, slijedi vlastite zakone, i 
on nam izmiče. Nije li pogrešno htje- 
ti prodrijeti u tajnu igre i njenu 
enigmatičnost? Mistika i metafizi- 
ka igre svijeta, igre vremena, ne 
vidljivih suština ostavlja slobodnim 
i otvorenim područje traženog. Mo- 
žemo pitati ono što biva neprestano 
dovođeno u pitanje, igrati igru mi- 
jenjajući pravila, proizvodeći nove 
igre i nadajući se u njihovu moć, 
puštajući da se igra sama igra. 

Ipak, završimo pitanjem koje se: 
bi postavlja i autor sam, što bi, bez 
ljudi, bila igra svijeta? 


Ljerka ŠIFLER-PREMEC 


471 


Herbert Marcuse 
An Essay on Liberation 


Beacon Press, Boston, 1969. 


Naziru se već matične struje Mar- 
cuseova filozofskoga sliva: ova je 
knjiga tematiziranje odbjeglih akor_ 
da »Erosa i  civilizacije«, u jedan 
»estetizirajući« luk, koji «prikuplja 
na sebe sva bitna pitanja vremena, 
ne posve u sazvučju s dobrim tra- 
dicijama knitičke teorije društva. U 
dugome međuvremenu, zbio se mo- 
žda najznačajniji događaj desetlje- 
ća: svibanjska pobuna 68. u Francu- 
skoj, neoromantička,  neo-surrealis- 
tička  epifanija  'instinktivne' rad- 
ničko-studentske solidarnosti, plane- 
tarne pobune, kratkovjeki sraz re- 
volucionarnog potencijala — an-sich, 
i 'virusa', revolucionarne = svijesti 
fir sich; danas već utopistički cilj 
na dalekom horizontu. Svibanj 68, 
sa svojim sorbonskim — objavama: 
»Soyons rćalistes, demandons l'im- 
possible!'« i »Imagination au  pou- 
voir«, 


Utopijska je spekulacija nešto če- 
mu se kritička teorija društva do- 
sljedno uklanjala, strahujući za na- 
učni karakter istraživanja, priznajući 
istovremeno kulturno-povijestan 
značaj velikih utopija. Marcuse je 
utopiju radikalno redefinirao, blis- 
ko Blochovoj 'utopijskoj utopiji'. U- 
topija kod Marcusea prestaje biti 
'ne-mjesto' u povijesnom univerzu- 
mu. Ona je jedna eksplozivna sna- 
ga koju etablirano društvo sprije- 
čava da izbije. Nije 'ne-mjesto' već i 
zbog \oga što je sklonost ka utopij- 
skoj spekulaciji, nešto svagda iz- 
među prisjećanja i snivanja, jedna 
od apriornih organskih 'dispozicija'. 
Orwellijanska društva današnjice 
koriste se ovom sklonošću kao ko: 
hezionom snagom. Tako dugo, dok 
je ne prate neke čisto osjetilne pret- 
postavke, osjetilno_praktična djelat- 
nost, umjetnost kao technč (sve su 
to zapravo refleksije Marxove Prve 
i Pete teze o Feuerbachu), utopija 
kao ideal, kao kontemplativno skro- 
vište, nikako ne razbija jednodimen- 
zionalnost, bolje: odsustvo dimenzi- 
je suvremenih društava, pa je tako 


kao SVE unutar njegovog ne-povi-: 


jesnog circuluma njegova koheziona 
snaga. Ovo su rado  raspravljana 
mjesta, i formalno logički jednosta- 
vno je pokazati da utopija koja ima 
svoj povijesni topos gubi pravo da 
se zove utopijom, i da se zapravo 
uvodi jedan novi tehnički termin, 
otežan tradicionalnim — naslagama 
smisla. No što joj daje i uzima to 
pravo? 


Najbolja su mjesta »Eseja o os 
lobođenju« ona gdje se provodi ra- 
dikalna ređefinicija ključnih poj- 
mova kao što su estetika, umjetnost 
i u ovom novom Marcuseovu djelu 
svakako utopija. Najzanimljivija su 
mjesta u kojima Marcuse sondira 
dno jezika, ispituje lingvističku mre- 
žu koja je, mnogo prije njega, već 
pretrpjela redefinicije upravo bez- 
brojne, orwellijanske. Lingvistički 
univerzum, implozivno dinamičan, 
izvanredno promjenljiv dakako u ko- 
ordinatama, razvija se u onom za- 
strašujućem orwellijanskom smislu: 
doći će dan kad se doista subverziv- 
ni sadržaji više uopće neće moći iz- 
raziti. Marcuse nastoji oko spaša. 
vanja nekih bitnih riječi, poput Noe 
koji oprema lađu za doista nerepre- 
sivnu civilizaciju. U naponu staroga 
smisla i novog koji nudi Marcuse, i 
dakako empirija, u skladu s dob- 
rim tradicijama kritičke teorije, na- 
stala je cijela ova knjiga. Uvijek se 
i rado raspravlja o opravdanosti o- 
vakvog posla. Doista korjenita redefi- 
nicija svodi riječ na fonem; daleko 
je dno jezika. Za samu svoju sliku 
istinski — nerepresivne = civilizacije 
Marcuse kaže da je dovoljno aps- 
traktna, odgovarajući na danas ta- 
ko čest prigovor o tome kako nedos: 
taju »konkretni prijedlozi«. No, la 
je slika apstraktna jer se ne može 
definirati, jer se ne da definirati, 
jer neće da se definira kategorijal- 
nim aparatom etabliranog univerzu- 
ma. To ga prisiljava na razgovor_ 0 
cilju i sredstvima, i kritiku čuvene 
teze kako cilj opravdava svako sred- 
stvo. Najznačajniji je misaoni na: 
por uložen u nastojanje da se osi- 
gura antitradicionalno mjesto rede- 
finiranoj umjetnosti, koja se ne 
»svodi« već »diže« na razinu tehne, 
no to je nešto čemu ćemo se mora- 
ti vratiti. 

Priziv estetskog čovjeka Marcuse 
je nastojao potkrijepiti s nekoliko 
pretpostavki koje pružaju najviše 

materijala za plodno razgovaranje. 
To je daljnje problematiziranje sre: 
dišnje teme »Erosa i civilizacije« — 
napona Erosa i Thanatosa i njiho- 
va mogućeg pomirenja, prije konač- 
nog smiraja u anorganskom, u jed- 
noj zbiljski nerepresivnoj civilizaci- 
ji. Do izvjesnog je stupnja nagonska 
oprema čovjekova podložna povijes- 
noj modifikaciji; to je pokazano u 
»Erosu i civilizaciji«. Establishment 
se obilno koristi sublimacijama erot- 
skih poriva. Istovremeno, establish: 
ment ubija u svojim podanicima sa- 
mu dispoziciju, ili kako Marcuse ka- 
že organe za dohvaćanje alternati- 
ve. Establishment uništava biološke 
pretpostavke obrata. Marcuse govo- 
ri o biološkoj potrebi za slobodom, 
kao nečem ukorijenjenom u orga- 
ničku strukturu čovjeka. Biološko 
ovdje ne treba shvatiti u smislu ne- 
ke naučne discipline. Ove potrebe, 
npr. za lijepim, za tišinom, za slobo- 
dom, ako nisu zadovoljene dovode 
do alarmantne disfunkcije organiz 
ma, i kasnije, do nekih adaptivnih 
promjena u biološkoj strukturi čo_ 
vjeka. Ne bi ih bilo dobro shvatiti 
kao neku osnovu društvenih prom- 
jena, ili kao nešto drugo no što su 
društvene promjene same. Upravo 
obratno: osim uopćenih razmatra- 
nja o povijesno uvjetovanoj nagon- 
skoj opremi čovjeka, kao onim pos- 
ljednjim što u analizi ostaje, Marcuse 
ne . priznaje _ nekakav nepromjen- 
ljivi supstrat, nikakvu  neprom- 
jenljivu ljudsku iprirodu, kao vječ- 
nu supstanciju društvene dijalekti- 
ke, i po tome je on mnogo suptilniji 
od kakvog vulgarnog neofrojdiste. 
On samo kaže da 


»... do onog stupnja do kojeg je 
ova osnova (nagonska, prim. prev.) 
sama po sebi povijesna, i promjen_ 
ljivost 'ljudske prirode' seže u samu 
dubinu nagonske čovjekove struk- 
ture, promjene u moralnosti mogu 
"potonuti' u biološku dimenziju i mo- 
+ uk organsko ponašanje.« (str. 
10 ' 

Ovdje se još priznaje 'moralnost' 
kao nešto što 'tone' u ono što je pod 
njom. No, ova osebujna dijalektika 
odjednom shvaća, da ukoliko je to 
moguće, mora postojati neka čvršća 
veza između 'moralnosti' i njenog 
nagonskog supstrata. Ona se sama 
shvaća kao organska = dispozicija, 
prije »svih etičkih ponašanja u 

skladu s posebnim društvenim stan- 
dardima, prije svih ideologijskih o- 
čitovanja.« I dalje: što je sve a pri- 
ori osjetilno--praktične djelatnosti? 
Koje su sve kognitivne kategorije? 
Zar samo kantovske kategorije pro- 
stora i vremena?« Temeljno je ovo 
pitanje Marcuseove knjige retorsko- 
ga karaktera: 

»Ne postoji li možda jedna ma- 
terija konstruktivna forma kao 
što je prvobitno razlikovanje iz- 
među lijepog i ružnog, dobra_i 
zla — data prije svih racionali- 
zacija i ideologija, razlikovanje 
koje provode osjetila... itd.« (32) 
Estetsko je ovdje prepušteno slo- 

bodnoj igri osjetila, i nova se osje- 
tilnost shvaća kao praktično zahva- 
ćanje, kao stvaranje novoga okruž- 
ja, nasuprot »promatračkom mate- 
rijalizmu« ili čistoj kontemplaciji — 
subjekt-objekt relacija kao estetičko 
prožimanje, a ne estetičko prosuđi_ 
vanje. Umjetnost, dakako, postaje 
tehnć, vještina (npr. umjetnost ku- 
hanja!), i tradicionalni se topos u- 
mjetnosti mijenja —ona prestaje bi- 
ti neka sublimacija, kao neki ne 
zbiljski surogat ekonomskoj zbilji. 
Rad se dematerijalizira automaci- 
jom i kibernetikom, čovjek posvu- 
da iščezava, i činjenica da ga još 
vidimo kako se kinji kao produžetak 
stroja izraz je jednog globalnog pa- 
tološkog stanja, koje bi lako moglo 
prerasti u nesagledivo dugi period 
novovjekovnog barbarikma. To je 
završni akord »Jednodimenzionalnog 
čovjeka«: krajnja racionalnost rad- 
nog dana koja služi očuvanju glo_ 
balnih iracionalnih ciljeva, iracio- 
nalnog statusa  quoa, produženju 
svijeta rada i izrabljivanja. Čovjek 
se posvuda gubi, i javlja se opet kao 
stvaralac u novoj osjetilnoj praksi, 
koja je čista poiesis, koja je suprot- 
no stavu »promatračkog materija_ 
lizma« i što je osobito zanimljivo, 
suprotno posvemašnoj dematerijali- 
zaciji rada, sve materijalnija. Nije 
potrebno posebno naglašavati, da 
nova osjetilnost, kao praktična dje- 
latnost stvaranja novog okružja, do- 
sad neviđenog, nesanjanog, nena- 
slućenog, temeljena na nagonskoj 
osnovi solidarnosti, smiruje u sebi 
i etički moment, dakako redefini- 
rajući ga. Materijal oslobođenih si- 
la materije i forme, i biološke dispo- 
zicije koje prirodno teže svom »fi- 

ziološkom«, orgazmičkom zadovolje- 
nju, stvara dosad neviđene i neslu- 
ćene srazove, kroz potpuni raskid s 
poznatošću. Marcuse kao da predvi- 
đa rascvat jedne umjetnosti koja je 
već bila, u »kunsthistoričkom« smi- 
slu: surrealističke. No, on zapravo 
misli da je sva velika umjetnost u 
nekom smislu surrealistička. 


Ali biološke su dispozicije obrata 
ugrožene, kaže Marcuse. I biološka 
je struktura etablirana, mi zapravo 
živimo u svijetu, uzunpiranih čovje 
kovih suština. Štoviše, stvorene su 
neke dispozicije od strane samog 
establishmenta, koje su isto tako 
»potonule« u nagonsku čovjekovu 
strukturu, koje su postale conditio 
sine qua non njegove svagdanje na- 
gonske opreme, koje su također po- 
stale biološke supozicije. (U smislu 
da bi nezadovoljavanje ovih potre- 
ba moglo lako dovesti do katastro- 
falne disfunkcije organske harmo: 
nije) To gu ma primjer umjetno 
stvorene potrebe (Marcuse ih u »Jed- 
nodimenzionalnom čovjeku« opisuje 
i klasificira kao »lažne« ili »krive« 
potrebe) svagdanjeg kupovanja u 
posvemašnjem ekonomizirajućem u- 
niverzumu, u kojem čovjek nepre 
kidno iščezava; iščezava to više što 
je više u njemu angažiran. Što je 
prisutniji u svijetu roba, to se više 
gubi, jer čovjek, dakako, nije tržiš- 
na vrijednost, što napokon nije ni- 
kakvo moralno, ni mwralizatorskb 
pitanje već vulgarno-ekonomska či- 
njenica. 

»Nije više pitanje kako bi po 
jedinac mogao zadovoljiti svoje 
vlastite potrebe, a da ne _ šteti 
drugima, već prije: kako može 
zadovoljiti svoje vlastite potre 
be a da ne ozlijedi sebe, da ne 
obnovi, kroz svoje aspiracije i za- 
dovoljenja, zavisnost od izrablji- 
vačkog aparata, koji zadovolja- 
vajući njegove potrebe produžu- 
je njegovo ropstvo?« (str. 4) 

S mnogo opravdanja misli Marcu- 
se da se univerzum robA ne može 
djelomično &kritizirati. — Univerzum 
establishmenta treba odbiti u cje- 
lini. Ovo je nit koja se provlači kroz 
cijeli Marcuseov opus: motiv Veli- 
kog odbljanja (The Great Refusa)). 
Marcuse je shvatio da je sistem se- 
bi ugradio i samu promjenu kao 
kohezionu snagu. No, sistem je uvi- 
jek taj koji budno nadaje svoje ko- 

ordinate. Sistem osigurava smisao 
jezika, čuvajući definicije, i rezervi- 
rajući »ružne« riječi za neprijatelja, 
baš kao što za »ulog jamči federa- 
cija«. Radikalno negativno mišljenje 
odbija cijelu tu empiriju, čuvajući 
ono zapretano utopijsko. Nagonska 
se pobuna pretvara u političku po 
bunu (time dakako pristaje na ne 
ka »pravila igre«) ali dosad neslu- 
ćeni element spontanosti, nagonska 
solidarnost, biološka solidarnost ko- 
ja proistječe iz djelatne kooperacije, 
revolt metabolizma i biološko gađe 
nje nad produktima ove planetarne 
ludnice, transcendira — mjestimice 
poznatost stranačke političke borbe 
tzv. slobodnog svijeta. Ona traga za 
autentičnom zajednicom s onu stra- 
nu carstva nužnosti. Ta je zajednica 
moguća, misli Marcuse, na današ- 
njem stupnju razvoja proizvodnih 
snaga. Njeno se ozbiljenje neće mo- 
ći za svagda odložiti. 

Herbert Marcuse ima još ponešto 
reći na teme putu. 

Slobodan ŠNAJDER 


Norman Birnbaum 


The Crisis of 
Industrial Society 


Oxford University Press, 
New York 1969, p. 185 


Jedna od nesumnjivih prednosti 
Birnbaumove knjige u poređenju s 
drugim knjigama koje obrađuju is- 
ta ili slična pitanja sastoji se u to: 
me što ona nije ograničena na ne 
ku od vodećih kapitalističkih drža: 
va, već je napisana na temelju poz: 
navanja prilika kako u Sjedinjenim 
Američkim Državama, tako i u os 
talim zapadnim zemljama. 


Mnoge misli koje su ovdje izlo- 
žene nose pečat ličnog doživljaja 1 
uvida. No knjiga u cjelini nije re 
zultat samostalnog istraživanja. Ona 
je napisana u prvom redu na osno- 
vu solidnog poznavanja odgovara- 
juće literature na engleskom, fran: 
cuskom i njemačkom jeziku, tako 


da bibliografija od preko tristo je- 
dinica, koju autor navodi, sadrži go- 
tovo sve najznačajnije radove na 
ovom području. Usprkos tome ne bi 
bilo teško izdvojiti one radove, na 
koje se autor najviše oslanja. Na: 
vest ćemo samo dva djela za koja 
nam se čini da stoje u najposredni- 
jem referentriom odnosu s Birnba- 
umovim izvodima. To su The New 
Industrial State J. K. Galbraitha i 
One Dimensional Man H. Marcusea. 
Dok autor prema mnogim tezama 
prve knjige zauzima polemički stav, 
dotle on u osnovnim tačkama us 
vaja Marcuseovu liniju kritike i ar- 
gumentacije. 

U prvom poglavlju se raspravlja 
o klasama. Autor ističe da Marxovo 
određenje ovog pojma uključuje dva 
bitna momenta: odnos prema sred- 
stvima za proizvodnju i svijest o 
tom odnosu. Međutim, u današnjoj 
je upotrebi taj pojam izgubio na: 
vedeno precizno značenje. Momenat 
klasne svijesti malo tko istražuje i 
ističe stoga se i Birnbaum ograđuje 
od pojma »klasa za sebe« (p. 6). 

Govoreći o položaju radničke i 
srednje klase u industrijski razvi 
jenom društvu, autor analizira i ko 
mentira poznate stavove o tim pi 
tanjima. On ističe da postoji Tela- 
tivno velik dio stanovništva, koje 
živi na marginama — industrijskog 
društva. No u ovoj grupi treba pra 
viti razliku između nekvalificiranih 
i bolesnih domorodaca s jedne stra: 
ne i importiranih i nekvalificiranih 
radnika s druge, što je mnogo lak. 
še u Evropi nego u Americi. Ključ. 
no pitanje, koje odlučno stavlja u 
sumnju američku koncepciju o dr 
žavi blagostanja (welfare state), od- 
nosi se na 40 milijuna sirotinje, koja 
živi na periferiji 1 izvan američkog 
privrednog sistema. Zašto taj sistem 
ne pretvori sirotinju u imućne gra: 
đane, što bi bilo vrlo funkcionalno, 
jer bi silno porastao broj pravih 
pctrošača? (p. 9). 

Prelazeći na razmatranje upra: 
vnih elita autor se posebno zadrža- 
Va na kritičkoj analizi Galbraitho- 
va termina tehnostruktura. Njemu 
se čini da u Americi postoji nešto 
nalik na simbiozu između menađe 
ra i rentijera. U uvjetima sve veće 
depersonalizacije vlasništva efekti- 
vna kontrola vlasništva kao krite 
rij klasne diferencijacije nije ništa 


manje važna no što je bila ranije. 
Naime ako govorimo o kontroli vla: 
sništva, a ne direktno o vlasništvu, 
preostaje pitanje pristupa u grupu 
onih koji kontroliraju. Zar su ob- 
razovne kvalifikacije osnovni krite- 
rij u tom pogledu i zar iza obrazov“ 
ne kvalifikacije ne stoji i obitelj- 
ska osnova? «(p. 13). Rasprostranje 
nost dioničarstva uopće ne ugroža- 
va koncentraciju kapitala, no ona 
ima važne socio-psihološke efekte. 

U vezi sa situacijom u Evropi, a 
posebno u Francuskoj autor konsta- 
tira da je silno jačanje takozvanih 
slobodnih profesija stvorilo suprot 
nost između revindikativnog sindi- 
kalizma (nekvalificirani i polukvali- 
ficirani radnici) i samoupravnog 
sindikalizma (kvalificirani radnici i 
tehničari). Posljednji tvore radnič: 
ku aristokraciju, koja je usko po 
vezana s tehničkom inteligencijom. 
Činjenica je da se nove ideje i no- 
vi pokreti razvijaju u okviru ove 
druge grupe. No usprkos tome mno" 
ge od tih ideja, a među njima i ide 
je o učešću radnika u upravljanju 
poduzećem nalaze uporište među o- 
nima koji po obrazovanju i prihodu 
pripadaju među buržoaziju (p. 33). 
No i sam pojam buržoazije je to 
kom vremena toliko izmijenjen, da 
se o Francuskoj može s nekim op- 
ravdanjem govoriti kao o post-bur 
žoaskom društvu. (p. 34). Prema 
svemu izgleda da autor zauzima vr- 
lo kritičan stav prema takozvanoj 
reformističkoj struji u radničkom 
pokretu koja lansira teoriju o no 
voj radničkoj klasi i u skladu s tim 
brani politiku participacije radni- 
ka u kapitalističkom poduzeću. Ipak 
treba spomenuti da u ovam pitanju, 
koje je naročito poslije poznatih 
francuskih događaja postalo vrlo ak- 
tualno, autor nije dovoljno jasan i 
precizan. 


Drugi esej analizira pojam mo“ 
ći (power) na taj način što suprot- 
stavlja pozitivnu i negativnu funk- 
ciju suvremene države. Oni koji raz: 
vijaju teoriju o »državwi blagosta- 
nja« ističu samo pozitivnu funkciju 
suvremene države, to jest njenu bri- 
gu za životni standard, naučno is“ 
traživanje, obrazovanje i zdravlje 
stanovništva. Autor dodaje da je 
njena osnovna pozitivna funkcija da 
štiti vlasništvo i organizira proiz- 
vodnju i raspodjelu roba. No pored 

toga ne treba ispuštati iz vida ne 
gativnu funkciju suvremene države, 
koja se sastoji u primjeni represiv- 
nih mjera protiv svakog tko ugro- 
žava (postojeći poredak stvari. Na 
kraju se dolazi do zaključka da je 
država institucija koja prije svega 
štiti interese imućnih slojeva. 

Podizanje životnog standarda, u- 
savršavanje sistema socijalnog osi: 
guranja, širenjem obrazovanja sma- 
njene su unutarnje suprotnosti iz- 
među radnika i poslodavaca u raz 
vijenim kapitalističkim zemljama. U 
toj situaciji političko-upravni tehni- 
čari imaju sve veći utjecaj u dru: 
štvu. To je osnova na kojoj izrasta 
teza o »kraju ideologije«, koja iz 
vorno potječe od Raymonda Arona, 
a na američke prilike ju je primi- 
jenio Daniel Bell. Prema toj. tezi 
utopijsko radikalni zahtjevi za re 
konstrukcijom društva nalaze sve 
manje odaziva među stanovništvom. 
Umjesto toga dominira ideja poste 
penih promjena u okviru čvrsto us- 
tanovljenog poretka. Znači, nisu po: 
trebni intelektualci koji nose nove 
ideje i koji su spremni da se bore 
i umiru za te ideje, već su potreb. 
ni eksperti koji vrše unaprijed pro- 
gramirane zadatke. To je ono što 
se obično označava izrazom »social 
engineering«, koji nije vrijednosno 
neutralan, jer onaj tko uzima teh: 
ničku efikasnost kao osnovni kri- 
terij, također zastupa određenu i- 
deologiju. (p. 81). 


Avangarda industrijskog društva 
su mladi, naročito studenti koji ne 
snose neposrednu odgovornost — za 
postojeći poredak, a među starijim 
intelektualcima oni koji su oslobo: 
đeni rutinskih poslova i rade takav 
posao koji navodi na kritičko miš- 
ljenje. Akcija ovih grupa je razbi- 
la iluziju o beskonfliktnosti društva 
obilja. Centar otpora protiv alžir 
skog i vijetnamskog rata su intelek- 
tualci i studenti. No sadašnja poli- 
tička efikasnost studentskog pokre: 
ta je ograničena. Taj pokret je očaj- 
na, iako neprestana akcija unutar 
konsolidiranog društva, (Pp. 9).). Stu- 
denti traže da u procesu upravlja: 
nja i administriranja ne učestvuju 
kao tehničari i specijalisti, već kao 
odgovorni građani. Na pitanje da 
li je studentski pokret izraz socija- 
lističkog humanizma, koji je našao 
konačno utočište na univerzitetima, 


ili je to radikalno novi politički raz: 
voj među tehničkom inteligencijom, 
ne može se, po mišljenju autora, 
još dati određen odgovor. (p. 97). 


U trećem, završnom eseju o kul: 
turi, Birnbaum polazi od teze da 
industrijalizacija kulture znači lik: 
vidaciju pojma homo faber. Tržišie 
nameće kulturi kriterij efikasnosti 
i profita. Zbog toga dolazi do pod- 
jela na proizvođače, posrednike i 
potrošače kulturnih dobara. Ameri: 
ka predstavlja tipičan obrazac u tom 
pogledu, dok je situacija u evrop- 
skim zemljama složenija, jer posto- 
ji kontinuitet s kulturnom prošlošću 

u skladu s tim otpor protiv tenden 
cije da se sve vrednuje kriterijem 
tržišta. Potpuna pobjeda tog krite- 
rija ima kao rezultat masovnu kul- 
turu, koja je instrument discipline 
pomoću koje industrijski sistem os- 
tvaruje svoju dominaciju. To je 
kultura koja utvrđuje oblike kon. 
senzualne ideologije, negirajući sva_ 
ku alternativu, koja bi značila na_ 
rušavanje postojeće distribucije mo- 
ći. Ona u prvom redu vrši divljač- 
ke napade na one snage mašte_i 
senzibiliteta, koje jedino mogu mo- 
bilizirati i psihičke energije za kri. 
tiku i revolt. Popularna pornografi_ 
ja pomaže da se među stanovniš_ 
tvom učvrsti sistem psihološke i mo- 
ralne represije. Ovaj proces je u 
Sjedinjenim Državama u tolikoj 
mjeri bio čist da ideje i dostignu- 
ća humanističke i takozvane visoke 
kulture čine gotovo neznatan ele- 
ment u samoodređenju nacionalne 
zajednice. U Francuskoj je situaci- 
ja drukčija. Tamo postoji dosta us- 
ki sloj puritanskog katoličanstva, 
koji se brine za novac, porodicu i 
red. S druge strane postoji boem- 
sko-kozmopolitski sloj inteektuala- 
ca, koji mrze svakodnevnu rutinu, 
koji je duboko kritičan u odnosu na 
postojeće društvo, no koji je ipak 
vezan uz kulturnu i političku tra- 
diciju zemlje i njene retoričke iz- 
raze. Za razliku od francuske nje- 
mačka kultura nije nikada izraža. 
vala živcini stil politički nezavisne 
buržoazije. Stoga i suvremeni pro- 
testi njemačkih radikalnih intelek: 
tualaca i studenata nalaze glavnu 
inspiraciju u Francuskoj. Tu se naj- 
češće radi o zahtjevima da se kul. 


turnim institucijama upravlja na de- 

mokratski način, to jest da one 


služe naciji a ne klasi (p. 141). 


U okviru razmatranja o kulturi 
posebno mjesto zauzima  univerzi. 
tet. Napoleon je smatrao da je fun- 
kcija univerze da priprema politič- 
ku i tehničku elitu. Prema njemač. 
kom shvaćanju univerzitet stvara 
akademski obrazovanu klasu koja 
preuzima birokratske funkcije. Ox. 
ford je stvarao imperijalnu elitu. U 
svim slučajevima ona je privilegi. 
rani kanal koji omogućuje pristup 
važnim političkim funkcijama. Zbog 
toga su na univerzitetu uvijek bile 
prisutne tendencije ukočenosti i pet- 
rificiranja. Skolastičko zaglupljiva- 
nje, koje je vršila Sorbonna u XVIII 
-om vijeku, izazvalo je kontrakul. 
turu pariških salona. Danas pono- 
vno imamo suprotnost između esta. 
blishmenta i boeme. Suvremena 
boema prakticira i propagira stil 
života koji je udaljen od procesa 
materijalne proizvodnje. Ona na taj 
način demonstrira protiv degrada- 
cije ljudskog, koju vrši tržišni me- 
hanizam na području kulture. Ako 
je Marx hvalio Balzaca zato što je 
demaskirao mehanizam tržišta i nje- 
gove posljedice na ljudsku ličnost, 
zašto mi ne bismo hvalili hipije, 
Beatlese, Bob Dylana, kada rade is- 
tu stvar. (p. 165). 

Usporedba sa pariškim salonima i 
Enciklopedijom može biti stimula_ 
tivna, ali nije besprijekorna. Iza 
Salona i Enciklopedije je stajao ci_ 
jeli treći stalež, a na pitanje koja 
moćna društvena snaga stoji iza su: 
vremenih buntovnika, nije lako da- 
ti odgovor. Stoga se ni za Birn_ 
baumov optimizam, koji je osobito 
došao do izražaja na posljednjim 
stranicama knjige, ne bi moglo re- 
ći da je realno politički utemeljen. 
No time on ne gubi već dobiva na 
svojoj vrijednosti, jer — optimizam 
zasnovan na očevidnom nije ništa u 
uspoređivanju s onim, koji, kako 
nam se čini, izrasta iz uvjerenja, da 
humano ima takve šanse koje ni. 
je moguće zahvatiti racionalnom, 
znanstvenom analizom. To je i smi_ 
sao parola — francuskih studenata, 
koje autor na kraju navodi. 


Ivan KUVAČIĆ 


T. Rendtorff, A. E. Todt: 
Theologie der Revolution 


Frankfurt am Main, 
Suhrkamp 1968. 


T. Rendtorff izvanredni profesor 
sistematske teologije i socijalne eti. 
ke u Minsteru i H. Todt redovni 
profesor za socijalnu etiku u Hei 
delbergu prikazali su »teologiju re- 
volucije« kako se ona _ vidjela na 
svjetskoj studijskoj konferenciji za 
Crkvu i društvo 1966. u Genfu u 
četiri studije: To&dt: »Revolucija kao 
nova socijalno_etička — koncepcija«, 
»Tehnička ili socijalna revolucija — 
teologijska alternativa?« i  Rend 
torff: »Izgradnja nove revolucionar_ 
ne tealogije« (strukturna analiza), 
»Etika i revolucija« (kritička kon- 
frontacija). 

Najjači podstrek za preciziranje 
teologije revolucije došao je od juž: 
no-američkih kršćana i teologa, pa 
je svjetska 'konferencija protestant- 
skog ekumena skupila govornike iz 
Latinske Amerike kao i sjeverno 
-američkog teologa R. Schaulla. 
Iako pridošli iz sasvim drugačijih 
uvjeta govor o revoluciji bio je bli: 
zak i njemačkim teolozima. Tako je 
ova, već po zamisli nadnacionalna 
i natkontinentalna otvorenost za is- 
pitivanje uloge kršćana u modernom 
društvu, odnosno teologijska moguć- 
nost interpretacije povijesti, poka. 
zala zaključno sa »Plaidoyerom za 
Treći svijet« potpisanim od petnaest 
katoličkih biskupa Južne Amerike 
i ostalih zemalja, da bi kršćani i 
kršćanske grupe, a ne  etablirane 
Crkve trebali govoriti o pitanjima 
na koja ne postoje institucionalni 
odgovori. Ovime cijeli skup dobiva 
ne samo nadnacionalni već u izvjes- 
nom smislu nadcrkveni = karakter, 
naime, postavši centralnim proble 
mom suvremenog društva, revoluci- 
ja — »teologija revolucije« postav- 
lja ujedno »revolucionarnu teologi- 
ju« (Rendtorff) kao pretpostavku 
rješenja. 

Zahtjev za raspravljanjem o teo- 
logiji revolucije van crikveno-insti- 
tucionalnih okvira rezultat je socio- 
logističkih orijentacija biskupa i 
teologa. Ova sociologizirajuća ten. 

dencija u teologiji vidljiva je na 
teorijskom i praktičnom mivou. Na 
teorijskom nivou to je pristajanje 
uz »neomarksiste« (marksiste ikoji se 
kritički odnose spram totalitarnih 
društava), pa se osjeća jak utjecaj 
Ernsta Blocha i Georga Luka&Acsa na 
njemačke teologe, Rogera Garaudyja 
i Henrija Lefebvrea na francuski 
reformski katolicizam, a Herberta 
Marcusea na latinsko-američke teo- 
loge, posebno na R. Schaulla. 

Na praktičnom planu to je vezi 
vanje uz svakodnevne — probleme 
»trećega svijeta« i traženje razrješe_ 
nja u praktičnim, političkim revolu- 
cijama. Iz ovoga potonjega slijedi 
angažiranost kršćana i Crkve kao 
dijelova društva i kritika teologij- 
ski zasnovanoga »odgovornoga dru- 
štva«, koje se institucionalnom Crk- 
vom etabliralo u postojeće. Živeći 
sa problemima »trećega Bvijeta« nje- 
govi teolozi u svojoj socijalnoj i so- 
ciologijskoj angažiranosti traže em- 
pirijsku snagu rješenja problema. 
Latinska Amerika bez snažnog pro 
Jetarijata, sa rebelirajućim intelek- 
tualcima i institucionalnom Crkvom 
ne može promijeniti postojeće. Za. 
to definiranje »teologije revolucije« 
izgleda pretpostavka humanog izla- 
za. Na empirijskom mivou, po miš- 
ljenju R. Schaulla, to je strategija 
gerilskih ratova, a prije svega per. 
manentna revolucija, kako ju je od 
redio  Mao-Ce-Tung. Naime, revo- 
lucija se može dizati kao prijelaz u 
neki budući, stabilni, etablirani sis- 
tem, koji po njegovom mišljenju, 
svaku revolucionarnu dinamiku di- 
famira kao kontrarevoluciju, ili kao 
permanentna, koja je transcendira_ 
nje etabliranoga u otvorenu buduć- 
nost. 

Na teologijskom nivou »teologija 
revolucije« ima u ovoj interpreta_ 
ciji utemeljenje u Bogu Biblije, ko- 
ji je revolucionarni bog, u gproro- 
cima Jeremiji i Luki, u Psalmima, 
a posebno u kristologiji, kako misli 
Schauljl. 

Ostavljajući po strani mogućno- 
sti ovakvog vezivanja kršćana uz 
političke akcije, pa čak | kritiku 
T&dta da permanentna revolucija 
može ugroziti svako pravo i zakon 
i time je provokativna svaka revo- 
lucionama akcija, koja sama sebe 
hoće, zadržat ćemo se na Rendtor- 
ffovoj »Izgradnji revolucionarne teo- 


logije«, jer mogućnošću odnosno ne 
mcgućnošću revolucionarne teologi- 
je stoji i pada zahtjev za teologijom 
revolucije unutar kršćanske Crkve. 

U strukturalnoj analizi mogućno- 
sti revolucionarne teologije Rend- 
torff upozorava da revolucionarnost 
u teologiji ima drugi topcs, nego što 
ga ima sSocijalno-politička revoluci- 
ja marksizma_lenjinizma. Teologija, 
po njegovom mišljenju, jest revolu- 
cionarna, ali —revolucionarno-teolo- 
&ijski pojam je koinonia. Koinonia 
kao revolucionarno-teologijski Crk. 
veni pojam jest pojam kršćanske 
zajednice permanentne revolucije. 
Ova, permanentna revolucija ostva- 
rivania bratstva na kršćanskim 
principima je Novo revolucionarne 
teologije, koje ujedno znači vraća. 
nje praiskcnskog Crkvenog, jer je 
Crkva bila revolucionarna, a mogla 
se privremeno etablirati u postojeće 
zaboravljajući svoj prvobitni e:an. 
Određeni pojam  novo_testamentne 
-eshatologije, koinonie, je revolucio- 
nama teclogija u svom vlastitom 
identitetu. Za »odgovorno društvo« 
socijalna revolucija sama može bi- 
ti samo instrument carstva Kristovog: 
Socijalno4politička revolucija je ta. 
ko, sekularizirani vid koinonie i za- 
to teolozi Južne Amerike vežući se 
za komunističke pokrete jesu i mo_ 
raju ostati partijni. Bratstvo i koi- 
nonia koji uključuju socijalne ino- 
vacije nisu specijalna misija kršća- 
na, već je revoiucionarno kretanje 
samo kršćanska misija. »Teologija 
revolucije« za kršćane znači borbu 
za zajednicu, za carstvo Božje, koje 
je utoliko Sveto. Ukoliko kršćani 
participiraju na prevođenju ovog 
teologijskog pojma revolucije na 
društveno«politički, oni ne djeluju 
kroz crkvenost crkve, nego izvan 
nje. Ovdje su kršćani konfrontirani 
sa = sekulariziranom = revolucijom, 
marksističkom revolucijom, koja 
ima svoj vlastiti tapos. 

Teologija revolucije je politička 
teologija, ona želi asimilirati socio- 
logijske i političke uvjete tradicio- 
nalne teologije u crkvenosti. 

Ali teologija revolucije je kao po- 
litička teologija otvorena teologija, 
ona postavlja otvorena pitanja svoje 
političke i socijalne strukture, re 
levantne za kršćane i rješava ih za. 
tvorenošću individualnog traženja 
Svetoga. 


478 


Njezina otvorenost kać općost je 
kritički medij političkog uma. Iza 
teologijskog značenja = otvorenosti, 
međutim, stoji Bog, kao najviša in- 
stancija kritičkog medija kršćanstva. 
Time je ova teologija teologija ob. 
jave. Teologija revolucije u svojoj 
strukturalnoj genezi ima teologiju 
prosvjetiteljstva, dakle teologiju sa 
kritičkim nasljeđem prosvjetitelj: 
stva. 

Pojam teologije revolucije kao i 
njoj pripadajućeg pojma revolucio- 
narne teologije doveo je do gra- 
ničnih problema teologije. 


Veoma angažirani teolozi (Schaull, 
Cardenas) zajedno s ostalim bisku- 
pima, koji su u »Plaidoyeru za Tre- 
ći svijet« naglasili da religija nije 
opijum za narod, već snaga, koja 
ponižene uzvisuje i uzvišene poni- 
žuje, koja daje podršku za borbu 
da svi imaju kruha i žive u brat- 
stvu, ostaju pred graničnim pod. 
ručjem teologije same. Ukoliko se 
uključuju u politička, komunistička 
zbivanja i time  participiraju na 
»teologiji revolucije« onda su crk_ 
veni pojam revolucije — koinonia 
preveli sekularizirano i prekratko, 
pa time djeluju izvan Crkve. Ovdje 
bi dilema mogla izgledati: ili revo_ 
lucionarno crkveno djelovati, što 
znači »obnavljanje crkvene revolu- 
cionarnosti« na njezinom vlastitom 
toposu ili biti angažiran revolucio- 
narno u socijalno_političkom smislu, 
a u tom slučaju djelovati izvan Crk- 
ve. Angažiranost za permanentnu 
revoluciju socijalnog tipa znači unu- 
tar cjelovitosti cijele Crkve biti 
partijan. Dilema bi dakle, iz kritič- 
kog stava njemačkih teologa mogla 
izgledati ili ekskomunicirani kršća- 
ni u socijalno.političkoj revoluciji 
ili kršćani u okviru etablirane Crk_ 
ve, koja je revolucionarna već po 
pojmu koinonie. Ovime bi se, us- 
prkos znatnim promjenama u orl- 
jentaciji mnogih kršćana i teologa 
u njihovoj znatnoj angažiranosti za 
rješavanje socijalnih problema ot- 
varao stari jaz između kršćana i ko. 
munista. Prema previranjima pak 
unutar suvremenog svijeta i Orkve 
trebalo bi imati širine i uvidjeti sa 
strane komunističkih pokreta, sa 
strane »teologije revolucije«, da Cr- 
kva uistinu nije opijum za narod, 
već društvena snaga koja učeći 
vjernike da se ne može služiti i Ma. 


mona i Boga traži socijalne promje- 
ne, kao i sa strane Crkve da iz teo- 
logije kao teologije, iz teologije ob- 
jave ne proizlazi teologija revoluci- 
je, ali ako je kršćani smatraju in- 
strumentom božjim mogu na njoj 
participirati, a da ne djeluju »iz- 
van« u smislu »protiv« Crkve. Iako 
revolucija ima drugačiji topos u 
teologiji nego u politici, u današnjoj 
kriznoj situaciji čovječanstva ova 
je suradnja, makar za jednu etapu, 
neophodna. Zbog važnosti ovih pro- 
blema za kretanja u suvremenom 
društvu knjiga T. Rendtorffa i A. 
E. Todta »Theologie_ der  Revolu- 
tion« je interesantan i informativan 
prilog sagledavanju tih problema. 


Biaženka DESPOT 


Gustav Mensching 
Soziologie der Religion 


Ludwig Rčhrscheid Verlag, 
Bonn 1968. 


Sociologija religije kao posebna 
sociologija, kako kaže i autor ove 
knjige, mlada je znanost koja je tek 
poslije drugog svjetskog rata uzela 
više maha u svjetskim razm'erima. 
U nas se ozbiljnije počela razvijati 
tek u posljednje vrijeme, kada se 
teorijsko znanje i pretpostavke o 
osebujnom fenomenu religije poče 
lo aktivno povezivati s empiriiskim 
istraživanjima. Sve ono što je po- 
stojalo prije pojave spomenute ori- 
jentacije teško bismo mogli nazvati 
sociologijom religije, već je to bo- 
lje smjestiti u sklop opće ateističke 
misli, koja je u relativno dugom po- 
slijeratnom razdoblju uglavnom bi: 
la u skladu sa zvaničnom  netole- 
rantnom političkom praksom prema 
religiji i crkvi. Ateistička misao u 
ovom periodu u svojim se stavovi- 
ma oslanjala na znanost kao teorij- 
sku pretpostavku kritike religije, a 
što se tiče praktičnog aspekta pro- 
blema, smatrala prilično simplifici_ 
rano i komotno, da će sa socijaliz- 
mom, budući da će nestati socijal- 

nih pretpostavki religije, nestati i 
same religije. U ovoj najnovijoj fa. 
zi izučavanja religije izvršeno je već 
dosta pojedinačnih istraživanja ne 
kih specijalnih sociologijsko_religij- 
skih problema u kojima se nije za 
palo, niti u prazne konstrukcije, ni- 
ti u neosmišljeni empirizam, nego 
je ostvarena spomenuta, sa metodo- 
logijskog stanovišta sretna — veza 
teorije i empirije. No, iako imamo 
i značajnijih teorijskih radova s tog 
područja, na sistematsku sociologi- 
ju religije još uvijek čekamo. 


Knjiga Gustava Menschinga koju 
imamo pred sobom je sistematski 
prikaz sociologijsko_religijske pro: 
blematike. Ona se nastavlja u smje- 
ru koji su na tom području zacrtali 
Max Weber, Ernst Troeltseh i Joa: 
chim Wach, što znači da mnogolike 
međusobne odnose između različi- 
tih vrsta religije i raznovrsnih formi 
profanih i religioznih zajednica ob- 
rađuje na temelju veoma širokog 
povijesno_religijskog »matenijala«. 

Da bi prikaz sociologije religije 
bio univerzalan, a ne partikularan, 
po mišljenju autora knjige, ti histo- 
rijski temelji moraju biti prikazani 
»in extenso«. 


No, iako je poznavanje historij- 
sko_religijskih činjenica i veza me 
đu njima conditio sine qua non za 
cjelovito i temeljito shvaćanje struk. 
ture i dinamike sociologijski inte 
resantnih religijskih fenomena, čini 
se ipak da su spomenuti povijesni 
temelji dani preširoko, odnosno da 
je sa sociologijskog stanovišta Men: 
schingov prikaz sociologije religije 
previše historijski. 

Opisanu orijentaciju = sociologije 
religije proglasili su predstavnici 
novog empirijskog smjera u socio: 
logiji religije, koji se javio poslije 
drugog svjetskog rata, najprije u 
Americi u Institute of Social and 
Religious Research, zatim u Fran- 
cuskoj (G. Le Bras), u Holandiji (J. 
P. Kruijt) itd. klasičnom odnosno 
zastarjelom. Ova nova orijentacija 
usmjerena je na pojedinačna empi- 
rijska istraživanja najmanjih jedi. 
nica—župa i općina kršćanskih cr- 
kava d konfesija, služeći se pretežno 
scciografskom metodom i ostajući 
uglavnom na egzaktnim  kvantita- 
tivnim rezultatima o njihovim so- 
ciologijskim odnosima, 


Mensching na taj zaokret u so. 
ciologiji religije gleda kritički. On 
kaže da sociologija religije doduše 
treba istraživati strukturu i zakone 
društvenih tvorevina koje pripada- 
ju pojavnom svijetu religije, ali s 
pravom prigovora da je takav em- 
Piristički pristup pojednostavljen i 
nepotpun. Stoga on spomenuti zao- 
kret ne smatra bitnim obratom ne- 
go sužavanjem i ograničavanjem (ili 
u najbolju ruku  diferenciranjem, 
specijaliziranjem) opsežne i cjelovi- 
te sociolcgijsko religijske problema: 
tike. 

Također se kritički osvrće i na 
pokušaje da se fenomen religije sve_ 
de bez ostatka na njene društvene 
korijene, tj. da se povijesni načini 
pojavljivanja religije do kraja pro_ 
tumače iz supripadnih socijalnih 
prilika 1 odnosa. 


»Ako se suština religije gleda ta- 
ko da se u njenoj izvornoj slici do- 
kazuju sociologijske — uvjetovanosti 
i socijalni stavovi, a svi ostali bitni 
elementi kao vjera u Boga i kuli 
objašnjavaju kao sekundarni i ilu 
zorni činioci, tada se religiji otima 
njena duša. Iz svega toga slijedi da 
se sociologija religije ne može sa 
stojati u tome da se sveobuhvatni i 
kompleksni fenomeni religije i po- 
vijesti religije hcće racionalistički 
protumačiti iz pojedinačnih mome- 
nata koji se pojavljuju u komplek- 
su fenomena«. I ovdje se u prin: 
cipu moramo složiti s Menschingom, 
jer je fenomen religije doista veo- 
ma kompleksan i multidimenziona- 
lan. Njeni su korijeni mnogostruki 
i međusobno isprepleteni. Osim so- 
cijalne, religija ima i svoje psiho- 
loške, moralne i spoznajne izvore, 
između kojih se ne može povući 
stroga granica. Strah, prije svega od 
smrti, egzistencijalni i metafizički 
strah (ono što naš narod u Hrvat: 
skom Zagorju i Prigorju plastično 
zove »opstrah«), osjećaj zavisnosti, 
otuđenost u uvjetima društvenog ži- 
vota, spoznaja o ograničenosti čov- 
jeka u odnosu na beskrajni i besko- 
načni kozmos i s tim u vezi težnja 
za beskonačnošću u eshatonu, za 
besmrtnošću, sve su to korijeni iz 
kojih izrasta religioznost. 

Iz toga proizlazi, da religija ima 
nepresušivo vrelo u antropološkoj 
određenosti čovjeka, u njegovoj 
smrtnosti, ograničenosti i nemoćno- 

sti u odnosu na apsolut, te da su 
otuda u religiji impiicirana i meta: 
fizička pitanja, koja ona rješava 
iracionalno-vjerovanjem, jer na pi- 
tanja o posljednjim stvarima čo- 
vjek ne može znati konačne odgo- 
vore. 


No, to su problemi koji izlaze iz 
granica sociologije religije i ulaze 
u područje filozofije religije. Kao 
kritički pristup totalitetu i filozofi- 
ja se bavi spomenutim metafizičkim 
pitanjima i ona ulazi u dijalog o 
njima s religijom odnosno s teolo- 
gijom, ali da bi ostala filozofija, tre- 
ba biti svjesna da mora ostati hod 
u otvorenom horizontu, jer se u zad- 
njim stvarima ipak ne može reći 
zadnja riječ. 


U skladu s tako shvaćenom sušti- 
nom religije i s tim u vezi isprav- 
no određenim predmetom univerzal_ 
ne sistematske sociologije religije 
te na temelju povijesnog pregleda 
čitavog opsega područja religijskih 
fenomena koji njemu jasno očituju 
jednu razvojnu liniju društvenih ob_ 
lika religije, koja ide od primitiv- 
ncg kolektivizma, preko univerzal. 
nog — religioznog individualizma, 
kojeg opet nadilazi univerzalno re 
ligiozni kolektivizam, Mensching je 
cjelinu predmeta sociologije religije 
raspodijelio u tri glavna odsjeka. 


U odsjecima: Religija i svjetovna 
zajednica i Religija i religiozna za 
jednica, on se bavi odnosima koji 
vode od religije, shvaćene kao re- 
ligiozni doživljaj prema zajednici 
te njen odnos i zauzimanje stava 
prema svjetovnoj i religioznoj za- 
jednici. U odsjeku Zajednica i reli- 
gija obrađuje, kako se svjetovne za- 
jednice odnose prema religiji zatim 
kako se religiozne zajednice odnose 
prema religiji (jer ovdje ne postoji 
nužno pozitivan odnos) i konačno 
međusobni odnos religioznih zajed- 
nica gdje su moguća tri tipična na- 
čina odnosa: tolerancija, netoleran- 
cija i potpuno razilaženje. 


Ne potcjenjujući rezultate empi- 
rijskih istraživanja, Mensching je 
ove probleme, kako je već rečeno, 
obradio na veoma širckoj povijes- 
no_religijskoj osnovi, upotrebljava- 
jući u svojim izvodima mnoštvo ši- 
roko razgranate povijesne građe. 


Nikola SKLEDAR 


K. Damodaran 


Indian Thought. A Critical 
Survey 


Asian Publishing House, 

Bombay — Calcutta — New Delhi — 
Madras — Lucknow — Baugalore — 
London — New York, 1967, p. 520 


Indijska misao — knjiga K. Da 
modarana interesantan je pregled 
povijesti indijske [filozofije — od 
njenih najranijih početaka u starom 
vijeku do moderne indijske misli, 
koja sadrži elemente socijalističkog 
i marksističkog pogleda na svijet. 
K. Damodaran istaknuti je indijski 
marksist i njegovo djelo nije kon- 
cipirano samo kao pregled indijske 
filozofije, već je on i u njenim naj- 
ranijim fazama nastojao prepozna. 
ti dijalektičku misao. 

Knjiga je podijeljena na četiri 
glavna dijela: najraniji počeci indij- 
ske filozofije, materijalizam i ideali: 
zam u staroj Indiji, religija i filozo- 
fija srednjeg vijeka i moderna in- 
dijska misao. Svaki dio posebno da- 
je uvid u socijalne prilike tog doba 
kao i utjecaj ekonomskih i društve- 
nih faktora na razvoj filozofije. 
Premda indijska filozofija predstav: 
lja kontinuitet, e'ementi kojeg se 
provlače kroz čitavu njenu povijest, 
svako razdoblje koje karakterizira_ 
ju novi društveno ekonomski odno- 
si rezultira i novim filozofskim mis: 
lima. Autor se najviše zadržava na 
razdoblju srednjeg vijeka i britan- 
ske okupacije Indije koja ujedno o- 
značava početak razvoja moderne 
misli sa elementima zapadne filozo- 
fije. 

Autor rekonstruira povijest indij- 
skog poluotoka od — preArijevskih 
stanovnika odnosno primitivnog pa- 
leolitskog čovjeka. Civilizacija bron- 
čanog doba značila je za Indiju iz: 
gradnju gradova, što je počivalo na 
robovskoj radnoj snazi. Robovski 
rad je predstavljao značajan faktor 
u stvaranju Hinduske civilizacije. 
Mnoge Vede sadrže opise borba iz- 
među osvajača-Arijevaca i stanov- 
nika Hinduske doline, koji su u to 
vrijeme za razliku od svojih bar- 
barskih osvajača poznavali gradsku 
civilizaciju. Kao posljedica pokuša- 

ja da se ta stara civilizacija uništi 
rodila se nova civilizacija zadržav- 
ši u sebi religijske i magijske oso- 
bine kao i primitivni materijalizam 
pre-Arijevskog perioda. Pre-Arijev- 
ska religija bila je sistem vjerova- 
nja i rituala posvećenih zemaljskim 
atmosferskim i nebeskim bogovima. 

U prvom mileniju pr. n. e. brami 
ni su proširili svoj utjecaj a to je 
ujedno i doba posljednjih Veda i u: 
panišada. Dok se u Vedama nazire 
borba između naivnog materijaliz- 
ma i naivnog idealizma, upanišade 
označavaju novi pravac indijske fi- 
lozofije — spekulativnu filozofiju. 

Ideja monoteizma zamjenjuje vje: 
rovanje u mnogobrojne bogove. U 
to vrijeme razvio se i idealistički i 
materijalistički monizam. Prvi stoji 
na stanovištu da je duh baza egzis- 
tencije a drugi smatra da se jedin- 
stvo sastoji u materija:nosti. Iz do- 
ba spekulativne filozofije postoji 108 
upanišada, ali ih samo 13 ima stvar- 
no filozofsko značenje, posluživši ta_ 
ko za daljnji razvoj filozofije. Idea- 
listička misao egzistira i u upaniša- 
dama, ali su materijalizam i dija- 
lektika dominantni. Svijet je shva_ 
ćen kao slijed događaja, kao bes- 
krajni lanac uzroka i posljedica. U 
nemogućnosti otkrivanja sveopćeg 
materijalnog uzroka filozofi pribje- 
gavaju idealizmu. 

Varna-robovski sistem okarakteri- 
ziran je okrutnim postupkom prema 
robovima, koji kao i ostali siromaš- 
ni i bespravni slojevi traže spas u 
religiji. U vezi s tim autor navodi 
Marxovu misao o dvoznačnosti re- 
ligije — kao izrazu napaćene duše 
i kao zaštiti duše od patnje. 


Intelektualna klima 6. st. pr. n. €. 
puna je nesigurnosti i revolta pro- 
tiv metafizičkog dogmatizma  bra- 
minske idealističke filozofije i teo- 
rije o reinkarnaciji duša. U ovom 
razdoblju došlo je do potpunog raz_ 
voja materijalističke misli. = Pred- 
stavnici tog ranog indijskog materi- 
jalizma Brikaspati Lauka i Bhrigu 
suprotstavili su idealističkoj teoriji 
inkarnacije misao o individualnosti 
i nepovratnosti duše. 

Dok je braminizam — nastavljao 
svoje postojanje na zapadu, na isto- 
ku te ogromne zemlje javio se budi- 
zam kao pokret protiv svećenstva i 
rituala. Budizam predstavlja dija- 
lektički pogled na svijet, za koji a- 


utor kaže da je bio razvijeniji od 
dijalektike starih Grka. Interesant- 
na je usporedba budističke teorije, 
koja kaže da je svijet zbir stvari 
koje se pojavljuju, proiaze i nesta- 
ju, sa Marxovim riječima napisanim 
25 stoljeća kasnije — to je vječni 
krug u kom ništa nije vječno osim 
promjene. No gledano sa današnjeg 
stanovišta dijalektika ranih budista 
je naivna i općenita, jer oni nisu a- 
nalizirali vezu duše i tijela te stvar- 
nosti i pojavnosti već su ih meta_ 
fizički dijelili jedne od drugih, Ele- 
ment idealizma u budizmu je misao 
o nirvani koja je »onaj drugi« svi- 
jet prema kome čovjek duševno stre- 
mi u želji da se oslobodi patnje — 
suštine ovog svijeta. 

Autor nadalje daje pregled svih 
filozofskih pravaca stare Indije ko- 
ji su na bilo koji način objašnjavali 
postanak bitka. Jainizam je također 
negirao autoritet idealističkih Veda 
i svećenstva smatrajući da je dovi- 
nuće do apsolutnog moguće — bez 
božje pomoći (nirvana). U jainizmu 
se javlja interesantna atomistička 
teorija koja kaže da _su promjene u 
svijetu posljedica promjena u sas 
tavu atoma. Atomi nisu konstantni 
već raznim «procesima mijenjaju 
kvalitet koji ovisi o stvari u kojoj 
su sadržani. 

Prvi pokušaj da odgovor na mis: 
teriozno pitanje o postanku svijeta 
bude razuman daje Samkja (Samk- 
hya) sistem, koji se bazira na teo- 
riji identiteta uzroka i posljedica. 
»Stvaranje je bilo novi oblik nečeg 
što je već postojalo. Ništa nije stvo- 
reno iz ničeg jer svemu treba uz 
rok.« 

Jedna od najrealističnijih i najbo_ 
lje sistematiziranih filozofskih ško- 
la stare Indije bila je Vaisešiha, ko- 
ja pokušavajući da otkrije funda- 
mentalnu istinu prirode i svijeta po- 
lazi od atoma člja je posljednja real- 
nost i domet evolucije ovaj svijet. 

Njaja (Nyaya) nastoji promjenom 
logike i dijalektike objasniti mate- 
rijalnu promjenljivu stvarnost. Sva- 
ka mentalna aktivnost usko je pove- 
zana sa nekom vanjskom realnošću 
i postojanje duše bez tijela je nemo- 
guće. 

Joga (Yoga) stoji na stanovištu da 
nije dovoljno istinu spoznati već se 
ona mora i ostvariti, odnosno posti- 
ći stanje kad su percepcija i imagli- 

facija spriječene voijom i koritro- 
lom želja. To se postiže specijalnim 
sistemom fizičke kulture i duševne 
discipline. Značajne idealističke mi- 
sli tog perioda sadrži rana Vedanta, 
koja predstavlja harmoničan i jedin- 
stven' sistem idealističke filozofije, 
koja super-inteligenciju (brahman) 
smatra prvim pokretačem. 

Bhagavat Gita dio je velikog epa 
Mahabharata, a to je u stvari poku- 
šaj sistematizacije različitih kontra- 
diktornih gledišta u jedinstvenu tvr- 
dnju. Gita sugerira različite putove 
do cilja — put akcije, (utjecaj na ka- 
snije filozofe i Gandija) put znanja 
i put žrtvovanja. 

U srednjem vijeku budizam opa- 
da a sve je veći utjecaj Islama. Is- 
lam se u Indiji razlikovao od izvor- 
nog Islama ali je zadržao neke od 
osnovnih principa — plemensku je 
dnakost i socijalnu demokraciju što 
je za kastinsku Indiju bila prava 
atrakcija. Jedna od najznačajnijih 
grana misticizma u feudalno doba 
bio je sufizam. Bila je to društvena 
reakcija na sve jače društvene kon- 
flikte a izlaz je »fana« — stanje slič- 
no nirvani. 

Važno je spomenuti reformator 
ski pokret u 15. st. koji nije bio sa- 
mo religijski pokret već se izraža. 
va i na kulturnom polju i kao revolt 
protiv nepravednog kastinskog sis- 
tema. 

U 18. st. je britanska okupacija u- 
tjecajem kapitalizma — promijenila 
indijsku društvenu strukturu. Autor 
smatra da je to razdoblje razvoja 
moderne filozofske misli u Indiji. U 
osvrtu na to razdoblje indijske his- 
torije Marx je rekao da je Engleska 
nesvjesno pospješila socijalnu re 
voluciju i propast feudalizma, što je 
Indiji omogućilo moderan progres. 

Prosvjetitelj Ram Mahan Roj 
(Roy) Je otac modernog indijskog 
nacionalizma a pod njegovim utje 
cajem bio je i prvi indijski socija- 
list Svani Vivekananđa. Impresioni- 
ran socijalističkim idejama u Rusiji 
i vidjevši loše strane kapitalizma u 
Evropi smatrao je da je budućnost 
Indije u rukama nižih klasa. 

Jedan od najznačajnijih nosilaca 
moderne indijske misli bio je 4 R. 
Tagore. Centar njegove filozofije ni- 
je bog nego čovjek a bog je samo 
simbol jedinstva i savršenosti ljud- 
skog bića. Ljubav čovjeka a ne lju- 
bav boga je ono što pokreće svijet, 


Kraj i. svjetskog rata donio je kri- 
zu kolonijalnog sistema a s fime i 
novu etapu u indijskom oslobodiač. 
kom :pokretu. U to vrijeme u poli: 
tičkom životu Indije pojavila se jed: 
na izuzetna ličnost Mahatma Gandi 
(Mahathma Gandhi). Svjestan jači- 
ne i vitalnosti masa on se želi bori- 
ti protiv zla ali ne upotrebom sile. 
Borba za komunizam za njega je 
značila minnu suradnju rada i kapi- 
tala a ne uništenje kapitala silom. 
Zbog takvog pacifističkog stava [i- 
lozofija gandizma postala je para: 
doksalna. Teoriju o nenasilnoj bor- 
bi koristila je buržoazija za borbu 
protiv Engleske imperije, kao i za 
borbu protiv pokreta indijskih selja- 
ka i radnika. Ganđizam je s vreme 
nom postao  neadekvatan i mnogi 
njegovi sljedbenici napustili su ga 
pod utjecajem socijalističke ideolo- 
gije. 

1923. formirale su se u gradovima 
prve komunističke grupe. Indijski 
narod vidi u ideologiji marksizma 
način oslobođenja i organizacije no. 
vog društva. Autor navodi Nehruo- 
ve riječi, koji je smatrao marksizam 
jedinim mogućim prihvativši »nje- 
gov monizam, dinamiku stvari i di: 
jalektiku stalnih promjena, uzrok i 


posljedicu, teze, antiteze i sinteze.« 


»Kuda ide indijska filozofiija?« — 
pita K. Damodaran. Moderna indij- 
ska misao izašla iz naivnog humani- 
zma klasičnih filozofa stoljećima se 
mijenjala i oblikovala. — Ogromno 
prostranstvo Indije bilo je domovi- 
na različitih filozofskih škola, koje 
su se bez obzira na raspon suprot- 
nosti među njima uglavnom slagale 
u nekim osnovnim važnim problemi. 
ma. Ali ni jedna od njih nije uspje- 
la oblikovati cjelovit filozofski stav 
i autor to smatra jednim od uzroka 
apatije i pesimizma indijskog naro- 
da. 

Kao odgovor na pitanje kuda ide 
indijska filozofija Damodaran citi- 
ra Nehruove riječi »naš najviši cilj 
je stvaranje besklasnog  društva«. 
Zadatak je filozofije da odgovori na 
pitanje o svijetu i položaju čovjeka 
u njemu, kao i da pomogne indij- 
skom narodu da riješi probleme ko- 
ji stvaraju društvene promjene, 

Ovim prikazom djela jednog in- 
dijskog marksiste željelo se bez du- 
blje analize problema dati uvid u 
jedan pokušaj povezivania dijalek- 
tičke misli sa prvim pokušajima ob- 


483 


jašnjenja postanka čovjeka i priro- 
de, odnosno prikazati tok razvitka 
indijske filozofije gledane sa dija- 
lektičkog stanovišta. 


Lidija LISICKY 


Josip Marinković 


Prilozi metodici nastave 
filozofije 


Zavod za izdavanje udžbenika, 
Sarajevo 1968. 


Ako odmah postavimo pitanje za- 
što svježe napisana i stimulativna 
knjiga Josipa Marinkovića »Prilozi 
metodici nastave filozofije« nije do- 
čekana s više pažnje i interesa u 
našim filozofskim i srodnim časopi- 
sima, onda nam se čini da odgovor 
na postavljeno pitanje treba prije 
svega tražiti u okolnosti, što se ovo 
područje sve više zanemaruje. To ni_ 
je samo slučaj u nas, već općenito 
u svijetu. Zbog nagle ekspanzije op- 
ćeg, a osobito višeškolskog obrazo. 
vanja, nastavnici sve više dolaze u 
takav položaj koji ih vrlo malo po- 
tiče da razvijaju umješnost nasta- 
ve. Ugled i napredovanje nastavnika 
sve manje ovisi o tome kako on pre- 
daje. Važne su publikacije i rad ko- 
ji se razvija u institutima, u surad: 
nji s raznim privrednim i društve- 
nim institucijama, tako da univer- 
zitetski nastavnici na velikim svjet- 
skim univerzitetima, zbog  orijenta- 
cije prema istraživanju, sve više pre- 
puštaju preddiplomsku nastavu a- 
sistentima, pa i samim studentima, 
postdiplomcima. Toga naravno _ ne 
može biti u srednjoj školi, no i ta- 
mo djeluju druge, slične tendencije, 
koje degradiraju kvalitet nastave. 

Ovaj opći trend u navedenom smi- 
slu mnogo više ugrožava filozofiju 
nego nauku. Stvar je u tome što mu 
se filozofija ne može ni prilagoditi, 
a da u isto vrijeme ne iznevjeri sa- 
mu sebe. Ako ona to radi, to jest 
ako se funkcionalizira, ona se time 
pretvara u pozitivnu disciplinu, za 
koju je u metodološkom pogledu bit_ 


na receptivna spoznaja, koja se ko- 
motno smještava i institucionalizi- 
ra u institutima i akademijama bez 
potrebe za živom, neposrednom ko- 
munikacijom. To je kontekst u koji 
bi se Marinkovićeva razmišljanja o 
nastavi filozcfije mogla — smjestiti 
kao protustav. Možda on tako nije 
ni mislio, no meni se ta misao na_- 
metnula dok sam čitao knjigu. 


.Prije svega tu se ne radi o anali- 

zi i nabrajanju formalnih pravila i 
principa, već o smislenom formuli- 
ranju neposrednog, vlastitog iskus- 
tva, do kojeg je autor došao kao na- 
slavnik filozofije na srednjoj školi. 
U skladu s gledištem da je filozofi- 
ja stalno živi dijalog, sva poglavlja 
u knjizi su koncipirana kao rezultat 
nastojanja da se njena nastava čvr_ 
sto zasnuje na razmišljanju i argu- 
mentiranju. 


U vezi s tim autor govori o dile- 
mi, koja je povezana s problemom 
filozofske terminologije. Da li tre- 
ba ostati vjeran originalnom jeziku 
filozofa, pa time dovesti u pitanje 
razumljivost interpretacije, ili »pre- 
vođenjem« više manje izdati origi- 
nalni izvor. Ako nastavnik prihvati 
prvu alternativu njemu prijete dvi- 
je opasnosti. U prvom redu on sa- 
mog sebe stavlja u nezavidan po:o- 
žaj, jer se ograničava na puku rep- 
rodukciju tuđih misli, a s druge stra 
ne opterećuje nastavu nepotrebnim, 
nerazumljivim — verbalizmom, koji 
stvara kod učenika negativan emocio- 
onalan odnos prema predmetu. Au- 
tor smatra da se filozofski sistem 
ne prevodi i ne pojednostavljuje, 
već se interpretira, a »svaka inter- 
pretacija filozofema je i sama filo_ 
zofija i to u njenom stvaralačkom 
vidu«. (st. 15). Osim toga nastavnik 
zna da je njegova interpretacija na- 
mijenjena učenicima, koji su filo- 
zofski nerazvijeni, te će način svoje 
interpretacije podesiti pedagoškim 
zahtjevima. On se oslanja na život- 
na iskustva učenika, ne zanemaru- 
jući ni njihovu emotivnu stranu i 
nastoji da ih metodom dijaloga i di 
skusije podigne na nivo filozofske 
misli. Za to je potrebna mnogo ve- 
ća umješnost, nego za sistematsko 
izlaganje znanstvene građe. Stoga 
udžbenik u nastavi filozofije. ima 
mnogo manju važnost nego u dru- 
gim disciplinama. U školama gdje 
živa, misaona ličnost nije osnovni 

faktor nastave, nego se filozofija 
»prorađuje« po udžbenicima, u pra- 
vilu ona ne uživa velik renome. U 
protivnom slučaju nastava filozofi- 
je može biti odlučna u stvaranju kre- 
ativne, misaone atmosfere u cijeloj 
školi. 

Ako je nastava filozofije živa in- 
terpretacija, koja se uključuje u to- 
kove života i neprestano pita o sve 
mu što je bitno i smisaono, onda 
među centralna metodološka pitanja 
pripada pitanje, kako, to jest na 
koji način treba postavljati pitanja. 
Marinković ovome posvećuje veli- 
ku pažnju i to ne samo u poglavlju 
koje nosi naslov »Formuliranje pi- 
tanja«, već u cijeloj knjizi, a osobi- 
to kada iznosi vlastite primjere o 
načinu obrade pojedinih problema. 
Da bi se postigla »smislena oštrina« 
nastavnik mora znati s kojom svr- 
hom upravo na određeni način pi- 
tanje formulira i kakav odgovor že- 
li takvim pitanjem postići. Time ni- 
je rečeno da je sve unaprijed pred. 
viđeno i isplanirano, jer živa misao 
ima nepredvidljive i neočekivane to- 
kove, no u prosjeku, u nastavnoj 
praksi, važno je ostvariti i voditi 
situaciju mišljenja. Nastavnik koji 
je nestrpljiv, pa sam pruža odgovo- 
re i daje rješenja, krši osnovno pra- 
vilo razredne i seminarske metode. 
Na njemu je ne da odgovara, već da 
pita i stimulira misaonu atmosferu. 
No na kraju diskusije potrebno je 
rezimirati osnovne stavove, inače di- 
skusija nema mnogo smisla. 


Nastava filozofije, kako je Marin- 
ković koncipira, treba da »nauči fi. 
lozofiranju i stvori osnove za samos- 
talno formiranje pogleda na svijet« 
(101). Tu koncepciju nije lako me 
todski uklopiti u postojeće praktič- 
ne, školske propise. Autor se trudi 
da nađe kompromisno rješenje. On 
očito teži da bude praktičan, to jest 
da pruži pomoć nastavnicima filo- 
zofije, koji moraju djelovati unutar 
postojećih propisa. No on je time 
previše maha dao vlastitoj samocen- 
zuri, koja ga je spriječiia da neke 
interesantne ideje do kraja razvije. 
Bez obzira na okolnost što je knji 
ga rezultat autorovog »školskog« is. 
kustva, ona bi po našem mišljenju 
bila bolja da manje uzima u obzir 
praktične okolnosti i da u skladu s 
osnovnom koncepcijom daje ideju 
ili uzor, kakva bi nastava filozofije 


morala biti, to jest prema čemu bi 
ona trebala težiti. Autorovo inzisti- 
ranje na tvrdnji da filozofija ukoli- 
ko je doista filozofija ne pruža »pra: 
viian«, već samostalan pogled na 
svijet, predstavlja važnu korekciju 
dijamatske orijentacije, koja se na- 
žalost još uvijek po sili inercije ili 
zbog drugih razloga povlači u ne: 
kim udžbenicima i formalno sank: 
cionira školskim programima. Svo- 
je gledište o ovom pitanju je autor 
osobito vješto uklopio i dobro ar: 
gumentirao u poglavlju o ocjenji: 
vanju. 

Što se tiče samih metodičkih u- 
puta, koje autor pruža polazeći od 
vlastitog iskustva, ponovo ističemo 
da to nisu suha pravila, već živi 
primjeri iz nastavne prakse. Njiho 
va osnovna vrijednost nije u tome, 
što bi se mogli koristiti kao neke 
upute, već kao promišljeno i siste: 
matizirano iskustvo, koje drugi na- 
stavnici mogu uspoređivati sa svojim 
vlastitim. 


Među osnovne konceptualne slabo- 
sti Marinkovićeve knjige pripada ne- 
preciznost razgraničenja filozofije i 
nauke. Da u tom pogledu postoji 
principijelna razlika, to je ono što 
ostaje kao opći dojam nakon čita- 
nja knjige. No s druge strane u 
knjizi nalazimo takve formulacije iz 
kojih proizlazi da je filozofija nau: 
ka, ili u najmanju ruku uvođenje 
u nauku. Stvar je u tome, što je 
predmet knjige metoda, to jest na- 
čin pristupa, dakle upravo onaj as- 
pekt gdje najjasnije dolazi do izra: 
žaja specifičnost filozofskog za raz: 
liku od naučnog, dok u formulaciji 
predmeta filozofije i predmeta nas. 
tave filozofije autor dobrim dije- 
lom ostaje u onim okvirima, koje 
metodološki sam imanentno kritiku- 
je i odbacuje. 

Druga naša primjedba se odnosi 
na medij i sredstva nastave filozofi. 
je. U vezi s tim autor raspravlja i 
o mogućnosti korištenja sredstava 
masovnih komunikacija. Postavlja- 
nje tog pitanja je sasvim opravdano 
kad se ima u vidu ogroman utjecaj, 
koji ta sredstva vrše na svim pod: 
ručjima, a posebno na području od- 
goja i obrazovanja. Međutim, kada 
je u pitanju takav predmet, koji se 
u bitnom svodi na razvijanje samo- 
stalnih, pa prema tome i kritičkih 
stavova, onda je gotovo iluzorno da 

bi suvremena mass media u tome 
mogla pomoći. Nije samo stvar u 
tome, što su to osnovne pohuge po- 
moću kojih centri društvene moći 
usklađuju ponašanje ljudi sa zah- 
tjevima tekuće politike, već je i sa- 
ma  jednosmjernost komunikacija 
mass media svojevrsna negacija fi 
lozofije kao živog dijaloga. Takva 
je situacija sada,. a da li će razvoj 
elektronskih komunikacija u buduć- 
nosti otvoriti nove mogućnosti, to 
je drugo pitanje. Prema tome priro- 


dno je da filozofija sve više nalazi 
medij svog djelovanja u rezervati- 
ma malih grupa, koje omogućuju 
neposrednu dijalošku komunikaciju. 
Da su završni razredi srednjih škola 
važna poprišta ovih fermentacija i 
da o ličnosti nastavnika najviše ovi- 
si njihovo razvijanje i konačni do- 
mašaj, — to je možda osnovna po- 
ruka Marinkovićevih priloga, koje 
ne bi trebalo zanemariti, ako nam 
je na srcu razvoj filozofije. 
Ivan KUVACČIĆ 

ZA BOGOVE! 


Odgovor Marijanu Ivanu Čagalju 


Neki Marijan Ivan Čagalj održao mi je nedavno u »Glasu kon- 
cila« (3. V 1970) »solidnu« lekciju iz elementarne pismenosti. 
Podučio me je tako o mojem »sasvim krivom i sasvim pogreš- 
nom« interpretiranju i »naopakom i lažnom« citiranju koje je 
»svojeglavo, neznanstveno, neakademski — besmisleno«, o tome 
da se izražavam »lutkarski«, brkam pojmove »značenjski« i da 
»govorim s razine na kojoj djeca ne znaju ili ne žele praviti raz- 
like između mrtvih lutaka i žive stvarnosti«. Ukratko, zaključuje 
pedagoški i dušobrižnički Čagalj, trebalo bi me poslati »na neku 
solidnu pučku školu jer se radi zbilja o nesavladanim nekim puč- 
koškolskim lekcijama«. Nakon što sam tako pročitao kako sam 
i koliko umno zaostao i kako nemam ni elementarno obrazova- 
nje, nakon što sam tako uvidio koliko sam kao konfuzni balavac, 
pokvareni dječak-pučkoškolac, daleko od znanstvene, životno- 
stvarne, akademske razine uvaženog sugovornika, ja, koji »lilipu- 
tanski manipuliram s pojmom Boga«, ja koji nisam doduše dio 
neke »pivske ili neke druge boce« jer se po dobro raspoloženom, 
ganutljivo duhovitom Čagalju ne pišem malim slovom g, ja, po- 
vršni diletant koji je uz to još i vrhunac »silne samovolje«, mo- 
rao bih zbog »delikta« koji sam počinio u predgovoru Pascalovih 
»Misli« primiti pokorno Čagaljevu kršćansku mirotvornu podu- 
ku, skrušeno uvidjeti svoj grijeh, izmoliti tri zdravomarije, posu- 
ti se pepelom i jednom za svagda (ili barem dotle dok ne zavr- 
šim »solidnu« pučku školu) — zašutjeti. ' 

A zašto sam tako teško i neopozivo optužen, u čemu je moja 
hereza, čemu te riječi ubitačne anateme izrečene s pjedestala 
gromoglasne božanske premudrosti akademičara i znanstvenika 
gospodina Čagalja? Zato jer »ključnu riječ« u Pascalovoj knjizi 
»Misli«, riječ bog, pišem malim slovom. »Možda bi se i dao — 
saopćava mi blagonaklono Čagalj — podnijeti ovako delikatan 
delikt dok Grlić interpretira Pascala, ali on Pascala naopako, laž- 
no, i citira«, to jest »svojeglavo, neznanstveno, neakademski — 
besmisleno«! 

U svom predgovoru citiram samo jednu jedinu rečenicu Pas- 
cala u kojoj se spominje bog. To mjesto glasi: »Ne znam što je 

bog, ne znam čak ni da li on postoji, ali da bih živio i spoznavao 
moram vjerovati u jednu izvjesnu prirodu cjeline u jednu odre- 
đenu koncepciju boga« (str. 13). Na str. 16 Pravopisa hrvatsko- 
srpskoga književnog jezika stoji doslovno: »Malim se početnim 
slovom pišu imenice bog i alah. Ali ako se tim imenicama ozna- 
čuje ime određenog lica ili se njima personificira neko božanstvo 
i one se tada pišu velikim slovom, npr.: »Reče Bogu Mihael Ar- 
hanđel.« 

Da li je u navedenom citatu riječ o osobi ili o pojmu, koncep- 
tu, ideji boga? Pročitao sam taj citat jednom pučkoškolcu i on 
mi je začuđujuće brzo odgovorio da tu — kada već Pascal sam 
govori o prirodi cjeline, o koncepciji boga — može biti riječ sa- 
mo o bogu uopće, a ne o bogu kao osobi, ne dakle o personifici- 
ranom vlastitom imenu. No kako naše pučke škole nisu »solidne« 
to upućujem našeg velikog znanstvenika i na niz drugih izvora. 
Neću tog giganta misli zamarati bezbrojnim citatima, neka proči- 
ta sam termin bog na strani 222 Riječnika hrvatskosrpskoga knji- 
ževnog jezika što ga je izdala Matica hrvatska. Tamo će naći bez- 
broj citata naših eminentnih pisaca koji su pisali i pišu pojam 
boga malim slovom. 


No sve to može biti Čagalju sumnjivo: to su knjige objavljene 
poslije rata, one mogu biti zaražene bogohulnim ateističkim du- 
hom ili pisane pod prisilom »crvenih«, one su često pune falsifi- 
kata, pa stoga treba biti vrlo oprezan. Neka zato naš učenjak 
makar i zaviri u djela dvaju naših najpoznatijih filozofskih pisa- 
ca prije rata koje još nitko do danas nije nazvao marksistima. Al- 
bert Bazala (Povijest filozofije, Matica Hrvatska 1909) piše po- 
jam boga stalno malim b: »Vjera u boga pokreće sve mišlje- 
nje...« (II sv. str. 89) itd. itd. Prof. Vuka-Pavlovića neće valjda 
Čagalj ubrojiti u ateiste. A u njegovoj knjizi »Spinozina nauka« 
(objavljenoj 1938) mogao je npr. na str. 22 pročitati: »Kao što je 
sve umovanje Spinozino imalo težište u ideji boga tako mu je i 
sva duša bila prožeta istinskom ljubavlju prema njemu«. Itd. itd. 


Ali sve bi te pisce, po brzom postupku, kako misli Čagalj, 
trebalo poslati natrag u pučku školu. Tamo na primjer spadaju 
i redaktori svih naših enciklopedija i udžbenika, tamo je mjesto 
i. nedotupavim profesorima »našeg tristogodišnjeg sveučilišta« 
koji u svojim »čak jako debelim mudroslovnim knjigama poka- 
zuju čudnovatu alergiju na ova neka abecedna slova i abecedna 
poimanja«. Bila bi to doista impozantna gomila tih nedoučenih 
pisaca knjiga što bi ih zapravo — jer samo se tako može isčupa- 
ti taj korov — trebalo spaliti. Zar ne bi bilo divno, uvaženi sugo- 
vorniče, promatrati iz prikrajka takvu lomaču? 

Kod svakog se prijevoda — to je doista abeceda — valja drža- 
ti prije svega jezičnih, gramatičkih i pravopisnih normi jezika na 
koji se prevodi. Stoga imam ne samo pravo već i dužnost Pascala 
prevoditi po normama hrvatskog a ne francuskog književnog jezi- 

ka. (Mnogi francuski filozofi često na primjer pišu Etre velikim 
slovom, dok se kod nas bitak tako ne piše.) 


Karakteristično je međutim za jedan određeni primitivni men- 
talitet da pisanje velikim slovom poistovećuje s davanjem po- 
časti, sa štovanjem, a pisanje malim slovom s preziranjem. Bilo 
je tako dobronamjernih i naivnih ljudi koji su i riječ Hitler pi- 
sali sa malim h, misleći da će time obezvrijediti tog zločinca. Bilo 
je i onih koji su Staljina prozvali ocem domovine i pri tome O 
pisali velikim slovom. Ali niti se Hitler time obezvrijedio, niti se 
bog ili Staljin time više ili manje štuju što se pišu velikim ili 
malim slovom. Riječ je naprosto o pravopisu, koji se, mislim, 
doista uči u pučkoj školi. 

A dirljive lamentacije o »dijelu pivske boce« kojim me je — 
samo zbog pridržavanja pravopisa — počastio prečasni Čagalj, 
kao i one toliko kršćanskim milosrđem obojene izjave o mojoj 
»besmislenosti«, »svojeglavosti«, »silnoj samovolji«, o »lažnom 
naopakom citiranju« karakteristične su za specifični, upravo naš, 
provincijalni i netrpeljivi klerikalizam koji je svuda u svijetu, 
pa i u okviru katoličke crkve, odavno napušten i prevladan. To 
je, uostalom, zaostali refleks onog istog uškopljenog klerikalnog 
duha koji se obarao i na samog genijalnog Pascala, čije su »Mi- 
sli« dugo vremena osakaćivali i »ublažavali« upravo takvi puri- 
tanci i militantni katolički dogmatici što su tu knjigu i ocijenili 
kao »najgore akrobacije modernističkog sofizma«. A kad je već to- 
liko riječ o znanstvenosti onda bih tek usput spomenuo da nemam 
ništa protiv toga da netko ako želi — kršeći pravopisna pravila 
— piše velikim slovom B i pojam boga, ali mislim da je znanstve- 
no nedopustivo (što je učinio toliko hvaljeni dominikanac-prevo- 
dilac) da se na primjer rasprava »Discours sur les passions de 
l'amour« pripisuje Pascalu, premda je znantveno utvrđeno kao 
što i spominjem u svom predgovoru, da to nije Pascalovo djelo. 


No o znanstvenosti ne može biti riječi kad bijes izvire iz sva- 
ke rečenice prečasnog sugovornika, o znanosti ne može biti rije- 
či, kad se poput Čagalja arogantno interpretira Pascal na način 
koji je uvredljiv za sublimnu filozofiju tog velikog mislioca i 
patnika (naveo sam u predgovoru stotinjak djela o Pascalu, ali 
ni jedno nije na intelektualnoj bogomoljačkoj razini Čagalja), o 
znanosti ne može biti riječi tada kad bi doista trebalo poći u 
pučku školu kako bi se naučilo naprosto — pisati. Pa i u neku 
moderniju, »solidnu« katoličku pučku školu, u kojoj bi se podu- 
čavao pravopis. 

A što se tiče Čagaljevog prepotentnog tona u diskusiji, mislim 
da bi doista već jednom trebalo upozoriti neke korifeje naše ka- 
toličke misli da bi danas morali pokazivati nešto manje provin- 
cijalne zadrtosti i isključivosti a nešto više tolerancije, pismenos- 
ti i kulturnog ophođenja. U tom bi se smislu mogli ugledati i u 
mnogobrojne svoje kolege svećenike koji se danas u mnogim 
zemljama s progresivnih, istinski živih pozicija bore za neka ele- 

mentarna socijalna prava i stoje u neposrednom, otvorenom dija- 
logu s marksistima i ateistima. 

Usporedba pak »mrtvih lutaka« i »žive stvarnosti« prečasnog 
Čagalja (ja ne želim nikakvih »duhovitosti« na račun njegova ime- 
na što je osebina puerilne psihe) — pri čemu su »mrtve lutke« 
identificirane s onima koji pišu pojam boga s malim b, a »živa 
sivarnost« s onima koji ga pišu velikim B — doista je za bogove 
(s malim b)! 


Danko GRLIĆ 

KORČULANSKA LJETNA ŠKOLA 


VII MEĐUNARODNO ZASJEDANJE 


HEGEL I NAŠE VRIJEME 


KORČULA 
OD 19. DO 26. AUGUSTA 1970. 


KORČULANSKALJETNA ŠKOLA 


Predsjednik Potpredsjednik 
RUDI SUPEK, Zagreb VELJKO KORAĆ, Beograd 


Upravni odbor 
BRANKO BOŠNJAK, Zagreb IVAN KUVAČIĆ, Zagreb 


VELJKO CVJETIČANIN, MIHAILO MARKOVIĆ, 
Zagreb Beograd 

MIHAILO ĐURIĆ, Beograd VOJIN MILIĆ, Beograd 

DANKO GRLIĆ, Zagreb GAJO PETROVIĆ, Zagreb 

BESIM IBRAHIMPAŠIĆ, DUŠAN PIRJEVEC, Ljubljana 
Sarajevo LJUBO TADIĆ, Beograd 

MILAN KANGRGA, Zagreb PREDRAG VRANICKI, Zagreb 


ANDRIJA KREŠIĆ, Beograd 


Tajnik 
NIKOLA SKLEDAR, Zagreb 


PROGRAM PLENARNIH PREDAVANJA 


19. VIII 1970 
17" — Otvaranje Škole 


Rudi Supek: Uvodna riječ 
Ernst Bloch: Povijesno posredovanje i Novum kod Hegela 


20. VIII 1970. 


9" Vojin Simeunović (Sarajevo): Aktualno značenje Hegelo- 
ve Fenomenologije duha 


11" — Enzo Paci (Milano): Fenomenologija i povijest u Hegelo- 
voj misli 


12" — Pierre Naville (Paris): Hegel i problem birokracije 


21. VIII 1970. 


9h — Zvonko Posavec (Zagreb): Sloboda i pravo 


11" — Karl Heinz Volkmann-Schluck (Kčln): Hegelova apsolut- 
na negacija i njeno značenje za nas 


12" — Ernesto Grassi (Minchen): Hegelovo poricanje filozofskog 
značenja latinske i humanističke tradicije 


22. VIII 1970. 
9" _ Dušan Pirjevec (Ljubljana): Hegel i pitanje umjetnosti 


11" — Hans-Georg Gadamer (Heidelberg): Historijski karakter 
umjetnosti i kraj povijesti 


12n — Milan Kangrga (Zagreb): Hegel — metafizika ili revolu- 
cija? 


24. VIII 1970. 


9" _ Danko Grlić (Zagreb): Revolucija i teror (uz Fenomenolo- 
giju duha) 


11" — Dieter Jihnig (Tubingen): Ukidanje povijesti obrazova- 
njem i sjećanjem 

121 — Karl Lowith (Heidelberg): Problematika Hegelove filozo- 
fije povijesti 


25. VIII 1970. 


9h — Lellio Basso (Roma): Nova ljevica i revolucije u razvije- 
nim zemljama 


11" — Maximilien Rubel (Paris): Historijska funkcija nove bur- 
žoazije 


121 — Ernst Mandel (Bruxelles): Aktualnost lenjinističke teorije 
organizacije u svjetlosti skorašnjih radničkih borbi (u 
Francuskoj i Italiji) 


26. VIII 1970. 


9h _ Mihailo Marković (Beograd): Nova levica i kulturna revo- 
lucija 

11" — Generalna debata 
Predsjedavajući plenarnih sjednica: Branko Bošnjak (Za- 
greb), Mihailo Đurić (Beograd), Vladimir Filipović (Za- 
greb), Eugen Fink (Freiburg), Ernst Fischer (Wien), Ivan 
Focht (Sarajevo), Jiirgen Habermas (Frankfurt), Andrija 
Krešić (Beograd), Vjekoslav Mikecin (Zagreb), Veljko Rus 
(Ljubljana), Svetozar Stojanović (Beograd), Vanja Sutlić 
(Zagreb), Ljubo Tadić (Beograd), Kurt Wolff (Newton). 


RAD SEKCIJA 


Škola će također raditi u četiri sekcije, svaka na jednom od 
slijedećih jezika: engleskom, francuskom, njemačkom i hrvatsko- 
srpskom 


Teme i rukovodioci sekcija 


— Sekcija engleskog jezika — Hegel i pozitivizam (Zaga Pe- 
šić-Golubović, Beograd) 


— Sekcija njemačkog jezika — Aktualnost Hegelove filozofije 
prava i historije (Gajo Petrović, Zagreb) 


— Sekcija francuskog jezika — Građanski svijet i nova ljevica 
(Vojin Milić, Beograd) 


— Sekcija hrvatskosrpskog jezika — Lenjin, Lenjinizam, socija- 
lizam (Predrag Vranicki, Zagreb) 


Podnosioci saopćenja u sekcijama i aktivni učesnici — Jovan 
Aranđelović (Beograd), Rudolf Berlinger (Wiurzburg), Nor- 
man Birnbaum (Amherst), Rade Bojanović (Beograd), Heinz 
Brandt (Frankfurt), Paul Brockelman (Durham), Franc Cen- 
gle (Sarajevo), John W. Chapman (Pittsburgh), Octavian 
Chetan (Bucuresti), Milan Damnjanović (Sarajevo), Branko 
Despot (Zagreb), Ivan Dubsky (Praha), Jagoš Đuretić (Beo- 
grad), Iring Fetscher (Frankfurt am Main), Werner Flach 
(Remlingen), Helmut Fleischer (Berlin), Boro Gojković (Sa- 
rajevo), Veselin Golubović (Zagreb), David De Grood (Brid- 
geport), Tine Hribar (Goričica), Trivo Inđić (Beograd), Bo- 
židar Jakšić (Sarajevo), Jan Kamaryt (Praha), Arnold Kiin- 
zli (Basel), Wolfgang Leonhard (Manderscheid/Eifel), Franc 
Marek (Wien), Dragoljub Mićunović (Beograd), Stefan Mo- 
rawski (Warszawa), Fuad Muhić (Sarajevo), Rasim Mumino- 
vić (Sarajevo), J.R. Nunez Tenorio (Caracas), Nebojša Popov 
(Beograd), Stanka Rummel (Stuttgart), Mario Spinella (Mi- 
lano), Jiry Suchy (Bratislava), Robert Paul Sylvester (Dur- 


ham), Đuro Šušnjić (Novi Beograd), Ivo Urbančić (Ljublja- 
na), Žarko Vidović (Beograd), Marx Wartofsky (Boston), Ge- 
rd Wolandt (Bonn), Miladin Životić (Beograd), Pavel Apostol 
(Bukurest), Donald Borchert (Ohio), Mladen Čaldarović (Za- 
greb), Hans Heinz Holz (Zirich), Giuseppe Vocca (Bari). 


Sekcije će raditi u toku poslijepodneva (od 17 do 19 sati). 


Raspored predavanja i spisak učesnika nije definitivan pa su 
još moguće manje modifikacije programa. 


Rezervaciju hotelskih soba i soba u kućnoj radinosti obavlja: 
»Generalturist« (drugarica Derado), Zagreb, Praška 5, telefon 
35-545, 34-256, telex 21-000. 


Korčulanska ljetna škola 


Filozofski fakultet 
Ulica Đure Salaja br. 3 


Zagreb 


BEOGRAD 
IZDAVAČKO Alekse Nenadovića 
PREDUZECE br. 19-23, tel. 441-984 
PREPORUČUJEMO VAM NAŠA IZDANJA 


KLASIČNE I SAVREMENE LITERATURE 
FILOSOFSKA BIBLIOTEKA 


1. G. V. Hegel: ESTETIKA, knjiga ITI 32 
2. Platon: DRŽAVA 50 
3. Aristotel: ORGANON 40 
4. Aristotel: POLITIKA 50 
5. Aristotel: NIKOMAHOVA ETIKA 50 
6. Tomas Hobz: LEVIJATAN 22 
7. Đon Lok: OGLED O LJUDSKOM RAZUMU 19 
8. Nikolaj Hartman: ESTETIKA 90 
9. Platon: PROTAGORA — GORGIJA 40 
10. Veljko Korać: MARKS I SAVREMENA 
SOCIOLOGIJA 50 
11. Vuko Pavičević: OSNOVI ETIKE 60 
12. Gilbert-Kun: ISTORIJA ESTETIKE 79 
13. Adam Šaf: NEKI PROBLEMI 
MARKSISTIČKE TEORIJE ISTINE 20 
14. Đerđ Lukač: RAZARANJE UMA 65 
(Put iracionalizma od Šelinga do Hitlera) 
15. Đerđ Lukač: MLADI HEGEL 25 
16. Imanuel Kant: KRITIKA ČISTOG UMA 70 


BIBLIOTEKA MISAO I DILEME 
17. Igor Karuzo: SOCIJALNI ASPEKTI 


PSIHOANALIZE 25 
18. Jirgens Habermas: JAVNO MNENJE 40 
19. Gordon Olport: SKLOP I RAZVOJ LIČNOSTI 60 
20. Edgar Moren: DUH VREMENA 25 
21. Mihajlo Popović: PROBLEMI 

DRUŠTVENE STRUKTURE 45 
22. Hari Vels: NEUSPEH PSIHOANALIZE 45 


23. Lisjen Goldman: ZA SOCIOLOGIJU ROMANA 35 

24. Ljubomir Tadić: POREDAK I SLOBODA 50 

25. Zagorka Pešić-Golubović: PROBLEMI 
SAVREMENE TEORIJE LIČNOSTI 


BIBLIOTEKA ESEJA I KRITIKA 
26. J. V. Gete: SPISI O KNJIŽEVNOSTI I 


UMETNOSTI 9,50 
27. Sent-Bev: KNJIŽEVNI PORTRETI 12 
28. T. B. Makoli: IZABRANE STUDIJE 12 


29. Đorđo Vazari: ŽIVOTI SLAVNIH VAJARA, 
SLIKARA I ARHITEKATA 15 


30. Frančesko de Sanktis: KRITIČKI ESEJI 15 
31. Ž. P. Sartr: O KNJIŽEVNOSTI I PISCIMA 18 
32. Linelo Venturi: ISTORIJA UMETNIČKE 


KRITIKE 19 
33. Anri Fosijon: ŽIVOT OBLIKA 8 
34. Leonardo da Vinči: TRAKTAT O 

SLIKARSTVU 13 
35. Blez Paskal: MISLI 15 


36. Gaetan Pikon: PISAC I NJEGOVA SENKA 10 
37. Žil Lemetr: IMPRESIJE IZ KNJIŽEVNOSTI 


I POZORIŠTA 12 
38. Arnold Hauzer: SOCIJALNA ISTORIJA 

UMETNOSTI I KNJIŽEVNOSTI I-II 160 
39. Montenj de Mišel: OGLEDI 50 
40. Fridrih Šiler: O LEPOM 35 
41. Unamuno de Migel: TRAGIČNO 

OSEĆANJE ŽIVOTA 35 
42. Fransis Bekon: NOVA ATLANTIDA 30 
43. Benedeto Kroče: KNJIŽEVNA KRITIKA 

KAO FILOSOFIJA 30 
44. Gaston Bašlar: POETIKA PROSTORA 30 
45. Unamuno de Migel: ŽIVOT DON KIHOTA I 

SANČE 40 


AKO STE SE ODLUČILI DA KUPITE OVA NAŠA 
IZDANJA, MOLIMO DA NAM POŠALJETE OVU 
PORUDŽBENICU 


(datum) 
Ovim neopozivo naručujem da mi se isporuče 
knjige iz ovog oglasa označene sledećim brojevima: 


Naručene knjige ću uplatiti: 

1. u gotovu — odjednom (po prijemu knjiga i ra- 
čuna) 

2. naotplatu u ...... mesečnih rata po ........ i 
dinara (najmanja mesečna rata može biti 20 di- 
nara, a najduži rok otplate 12 meseci). 

(Nepotrebno, molimo, precrtati.) 


" (Overa radne organizacije — 24.00.20 e eee bade 
potrebna ako se kupuje na otplatu) (potpis naručioca) 

»FILOSOFIJA« 


Časopis jugoslovenskog udruženja za filosofiju 
br. 3 — 4/1969. 


IN MEMORIAM 
Ljubomir Tadić: Theodor W, Adorno 


RASPRAVE 


Zagorka Pešić-Golubović: Antropološka analiza ljud- 
skih funkcija kulture 

Gligorije Zaječaranović: Fihteova dijalektika subjek - 
ta i objekta 

Vojan Rus: Filosofija čoveka i prevrat filosofije 

Jozef Zumr: Savremena čehoslovačka filosofija 


KRITIKE 


Mihailo Popović: Filosofska kritika i politika 
Muhamed Filipović: Koncepcija naše filosofije o 
njenoj ulozi i odnosu u društvu 


IZ FILOSOFSKIH DRUŠTAVA 


Miladin Životić: Socijalizam i kultura 

Sveta Lukić: Šta traži nova kulturna situacija 

Zagorka Pešić-Golubović: Ideologizacije kulture kao 
jedan vid otuđenja 

Nikola Milošević: Ideološka i umetnička kritika 

Vuko Pavičević: Ideologija nije samo »lažna, iskriv- 
ljena svest« 

Dragoljub Mičunović: Mišljenje kao opasna delat- 
nost 

Dobrica Ćosić: Protiv Zevsa a za ljude 

Ljubomir Tadić: Protivništvo i neprijateljstvo 

Svetozar Stojanović: Idejna borba ili administrativ- 
ne mere 

X X X Izjava Uprave Filosofskog društva Srbije 


DISKUSIJA 


Zagorka Pešić-Golubović, Svetozar Stojanović, Trivo 
Inđić, Zdravko Kučinar, Ljubomir Tadić: Diskusija 
o knjizi Andrije Krešića; Kritika kulta ličnosti 


OSVRTI, PRIKAZI 


ENCYCLOPAEDIA MODERNA, Časopis za sintezu 
znanosti, umetnosti i društvene prakse 


11 zima 1969/70 godina V 


OREBIČKI RAZGOVORI 


Eugen Pusić: Uprava i podjela rada 

Nikola Zovko: Četiri fundamentalne sile i ultimarna 
struktura materije 

Werner Heisenberg: Govor povodom dodjeljivanja 
naslova počasnog doktora na Sveučilištu u Za- 
grebu 


FORUM ENCIKLOPEDIJE NAŠEG VREMENA 
Pero Šimleša: Odgoj kao faktor razvoja čovjeka i 
društva 
Božo Težak: Bitni aspekti znanstvenog rada 


IZ KNJIŽEVNOSTI 
Ivan Supek: Otpadnici 


PREMA JEDINSTVU I MIRU 


Oton Pancer: 500-godišnjica Erazma Rotterdamskog 

Ivan Golub: Juraj Križanić kao preteča krščanskog 
ekumenizma 

Arif Tanović: Bertrand Russell — život inspiriran 
ljubavlju i rukovođen znanjem 


POLITIČKI MOTRITELJ 
Ranko Petković: Fragmenti o nesvrstavanju 


NAUKA I PRIVREDA 


Slobodan Alfirević: Stanje i problemi bioloških is- 
traživanja Jadrana u uvjetima reforme 


ZBIVANJA, ODJECI, OSVRTI, PISMA, KNJIGE I 
ČASOPISI 


ANTHROPOS 


Časopis za sodelovanje humanističnih ved, za psiho- 
Ž logijo in filozofijo 
Številka 1 — 2/1969. 


ANTHROPOS IN SODOBNOST 


Skupne teme — ČLOVEKOVO BIVSTVO IN SEDA- 
NJI TRENUTEK 


Božidar Debenjak: Sedanji trenutek človekovega biv- 
stva: Nekaj dilem 

Mgr Andrej Kim: Antropološko izhodišče v človek- 
ovem razumevanju sveta 

Dr. Vojan Rus: Filozofija človeka in njegova sodob- 

“nost 

Mgr Slavko Podmetnik: Samoupravljanje, bivstvo 
človeka in vloga družbenih ved 

Dr. Franc Pediček: Antropologizacija znanosti in pe- 
dagogika 

Skupne teme — SODELOVANJE IN VLOGA HUMA- 
NISTIČNIH VED 

Ludvig Čarni: O razmerju med zgodovino in soci- 
ologijo 

Dr. Frane Jerman: O enotnosti humanističnih zna- 
nosti 

Dr. Slavko Kremenšek: Nekatera odprta vprašanja o 
mestu današnje etnologije sredi humanistič- 
nih ved 

Matjaž Mulej: Nekaj o možnosti sodelovanja med 
ekonomskimi in drugimi družbenimi vedami, 
vo no med politično ekonomijo in socio- 


ogijo 
Diskusija 


Sedanji trenutek družbe — SLOVENSKI NAROD 
DANES 


DRUŽBOSLOVNE IN FILOZOFSKE RASPRAVE 


Mednarodna in jugoslovanska misel — ČEHOSLO- 
VAŠKA IN SOBODNI SVET 


Kao dvobroj 2 — 3/1969 džepnog izdanja »Praxis« 
izišao je zbornik 


DIJALEKTIKA OSLOBOĐENJA 


Uredio David Cooper 


U zborniku su objavljeni radovi: 


David Cooper: Predgovor 

R. D. Laing: Očevidno 

Gregory Bateson: Svjesni cilj nasuprot prirodi 

Stokely Carmichael: Crna vlast 

Jules Henry: Društvena i psihološka priprema za rat 

John Gerassi: Imperijalizam i revolucija u Americi 

Paul Sweezy: Budućnost kapitalizma 

Ross Speck: Psihijatrija i antipsihijatrija 

Paul Goodman: Objektivne vrijednosti 

Lucien Goldmann: Kritičnost i dogmatizam u knji- 
ževnosti 

Herbert Marcuse: Oslobođenje od društva obilja 

David Cooper: Dalje od riječi 


Gajo Petrović: Dijalektika oslobođenja (Mjesto po- 
govora) 


U zborniku su u redigiranom obliku objavljeni 
najzanimljiviji referati sa kongresa »Dijalektika os- 
lobođenja« održanog u Londonu. 


Prodajna cijena zbornika (316 strana) iznosi 25 
ND. Može se kupiti u knjižarama ili naručiti u admi- 
nistraciji »Praxis«. 


Zbornik je isporučen svim pretplatnicima džep- 
nog izdanja »Praxis« u 1969. godini. Novi pretplat- 
nici džepnog izdanja »Praxis« mogu ga još uvijek 
dobiti po pretplatnoj cijeni (20 ND). Novac se up- 
laćuje na žiro račun časopisa »Praxis«, broj 301-8- 
1086. 


Kao dvobroj 4 — 5 džepnog izdanja »Praxis« izišao 
je zbornik rasprava 


Ivana Kuvačića 
OBILJE I NASILJE 


Zbornik sadrži rasprave: 


O strukturi i dinamici američkog kapitalizma 

Klase i klasna pokretljivost u američkom društvu 

Pokretačka snaga i ljudska cijena tehničkog prog- 
resa 


Smisao pobune protiv institucija društva obilja 
O radikalizaciji crnačkog pokreta u SAD 
Zaokret ka samosvijesti 
Studentski pokret i nova ljevica 
Osnovi i izgledi radikalne desnice 
O nasilju i agresiji 
Masovne komunikacije i suvremeno društvo 
Kakvu poruku nose elektronske komunikacije 


Prodajna cijena zbornika iznosi 25 ND. Može se 
kupiti u knjižarama ili naručiti u administraciji 
»Praxis«. 


Zbornik je isporučen svim pretplatnicima džep- 
nog izdanja »Praxis«. Ako niste pretplatnik džep- 
nog izdanja »Praxis«, možete se još uvijek pretpla- 
titi. Pretplata za brojeve 4—8 (posljednje tromje- 
sječje 1969. i cijela 1970. godina) iznosi 50 ND. No- 
vac se uplaćuje na žiro račun časopisa »Praxis«, 
broj 301-8-1086. 


Kao dvobroj 6 — 7 džepnog izdanja »Praxls« izlazi 
zbornik rasprava 


Ernsta Blocha 


O KAR LU MARX U 


Zbornik sadrži rasprave: 


Student Marx 
Karl Marx i čovječnost 
Čovjek i citoyen kod Marxa 


Mijenjanje svijeta ili jedanaest Marxovih teza o 
Feuerbachu 


Marx i idealistička dijalektika 
Univerzitet, marksizam, filozofija 
Marksistički pojam nauke 
Epikur i Karl Marx 


Marx, uspravan hod, konkretna utopija 
Marx i revolucija 


Prodajna cijena zbornika iznosit će 25 ND. Zbor- 
nik će biti isporučen svim pretplatnicima džepnog 
izdanja »Praxis«. Ako niste pretplatnik džepnog iz- 
danja »Praxis« možete se još uvijek pretplatiti. Pret- 
plata za brojeve 4 — 8 (posljednje tromjesečje 1969. 
i cijela 1970. godina) iznosi 50 ND. Novac se upla- 
ćuje na žiro račun časopisa »Praxis«, broj 301-8-1086. 


SURADNICIMA I ČITAOCIMA 


Glavni dio časopisa PRAXIS redovno donosi radove o nekoj 
značajnoj temi ili problemu (maksimalna veličina pojedinog 
priloga je 20 strojem pisanih strana s proredom). Naredni bro- 
jevi bit će posvećeni slijedećim temama (u zagradi navodimo 
rok za predaju rukopisa): 

MISAO E. BLOCHA (25. VI 1970) 

HEGEL I NAŠE VRIJEME (1. IX 1970) 

LENJIN, LENJINIZAM I SOCIJALIZAM (1. IX 1970) 

MISAO G. LUKACSA (1. X 1970) 

REVOLUCIONARNOST, MORALIZAM I CINIZAM (1. X 1970) 
SAMOUPRAVLJANJE I MANIPULACIJA (1. XI 1970) 
ODGOVORNOST INTELEKTUALCA DANAS (1. XI 1970) 
NAUČNO-TEHNIČKI RAZVOJ I SOCIJALIZAM (1. I 1971) 
SARTRE I MARKSIZAM (1. III 1971) 

SUVREMENA UMJETNOST I MISAO O UMJETNOSTI (1. III 1971) 
»KRITIČKA TEORIJA DRUŠTVA« (1. V 1971) 

Svi rukopisi šalju se u dva primjerka na adresu: Redakcija 
časopisa PRAXIS, Filozofski fakultet. Zagreb, Ul. Đ. Salaja b.b. 
U obzir dolaze samo rukopisi koji dosad nisu nigdje objavljeni. 
Rukopisi sc ne vraćaju. Objavljeni radovi ne izražavaju nužno i 

gledište redakcije. 


A 
PRETPLATNICIMA I NARUČIOCIMA 


Časopis PRAXIS izlazi u jugoslavenskom izdanju, u džepnom izdanju 
(na hrvatskosrpskom jeziku) i u međunarodnom izdanju (na engleskom, 
francuskom i njemačkom). Jugoslavensko izdanje izlazi dvomjesečno. Džep- 

no i međunarodno izdanje izlaze tromjesečno. 

JUGOSLAVENSKO IZDANJE: Pojedini primjerak stoji 10 
novih dinara, u inozemstvu 1,25 dolara; godišnja pretplata iznosi 
48 novih dinara; za inozemstvo 6 dolara (75 novih dinara); dvo- 
godišnja pretplata iznosi 90 novih dinara, za inozemstvo 11 do- 

lara (137,5 novih dinara). 

DŽEPNO IZDANJE: Pojedini primjerak stoji 12,50 novih di- 
nara, za inozemstvo 1,50 dolara (18,75 novih dinara); godišnja 
pretplata iznosi 40 novih dinara, za inozemstvo 5 dolara (62,50 

novih dinara). 

MEĐUNARODNO IZDANJE: Pojedini primjerak stoji 2 dolara 
ili 25 novih dinara; godišnja pretplata iznosi 7 dolara ili 87,50 
novih dinara; dvogodišnja pretplata iznosi 13 dolara ili 162,50 
novih dinara, trogodišnja pretplata iznosi 18 dolara ili 225 novih 

dinara. 

PRETPLATA SE UPLAĆUJE čekovnom uplatnicom na žiro- 
-račun časopisa »Praxis« broj 301—8—1086. 

ZA NARUDŽBE, INFORMACIJE I REKLAMACIJE treba se 
obratiti na adresu: Administracija časopisa PRAXIS, Filozofski 

fakultet, Zagreb, Đure Salaja 3. 


